
STUDII ŞI ARTICOLE 


ISTORIA ROMÂNIEI ŞI ISTORIE UNIVERSALĂ 


DOVEZI ALE CONTINUITĂȚII POPULAŢIEI AUTOHTONE 
ÎN FOSTA PROVINCIE DACIA ÎN SECOLELE IV—V e.n. 


LIGIA BÂRZU 


Aproape nu este moment care să fie atît de controversat cum este acela 
al naşterii poporului român. Lucări şi studii de o amploare mai mică sau mai 
mare dezbat o serie de probleme fundamentale cum sînt continuitatea dacică, 
intensitatea procesului de romanizare, continuitatea romană şi daco-romană, aria 
de formare a poporului român, momentul constituirii lui ca un etnos de sine 
stătător cu caracteristici proprii deosebite de restul lumii romanice, expresia. 
arheologică a acestei realităţi istorice. 

Nici una din aceste probleme nu poate fi rezolvată pornind de la utili- 
zarea exclusivă a izvoarelor scrise. Puţine la număr, confuze şi subiective, în: 
cea mai mare parte tirzii în raport cu evenimentele pe care le relatează, ne 
transmit bunăoară două versiuni cu privire la momentul părăsirii Daciei (odată 
sub Gallienus şi a doua oară sub Aurelian) 2 şi două variante privind natura 
actului lui Aurelian (evacuare totală sau evacuarea numai a trupelor şi admi- 
nistraţiei centrale). În articolul citat, Vladimir Iliescu, întemeindu-se pe analiza 
internă de text, caută să demonstreze că între cele două tradiţii privind modali- 
tăţile: de evacuare a Daciei (Eutropius și copiştii săi şi Jordanes), ştirile transmise 
de Jordanes „reprezintă tradiţia cea „bună“ sau „corectă“ 3. Este incontestabil că. 
ştirile lui Jordanes sînt în concordanţă cu logica istorică, după cum informaţiile: 
din Eutropius reprezintă „tradiţia «greşită» sau cel puţin tendenţioasă“. 4 

Numai că o analiză de text, oricît de aprofundată ar fi ea, nu poate fi 
socotită suficientă, mai ales cînd este vorba de un autor atit de tîrziu şi în a 
cărui operă întîlnim pe lîngă ştiri exacte sau plauzibile şi un număr foarte mare 
de erori. De aceea, socotim că recurgerea la totalitaiea izvoarelor care ne stau 
la îndemină şi în primul rînd, la cele arheologice reprezintă o condiție obliga- 
torie pentru toţi aceia care se apleacă asupra acestei vremi. De altfel, aportul 
arheologiei româneşti la rezolvarea problematicii enunțate este deosebit de im- 
portant prin bagajul mare de fapte pus la dispoziţia cercetătorilor, fapte pe 
temeiul cărora s-a paw deja proceda la o verificare a tradiţiei scrise şi la com- 
pletarea ei. 

Aceasta nu înseamnă că arheologia nu mai are paşi însemnați de făcut. 
Cînd facem această afirmaţie, nu ne gândim numai la cercetările privind perioada 
de după 271—275 dar şi la cele relative la perioada romană şi la contactele 


1 VI. Iliescu, Părăsirea Daciei în lumina izvoarelor literare, S.C.1.V., 3, 1971, 
p. 425—442. 

2 Eutropius, Breviarum ab Urbe Condita, IX, 8, 2; IX, 13, 4; IX, 15, 1, 
Fontes II, p. 39; Iordanes, Romana, 217, Fontes II, p. 407. 

3 Vi. Iliescu, op. cit., p. 430. 

1Idem, p. 441. 

dintre romani şi daci în interiorul provinciei și în afara ei. Este adevărat că 
în ultimii ani s-a adunat o cantitate apreciabilă de informaţii privind aceste 
perioade şi aceste aspecte, dar prea puţine sînt monumentele cercetate în între- 
gime. În afară de cimitirele de la Soporul de Cîmpie şi Obreja, noi nu putem 
cita altceva. Nu s-a cercetat încă în întregime nici o aşezare rurală din Dacia, 
nici un oraş, castru sau villă. Pe de altă parte, publicarea rezultatelor cercetă- 
rilor, atîtea câte sînt, nu s-a putut face totdeauna complet şi nici după cele mai 
riguroase norme ştiinţifice. 'Or, în condiţiile în care arheologia este chemată să 
umple un asemenea gol, o atare situaţie nu poate să fie decît păgubitoare nu 
numai pentru interesul ştiinţei istorice în general, dar mai ales pentru interesul 
nostru naţional. 

Înainte de a vedea care sînt datele arheologice de care dispunem în mo- 
mentul de față pentru perioada -postaureliană în Transilvania, socotim necesară 
formularea cîtorva idei privind statutul juridic al provinciei Dacia în mo- 
mentul abandonării ei de către autorităţile imperiale. 

Multă vreme a fost încetăţenită în istoriografia problemei formula stereo- 
tipă că presiunea neamurilor migratoare la Dunăre l-a obligat pe Aurelian să 
părăsească Dacia şi că imediat (la 271 sau 275) provincia a fost invadată şi 
luată în stăpînire de către vizigoți. Această viziune mai apare, din nefericire, 
şi în lucrări mai noi care sub raportul informaţiei au rămas la nivelul secolu- 
lui al XIX-lea sau la începutul secolului XX.5 Viziunea aceasta a fost deter- 
minată de informaţia furnizată de izvoarele literare relative la eveniment și de 
faptul că primul cimitir de proporţii aparţinînd unei populaţii de neam germanic 
a fost descoperit în Transilvania (Sîntana de Mureş). O analiză mai strînsă a 
izvoarelor literare şi mai ales cercetările arheologice întreprinse după cel de al 
doilea război mondial au dus la lichidarea definitivă a acestei erezii. Fără în- 
doială, este imposibil să se afirme că în a doua jumătate a secolului al III-lea e.n. 
© asemenea, presiune nu exista la toate graniţele imperiului. Numai că la Dunărea 
de Jos o asemenea presiune nu era la 275, imediată, ci doar latentă. Vrem să 
spunem prin aceasta că Aurelian nu a fost silit să părăsească în grabă Dacia, în 
fața atacurilor unor „barbari“ care s-au instalat atunci în fosta provincie. Măsura 
lui Aurelian făcea parte dintr-un plan mai vast de asigurare a graniţelor im- 
“periului, iar evacuarea legiunilor şi a administraţiei centrale trebuie să se fi făcut 
în ordine, cu menţinerea efectivă a cetăților de pe malul stîng al Dunării şi al 
“controlului unei părţi însemnate din teritoriul fostei provincii Dacia inferior. 
Noi presupunem că restul teritoriului Daciei nu şi-a pierdut statutul juridic, 
imperiul menţinîndu-și în continuare autoritatea nominală asupra lui şi luînd 
măsuri speciale de protecţie. Altfel, nu ne putem explica faptul că nici un grup 
migrator nu se aşează în Dacia multă vreme după evacuarea ei, că vizigoții, 
atunci cînd ajung în regiunile noastre (probabil în jurul anilor 300), nu au 
acces în provincie, ci sînt instalaţi, foarte probabil, în calitate de federaţi externi 
la est de limesul transalutan. Faptul că ei nu vor depăşi această limită decît cu 
titlu excepţional precum și campaniile lui Valens purtate sub pretextul în- 
călcării tratatelor încheiate constituie dovezile raporturilor reale existente între 
imperiu şi „barbarii“ instalaţi la nord de Dunăre. Evident că rămîne în discuţie 
problema grupului germanic de pe versantul apusean al Carpaţilor răsăriteni 


5 A. E. Thompson, The Visigoths in the time of Ulfila, Oxford, 1966. 

şi de la Palatca. Numai că monumentele ce le aparţin sînt tîrzii (nu pot fi datate 
înainte de mijlocul secolului al IV-lea), iar asupra atribuirii lor etnice se poarta 
încă discuţii. 6 

În faţa evidenţei arheologice, istoriografia românească a trebuit aşadar 
să renunţe la o formulă stereotipă. Acum însă se vorbeşte din ce în ce mai 
mult de pătrunderea în provincia romană a dacilor liberi din vest şi a carpilor. 
Fără îndoială că o presiune dacică la graniţele imperiului exista și că cei care 
au putut profita în primul moment de carenţa de autoritate au fost dacii liberi. 
O documentare arheologică mai bogată şi convingătoare nu există încă. Ceea ce 
se poate afirma în mod sigur este faptul că dacii liberi din vest pătrund în 
Dacia. Descoperirea unei aşezări la Cipău-Gîrle 7 datată sigur pînă în a doua 
jumătate a secolului al IV-lea confirmă această idee. Este adevărat că este greu 
să se construiască o teză întreagă pe o singură descoperire, dar cea de la Cipău- 
Gîrle este semnificativă, iar absenţa altora trebuie pusă mai de grabă pe seama 
lipsei de cercetări sistematice. Problema prezenţei carpilor nu -poate fi pusă 
în aceiaşi termeni. Noi nu cunoaştem pînă acum, din fosta provincie Dacia, 
nici o descoperire datînd de la sfîrşitul secolului III şi de la începutul secolului 
al IV-lea, care să poată fi atribuită neîndoielnic carpilor. O piesă izolată, ruptă 
de orice context arheologic, nu constituie un argument demn de a fi luat 
în consideraţie. Aici s-ar putea opera, eventual, cu unele din mormintele de la 
Saporul de Cîmpie (acelea în care au fost găsite podoabe de tip carpic), dar 
în acest caz ar trebui să avem siguranţa că ele aparţin unor carpi pătrunşi în 
provincie scurt timp după 275 şi nu unor carpi transplantaţi cu forța la mijlocul 
secolului al III-lea e.n. Nu trebuie să uităm, însă, că atribuirea etnică a mor- 
mintelor la care ne refeream mai sus constituie încă obiectul unei controverse. 

Dacă pentru documentarea prezenţei dacilor liberi în fosta provincie cer- 
cetarea arheologică este încă deficitară sau incompletă, există, în schimb, sufi- 
ciente dovezi pentru a demonstra rămînerea în Dacia a unor grupuri însemnate 
de populaţie romanizată şi este foarte important că nu este vorba numai de 
daci, ci şi de colonişti. Aceste două nuclee au asigurat în primul rînd continui- 
tatea procesului de romanizare şi după 271—275 e.n. 

Dintre aceste descoperiri cea mai importantă rămîne cimitirul nr. 1 de la 
Bratei care prin ritul şi ritualul de înmormîntare şi prin inventarul funerar 
atestă existenţa unei mari comunităţi romane în centrul Transilvaniei. Data tîrzie 
a acestui monument este de natură să-i sporească semnificaţia. 

Numărul total de morminte cercetate este de 353 ; sînt dispuse în șiruri, 
cel puţin la început, dar numeroasele cazuri de întretăieri îngăduie presupunerea 
că principiului inițial i s-a adăugat preferința membrilor aceleiaşi familii de 
a se îngropa în aceeaşi parte a cimitirului. 

Ritul practicat în exclusivitate este încineraţia. Gropile au forme, dimen- 
siuni şi orientări diferite. Cea mai mare parte a gropilor (270) sînt arse ritual 
şi au formă ovală sau rectangulară (267). 

Majoritatea mormintelor sînt orientate NS (243) şi numai un mic pro- 


„6 K. Horedt, Unele probleme privind răspindirea culturii Sîntana de Mureş- 
Cerniahov, SCIV, 4, 1967, p. 577 şi urm. 


, ui SCIV, 3—4, 1955, p. 658—660; p. 669; p. 671; N. Vlassa, O pătrundere 
din vest a dacilor pe teritoriul fostei provincii în secolul al IV-lea, SCIV, 3, 1965, p. 500 
şi um. ; K. Horedt, op. cit., p. 581 ; p. 583—586 ; p. 587. 

cent (85) sînt orientate EV. Se pare că trebuie să atribuim o anumită semni- 
ficaţie frecvenţei orientării NS a gropilor. Faptul că în cimitirele illyrice de 
epocă romană, în care se întîlneşte practica arderii rituale a gropilor, predomină 
orientarea EV poate servi drept indiciu, alături de alte elemente, pentru o mai 
exactă atribuire etnică a mormintelor de la Bratei. 

Depunerea resturilor de la incineraţie în groapă urmează, de asemenea, o 
altă ordine decît aceea din cimitirele mai sus menţionate. În general vorbind, 
ne găsim în prezenţa unor morminte de tip Brandgrubengrăber, respectiv a unor 
morminte în care resturile rezultînd de la incineraţie sînt risipite în toată groapa. 

Caracteristicile principale ale modului de depunere a resturilor funerare 
şi a ofrandelor în cimitirul 1 de la Bratei sînt: numărul extrem de redus al 
oaselor umane calcinate care sînt amestecate cu cenușa şi cărbunele rezultînd 
din arderea rugului, prezenţa unui foarte mare număr de animale sacrificate ale 
căror oase sînt în parte azvirlite şi ele la întîmplare în groapă, absenţa inventa- 
rului funerar în groapă şi depunerea lui în gura gropii sau deasupra gropii, pre- 
zenţa pietrelor arse azvirlite (în mod obişnuit) sau așezate (foarte rar) pe fun- 
dul gropii, aşezarea (relativ frecventă) a unor omoplaţi de vită mare pe fundul 
gropii (totdeauna deasupra pietrelor azvirlite sau aşezate pe fund) sau în gura 
gropii, extrem de rara depunere a unor vase sparte ritual în groapă sau deasupra 
ei, placarea unor gropi cu pietre (mai frecvent în cazul mormintelor cu groapa 
nearsă ritual). Stabilirea originii ritului şi în parte a ritualului de înmormîntare 
nu constituie o sarcină prea dificilă întrucît există un număr mare de cimitire 
care cuprind un procent ridicat de morminte cu groapa arsă ritual pe terito- 
riul provinciei Dacia (Alba Iulia 8, Cinciş9, Moreşti 10, Porolissum 11, Sebeş 12, 
Zlatna 13, Romula 14) şi în provinciile limitrofe (Pannonia 15 şi Îllyricum) 16 toate 
datînd din perioada dominaţiei romane, în principal din secolul II—III e.n. 
Această situaţie ne obligă în mod automat şi logic să acceptăm ideea că introdu- 
cerea arderii rituale a gropilor este strîns legată de procesul de colonizare, 
proces în care provinciile învecinate apusene (Illyricum, Pannonia şi Noricum) 
par să fi jucat un rol important. 

În cazul cimitirului de la Bratei, dat fiind vremea târzie la care se pla- 
sează folosirea lui, se pune problema dacă mai putem vorbi de colonişti sau 
ne aflăm în prezenţa unor daci romanizați. În judecarea situaţiei de aici trebuie 
avute în vedere nu numai asemănările de caracter general, ci şi detaliile sem- 
nificative ca şi studierea atentă a inventarului funerar. 


8 D. Protase, Problema continuității în Dacia, 1966, p. 18—19. 
9 O. Floca, Villa rustica şi necropola de la Cinciş, AMN, II, 1965. 
10 K. Horedt, Șantierul arheologic Morești, SCIV, 1—R, 1953, p. 280—283 ; 


SCIV 1—2, 1954, p. 208—209. 

1 M. Macrea, D. Protase, M. Rusu, Şantierul arheologic Porolissum, 
Materiale, VII, 1958, p. 380—384. 

12 D. Protase, op. cit., p. 48. 

13 O. Floca, Sisteme de înmormîntare în Dacia Romană, „Sargetia“, II, 1941, 
p. 91—97. 

14 M. Babeş, Zu den Bestattungsarten im nördlichen Flachgräberfeld von Ro- 
mula, „Dacia“, NS, XIV, p. 180—182. 

15 A. Mocsy, Karraromai Sirok Szombathelyről, AE, 81, 1954, p. 190—191. 

16 M. Garasanin, Razmatranja o necropolama tipa Mala Kopasnica Sase, 
Godisnjak, VI, 4, Sarajevo, 1968, p. 27—34. 

Aşa cum am afirmat deja, este fără îndoială că ne găsim în prezenţa 
unui ritual a cărui origine este străină de lumea dacică — ritualul arderii 
gropilor. Problema este dacă ritualul a fost adoptat şi de daci şi a ritmului în 
care s-a realizat acest proces. Adoptarea de către o parte din daci a acestui 
ritual, evident de acele grupuri care s-au arătat mai puţin tradiţionaliste, mai 
deschise la influența romană, care au renunţat deci, într-un timp relativ scurt, 
la unele forme proprii ale culturii spirituale, poate să fie admisă în ciuda fap- 
tului că pentru epoca romană nu dispunem deocamdată decît de o singură do- 
vadă sigură — cimitirul de la Cinciş, iar din perioada postaureliană cimitirul 1 
de la Bratei. 

În acest ultim caz, afirmaţia o facem pornind tocmai de la unele detalii 
de ritual. Amănuntele de ritual de care sîntem obligaţi să ţinem seama se referă, 
în primul rînd, la natura inventarului funerar şi la modul depunerii lui în 
groapă. În toate cimitirele cu gropi arse ritual se întîlneşte un inventar funerar 
bogat constînd în principal în vase întregi (ulcioare, căni, opaițe etc.), la care 
se adaugă piese de port sau de podoabă, monede etc. Aceste ofrande sînt aşe- 
zate, fără excepție, în groapă, fie în mijlocul ei direct pe fund, fie deasupra unui 
strat de oase calcinate, cenuşă și cărbune. Or, în cimitirul nr. 1 de la Bratei 
nu se practică sistemul depunerii în groapă a unor vase întregi sau sparte ritual 
şi nici a altor piese de inventar sau ofrande, cu excepţia oaselor de animale. 
În mod obișnuit, totalitatea inventarului este masat în gura gropii sau deasupra 
ei. Excepţiile, extrem de rare, se constată la alte tipuri de gropi decît cele arse. 

Analogii pentru această practică nu cunoaştem decît din lumea dacică 
dinaintea cuceririi romane unde în cimitire, cum sînt acelea de tip :Porolissum, 
s-au întîlnit deasupra mormintelor grămezi de cioburi amestecate cu pietre, oase 
de animale nearse, chirpic şi piese de inventar. 

Un alt amănunt de ritual este sacrificarea unui număr mare de animale 
(de ex. sînt morminte în care au fost întîlnite oase aparţinînd unui număr de 
opt vite mari). Sacrificarea și depunerea de ofrande de carne în groapă nu sînt 
caracteristice pentru coloniştii illyri din Dacia şi nici la ei acasă. Şi din acest 
punct de vedere trebuie să recurgem din nou la situaţiile cunoscute din lumea 
dacică, respectiv la aceleaşi descoperiri care sînt încadrate în grupul Salca- 
Porolissum. Pentru perioada ocupaţiei romane singurul monument la care ne 
putem referi, fără ca situaţia să fie totuşi absolut identică cu Porolissum sau 
Bratei, este cimitirul de la Cinciş. Trebuie să adăugăm că prezenţa vetrelor între 
sau deasupra unor morminte, la Bratei ca şi la Porolissum, se leagă fără îndoială 
de practica banchetelor funebre. 

În al treilea rînd, este vorba de descoperirea la Bratei a unui număr im- 
„presionant de fragmente ceramice de factură dacică cu forme, tehnici şi decor 
caracteristice (butonii, linia simplă, în val, banda de linii în val, triunghiurile 
excizate, brîul alveolar sau crestat). Ca forme, notăm între altele, prezenţa, în 
două morminte cu groapă arsă (h 9 şi 87) a căţuii, descoperirea unor frag- 
mente de vase-borcan care prin tehnică şi motivele decorative își găsesc 
analogii la Cipău-Gîrle și Arad-Ceala 17 (triunghiurile excizate sau impresiunile 
oblice cu dinţii pieptenului asociate cu banda de linii în val), prezenţa în mare 


11 I. H. Crişan, Continuitatea dacică în Cimpia Aradului, „Apulum“, VII, 1, 
1968, p. 241 şi urm, fig. 3, 1, 3, 14. 

cantitate a vasului mare de provizii din care nu lipsesc specimenele decorate 
cu brîu alveolar simplu sau cu brîul alveolar dispus între două benzi orizontale: 
de striuri paralele. Pa 

În sfîrşit, socotim tot drept o caracteristică aparte prezenţa calului printre: 
animalele sacrificate. Se pare că acest animal a jucat un rol important în cre-: 
diriţele dacilor. Afirmația o facem pornind de la cîteva descoperiri de schelete: 
întregi sau părţi din scheletul unor cai (capete aşezate deasupra oaselor de la. 
picioare), făcute în cuprinsul unor așezări sau cimitire 18 care datează în prin- 
cipal din secolul II î.e.n, dar a căror durată ar putea fi eventual prelungită 
şi în sec. I î.e.n. Evident, aici am avea nevoie de cîteva verigi care să lege 
descoperiri situate la o distanţă aşa de mare în timp. În orice caz, oasele de cal 
din morminte nu au nimic de-a face cu lumea provincial-romană. 

Deosebirea faţă de complexele culturale „barbare“ contemporane şi carac-. 
terul roman tîrziu al cimitirului sînt demonstrate, în primul rînd, de ritul şi 
ritualul de înmormântare şi, în al doilea rînd, de caracterul general al culturii 
materiale cu care el ni se înfăţişează. 

Despre originea provincial-romană a ritului şi, în parte, a ritualului de: 
înmormîntare am discutat deja. 

În ceea ce priveşte conţinutul culturii materiale, în general vorbind, ne- 
aflăm în prezenţa unor aspecte sau forme provincial-romane sau de tradiţie pro- 
vincial-romană (ceramica, uneltele agricole sau meşteşugăreşti, fibulele, obiectele: 
de sticlă). Data tîrzie şi condiţiile istorice explică însă o oarecare tendinţă de- 
„barbarizare“ care se manifestă în unele aspecte. Este vorba de ceramică, în 
special de specia lucrată cu mîna din pastă cenuşie sgrunţuroasă. 

În seria produselor locale de tradiţie provincial-romană se înscrie, în pri- 
mul rînd, ceramica (ocupă de altfel şi cea mai mare pondere în ansamblul in- 
ventarului funerar), reprezentată în principal prin vase lucrate la roată din pastă. 
cenuşie sgrunţuroasă (vasul-borcan decorat cu caneluri, striuri, mai rar cu bandă. 
de linii în val sau linia simplă în val, vasul mare de provizii din care nu lipsesc. 
exemplarele decorate cu briul alveolar sau crestat), amforele, amforetele, cănile, 
ulcioarele, într-o proporţie mai mică prin vase lucrate la roată din pastă cenușie: 
fină (vasul-borcan, vasul mare de provizii, unele forme de străchini, căni,. 
ulcioare, amfore sau amforete). Acestora trebuie să li se adauge produsele cera- 
mice de o calitate superioară şi care eventual ar putea proveni din import. Se- 
poate pune însă problema dacă nu cumva ceea ce socotim noi a fi ceramică 
romană de import nu provine din ateliere care mai produc în fosta provincie: 
Dacia vase de tip general roman. Este vorba de amfore, ulcioare, căni, vase: 
de provizii, străchini lucrate din pastă fină sau sgrunţuroasă, de culoare roşie. 

Nu este probabilă însă o producţie locală în cazul vaselor smălțuite. În: 
acest caz, sîntem obligaţi să admitem importarea lor din acele centre care la. 
această dată produc o asemenea marfă (S. Dunării sau Pannonia). Un import: 
poate fi presupus şi în cazul vaselor de sticlă, deşi avem dreptul să prespunem. 
eventuala existenţă a unor ateliere de sticlărie instalate în mediul „barbar“,. 
ateliere de genul aceluia descoperit pe teritoriul U.R.S.S. 19 


18 Informaţie Al. Alexandrescu. 


19 M. A. Bezborodoy and A. A. Abdurazakov, Newly excavated glass-- 
works in the URSS, „Journal of glass studies“, VI, 1964, p. 64—66. 

Formele ceramice tipice împrumutate din cultura Sîntana contemporană, 
în parte, cu cimitirul 1 de la Bratei se reduc în fond la unele varietăți de 
strachină (de exemplu strachina cu decor faţetat sau realizat prin impresiuni 
sau cu decor lustruit) şi un singur pahar fragmentar decorat prin impresiune. 

La aceste elemente trebuie să adăugăm caracterul provincial-roman sau 
dacic al uneltelor agricole şi meşteşugăreşti, prezenţa exclusivă a fibulei cu picio- 
rul întors pe dedesupt, absenţa fibulei germanice cu placă la cap şi la picior. 

Pentru datarea cimitirului dispunem de un număr destul de mare şi de 
variat de elemente cronologice : monede, fibule, catarame, piepteni de os, vase 
de sticlă, mărgele, un fragment dintr-o oglindă de bronz, o săgeată de fier de 
tip hunic şi ceramică. 

Monedele încep cu o piesă de la Constantius II Caesar (bătută spre sfîr- 
şitul anului 328 e.n.) şi se încheie cu o piesă foarte greu identificabilă care ar 
putea fi eventual atribuită împăratului Theodosius I. Între aceste date extreme 
există două monede sigure — una de la Constantius II Imperator (bătută în 
353) şi alta de la Valens (bătută în 373). Pe baza monedelor, noi putem în- 
cadra perioada de folosire a cimitirului începînd cel mai devreme cu deceniul 
al patrulea al sec. IV. e.n. 

Ceramica, locală sau de import, se înscrie şi ea în categoria tîrzie ca teh- 
nică, forme şi decor ; căţuia dacică apare şi ea într-o formă extrem de degene- 
rată. Vasele smălţuite îşi găsesc analogii la Intercisa 20 în morminte care se 
datează începind cu ‘Constantius TI. 

Vasele de sticlă, în principal vasele cu pereţi faţetaţi, paharele decorate 
cu ove şi briu alveolar, paharele conice decorate cu caneluri orizontale și vasele 
decorate cu „buline“ albastre sînt şi ele tîrzii. Ele datează din secolul IV e.n., 
dar existenţa unora dintre speciile amintite a putut fi urmărită în Cîmpia pa- 
nonică pînă în primele trei decenii ale secolului V. Pieptenii de os cu mînerul 
în formă de clopot sînt şi ei de dată tîrzie. 

În sfîrşit, săgeata hunică ne duce în perioada de după 375 şi în secolul V, 
fără a ne da o limită de sfîrşit mai precisă decât anul 453 e.n. 

Pornind de la toate aceste elemente, singura posibilitate de a încadra din 
punct de vedere cronologic cimitirul este a doua jumătate a secolului IV şi pri- 
mul sfert al secolului V e.n. 

Concluzia care se impune este că împrejurările de ordin istoric au favori- 
zat continuitatea de viaţă în Transilvania după evacuarea provinciei de către 
Aurelian şi în centre rurale situate de-a lungul unor artere principale de cir- 
culaţie, cum este cazul Tîrnavei Mari. 

Interesant este şi faptul că, în ciuda dovezilor care atestă propagarea 
creştinismului în sec. IV, în fosta provincie Dacia (lămpi de caracter creştin, 
inscripţia votivă de la Biertan), comunitatea de la Bratei îşi păstrează tradi- 
tiile păgine nealterate (semnificaţia mormîntului în formă de cruce este greu 
de stabilit), lucru explicabil dacă luăm în consideraţie data şi mai ales poziţia 
excentrică a Transilvaniei în raport cu imperiul. 

Evident, se pune problema identificării aşezării corespunzătoare cimiti- 
rului. 


20 Intercisa II, A. Hung, XXXVI, 1957, p. 76—77. 

Se cuvine să mai adăugăm încă un fapt asupra importanţei căruia nu s-a 
insistat suficient în literatura de specialitate, fapt care marchează legătura strînsă 
între fostele teritorii ale provinciei romane şi zonele extracarpatice ale României, 
respectiv Moldova şi Muntenia centrală şi de est. 

Ne referim la descoperirea în Moldova a unui număr mare de aşezări 
databile în sec. V—VI e.n., cuprinse sub numele de complexul cultural Costişa- 
Mănoaia-Botoşana. Dan Gh. Teodor?! insistă asupra similitudinii dintre acest 
complex şi complexul contemporan transilvănean Bratei-Moreşti. Pornind de la 
această similitudine, Dan Gh. Teodor ajunge la concluzia că pentru vremea în. 
discuţie se poate vorbi de o singură cultură, cu o largă arie de răspîndire, 
Bratei-Costişa-Botoşana. Concluzia lui Dan Teodor este de o semnificaţie istorică 
deosebită. Se poate pune chestiunea dacă constituirea acestui complex se dato- 
reşte unei evoluţii strict paralele în cele două provincii sau ne găsim în prezenţa 
efectului unui proces ce-și are rădăcinile în evenimentele ce se petrec în momen-. 
tul evacuării Daciei. Ne gîndim la faptul că odată cu încetarea stăpînirii romane 
în Dacia a putut să se petreacă un dublu proces de osmoză între diferitele părţi 
ale teritoriului ţării noastre — pătrunderea dacilor liberi în provincie şi revărsa- 
rea unei părţi din dacii romanizați şi eventual a unor colonişti în afara grani- 
telor Daciei romane. Descoperirea unui mormînt cu groapă arsă ritual la Udeşti 
(jud: Suceava) îşi poate găsi eventual explicaţia în cadrul unui asemenea proces. 
Oricum, caracterul unitar al culturii materiale din Moldova, Transilvania și 
foarte probabil din Muntenia, în sec. V—VI e.n., nu se poate concepe fără un 
aport substanţial etnic şi cultural al locuitorilor fostei provincii Dacia. Iar această 
unitate culturală constituie expresia arheologică a procesului de închegare a po-. 
porului român pe o arie ce cuprinde toate provinciile istorice româneşti. 


21 Dan Gh. „Teodor, Regiunile extracarpatice ale României, în sec. V— 
XI e.n., rezumatul tezei de doctorat, 

FRANCISC KISS 


Evul mediu în istoria Transilvaniei şi Moldovei se caracterizează atit prin 
legăturile tradiţionale fireşti: economice şi culturale, cît şi prin apropierea poli- 
tică reflectată în actele vremii şi măsurile concrete luate în acest scop. 

În veacul al XV-lea, cînd imixtiunea otomană devine iminentă, efortul 
militar comun completează cu o nouă vigoare această apropiere, conferindu-i 
noi valenţe. Manifestarea concludentă în acest sens se realizează în epoca lui 
Ştefan cel Mare, cînd oblăduirea domnitorului se extinde și asupra posesiunilor 
din Transilvania : Cetatea Ciceului şi 'Cetatea-de-Baltă. 1 

Extinderea stăpînirii Țării Moldovei asupra unor feude din Transilvania 
s-a înscris pe linia continuării unor tradiţii a domnilor Țării Româneşti care 
aveau unele posesiuni în aceste părți. Campania militară condusă de Carol Ro- 
bert în Ţara Românească, la 1330, s-a întreprins şi ca urmare a faptului că 
Basarab şi-a extins autoritatea asupra Severinului. 

Întărirea, statului feudal Țara Românească, în a doua jumătate a seco- 
lului al XIV-lea, a conferit stabilitate existenţei unor posesiuni a domnilor Ţării 
Româneşti în Transilvania, fapt ce a fost recunoscut şi de regii Ungariei. Drep- 
tul de stăpînire a domnilor munteni în aceste părţi avea şi un temei de ordin 
tradiţional reflectat prin conştiinţa tradiţiei descălecării voievodului Radu Negru 
din ţinutul Făgăraşului. În formularea lapidară a lui Vlad "Ţepeş, posesiunile 
Severinului, Făgărașului, Amlaşului — la care, vremelnic, în timpul lui Mircea 
cel Bătrîn s-a adăugat Cetatea Branului şi (Cetatea Bologa — sînt considerate ca 
„vera hereditas nostra“, adevăratele noastre moşteniri. ? 

Creşterea presiunii otomane asupra Țării Româneşti, dublată de anarhia 
feudală internă au determinat pierderea posesiunilor ardelene ; Radu cel Mare 
se mai numea, în anul 1502, „duce de Făgăraş şi Amlaş“ iar, Neagoe Basarab, 
în 1517 exercita prerogativele sale de stăpîn doar peste ţinutul Geoagiului. 

Apropierea politică între Moldova şi Ungaria a cerut un timp mai în- 
delungat, ca urmare a pretențiilor de arbitraj 'ale regelui Ungariei, Matei Cor- 
vin, în disputa dintre Ştefan cel Mare şi Petru Aron asupra tronului Moldovei. 
Legăturile reci, ostile chiar, cu Ungaria la începutul domniei lui Ştefan cel 


1 Cetatea Ciceului (situată pe valea “Someşului Mare, în apropierea oraşului Dej) 
şi Cetatea-de-Baltă (situată pe valea Tîrnavei Mici, în apropiere de Blaj) au fost cons- 
truite la începutul veacului al XIV-lea, făcînd parte, alături de cetăţile Deva, Lita, 
Unguraș, Gurghiu, din rîndul cetăților voievodale. 

2 Dimitrie Onciul, Mircea cel Bătrîn şi posesiunile lui, în Scrieri alese, 
ediţie îngrijită de Aurelian Sacerdoţeanu, Editura ştiinţifică, București, 1968, vol. II, 
p. 66, 95; Iosif Pataki, Ceva despre relaţiile Ţării Românești cu Ungaria la sfir- 
şitul veacului al XIV-lea, în „Studii şi materiale de istorie medie“, 1957, vol. II, 
p. 422—425. 

Mare au fost consecinţa firească a azilului politic acordat uzurpatorului Petru 
Aron de către Matei Corvin, concretizate şi în intervenţii armate repetate ale 
lui Ştefan în Transilvania şi prin sprijinirea tendinţelor separatiste ale acestei 
ţări faţă de regatul Ungariei. Răscoala nobilimii transilvănene din anul 1467 s-a 
bucurat de ajutorul lui Ştefan cel Mare. 3 În toamna aceluiaşi an, Matei Cor- 
vin a condus o expediţie militară în Moldova, fără a obţine vreun rezultat, 
suferind eșec în lupta de la Baia. Ofensiva lui Ştefan cel Mare în Transilvania, 
uciderea lui Petru Aron în 1469 au demonstrat baza largă a domniei şi întă- 
rirea puterii centrale, dar au avut şi semnificaţia dispariţiei motivului generator 
de neînţelegeri. 

Din lipsa unor dovezi documentare de valoare peremtorie, pînă în pre- 
zent nu s-a putut ajunge la un acord comun asupra datei cînd Ştefan cel 
Mare a luat în stăpînire posesiunile transilvănene. Este de valabilitatea certi- 
tudinii faptul că actul donării a avut loc abia după consumarea ostilităţilor, 
odată cu destinderea politică între Moldova şi Ungaria şi identificarea intere- 
selor majore ale acestora, în faţa invaziei otomane. 

Legăturile economice, care au suferit mai puţin în urma conflictului, își 
reiau cursul lor firesc încă din anul 1469. Acordarea de privilegii, de către Şte- 
fan, negustorilor braşoveni, în 1472 şi garantarea de către Matei Corvin, în 
1473, a activităţii comerciale nestînjenite a negustorilor moldoveni în 'Transil- 
vania, au normalizat legăturile economice între Ungaria şi Moldova. Intensi- 
ficarea legăturilor economice indica şi procesul încălzirii climatului politic. 
Promovînd o politică externă activă, Matei Corvin avea nevoie de îmbunătă- 
ţirea relaţiilor cu Moldova : conflictul cu Polonia, început în anul 1470, pentru 
stăpînirea Boemiei, iar mai tîrziu războiul de durată purtat cu Frederic al III-lea, 
împăratul Germaniei, necesita un aliat valoros în răsărit unde pericolul otoman 
era în creştere. 4 | 

În unele izvoare narative actul donării se pune în legătură cu împăcarea 
dintre Ştefan cel Mare şi Matei Corvin, intervenită în jurul anilor 1467—1470. 
Cronicarul Istvânffi afirmă că Cetatea Ciceului şi Cetatea-de-Baltă au fost do- 
nate lui Ştefan cel Mare încă în anul 1467.5 O datare apropiată de aceasta se 
află şi în cronicile noastre interne. În Letopiseţul de la Putna, donarea cetăților 
ardelene se pune în legătură cu împăcarea din jurul anilor 1469—1470. 6 

Istorisind împrejurările donării, Grigore Ureche, în „Letopiseţul“ său, se 
situează pe aceeaşi linie a desfăşurării evenimentelor : „deci după puţină vreme 
au încetat vrajba între craiu unguresc şi între Ştefan vodă, că văzînd ei că vrăj- 
maşul lor şi a toată creştinătatea, Turcul le stă la spate... văzînd această înşelă- 
ciune Mateiaş craiu şi Ştefan Vodă s-au împăcat şi s-au aşezat încă după pace 
așezată şi legătura tare ce făcură amîndoi au. dăruit :Mateiaș craiu pre Ştefan 
vodă cu două cetăţi mari la Ardeal anume Balta şi Ciceul“.7 Dacă avem în 


3 Manole Neagoe, Ștefan cel Mare, Edit. Albatros, Bucureşti, 1970, p. 55. 

4 Ibidem, p. 72—73. 

5 Nicolaus Isthuanffius Regni Hungariae Historia, în Monumenta Hun- 
gariae Historica, Pesta, 1866, vol. XVI, p. 132. 

6 Letopisețul de la Putna, în Ion Bogdan, Cronicile slavo-române, Edit. Aca- 
demiei, București, 1959, p. 62. 
i T fise re Ureche, Letopisețul Ţării Moldovei, ed. C. Giurescu, București, 

, P. 49. 

vedere tratarea analitică a evenimentelor de către Grigore Ureche, în acest caz, 
împăcarea şi actul donării, fiind istorisite în preajma luptei de la Lipnic, trebuia 
să fi avut loc înainte de anul 1470. 

Mărturiile cronicarilor care au încercat să scurteze timpul între conflict şi 
împăcare, trebuie privite cu anumite rezerve. Chiar dacă a existat o apropiere 
între Ştefan cel Mare şi Matei Corvin, în anii următori luptei de la Baia, situa- 
ţia politică îmbunătăţită nu s-a valorificat prin donarea unor posesiuni. 

Urmărind situaţia cetăţii şi a domeniului Ciceului, se poate constata că 
după răscoala nobilimii din 1467, acestea au trecut din posesiunea familiei Bânffi, 
cu marea majoritate a satelor aparținătoare, în posesiunea nobilului Gheorghe 
Imrefi Szerdahelyi. 8 

O situaţie asemănătoare prezintă în aceşti ani și Cetatea-de-Baltă, care 
în 1462 a fost zălogită voievodului Transilvaniei, Ioan Pongrâtz cu 8000 de gal- 
beni, sumă care la reînnoirea contractului în anul 1471 a fost majorată la 20000 
de galbeni. 9 Donarea cetăţii Ciceului şi zălogirea 'Cetăţii-de-Baltă pînă în anul 
1471 ne duc la convingerea că ele nu au format în aceşti ani posesiuni ale Ţării 
Moldovei. 

Unii istorici ca : Augustin Bunea şi Vasile Pârvan înclină a crede că actul 
donării a avut loc în anul 1475. 10 

Ridicarea prestigiului internaţional al Moldovei, în urma luptei de la Vas- 
lui, a dus şi la reconsiderarea atitudinii lui Matei Corvin faţă de Ştefan cel 
Mare. Tratatul încheiat între Ungaria şi Moldova la 12 iulie 1475 reprezintă 
legalizarea raporturilor între ţările vecine (sau oficializarea raporturilor în con- 
diţiile vremii), tratatul avînd o formă omagială și conţinutul unei alianţe de 
ofensivă şi defensivă în faţa expansiunii otomane. Într-un nou tratat, încheiat 
la 15 august al aceluiaşi an, se prevede acordarea de azil domnitorului, familiei 
şi boierilor în „fortificațiile, cetăţile şi orașele noastre“, în cazul cînd ar fi si- 
liţi de „forţa dușmanului“ să părăsească ţara. 11 Acordul are un conţinut general 
şi nu poate fi privit ca un act de donaţie. Aceeaşi constatare rămîne valabilă 
şi în privinţa scrisorii nedatate a lui Matei Corvin către Ştefan cel Mare în care 
regele maghiar se arată dispus să trateze despre castrul cerut. 1? După conţinut, 
este probabil ca scrisoarea să fi fost redactată în anul 1475. 

Pentru efectuarea donării în anul 1475 pledează o singură menţiune: 
scrisoarea voievodului Transilvaniei, loan de Szentgyörgy către capitlul de Alba 
Iulia în anul 1508, în care se afirmă că Matei ‘Corvin, fără răscumpărare bă- 
nească şi de la sine putere a luat Cetatea-de-Baltă, din mîinile familiei Pongrátz 
şi a donat-o „în jurul anului 1476“, „Ilustrului Domn Ştefan, odinioară Voievodul 
Moldovei“. 13 l 


8 J. Kádár, Szolnok-Dobokavármegye monographiája, Dej 1930, vol. II, p. 391. 
9’ Victor Motogna, Cetatea Ciceului sub stăpînirea Moldovei, Dej, 1927, 
16. 
1 Dr. Augustin Bunea, Vechile episcopii româneşti, Blaj 1902, p. 15; 
Vasile Pârvan, Relaţiile lui Ștefan cel Mare cu Ungaria, Bucureşti, 1905, p. 71. | 
11 Relaţiile internaționale ale României în documente, Edit. politică, București, 
1971, p. 131. 
"2 Eudoxiu Hurmuzak i, Documente privitoare la istoria românilor, Bucu- 
reşti, 1891, vol, II—1, p. 2. A j 
13 Nicolae Densuşeanu, Documente privitoare la istoria românilor, Bucu- 
reşti, 1891, vol. 1l—2, p. 582. 

Urmărind situaţia celor două cetăţi, în aceşti ani, constatăm următoarele : 
Cietatea-de-Baltă şi domeniul ei au fost zălogite la 4 martie 1479 văduvei fostului 
voievod al Transilvaniei, loan Pongrátz. 14 Situaţie asemănătoare găsim şi în 
cazul cetăţii Ciceului unde, în 1483, se pomeneşte numele castelanului Dominic 
Nagy de Koronezo, iar în anul următor avem mențiuni despre Valentin Lite- 
rati îndeplinind funcţia de judecător de curte al familiei Szerdahelyi. 15 

Pornind de la admiterea faptului că donarea celor două cetăţi s-a făcut 
concomitent, se poate presupune că trecerea lor în stăpînirea ţării Moldovei a 
avut loc după anul 1483, cînd însăşi situaţia politică a cerut parafarea alianței 
din anul 1475 prin măsuri menite să asigure durabilitatea acesteia. 

În anul 1484, Moldova pierde două cetăţi înfloritoare : Chilia și Cetatea 
Albă ocupate prin surprindere de către turci. Pierderile au lovit puternic poten- 
țialul de apărare al ţării, cetăţile fiind zestre de valoare: pentru Moldova, ser- 
vind, în acelaşi timp, şi ca bastioane în lupta antiotomană. 

Întorsătura evenimentelor a dus la precipitarea atmosferei politice, prin 
faptul că regele Matei Corvin a avut partea lui de vină în pierderile suferite. 
Atacul surprinzător şi izbînda turcilor au fost facilitate de sesizarea la timp a 
faptului că din armistițiul încheiat cu Matei Corvind în 1483, pe termen de cinci 
ani, au fost omise garanţiile pentru cetăţile de la Dunărea de Jos. Cronicarul 
Verancsics Antal referindu-se la aceste evenimente, în lucrarea sa: „De rebus 
gestis Hungarorum“, descrie starea de revoltă a moldovenilor şi atitudinea re- 
gelui Matei Corvin care, pentru săvîrşirea. greşelii regretabile, pedepseşte pe Petru 
cancelarul cu „închisoare veşnică“. Cu această ocazie, pentru păstrarea relaţiilor 
bune cu Ştefan cel Mare, regele Matei Corvin, donează cetatea Ciceului şi Ce- 
iatea-de-Baltă domnului moldovean. 16 

Efectuarea donărilor sub formă de recompensă apare şi într-o scrisoare 
din 1528, documentul făcînd pomenire doar despre Cetatea Ciceului. 17 Într-un 
act emis de regele Ungariei, Ferdinand I, la 22 decembrie 1540, se subliniază 
că s-a dat „Cetatea Ciceului şi :Cetatea-de-Baltă în părțile Transilvaniei în locul 
Chiliei şi Cetăţii Albe ocupate de turci“. 18 

Mărturiile sînt concludente, ele trebuie să corespundă realităţii ; Ştefan cel 
Mare a intrat în stăpînirea cetăților transilvănene în 1484 sau în anii imediat 
următori. Donarea a lost cu atît mai necesară cu cît Matei Corvin, în acest an, 
a început războiul cu Frederic al III-lea, împăratul Germaniei, iar în noua 
constelație internaţională, alianţa lui cu Ştefan cel Mare i-a permis o mai mare 
siguranţă în acţiunile militare. 

Exercitînd prerogativele sale de stăpîn, Ştefan cel Mare a dat noilor po- 
sesiuni o organizare politică şi militară adecvată. În fruntea cetăților, după obicei 
moldovenesc, sînt numiţi doi pîrcălabi ca reprezentanţi direcţi ai domnitorului, 


“u V, Motogna, Cetatea Ciceului, p. 16. 
| 15 V, Motogna, Stăpinirea lui Ștefan cel Mare asupra Ciceului, în Articole 
şi documente, Cluj, 1923, p. 25. 

16 Verancsics Antal, De rebus gestis Hungarorum ab inclinatione regni 
(Faptele maghiarilor de la căderea regatului), în Morumenta Hungariae Historica, Pesta, 
1857, vol. I, p. 115—116. 

i 17 A Veress, Fontes Rerum Transsylvanicarum, Budapesta, 1914, vol. IV, 
p. —172. 
18 FE. Veres, Fontes..., IV, p. 304. 

avînd atribuţii economice, administrative şi militare. De ordinele pîrcălabilor 
ascultau cnejii şi juzii satelor de pe domeniile cetăților. 

Documentele au consemnat şi numele unor pîrcălabi, din perioada domniei 
lui Ştefan cel Mare, astfel : în fruntea Ciceului, la 1495, se găseau pircălabii Ioan 
Grumezea şi Laţcu ; în 1497, această funcţie a fost îndeplinită de Laţcu; în 
1500, de Petru Pîrcălab, iar în anul 1504, de Petre 'Postelnicu. 19 

Domeniul aparținător celor două cetăţi a fost extins: cetatea Ciceului, la 
sfîrşitul domniei lui Ştefan cel Mare, avea în subordine 63 de sate, iar Cetatea- 
de-Baltă, 7 sate. Unii nobili, nerecunoscînd dreptul de stăpînire al lui Ştefan cel 
Mare, prin invocarea dreptului de moștenire familială, au incercat să intre în 
“posesiunea unor sate de pe domeniul Ciceului. Din această cauză se întirzie cu 
actul introducerii lui Ştefan cel Mare în posesiunile sale. În anul 1492, Vladislav 
al II-lea, regele Ungariei, întăreşte donația cetăților printr-un act emis la 18 
aprilie, dînd dispoziţie voievodului Transilvaniei pentru introducerea lui Ştefan 
cel Mare în posesiuni. 20. 

Legitimizarea stăpînirii prin efectuarea procedurii introducerii se tergiver- 
sează ca urmare a opoziţiei nobiliare, aceasta crescînd într-o perioadă de slăbire a 
puterii centrale. În aceste condiţii, pîrcălabul Ciceului, Ioan Grumezea se opune cu 
arma în mînă, în anul 1497, cu ocazia unor încercări făcute de trimişii voievo- 
dului Transilvaniei de a lua în stăpînire unele sate, pe seama familiei Bánffi. 
Peste doi ani, la 1499, hotărîrea voievodului Transilvaniei de a lua patru sate 
de pe domeniul Ciceului, urmînd ca acestea să intre în posesiunea sa ca şi a nobi- 
lului Ioan Ungur este zădărnicită de împotrivirea populaţiei locale. Trimişii voie- 
vodului sînt întîmpinaţi de răscoala armată a iobagilor din tîrgul Reteag şi 
din apropiere. (Manibus armatis et potentiare insurgentes) 12. 

Credem că Ştefan cel Mare a stăpînit de la început cele 63 de sate ale 
domeniului Ciceului, iar în scopul evitării proceselor cu unii nobili, consideraţi 
moştenitori ai unor sate, a plătit despăgubiri acestora. Astfel, membrilor fami- 
liei Bánffy a plătit prin Petru, pîrcălabul Ciceului, în 1500, suma de 3000 de 
galbeni pentru satele : Lăpuş, Suciul de Jos, Borcut, Răzoare, Văleni şi Rohia. 22 

La 13 decembrie 1502, Ştefan cel Mare plăteşte lui- loan Bánffy 2000 de 
galbeni pentru satul Gîrboul Ciceului. 233 La aceasta se adaugă și cei 400 de flo- 
rini plătiţi tot în 1502, reprezentînd a patra parte a zestrei ce revenea unor descen- 
dente ale familiei Bânffy din unele sate de pe domeniul Ciceului. 24 

Tendinţe de silnicii întîlnim şi pe domeniul Cetăţii-de-Baltă, format din 
7 sate, unde patriciatul săsesc pretinde la 1500, din partea lui Ştefan cel Mare, 
o despăgubire de 1785 de florini 25. Nu avem ştiri, dacă Ştefan a plătit despăgu- 
birea pretinsă. Despăgubirile plătite de către Ştefan cel Mare sînt considerabile, 
mai ales, dacă avem în vedere că venitul bănesc al unui domeniu format din 


19 J. J. Kádár, op. cit., II, p. 39%. 
V. Motogna, Cetatea Ciceului, p. 21. 

2 E. Veres, Fontes, IV, p. 43—44 şi 45—46. 

21 Ibidem, p. 48. 

2 Ibidem, p. 50—53. 

23 Ibidem, p. 63—64. 

24 Ibidem, p. 59—63. 

25 N. Iorga, Documente privitoare la istoria românilor, Colecţia Hurmuzaki, 
Bucureşti, 1911, vol. XV—1, p. 155—156. 

o sută de sate se ridica, la jumătatea secolului al XV-lea, la circa 1000 de flo- 
rini, 26 | ri 

Procesele pentru stăpînirea unor sate de pe domenii continuă și în timpul 
urmaşilor lui Ştefan cel Mare : în 1514, Vladislav, pîrcălabul Ciceului, se opune 
cu arma, cu ocazia unor încercări de acaparare a unor sate aparținătoare do- 
meniului. 27 Acelaşi procedeu foloseşte şi Sava, pîrcălabul 'Cetăţii-de-Baltă care, 
în 1517, alungă cu armele oamenii voievodului Transilvaniei, argumentînd ac- 
ţiunea sa cu dreptul de stăpînire a domnitorului moldovean asupra acestor 
părţi. 28 

Organizarea vieţii spirituale a noilor supuşi se manifestă prin ridicarea mă- 
năstirii de la Vad, din apropierea Ciceului, unde „ab antiquo“ a existat o pu- ` 
ternică aşezare monahală, la rangul de episcopie. Din această perioadă datează 
şi biserica episcopiei care s-a ridicat în ultimii ani ai domniei lui Ştefan cel 
Mare. Planul de bază este de origine bizantină triconic cu hore laterale, plan 
utilizat cu precădere în arhitectura moldovenească din a doua jumătate a seco- 
lului al XV-lea. Stilului predominant moldovenesc în construcţie i se adaugă 
și unele motive gotice ca : ogiva ferestrelor, nervurile boltirii, datorate unor meş- 
teri autohtoni, care au efectuat lucrările de detaliu. 29 Episcopii Vadului au fost 
subordonați, din punct de vedere ierarhic, Mitropoliei Sucevei menţinînd le- 
gături culturale şi cu alte centre din Moldova de unde se aduceau „cărţi sfinte“ 
pentru necesităţile de cult. 30 

După moartea lui Ştefan cel Mare, fluctuațiile vieţii politice din epoca lui 
Petru Rareş conferă cetăților transilvănene rolul de punct de sprijin al dom- 
niei. Luptele pentru tronul Ungariei dintre Ioan Zápolya şi Ferdinand de Habs- 
burg, după prăbuşirea regatului maghiar la Mohács, au facilitat angajarea în 
dispută a domnitorului moldovean. Sprijinul acordat de către Petru Rareş putea 
avea un rol hotărîtor pentru unul sau altul dintre candidaţi. Solicitind ajutorul 
Moldovei, în cursul lunii mai 1529, se încheie acordul de la Lipova între Ioan 
Zâpolya şi Petru Rareş, conform căruia, în schimbul ajutorului, în lupta împo- 
triva partidei ferdinandiste se reconfirmă domnitorului posesiunile moştenite în 
Transilvania, primind în afară de acestea și cetăţile : Bistriţa, Unguraș împreună 
cu domeniile aparținătoare şi Valea Rodnei cu minele de argint de aici. 3t 

Situaţia tulbure din Transilvania, întărirea partidei ferdinandiste prin ade- 
ziunea nobilimii mari, conduse de voievodul ţării, Ştefan Mailat, şi a oraşelor 
săseşti, reclamă intervenţia operativă a lui Petru Rareş. Hotărirea domnitorului 
de a sprijini efectiv partida lui Ioan Zápolya a fost luată ca urmare şi a opririi 
sale de către ferdinandişti de a lua în stăpînire noile posesiuni. Oraşul Bistriţa s-a 


F % Camil Mureşan, Iancu de Hunedoara, Bucureşti, Edit. ştiinţifică, 1968, 
p. 7l. 

21 J. Kádár, op. cit., vol. II, p. 393. 

28 Hurmuzaki, XV-1, p. 437—438. 

29 Alexandru Lapedatu, Cercetări istorice cu privire la meşterii bisericilor 
moldovene din sec. XV şi XFI, în „Buletinul Comisiunii Monumentelor istorice“, Bucu- 
reşti, 1912, V, p. 23—29; Virgil Vătăşianu, Istoria artei feudale în ţările ro- 
mâne, Bucureşti, 1959, vol. I, p. 524. 

% Nicolae Iorga, Ștefan cel Mare, Mihai Viteazul şi Mitropolia Ardealului, 
extras din „Analele Academiei Române“, Bucureşti, seria II, tom. 27, 1905, p. 5. 

„31 V. Motogna, Relaţiunile dintre Moldova şi Ardeal în veacul al XVI-lea, 
Dej, 1928, p. 18. 

opus în a-l recunoaşte pe domnitorul moldovean ca noul lor stăpîn, iar cetatea 
Unguraşului se găsea în mîinile ferdinandiştilor. 52 Situaţia a fost agravată şi 
de incidentul nejustificat al asasinării lui Toma, pîrcălabul Ciceului, cu ocazia 
unor tratative duse cu vicevoievodul Transilvaniei, Alexie Bethlen. 33 

Armata moldovenească care se îndrepta spre Transilvania s-a împărţit în 
două tabere : una, sub conducerea vornicului Grozav, trecînd pasul Oituzului a 
acţionat în sud-estul Transilvaniei repurtînd o însemnată victorie asupra ferdi- 
nandiştilor, la Feldioara. A doua armată, mai redusă la număr, a pătruns în 
Transilvania dinspre nord, urmărind un dublu scop: depresurarea cetăţii Ci- 
ceului, asediată de către ferdinandişti, și supunerea Bistriţei şi cetăţii Ungu- 
raşului. 

Trecerea armatei moldoveneşti, condusă de Barbovschi, portarul Sucevei 
şi Danciu, fostul pîrcălab al Romanului, prin părţile Lăpușului a determinat o 
ridicare în masă a populaţiei locale, alăturîndu-se moldovenilor. iDepresurarea. 
cetăţii asediate s-a putut realiza prin apariţia în faţa Ciceului, la 20 iunie 1529, 
a armatei moldoveneşti conjugată cu o răscoală de pe domeniu. 34 Activitatea. 
moldovenilor, în continuare, în ţinuturile de nord ale Transilvaniei s-a concen- 
trat spre realizarea luării în stăpînire a Unguraşului și supunerea oraşului Bis- 
tiiţa. ÎInvitaţia lui Petru Rareş adresată bistriţenilor, la 31 iulie, de a preda 
Unguraşul „lui Dracşin şi Simion, castelanii noştri de la Ciceu“, nu a fost luată. 
în seamă. 35 

Asediul şi cucerirea Unguraşului, la 10 septembrie a aceluiaşi an, a întărit 
poziţiile moldovenilor în conflictul cu Bistriţa. 36 

Prelungirea conflictului cu oraşul Bistriţa, care a aderat la partida ferdi- 
nandistă, se explică prin întărirea capacităţii de rezistenţă a orașului în urma 
ajutoarelor sosite din partea Sibiului. 37. Asediul Bistriţa, condus de Simion şi 
Dracşin, pîrcălabii Ciceului, a început în luna octombrie 1529 şi s-a prelungit 
pînă în februarie al anului următor, conflictul încheindu-se prin recunoaşterea 
suzeranității lui Petru Rareş şi angajamentul de a plăti darea de la Sf. Martin. 

Armistițiul, ce s-a încheiat între Petru Rareş şi oraşul Bistriţa, a fost ur- 
gentat şi de noile tendinţe în politica externă a domnitorului. 

Înlăturarea, în 1534, de pe arena vieţii politice a lui Aloisie Gritti, om cu 
mare influenţă la Poartă, a produs o nouă constelație a vieţii internaţionale 
manifestată şi printr-o atitudine vădit antiotomană a lui Petru Rareş. În afirmarea 
cu succes a tendinţelor antiotomane a domnitorului, a reluării luptei împotriva. 
cotropitorilor, un rol de sprijin trebuia să revină lui Ferdinand de Habsburg, 
interesat şi el în extinderea influenţei sale asupra Transilvaniei. Una din clau- 
zele care trebuia să ducă la o înţelegere între cei doi şi realizarea unei acţiuni 
antiotomane comune a fost recunoaşterea de către Ferdinand a existenţei unor 
posesiuni moldovenești în Transilvania. În acordul încheiat la 10 martie 1535, 


3 Ibidem, p. 20. 

33 E. Veress, Fontes..., IV, p. 192. 

3 Hurmuzaki, XV, 1, p. 324. 

35 E. Veress, Fontes..., IV, p. 194. 

35 V, Motogna, Unguraşul sub Petru Råreṣş, în „Anuarul Institutului de Istorie 
Naţională, „Bucureşti, 1924, p. 319.“ 

37 Idem, Relaţiunile dintre Moldova şi Ardeal în veacul al XVI-lea, p. 24. 

se recunoaşte dreptul lui Petru Rareş de a stăpîni peste cetatea Ciceului, Ceta- 
tea-de-Baltă, Unguraș, Rodna şi oraşul Bistriţa. 33 

Tratatul de alianţă încheiat între Ferdinand de Habsburg și Petru Rareş, 
la 4 aprilie 1535, nu a însemnat şi unele garanţii reale pentru Moldova în faţa 
ambițiilor de cotropire ale Porții şi a duşmăniei cu polonii. 

Folosindu-se de contextul favorabil al desfacerii alianţei cu Moldova, Ioan 
Zápolya adoptă o poziţie ambiguă tinzînd spre ocuparea posesiunilor domnito- 
rului din Transilvania. În urma unui asediu îndelungat cade în miinile lui Zá- 
polya, în vara anului 1536, cetatea Unguraşului şi cu ea şi cele 34 de sate ale 
domeniului. 39 

Instabilitatea vieţii politice, perspectiva unor războaie grele cu turcii au 
conferit posesiunilor din Transilvania rolul de puncte de sprijin ale domniei. 

Intervenţia antiotomană din anul 1538, dublată de trădarea boiermii, a 
atins scopul propus: al îndepărtării lui Petru Rareș de la conducerea ţării. 
Domnitorul, pribeag, după încercări grele a găsit refugiu în cetatea Ciceului (la 
28 septembrie 1538) unde i-a fost adăpostită familia încă de mai înainte. Tră- 
darea boierimii continuă şi în cetate prin organizarea unui complot condus de 
Simion, pircălabul cetăţii, în înţelegere cu Anastasie, episcopul Vadului. Conspira- 
ţia, care urmărea prinderea şi predarea lui Petru Rareş duşmanilor, a eşuat. 40 

Căderea lui Petru Rareş de la conducerea Moldovei a oferit lui Ioan Zá- 
polya un nou prilej de a smulge și celelalte posesiuni din Transilvania. Asediul 
cetăţii Ciceului, condus de Gheorghe Martinuzzi, tezaurierul ţării, şi Emeric 
Balassa, voievodul Transilvaniei, se prelungi patru luni şi s-a sfirşit prin ocuparea 
fortului, poate şi. în urma unui compromis conform căruia domnitorul şi-a păs- 
trat dreptul de a rămîne la Ciceu. 'Cetatea-de-Baltă a fost şi ea supusă, Bistriţa, 
recunoaşte şi acceptă noua situaţie, iar ţinutul Rodnei continuă să menţină ve- 
chile raporturi. 

Din această cetate a pornit Petru Rareș, după o ședere de un an şi patru 
luni, pe lungul și anevoiosul drum, în ianuarie 1540, pentru a se impăca cu sul- 
tanu] Soliman Magnificul. La 23 iunie 1540, Petru Rareş se găsea la Constanti- 
nopol scriind de aici lui Toma Woldorfer din Bistriţa şi cerând ştiri despre fa- 
milia rămasă la Ciceu. 4! 

Odată cu reocuparea tronului moldovean, una din primele măsuri ale 
domnitorului a fost aducerea la Suceava a familiei rămase la Ciceu. 2 

În scopul redobîndirii posesiunilor transilvănene, dintre care cetatea Ciceu- 
lui și Cetatea-de-Baltă au intrat în zestrea Izabelei, soţia lui Ioan Zâpolya, Petru 
Rareş a purtat un proces îndelungat. Tergiversarea recunoaşterii drepturilor sale 
de stăpiînire a constituit şi principala cauză a relaţiilor încordate cu Transilvania 
în aceşti ani. Bistriţa a fost adusă sub ascultare încă în toamna anului 1542 
cu obligaţia de a plăti tributul retroactiv pe timp de patru ani. 43 Încercările ar- 
matei moldoveneşti, în toamna anului 1543, de a ocupa cetatea Ciceului prin 
surprindere au rămas fără rezultat, dar pericolul intervenţiei continuă şi în anul 


38 Hurmuzaki, XV, 1, p. 139. 
% J. Kádár, op. cit., vol. II, p. 108. 
1 Grigore Ureche, op. cit, p. 147. 
W Hurm., XV, 1, p. 390. 
Cronica lui Macarie, în Ion Bo dan, op. cit., p. 103. 
43 Hurm., XV, 1, p. 390. g iii d 

următor. 44 Găseşte astfel explicație temerea lui Gheorghe Martinuzzi, guverna- 
torul Transilvaniei, la auzul unor ştiri cu privire la nişte „răufăcători din părţile 
Moldovei“ (malefactores de partibus Moldaviae) care ar fi încercat cuprinderea 
Ciceului prin surprindere. În acest sens, atrage atenţia asupra pericolului imi- 
nent ce plana şi asupra oraşului Bistriţa, printr-o scrisoare datată la 14 iu- 
nie 1544. 45 

Procesul mult tergiversat se sfîrşeşte în vara anului 1544, printr-o hotă- 
rîre a dietei transilvănene ca: asupra celor două domenii să fie recunoscute 
drepturile lui Petru Rareş, dar cetăţile să fie dărimate înainte de a fi predate. 46 
În scopul grăbirii distrugerii cetăţii Ciceului şi Cetăţii-de-Baltă au fost aduşi 
meşteri pietrari cu tîrnăcoape şi drugi de fier din orașele Bistriţa şi Mediaş. 47 

În timpul primei domnii, Petru Rareş stăpînea peste un teritoriu întins din 
Transilvania, fapt ce marca apogeul puterii sale. Aria geografică a posesiunilor 
se extindea asupra părţilor de nord ale Transilvaniei cuprinzînd cetatea Ciceului 
cu un domeniu format din 63 de sate: Ambriciu, Baţa, Baba, Birsăul-Mare, Bo- 
gata de Jos, Bogata de Sus, Borcut, Băița, Ciceu-Corabia, Căşeiu, Căpîlnea, 
Ciceu-Giurgeşti, Ciceu-Mihăieşti, Cristeştii-Ciceului, :Cîţcău, Coldău, Coplean, 
Chiueşti, Dăbiceni Dămăcuşeni, Dobricul Lăpuşului, Dolheni, Dumbrăveni. Dră- 
ghia, Gilgău, Glod, Gîrboul-Dejului, Gostila, Fîntînele, Hăşmaşul-Ciceului, 
Ileanda, Ilişua, Leleşti, Libotin, Lăpuş, Muncel, Mănăştiurel, Mica, Jichișul de 
Sus, Negrilești, Petrești, Peştera, Rugăşeşti, Orman. Răzoare, Reteag, Rogoz, 
„Rohia, Raffa (contopit cu Glod), Poiana Blenchii, Sasmezeu (azi dispărut), Su- 
ciul de Sus, Somcutul Mic, Slatina (azi dispărut), Sînmărghita, Sălişca, Suciul 
de Jos, Uriu, Urişor, Văleni, Vad şi Vima Mare. 

De domeniul 'Cetăţii-de-Baltă aparţineau (7 sate) : Cetatea-de-Baltă, Cră- 
ciunelul de Sus, Corneştii, Feisa, Sintămăria, Tătîrlaua şi Veseuş. Domeniul ce- 
tății Unguraşului era format din 34 de sate: Boda, Branişte, Bozieş, Bozcut, 
Arcalia, Chiraleș, Cămărașu, Gherla, Cheţiu, Chintelnic, Batin, Cutca, Ciaba, 
Fizeşul-Gherlii, Iacobeni, Mintiul-Gherlii, Mănăstirea, Măhal, Nireş, Ruşi, Ni- 
cúla, Oşorhel, Petrihaza, Sîmboleni, Salatiu, Sîmboieni, Sînmartin, Sîntioana, Să- 
răşel, Tentea, Top, Corneşti, Viţa şi Unguraș. 

De domeniul minier al Rodnei aparţineau satele : Ilva, Feldru, Maier, 
Rodna şi Sîngeorz. Districtul Bistriţa a fost format din 22 de sate : Albeștii Bistri- 
tei, Budacul de Jos, Crainimăt, Dumitriţa, Dorolea, Dipșa, Ghinda, Jela, Le- 
chinţa, Livezile, Monariu, Mărişel, Pietriș, Satu-Nou, Sîntioana, Sigmir, Slătiniţa, 
Singeorzul Nou, Tonciu, Unirea, Vermeş, Viişoara. 

Conducerea domeniilor a fost exercitată de pîrcălabii cetăților, respectiv 
ţinutul minier al Rodnei avea în frunte un camerar al domnului. Posesiunile de 
pe Valea Someşului, situate una lîngă alta, formau o unitate mai mare, condu- 
cerea lor fiind coordonată de pîrcălabii Ciceului. În conducerea acestui ţinut 
extins, un rol de seamă a revenit şi episcopului de la Vad. Cu ocazia tratativelor 


3 44 Hurm., XV, 1, p. 434. 

45 Ibidem, p. 438. 

146 Wolfgang Bethlen, Historia de rebus Transsylvanias, Sibiu, 1782, tom. 1, 
p. 418. 

11 V, Motosgna, Cetatea Ciceului..., p. 49. 

din 1529 din oraşul Bistriţa, alături de pîrcălabii Ciceului: Dracşin şi Simion, 
îl găsim şi pe Anastasie, episcopul de la Vad. 48 

Referindu-ne la ponderea economică a domeniilor, remarcăm că Cetatea- 
de-Baltă, cu ocazia zălogirii ei în 1471 şi 1479, a fost evaluată la 20.000 de gal- 
beni, sumă ce corespunde şi cu preţul fixat pentru domeniul Ciceului cu ocazia 
unor asigurări făcute la 1541. 49 Cetatea Unguraşului a fost zălogită în anul 1537 
cu 6000 de galbeni. 50 

Situaţia domeniilor cetăţii Ciceului şi a 'Cetăţii-de-Baltă o cunoaştem din- 
tr-o conscripţie făcută în anul 1553. Veniturile domeniilor proveneau din cens, 
dijmă şi crişmărit. Pe domeniul Ciceului prevalează renta în bani, suma înscrisă 
în conscripţie ridicîndu-se la 3250,64 de florini, iar cea rezultată din renta în 
produse, la 2120 de florini. 51 

Pe domeniul Cetăţii-de-Baltă situaţia este inversă : veniturile din produse 
depăşind cele realizate în bani, ating suma de 200—250 de florini, deci venitu- 
rile domeniului nu depăşesc suma de 400—500 de florini. 5? 

Din crişmărit, pe domeniul Ciceului s-a obţinut un cîştig de 1130,64 de 
florini. 55 Acest venit, deşi trebuie să fi existat şi pe domeniul Cetăţii-de-Baltă 
nu se găseşte atestat în conscripţie. Renta în natură s-a realizat din dijmele de 
semănături, vin şi porci la care se adaugă şi datul oilor (quinquagesima). Cnejii, 
al căror număr a fost ridicat pe domeniul Ciceului, erau obligaţi la daruri 
realizate din vînat. O contribuţie însemnată în obţinerea unor venituri o aveau : 
districtul Bistriţei şi ţinutul Rodnei. Veniturile băneşti obţinute de la Bistriţa se 
ridicau la 1000 de florini provenind din darea cu ocazia, zilei de Sf. Mihaiu. 
Deşi situaţia politică internă tulbure din prima jumătate a veâcului al XVI-lea 
a avut ca efect stagnarea producţiei, minele de argint de la Rodna, așa cum 
rezultă din menţiunile călătorilor străini, rivalizau cu cele de la Baia-Mare. 54 
În apropierea Lăpuşului, pe domeniul Ciceului a funcţionat o mină de argint 
avînd probabil o producţie mai redusă. Materialul pietros de tufă vulcanică ce 
forma masivul Ciceului a fost exploatat confecţionîndu-se pietre de moară ce 
se vindeau pe întreg teritoriul Transilvaniei. Între obligaţiile iobagilor este 
înscrisă şi confecţionarea pietrelor de moară, valoarea unei bucăţi fiind stabi- 
lită la preţul de doi dinari şi se desfăcea pe domeniu la un preţ de 4 dinari 
iar în afara domeniului cu 8 dinari. 55 

O situaţie aparte a avut episcopia Vadului, bucurîndu-se de autonomie în 
cadrul domeniului Ciceului. Episcopia, avînd în subordine două sate şi o moară 
pe Someş, prin noi donaţii, făcute de Petru Rareş, stăpînea peste 4 localităţi : 
Vad, Slatina, Bogata de Jos, Bogata de Sus. 


Ai Hurm., XV, 1, p. 336—337. 

E 3 V. Motogna, Relațiunile dintre Moldova şi Ardeal în veacul al XVI-lea, 
i i J. Kádár, op. cit., vol. II, p. 108. 
e D. Prodan, „Domeniul cetăţii Ciceu, în op. cit., vol. II, p. 133. 

Idem, Domeniul Cetăţii de Baltă, în of. cit., vol. II, p. 331. 
a D. Pro dan, op. cit., vol. II, p. 150. 

Georg Reicher storffer, Chorographia Transilvaniei, în Călători străini 
despre țările române, Bucureşti, Editura ştiinţifică, 1968, vol. III, p. 218. 


5 Károly Kos, Pietrăritul şi pietrele d ï din Ci î 
Trail n 1959100 a ae şi p e de moară din Ciceu, în „An. muz. etnogr. 

Influenţa episcopiei a depăşit mult teritoriul domeniului, devenind prin- 
cipalul centru religios dar şi de învăţămînt ecleziastic în partea de nord a 
Transilvaniei. Decăderea ei începe abia la începutul veacului al XVII-lea, odată 
cu ridicarea mitropoliei de la Bălgrad. 

Demolarea cetăţii Ciceului şi a Cetăţii-de-Baltă, la 1544, a ştirbit autono- 
mia stăpînirilor moldoveneşti, devenind simple domenii şi facilitînd, astfel, exerci- 
tarea unui control asupra lor din partea principelui Transilvaniei. 

Domnia lui Alexandru Lăpuşneanu a marcat şi o perioadă de creştere a 
anarhiei feudale în Moldova producînd o instabilitate internă, ceea ce s-a mani- 
festat, în primul rînd, prin distrugerea sistemului defensiv al ţării. În aceste 
condiţii, domeniile din Transilvania încă în vara anului 1552 au trecut în mîi- 
nile regelui Ferdinand de Habsburg care a reuşit să-şi extindă dominaţia, vre- 
melnic, asupra Transilvaniei. 56 

Întărirea noii forme de conducere a principatului în Transilvania, necesi- 
tatea alianţei cu Moldova au dus la reconfirmarea drepturilor domnilor Mol- 
dovei asupra posesiunilor. Dieta din toamna anului 1558 a hotărît restituirea 
domeniilor cu clauza recunoaşterii de către oamenii domnului a autorităţilor 
şi legilor Transilvaniei. 57 

Stăpînirea moldovenească se menţine, în continuare, asupra domeniilor 
pînă în 1561, cînd Alexandru Lăpuşneanu renunţă definitiv asupra drepturilor 
sale, sperînd, în schimb, în ajutorul Transilvaniei împotriva pretendentului la 
tron, Iacob Eraclide. O scrisoare a lui Ioan Sigismund, principele Transilvaniei, 
către sultanul Suleiman subliniază, în 3 ianuarie 1563, că Alexandru vodă a 
renunţat de bună voie la dreptul lui de stăpînire asupra posesiunilor din Tran- 
silvania. 58 í 

În scurta lui domnie, Despot vodă a încercat redobîndirea posesiunilor, 
recunoaşterea. drepturilor sale fiind considerată ca o condiție esenţială a relațiilor 
bune cu principele Ioan Sigismund. 5% Conform informaţiilor transmise de Ioan 
Belsius, agent de legătură al regelui Maximilian în Moldova, Despot vodă a 
efectuat pregătiri militare de mare amploare adunînd 50.000 de călăreți şi 
40.000 de pedestraşi în vederea unei intervenții în Transilvania. 60 

Sfirşitul primei domnii a lui Alexandru Lăpuşneanu încheie şi perioada 
stăpînirii domnilor moldoveni asupra posesiunilor din Transilvânia care, în ex- 
tensiune, a durat aproape 8 decenii. 

În răstimpul trecut de la moartea. lui Ştefan cel Mare cunoaştem pe unii 
dregători ai domnilor moldoveni în fruntea posesiunilor din Transilvania. Ast- 
fel, în fruntea cetății Ciceului se găseşte, la 1506, Petre Postelnicul, la 1514, 
Ladislau Pîrcălab, la 1517, Draguta şi Dragoş, între 1526—1529, Toma pîrcă- 
labul, între 1529—1538, Simion şi Dracşin. Uneori se menţionează doar Simion 
Dracşin ; între 1551—1552, Ioan Vrînceanu, la 1559, Cristofor Orăş îndepli- 
neşte funcţia de dregător al „locului pustiu al Ciceului“. În fruntea Cetăţii-de- 
Baltă îi avem pe : pîrcălabul Alexie, la 1507, pe pîrcălabul Sava, la 1515, pe 
pîrcălabul Petru, la 1550 şi pe pîrcălabul Luca la 1559. 


5 N. Densuşianu, Documente...., Hurmuzaki. Bucureşti, 1879, II, 5, p. 449. 
57 Ibidem. 


55 Hurm., 11—1, p. 450. 
59 Ibidem, p. 421. 
% Ibidem, p. 420: 

Dregătorii lui Petru Rareş la cetatea Ungurașului au fost: în 1530, 
pîrcălabul Rohatu şi Matei Vistiernicul. În fruntea ținutului minier Rodna, 
la 1530 se afla camerarul domnesc Ioan Teleagă. 

Amintirea stăpînirii moldovenești s-a menţinut de-a lungul veacurilor în 
tradiția populară şi în puţinele vestigii arhitectonice. Unele denumiri în părţile 
Ciceului ca : Fîntîna lui Grumaz, Vîlceaua Doamnei, Fîntîna Vlădicului pot fi 
puse pe seama unor personaje reale care şi-au săpat amintirea lor şi în topo- 
nimia ținutului. 61 

Vestigiile arhitectonice din această perioadă ni s-au transmis într-o stare 
degradată. Cetatea-de-Baltă a dispărut cu desăvârşire. Rămăşiţele cetăţii Ungu- 
rașului se găsesc sub un uriaş tumul de pămînt. Biserica Vadului se păstrează 
în stare bine conservată, cu unele adaosuri din secolul trecut. Cetatea :Ciceului, 
expusă coroziunii timpului și activităţii utilitariste a omului, s-a ruinat în aşa 
măsură încât astăzi nu se păstrează decît resturile unui turn, în partea de nord- 
est a colinei ce formează dealul cetăţii. Credem că această cetate a fost ridi- 
cată după un plan patrulater cu patru turnuri pe cele patru colţuri. 62 

Din- epoca lui Ştefan cel Mare, cînd s-a efectuat reamenajarea cetăţii 
Ciceului, se păstrează un relief cu stema Moldovei (astăzi la Muzeul de istorie 
a oraşului Dej) înscrisă într-un scut festonat, executat în stilul Renaşterii. 

ÎN ȚĂRILE ROMÂNE ÎN PERIOADA 1821—1848 * 


ION GH. ŞENDRULESCU 


În deceniile care au urmat după revoluţia din 1821, condusă de Tudor 
Vladimirescu, s-a adîncit criza feudalismului în ţările române. Pe plan social- 
politic s-au înăsprit contradicţiile dintre burghezie şi boierimea (nobilimea) 
conservatoare şi dintre țărănimea clăcaşă (iobagă) şi aceeaşi boierime (nobilime). 
Burghezia, dezvoltindu-se din punct de vedere economic, era nemulțumită de 
faptul că puterea politică era în mîinile boierimii, mai ales a celei conservatoare, 
care se opunea înlăturării orînduirii feudale. Fiind interesată în cucerirea puterii 
politice, burghezia din ţările române va participa la mişcări revoluţionare anti- 
feudale şi va activa în societăţi revoluţionare secrete, care militau pentru uni- 
rea ţărilor române într-un stat naţional, independent şi dotarea acestui stat cu 
instituţii burgheze, desfiinţarea privilegiilor boiereşti și proclamarea egalităţii 
tuturor cetățenilor în faţa legilor, emanciparea ţăranilor clăcași (iobagi) şi 
împroprietărirea lor cu pămînt, etc. 

La lupta împotriva feudalismului din ţările române a participat şi boie- 
rimea liberală, mai ales în Moldova şi Țara Românească, situîndu-se de regulă 
în fruntea mișcărilor revoluționare antifeudale din deceniile care au precedat 
revoluţia română de la 1848. Această boierime era nemulțumită de faptul că 
ocupa un loc secundar în viaţa politică şi nu avea aceleaşi drepturi cu marea 
boierime conservatoare. Prin concepţiile ei se apropia de burghezie şi era dis- 
pusă să facă unele concesii maselor ţărăneşti, pe linia eliberării acestora de 
servituţile feudale. 

În înlăturarea feudalismului şi a boierimii conservatoare de la conducerea 
statului erau interesate şi masele ţărăneşti, în marea lor majoritate țărani clă- 
caşi (iobagi), aceştia dorind să fie emancipaţi de clacă (robotă) și împro- 
prietăriţi cu pămînt. 

Adîncirea contradicţiilor social-politice în ţările române în deceniile dina- 
intea revoluţiei române de la 1848 a stat la baza frămîntărilor şi mişcărilor 
revoluționare antifeudale din anii 1838—1839 şi 1840 din Țara Românească 
— conduse de colonelul Ion Cîmpineanu şi căminarul Dimitrie Filipescu — şi 
a conjuraţiei confederative din 1839 din Moldova, condusă de comisul Leonte 
Radu şi burghezul Neculai Ene, precum şi a mişcărilor ţărăneşti din acea vreme. 

Mişcări ţărăneşti. În anii care au urmat după înăbuşirea revoluţiei din 
1821, situaţia ţărănimii dependente a continuat să se înrăutăţească datorită ser- 
vituţilor feudale apăsătoare şi a abuzurilor din partea feudalilor. Dominația 
habsburgică în Transilvania şi ocupaţia turcească în Moldova şi Ţara Româ- 


* Tema este prevăzută şi în programa orientativă a I.C.P.P.D. pentru examenul de 
gradul II. 

nească au agravat și mai mult situaţia țărănimii. Sarcinile grele impuse de domi- 
naţia habsburgică şi turcească şi majorarea dăjdiilor pentru plata, datoriilor 
ce reveneau ţărilor române, precum şi plata despăgubirilor în bani şi În natură 
impuse de către boieri şi arendaşi ţăranilor, după înăbuşirea revoluţiei din 
1821, au determinat o serie de frămîntări şi mișcări ţărăneşti, ca cele de la sfîr- 
şitul anului 1823 şi începutul lui 1824, din cîteva sate de pe moșiile mănăsti- 
rilor Tismana şi Strehaia, sau cele din satele Ianca și Potelu, din judeţul Roma- 
naţi, unde ţăranii au alungat pe arendaşi. Frămîntări şi mișcări ţărăneşti îm- 
potriva asupririi boiereşti au avut loc şi în Moldova, ca cele din satele : Ser- 
beşti (Vaslui), Vorneşti (Iaşi), Bozieni (Neamţ) şi Manolea (Suceava). 

Cea mai puternică răscoală ţărănească a izbucnit însă în Oltenia, în 1826, 
sub conducerea lui Simion Mehedinţeanu şi Ghiţă Cuţui Olteanul, foşti căpitani 
în oastea lui Tudor Vladimirescu. Aceştia se refugiaseră în Transilvania după 
înăbuşirea revoluţiei din 1821 şi acolo hotărîseră, încă din 1825, să vină în 
Oltenia şi să răscoale poporul împotriva nedreptăţilor sociale. Venind în Oltenia 
în anul următor, ei au dat o proclamaţie asemănătoare celei de la Padeș, dar 
n-au reuşit să strîngă în jurul lor decît cîteva sute de panduri, cu care au atacat 
pe vătaful plaiului 'Cloşani şi după aceea au ocupt mănăstirea Topolnița, pe 
care au încercat s-o fortifice. Răscoala a fost înăbuşită din ordinul domnitorului 
Grigore Ghica, iar conducătorii ei, Simion Mehedinţeanu şi Ghiţă Cuţui Oltea- 
nul, au fost prinşi, aduşi la Bucureşti şi spînzuraţi în tîrgul din afară (Colen- 
tina) „spre pilda altora asemenea lor“. 

Regulamentul Organic intrat în vigoare în Ţara Românească în 1831 
și în Moldova în 1832 a statornicit raporturile dintre boieri şi ţăranii clăcași în 
favoarea celor dintii, sporind obligaţiile impuse ţărănimii clăcaşe, mai ales cele 
în muncă, care din cauza aplicării nartului, introdus de boieri, ajungeau la 56 zile 
de clacă în Ţara Românească şi la 84 în Moldova.* Aceasta l-a făcut pe Ion 
Ionescu de la Brad să considere Regulamentul. Organic drept „Charta sărăcirii 
mulţimii norodului în favoarea boierilor“. 

Nemulțumirea ţăranilor clăcași împotriva prevederilor Regulamentului 
Organic s-a manifestat chiar înaintea aplicării lui. Astfel, la sfîrşitul lui august 
1630 s-au răsculat 500 de ţărani clăcaşi din judeţul Buzău, care fuseseră che- 
maţi sub arme, în urma măsurilor de recrutare prevăzute de Regulamentul 
Organic. Asemenea acte de împotrivire din partea ţăranilor au fost şi în judeţul 
Ialomiţa. În martie 1831 au izbucnit frămîntări şi răscoale țărănești împotriva. 
aplicării măsurilor de recrutare şi în unele sate din Moldova: Deleni (Hirlău) 
şi Târnauca (Herţa). Aceste răscoale, ca şi cele din Muntenia, au fost înăbușite: 
din ordinul generalului Pavel Kiselev care îndeplinea funcţia de președinte pleni-- 
potenţiar al Divanurilor din Moldova şi Țara Românească. 

Împotrivirea țăranilor clăcași din Principatele dunărene s-a accentuat în 
timpul aplicării Regulamentului Organic, îmbrăcînd forme cunoscute ca: re-- 
fuzul ţăranilor clăcaşi de a executa zilele de clacă şi de a da dijma, fuga şi, 
în ultimă instanţă, răscoala. 


i * Ni se pare exagerat acest număr de zile de clacă pe care-l dă N. Bălcescu şi: 
considerăm că el a făcut acest lucru şi cu scopuri propagandistice. . 

În timpul domniei lui Alexandru D. Ghica, ţăranii clăcaşi din unele sate 
din judeţele Buzău şi Muscel refuză să mai dea proprietarilor şi arendaşilor 
dijma din produse şi resping sistemul unor învoieli silnice impuse de aceștia. De 
asemenea, acţiunile de fugă şi de strămutare ale ţăranilor clăcași de pe moşiile 
particulare pe moșiile statului sînt încurajate de domnie. Cazurile de fugă şi de 
strămutare se înmulţesc, iar autorităţile adminitrative din Țara Românească 
au recunoscut, la 26 aprilie 1842, că „un motiv principal care punea în miş- 
care un număr important de ţărani erau abuzurile săvîrşite de exploatatori“. | 
S-a intensificat şi refuzul ţăranilor la executarea obligaţiilor impuse prin sistemul 
clăcii de către boieri, cum s-a întîmplat, de exemplu, în satele Ocniţa şi Lun- 
guleţu din judeţul Dîmboviţa şi 'Teşila din judeţul Prahova. 

Cea mai puternică ridicare la luptă a ţăranilor clăcași împotriva asupririi 
boiereşti din Țara Românească a avut loc în 1845, în satul Islaz din judeţul 
Romanați, unde s-au răsculat 300 de ţărani, care au pornit spre București, 
să înfăţişeze cîrmuirii nemulţumirea lor. Ea a fost înăbuşită de autorităţi, dar 
a scos în evidenţă energia revoluţionară a ţărănimii din acel sat, care avea să 
devină centrul din care a pornit revoluţia de la 1848. O încercare de răzvrătire 
a ţăranilor a avut loc şi în plaiul Cloşanilor, în 1846, dar a fost înăbușită. 

Acţiunile ţăranilor clăcaşi împotriva aplicării Regulamentului Organic au 
fost destul de numeroase şi în Moldova, îmbrăcînd forma nesupunerii la execu- 
tarea boierescului și mai ales a pribegirilor peste hotare. Într-o adresă a Secre- 
tariatului de Stat către Vistieria Moldovei, din 16 octombrie 1846, se vorbeşte 
despre „pribegirea peste Prut a nişte locuitori din satele Simineşti, Vitrişani şi 
Vicoleni“. 2 Cazurile de fugă ale ţăranilor clăcași din Moldova peste hotare 
s-au înmulţit în cursul anului 1847, mai ales din ţinuturile Fălciu şi Iaşi, 2 ele 
fiind influențate, în mare măsură, şi de răscoala ţărănească din Galiţia din 
1846. 

Şi în Transilvania situaţia ţăranilor iobagi a continuat să se înrăutățească 
în deceniile care au precedat revoluţia română de la 1848. Sesiile de pămînt 
avute de ţăranii iobagi în folosinţă s-au îngustat tot mai mult, iar numărul 
zilelor de robotă era mare (4 zile pe săptămînă pentru ţăranii iobagi fără vite 
şi 3 pentru cei cu vite). 

În satul Răvăşel, din comitatul Alba de Sus a avut loc în 1833 o puter- 
mică mişcare ţărănească, care a durat cu intermitențe aproape 6 luni. În 
acelaşi an, s-au răsculat şi țăranii iobagi din Zarand împotriva sarcinilor feudale 
apăsătoare. Pui = 

În 1835, minerii din satele Bucium, Abrud și Cărpiniș, din regiunea 
Munţilor Apuseni, au protestat împotriva nerespectării de către funcţionarii 
Tezaurului a privilegiilor acordate în 1789, iar în anul următor au fost arestaţi 
300 de răsculați, care se opuseseră cu forţa impunerilor. În 1839, ţăranii mineri 


1 A. Stan, Forme de luptă a ţărănimii muntene sub Regulamentul Organic, pînă 
la revoluţia din 1848, în „Revista Arhiveior“, nr. 2/1962, p. 93. 

2 Documente privitoare la anul revoluționar 1848 din Moldova, Bucureşti, 1960, p. 96. 

3 Gh. Platon, Una din formele de luptă a maselor ţărăneşti împotriva ex- 
ploalării feudale din Moldova în preajma şi în timpul revoluției de la 1848. Fuga peste 
hotare, în „Revista Arhivelor nr. 1/1963. 

4 Din Istoria Transilvaniei, vol. I, ediţia a II-a, 1961, p. 303. 

din regiunea Abrudului au pornit un proces impotriva contractului impus de 
Tezaur, care era destul de greu, însă reprezentanții lor au fost arestaţi şi bătuţi. 

Lupta ţăranilor iobagi mineri din satele Bucium, Abrud-sat şi Cărpiniş, 
împotriva asupririi fiscului şi a nobilimii s-a transformat într-o puternică miş- 
care ţărănească, antifeudală, în anii 1841—1847, în fruntea ei situîndu-se Ecate- 
vina Varga 5 care a scris şi a dus petiţii ale ţăranilor iobagi la Viena, i-a în- 
demnat să nu mai facă robotă, să folosească pădurile după vechiul principiu. 
Această răscoală a fost însă înăbuşită de către autorităţile maghiare, în frunte 
cu cancelarul Principatului, baronul Josika Samu, iar Ecaterina Varga, atrasă 
într-o cursă de Andrei Şaguna, vicarul episcopiei ortodoxe din Sibiu, a fost 
predată autorităţilor şi închisă la Alba Iulia. 

Micările ţărăneşti care au avut loc în ţările române, în deceniile care au 
precedat revoluţia română de la 1848, n-au putut sfărîma edificiul feudal, dar 
au contribuit din plin la pregătirea ţărănimii pentru participarea la această 
revoluţie. 


Mişcări revoluţionare în timpul domniilor regulamentare 


Mişcarea revoluţionară din 1838—1839 condusă de colonelul Ion Cim- 
pineanu. În deceniile care au precedat revoluţia română de la 1848 au avut 
loc două mișcări revoluţionare antifeudale în "Ţara Românească: cea din 
1838—1839, condusă de colonelul Ion Cîmpineanu, şi mişcarea revoluţionară 
din 1840, iar în Moldova conjuraţia confederativă din 1839 condusă de Leonte 
Radu şi Neculai Ene. Aceste mişcări sînt rezultatul ascuţirii contradiţiilor din 
cadrul societăţii feudale şi reflectă năzuința spre progres din partea boierimii 
liberale şi a burgheziei. 

În "Ţara Românească, boierimea liberală, în frunte cu colonelul Ion 
Cimpineanu, se ridicase împotriva articolului adiţional, care limita puterea 
legislativă a Principatelor şi o subordona aprobării puterii suzerane (Turcia) 
şi protectoare (Rusia), încălcîndu-se, astfel, dreptul de autonomie legislativă,. 
pe care Moldova și Țara Românească îl obţinuseră prin tratatul de la Adria- 
nopole (1829). Impunerea cu forţa a acestui articol adiţional a nemulțumit 
partida naţională din Țara Românească, în frunte cu colonelul Ion Cîmpi- 
ncanu. În noiembrie 1838, această partidă a redactat un manifest în care de- 
clara ilegale numirea lui Alex. D. Ghica şi Regulamentul Organic, susţinea 
unirea țărilor române într-un stat naţional constituţional şi alegerea unui domn 
ereditar în persoana lui Ion Cîmpineanu. În acelaşi manifest, membrii partidei 
naţionale se angajau să-şi sacrifice averile şi de va fi nevoie chiar viața, pentru 
dobîndirea independenţei ţării. 6 

Colonelul Ion Cîmpineanu, ajutat de un fost ataşat la consulatul fran- 
cez din Bucureşti, Felix 'Colgon, a întocmit și un proiect de constituţie în care 


5 Î. Toth-Zolthan, Mişcările țărănești din Munţii Apuseni pină în 1848, 
Bucureşti, 1955. 


$P. P. Panaitescu, Planurile lui Ion Cimpineanu pentru unirea națională 
a românilor, Cluj, 1924. 

se prevedeau votul universal şi emanciparea ţăranilor clăcaşi, dar fără a fi îm- 
propietăriţi cu pămînt. Marea proprietate era eliberată de servituţile feudale şi 
transformată în proprietate capitalistă, lucru ce nu convenea maselor populare. 

Ion Cîmpineanu, contînd pe o eventuală demitere a domnitorului Alex. D. 
"Ghica, spera să ajungă domn cu sprijinul Angliei și al emigrației polone de la 
Constantinopol ; în acest scop a făcut o călătorie la Constantinopol, la Paris 
şi Londra, fiind însoţit de Felix Colgon, dar n-a obţinut sprijinul dorit din partea 
guvernelor francez şi englez. 

Majoritatea membrilor partidei naţionale nu l-au sprijinit pe Ion Cîmpi- 
neanu pronunţindu-se pentru Mihail Studza, domnul Moldovei, căruia i se pre- 
zentase şi proiectul de constituţie amintit. 

Domnitorul Mihail Studza a fost de acord cu ideea de unire, dar a propus 
ca aceasta să se limiteze numai la unirea Moldovei cu Țara Românească, pen- 
tru care exista şi un temei legal, fiind prevăzută şi de Regulamentul Organic. 
În privința domniei, el s-a declarat pentru Ion Cimpineanu, dar acesta, cînd 
s-a întors în ţară, a fost arestat din ordinul sultanului și al domnitorului Alex. D. 
Ghica. Surghiunit la mănăstirile Mărgineni şi Plumbuita, a fost eliberat în mar- 
tie 1841. 

Mişcarea condusă de colonelul Ion Cîmpineanu a fost o acţiune a unui 
grup de boieri cu idei liberale, cu legături printre emigrația polonă care, scon- 
tind pe un eventual război al Angliei şi Franţei împotriva Rusiei, urmărea să 
realizeze unirea şi independenţa ţărilor române. 

Înăbuşirea ei a întărit pentru moment poziţiile domnitorului Alex. D. 
Ghica, dar n-a stăvilit spiritul revoluţionar. 

„ Mişcarea revoluţionară din 1840. La puţină vreme după eşuarea mişcării 
revoluţionare conduse de colonelul Ion Cîmpineanu a fost descoperită, în 1840, 
în Țara Românească, o nouă mișcare revoluţionară, condusă de căminarul 
D. Filipescu. 7 Iniţiată să aibă loc în perioada în care izbucnise războiul turco- 
egiptean care agravase contradicţiile dintre Anglia şi Franța — prima susţinînd 
Turcia, iar a doua Egiptul —, conducătorii mişcării revoluţionare din 1840 
sperau că, odată cu destrămarea Imperiului otoman, ţara va scăpa şi de suzera- 
nitatea turcească şi de protectoratul Rusiei țariste, instituit prin Regulamentul 
Organic. În felul acesta mişcarea avea un dublu aspect: naţional şi social. 

În condiţiile arătate, mișcarea revoluţionară din 1840, s-a organizat repede, 
iar majoritatea membrilor ei erau oameni tineri, ieşiţi din păturile mijlocii ale 
boierimii și ale burgheziei. Din conducerea mişcării făceau parte : Dimitrie Fili- 
pescu, doctor în drept la Paris, N. Bălcescu, cadet în armată, D. Macedonschi, 
participant la revoluţia din 1821, C. 'Telegescu, Marin Sergheescu, profesorii 
Eftimie Murgu şi J. A. Vaillant şi alţii. 

Programul acestei mișcări urmărea pe plan politic transformarea Ţării 
Româneşti într-o republică burghezo-democratică, independentă, susţinută de o 
armată revoluţionară, iar pe plan social lichidarea regimului feudal şi crearea 
unui regim în care țăranii clăcași să fie emancipaţi de clacă şi transformați în 
ernbaticari, 


: 1 G. Zane, Mişcarea revoluționară de' la 1840 din Ţara Românească, în „Studii 
şi materiale de istorie modernă“, vol. III, Editura Academiei, Bucureşti, 1963. 

Conducătorii mişcării revoluţionare din 1840 au elaborat şi un proiect 
de constituţie în care erau proclamate : desfiinţarea privilegiilor boiereşti şi ega- 
litatea tuturor cetăţenilor în faţa legilor, libertatea. personală etc. * 

Programul mişcării revoluţionare urma să fie realizat printr-o răscoală 
armată, în condiţiile unui conflict internaţional, care să împiedice intervenţia 
Rusiei ţariste şi a Turciei. În a doua jumătate a anului 1840, situaţia inter- 
naţională nemaifiind favorabilă, conducătorii mișcării, neglijind importanţa pä- 
turilor sărace ale populaţiei de la orașe, au căutat sprijin în masele ţărăneşti 
din Oltenia, dar n-au reuşit pînă la urmă să le pună în mişcare, iar unii 
„simpatizanți“ din rîndurile micii boierimi au trădat mişcarea, contribuind, ast- 
fel, la înfriîngerea ei. 

Denunţaţi de elementele trădătoare, conducătorii mişcării au fost arestaţi, 
judecaţi, condamnaţi şi închişi la mănăstirile Snagov şi Mărgineni. 

Reprimarea mişcării revoluţionare din 1840 n-a întărit poziţia domnito- 
rului Alex. D. Ghica. Marea boierime a continuat să-i facă obstrucţie în 
Adunarea Obştească Ordinară, iar Rusia ţaristă, nemulțumită de faptul că acesta. 
înăbuşise mișcările revoluționare antiotomane de la Brăila, din 1841—1842, 
ale bulgarilor, grecilor şi sîrbilor din Principatele dunărene şi din sudul Rusiei, 
a reuşit să obţină demiterea lui în 1842. 

Conjuraţia confederativă din 1839. În Moldova, opoziţia boierimii mici 
şi mijlocii împotriva. abuzurilor făcute de marea boierime, în frunte cu domni- 
torul Mihail Sturdza şi-a găsit expresia într-o mişcare revoluţionară cunoscută. 
sub numele de conjuraţia confederativă condusă de Leonte Radu şi Neculai 
Ene. Această mişcare avea legături cu emigrația revoluţionară poloneză şi-şi 
propunea să unească Moldova cu "Ţara Românească şi Serbia într-o confede- 
vaţie, după modelul celei germane. Din mişcare făceau parte vreo 75—80 de 
persoane din rîndurile boierimii mici şi mijlocii şi ale burgheziei, nemulţumite 
de abuzurile domnitorului, precum şi unii mari boieri, ca Iorgu Sturdza din 
Păstrăveni, fiul fostului domn pămîntean Ioniță Sandu Sturdza, şi C. Sturdza 
din Ruginoasa, care urmăreau „răsturnarea regimului corupt: al lui. Mihail 
Sturdza şi instituirea unui stat aristocratic, în frunte cu un domn ereditar supus. 
Porții şi condus tot de boieri“. 8 

Programul conjuraţiei confederative din 1839 cuprindea o serie de reforme: 
care interesau boierimea de treapta a doua şi a treia şi burghezia, ca: deplina 
egalitate între toate treptele boierești, de la marele logofăt pînă la marele 
şetrar, boierimea urmînd să se transforme într-o nobilime înzestrată cu un 
statut juridic ereditar ; puterea legislativă să fie atribuită unui senat, compus. 
din 12 membri, prezidat de domn, şi unui seim (adunare) compus din 32 de 
deputaţi, aleşi dintre cei care aveau un venit liber de 3000 de galbeni. Se pro- 
clamau, de asemenea : libertatea gîndirii şi a tiparului, dezrobirea ţiganilor, 
acces liber la toate funcţiile, revizuirea raporturilor dintre clăcași şi proprietari 
de către seimul nobiliar, crearea unei industrii naţionale apărată de un tarif 
vamal protecţionist, deschiderea de mine, construcţia de şosele, înfiinţarea unei 


, „ž Unii dintre participanții la această mişcare: C. Telegescu, Marin Serghiescu şi 
pa Țăranul au propus ca ţăranii clăcași să fie împroprietăriți cu pămînt prin despă- 
gubire. i 

8 Istoria României, vol. HI, Editura Academiei, Bucureşti, 1964, p. 999. 


https://biblioteca-digitala.ro 


MIȘCĂRI REVOLUȚIONARE ȘI ŢÂRANEȘTI (1821—1848) 31 


bănci de stat, deschiderea unei unviresităţi şi a două şcoli după modelul austriac, 
secularizarea. averilor mănăstirilor închinate, cu plata unei rente anuale pentru 
Sf. Mormînt și altele. ? 

Cele mai multe din prevederile acestui program reflectau interesele boie- 
rimii mici şi mijlocii, iar revizuirea raporturilor dintre clăcași şi proprietari 
nu avea în vedere emanciparea ţăranilor de clacă şi împroprietărirea lor cu 
pămînt. 

Conjuraţia fiind descoperită de autorităţi, conducătorii ei, Leonte Radu 
şi Neculai Ene, au fost expulzați din ţară. 

Cele trei mişcări revoluţionare pe care le-am prezentat sînt importante 
prin ideile înaintate cuprinse în programele lor : înlăturarea orînduirii feudale, 
unirea ţărilor române într-un stat naţional independent, care urma să fie o 
monarhie constituţională sau o republică burghezo-democratică, desfiinţarea pri- 
vilegiilor boiereşti şi egalitatea tuturor cetățenilor în faţa legilor. Astfel de idei 
vor fi reluate în programele revoluţiei române de la 1848. 

Societăţi revoluţionare secrete. În primele decenii ale secolului al XIX-lea 
se dezvoltă puternic conştiinţa naţională în țările române şi se formează o ideolo- 
gie nouă, cu conţinut antifeudal, îmbrăţișată de elemente ridicate din rîndurile 
burgheziei şi ale boierimii liberale. Ideile noi vizau înlăturarea feudalismului 
şi înlocuirea lui cu o orînduire nouă, capitalistă, unirea ţărilor române într-un 
stat naţional şi dotarea acestui stat cu instituţii burgheze, emanciparea ţărani- 
lor de servituţile feudale şi împroprietărirea lor cu pămînt, drepturi şi îndatoriri 
egale pentru toţi locuitorii şi altele. 

Astfel de idei vor fi promovate şi susținute de societăţile revoluţionare 
secrete care au existat în ţările române în deceniile dinaintea revoluţiei de la 
1848. 

Prima societate revoluţionară secretă, intitulată „Constituţia“ a fost des- 
coperită de autorităţile habsburgice la începutul deceniului al IV-lea al seco- 
lului al XIX-lea la Lugoj, în Banat. Această societate era formată din inte- 
lectuali şi meseriaşi şi din conducerea ei făceau parte : Eftimie Murgu, Damas- 
chin, Bojincă şi fraţii Popovici. Inspirată din ideologia burgheză a vremii, 
Societatea „Constituţia“ milita pentru constituirea unei societăţi pe baze consti- 
tuţionale, în care să fie acordate drepturi şi libertăţi românilor din Banat, iar 
pentru atingerea acestui obiectiv membrii ei se bizuiau pe ridicarea maselor 
populare. 10 | 

În 1834, autorităţile habsburgice au descoperit la Sibiu o altă societate 
revoluţionară secretă, condusă de un revoluţionar polonez, Adolf David, care 
venise în Transilvania, după înăbuşirea revoluţiei din Polonia. din 1830. În 
această societate activau elemente revoluţionare din Transilvania, Banat şi Țara 
Românească, care luptau pentru unirea ţărilor române într-o republică, în care 
toţi locuitorii să fie egali din punct de vedere economic şi politic. Programul 
acestei societăţi revoluţionare mai prevedea : dreptul de vot pentru toţi locui- 


9 V, Popovici, Unele date noi despre conjuraţia confederativă din 1839, în 
Lucrările sesiunii generale ştiinţifice din 2—12 iunie 1950, Bucureşti, Editura Academiei, 
1551, 

10 I, Boroş, Constituţia, Societate secretă română din Lugoj, 1830—1834, Lugoj, 
1928, p. 1—45. 

torii, desfiinţarea titlurilor şi privilegiilor nobiliare, dreptul de a ocupa funcţii 
publice pentru cei care aveau studiile necesare, emanciparea ţărănimii de iobăgie 
şi împroprietărirea ei cu pămînt. 11 Astfel de revendicări programatice cu un 
conţinut burghezo-democratic aveau un ecou larg în rîndurile ţăranilor şi oră- 
şenilor, care erau chemaţi la luptă pentru dobîndirea lor. După arestarea con- 
ducătorilor, societatea şi-a continuat activitatea în regiunea minieră din Banat 
sub conducerea profesorului Damaschin Bojincă şi a învățătorului Maran, care 
întreţineau legături şi cu revoluționari din Țara Românească. 12 

Multe din ideile înnoitoare pentru care militau societăţile revoluţionare 
secrete din Banat şi Transilvania au fost îmbrăţișate şi de unii intelectuali ieșiţi 
din rîndurile nobilimii maghiare ca: Bolyai Farkas, Bolyai lanos, Kovâri 
László, Jakab Elek şi alţii. De asemenea, nobilul liberal Nicolae Wesselenyi 
propusese în 1834, în Dieta de la Cluj, desfiinţarea iobăgiei şi era pentru acor- 
darea de drepturi cetăţeneşti tuturor locuitorilor. În aceeaşi direcţie acționau 
poetul Alex. Petöfi şi scritorul de origină iobagă Tancsics, publicistul brașovean 
Anton Kurz şi pastorul Stephan Ludwig Roth, care atacau birocraţia săsească 
şi pretindeau „participarea unor cercuri largi la administraţia oraşelor, înlătu- 
rarea, instituţiilor feudale“. 13 

În toamna anului 1843 s-a înfiinţat la Bucureşti, din iniţiativa lui Nicolae 
Bălcescu, Ion Ghica, Chr. Tell şi se pare, ©. A. Rosetti, Societatea revoluţionară 
secretă „Frăția“, cu deviza „Dreptate Frăţie !“ Între membrii acestei societăți 
mai amintim pe: poetul Dimitrie Bolintineanu, Alex. G. Golescu (Arăpilă), 
Cezar Bolliac, Ion Voinescu II, Gh. Magheru, Marin Serghiescu, ©. Telegescu 
şi alții.. Societatea era organizată pe principii secrete, membrii ei fiind împărţiţi 
în grupuri de cîte 10, fiecare cunoscîndu-și doar comandantul. 

Societatea „Frăția“ milita, ca şi celelalte societăţi revoluţionare, pentru 
înlăturarea feudalismului și înlocuirea lui cu orînduirea capitalistă, pentru 
unirea Moldovei cu Ţara Românească, pentru independenţa administrativă şi 
legislativă a Ţării Românești, pentru emanciparea ţăranilor clăcași şi împroprie- 
tărirea lor cu pămînt, prin despăgubire, pentru egalitatea tuturor cetăţenilor în 
faţa legilor, etc. Prin astfel de revendicări programatice ea a avut un ecou pu- 
ternic în rîndurile burgheziei, maselor țărănești, boierimii liberale și oștirii 
naţionale şi a jucat un rol deosebit de important în pregătirea revoluţiei bur- 
ghezo-democratice din Țara Românească, din 1848, asigurîndu-i cadrele necesare. 

La început, Societatea „Frăția“ şi-a desfăşurat activitatea sub paravanul 
Societăţii literare, înfiinţată, tot în 1843 la Bucureşti, de către Nicolae Bălcescu, 
Ion Ghica şi Ion Heliade Rădulescu. Ulterior, această societate a fost transfor- 
mată în „Asociaţia literară a României“, 14 al cărei nume simboliza ideea de 
unitate politică a românilor. Scopul mărturisit al acestei asociaţii era adunarea 
de fonduri pentru tipărirea de cărţi din domeniul ştiinţelor fizice şi matema- 


sa e Ea C. Göllner, Conspirația emigrantului polon Adolf David (1834), în „Revista 
istorică“, 1937, p. 235—249. / 


12 Din Istoria Transilvaniei, vol. I, ediția a II-a, Editura Academiei, Bucureşti, 
1961, p. 329. 


13 Din Istoria Transilvaniei, vol. I, p. 331—333. 


mi Anul 1848 în Principatele Române. Acte şi documente, vol. II, Bucureşti, 1902, 
p. i 

tice, morale şi politice şi de a veni în ajutor scriitorilor lipsiţi de mijloace ma- 
teriale, pentru a-şi tipări lucrările lor. 15 

Asociaţia literară a României, sub paravanul căreia şi-a dezvoltat activi- 
tatea Societatea revoluţionară secretă „Frăția“, a fost un adevărat centru revo- 
luţionar, care a contribuit din plin la strîngerea legăturilor dintre revoluționarii 
munteni, moldoveni, transilvăneni şi bănăţeni. Printre membrii ei din afară 
amintim pe : Mihail Kogălniceanu, Vasile Alecsandri, ©. Negruzzi, G. Barițiu, 
Timotei Cipariu, Eftimie Murgu şi alţii, iar ca membrii de onoare erau dom- 
nitorii : Gh. Bibescu și Mihail Sturdza. 

Sub influenţa Societăţii „Frăția“ s-a înfiinţat. şi în Moldova o societate 
revoluţionară, cunoscută sub numele de „Asociaţia patriotică“. Centrul ei era 
la Vaslui, dar avea ramificații şi în alte oraşe ale Moldovei. Membrii acestei 
asociaţii, în frunte cu Theodor 'Rişcanu, Vasile Mălinescu, Alex. I. Cuza şi alţii 
îşi propuneau să lupte pentru egalitatea juridică, dezrobirea ţiganilor boiereşti, 
impozite proporţionale cu averea, înlăturarea abuzurilor din administraţie şi 
justiţie şi altele. Programul acestei asociaţii urmărea de asemenea, o lovitură 
armată împotriva ocîrmuirii. 

Fiind descoperită în 1846 şi conducătorii ei arestaţi din ordinul domni- 
torului Mihail Sturdza, „Asociaţia patriotică“ nu şi-a putut aduce din plin 
contribuţia la pregătirea mişcării revoluţionare de la 1848 din Moldova. 

Societăţile revoluţionare secrete amintite, prin ideile programatice cu con- 
ţinut antifeudai şi burghezo-democratic pentru care au militat şi prin influența 
pe care au exercitat-o asupra maselor orăşeneşti şi ţărăneşti, au contribuit, ală- 
turi de celelalte mişcări revoluţionare şi ţărăneşti, la pregătirea revoluţiei ro- 
mâne de la 1848, din punct de vedere ideologic şi organizatoric. În acelaşi 
timp, ele au contribuit la dezvoltarea legăturilor dintre revoluționarii români în 
ajunul acestei revoluţii. 


15 Ibidem, p. 19 şi 76. 

PROBLEME MAJORE DEZBĂTUTE LA CONFERINȚA NAȚIONALĂ 
l A P.C.R. DIN OCTOMBRIE 1945 


IOAN SCURTU ŞI EUFROSINA POPESCU 


Victoria insurecției naționale armate antifasciste şi antiimperialiste a 
„inaugurat epoca unor profunde transformări revoluționare, democratice în so- 
cietatea românească, a cuceririi puterii de către clasa muncitoare, în alianţă cu 
țărănimea şi masele largi populare. Epoca ce a urmat a marcat începutul unei 
noi istorii a patriei noastre — istoria împlinirii idealurilor de dreptate socială 
și naţională, pentru care au luptat nenumărate generaţii de înaintaşi, a cuceririi 
depline a independenţei şi suveranităţii naţionale a României, a dreptului sacru 
al poporului român de a fi stăpîn în propria sa ţară.“ 1 

Prin consecinţele sale, actul revoluţionar de la 23 August 1944 a deter- 
minat profunde transformări economice, sociale şi politice, care au zdruncinat 
din temelii poziţiile claselor exploatatoare. Pe de altă parte, victoria insurecției 
a creat condiţii favorabile amplificării luptei maselor populare, afirmării lor tot 
mai pregnante pe arena vieţii politice. Pe măsura adîncirii procesului revolu- 
ţionar, raportul de forţe a înclinat tot mai mult în favoarea clasei muncitoare, 
a ţărănimii şi a celorlalte categorii sociale interesate în dezvoltarea democratică 
şi progresistă a ţării. 

Ca rezultat al luptei maselor populare, conduse de P.C.R., în numai cîteva 
luni de la 23 August au fost înlăturate trei guverne cu majoritate reacționară, 
iar la 6 martie 1945 s-a instaurat primul guvern revoluţionar democratic cu 
pronunţat caracter muncitoresc-țărănesc din istoria României. Acest act a marcat 
o schimbare calitativă în conţinutul puterii de stat, a deschis noi perspective 
procesului de desăvirşire a revoluţiei burghezo-democratice şi a creării condi- 
ţiilor trecerii la revoluţia socialistă. 

Bazîndu-se pe sprijinul maselor populare, guvernul dr. Petru Groza a 
trecut de îndată la aplicarea unui vast program de măsuri economice şi politice. 
Unul dintre primele acte ale guvernului a fost legiferarea reformei agrare 
(la 23 martie 1945), înfăptuită de masele de ţărani, cu sprijinul clasei mun- 
citoare, pe cale revoluţionară. De asemenea, guvernul a trecut cu hotărîre la 
democratizarea aparatului de stat ,asigurînd deplina libertate de exprimare pen- 
tru toate forţele progresiste. 

Paralel, a fost organizată participarea României cu maximum de efort la 
războiul antihitlerist alături de forţele Naţiunilor Unite. O largă adeziune a 
întrunit lozinca „Totul pentru front, totul pentru victorie“ lansată de P.C.R. 
La 9 mai 1945 poporul român sărbătorea înfrîngerea Germaniei naziste, la care 


1 Programul Partidului Comunist Român de făurire a societăţii socialiste multi- 
pi dezvoltate şi înaintare a României spre comunism, Bucureşti, Edit. politică, 1975, 
p. 52. 

şi-a adus un aport considerabil, materializat și în jertfa celor 167.000 de ostaşi 
căzuţi pe cîmpurile de luptă. ` 

Guvernul a luat o serie de măsuri pentru refacerea şi reconstrucţia econo- 
mică a ţării, lichidarea urmărilor grele ale războiului, pentru îmbunătăţirea ni- 
velului de trai al oamenilor muncii. 

Pierzind la 6 martie 1945 o importantă bătălie politică, „partidele istorice“ 
nu numai că nu s-au recunoscut înfrînte, dar, din contra, şi-au intensificat acti- 
vitatea lor reacționară, încercînd să întoarcă înapoi roata istoriei. În această 
activitate P.N.Ţ. (I. Maniu) şi P.N.L. (Brătianu) au găsit un real sprijin la 
Palat : la 21 august 1945 regele Mihai a declarat „greva regală“ refuzînd să 
semneze actele guvernului democratic, urmărind astfel înlăturarea acestuia. Dar 
guvernul, bizuindu-se pe sprijinul activ al maselor, a decis să rămînă la postul 
său, dejucînd planul reacţiunii. Simultan, partidele „istorice“ au încercat să-şi 
asigure ajutorul cercurilor guvernante din S.U.A. şi Anglia, care exercitau pre- 
siuni. asupra guvernului dr. Petru Groza, sperînd că astfel acesta îşi va depune 
demisia. 

În această amplă înfruntare de forţe, decisivă pentru viitorul României, 
s-a afirmat cu vigoare rolul conducător al clasei muncitoare, în frunte cu P.C.R. 
După o activitate ilegală de aproape două decenii — în care a cîştigat o pre- 
țioasă experienţă de luptă — P.C.R. a trecut, imediat după 23 August 1944, 
la organizarea sa pe baze legale, reușind în scurt timp să-şi creeze organizaţii 
puternice! în toate judeţele și oraşele ţării, dobîndind o largă influenţă în 
rîndul maselor. 

Este meritul istoric al P.C.R. de a fi găsit căile şi mijloacele cele mai potri- 
vite, de a fi depus un uriaș efort — politic şi organizatoric — pentru dirijarea 
procesului revoluţionar, pentru asigurarea dezvoltării democratice a României. 

Un rol important în orientarea activităţii partidului, a tuturor forţelor 
democratice l-a avut Conferinţa Națională a P.C.R. din octombrie 1945. Lu- 
crările Conferinţei s-au desfăşurat în sala de festivități a Liceului „Mihai Vi- 
teazul““ din Bucureşti în zilele de 16—21 octombrie 1945. Participau 320 delegaţi 
(aleşi în cadrul conferinţelor organizaţiilor regionale ale P.C.R. ce au avut loc în 
luna august 1945), reprezentînd 256.883 membri de partid, dintre care 540/, mun- 
citori şi 320/ ţărani. De asemenea, au fost prezenţi numeroşi invitaţi (membri ai 
guvernului, conducători ai partidelor democratice, ai organizaţiilor de masă, 
precum şi valoroşi reprezentanţi ai vieţii ştiinţifice şi culturale). 

Pe ordinea de zi figurau trei puncte : 1. Raportul politic al C.C. al P.C.R. ; 
2. Dezbaterea şi adoptarea Proiectului de Statut al P.C.R. ; 3. Alegerea noului 
Comitet Central şi a Comisiei Centrale de revizie. 

Principalul document supus dezbaterii a fost Raportul politic al C.C. 
al P.C.R., prezentat de Gh. Gheorghiu-Dej, în care se făcea o amplă analiză a 
drumului parcurs de P.C.R. de la întemeierea sa pînă în 1945, a condiţiilor in- 
terne şi internaţionale de după 23 August 1944, a situaţiei economice, sociale şi 
politice a României, a sarcinilor de viitor ale partidului şi întregului nostru 
popor. Pe baza dezbaterilor ce au avut loc, s-a adoptat Rezoluţia Conferinţei 
Naţionale a Partidului Comunist Român, în care era sintetizată linia strategică 
şi tactică a partidului în perioada următorilor ani. 


https://biblioteca-digitala.ro 


36 IOAN SCURTU ȘI EUFROSINA POPESCU 


Analizînd situaţia internaţională după încheierea celui de al doilea război 
mondial, Conferinţa Naţională a ajuns la concluzii de o. mare valoare teoretică. şi 
practică, privind căile şi metodele de garantare a păcii abia instaurate. În raport 
se aprecia că pacea se poate asigura nu prin împărţirea lumii în blocuri, printr-un 
„echilibru al forţelor“, ci printr-o politică de „înţelegere şi colaborare între 
popoare şi între state“. 2 De asemenea, se afirma că divergențe „pot exista şi 
între membri uneia şi aceleiaşi grupări politice, cu atît mai mult între state destul 
de deosebite ca structură ; esenţial este, însă, spiritul de colaborare şi voinţa de 
a rezolva toate problemele prin bună înţelegere“. O condiţie esenţială pentru 
făurirea unei păci durabile este „respectarea voinţei fiecărui popor de a-şi făuri 
singur regimul său social, respectarea independenţei naţionale și neamestecul în 
afacerile interne ale altor popoare“. 5 Prin realismul lor, asemenea principii, 
formulate de partidul nostru încă din octombrie 1945, îşi păstrează valabilitatea 
şi astăzi. P.C.R. nu se mulțumea să enunţe aceste principii, ci îşi propunea în 
mod concret să acţioneze pentru stabilirea de relaţii de prietenie cu toate ţările 
interesate în menţinerea şi consolidarea păcii. 

Conferinţa a făcut un amplu bilanj al victoriilor istorice obţinute de 
P.C.R. în cei peste 23 de ani de luptă pentru libertatea şi drepturile poporului 
român. Chiar dacă nu toate aprecierile formulate în raport sînt pe deplin înte- 
meiate, este meritul incontestabil al Conferinţei de a fi făcut — pentru prima 
dată — o analiză multilaterală a istoriei P.C.R., de a fi reliefat atît succesele 
cît şi unele deficienţe manifestate de-a lungul anilor în activitatea partidului. 

După ce a prezentat tabloul vieţii politice a României după 23 August 1944, 
evenimentele care au culminat cu actul de la 6 Martie 1945, în Raport s-a insis- 
tat asupra succeselor obţinute de guvernul dr. Petru Groza în cele şapte luni 
de existenţă. 

Cum era şi firesc, problemele economice s-au aflat în centrul dezbaterilor. 
Analizind situaţia economică a ţării, grav afectată de distrugerile de război şi de 
jaful ocupanților hitlerişti, ca şi de sabotajul claselor exploatatoare, Conferinţa 
a ajuns la concluzia că o sarcină de bază era lupta pentru reconstrucţia ţării. 
Acest obiectiv viza nu atît refacerea economiei şi restabilirea potenţialului ante- 
belic, cât mai ales aşezarea întregii economii pe baze noi, în care rolul hotăritor 
să revină industriei. Combătînd tezele unor teoreticieni burghezi, potrivit cărora 
România trebuia să fie o ţară „eminamente agrară“, Raportul arăta că aceştia 
tindeau să menţină ţara noastră „În condiţii de inferioritate faţă de statele mari 
industriale“, să împiedice prin aceasta „dezvoltarea culturală şi bunăstarea mate- 
rială a maselor largi populare“. Documentul sublinia faptul că comuniştii au 
susţinut întotdeauna că „progresul ţării noastre este în directă şi nemijlocită legă- 
tură cu progresul industrializării ţării, şi că de tăria industrială a ţării depinde în 
mare măsură însăşi independenţa statului nostru“, 4 

Conferinţa pornea de la teza leninistă privind rolul hotăritor al industriei, 
cu precădere a industriei grele, în dezvoltarea întregii economii naţionale. Ea a 


2 Gh. Gheorghiu-Dej, Raport politic al Comitetului Central la Conferința 
Naţională a Partidului Comunist Român, octombrie 1945, în Articole şi cuvintări, 
Ed. IV-a, Bucureşti, E.S.P.L.P., 1955, p. 8. 

3 Ibidem. 

4 Ibidem, p. 62. 


https://biblioteca-digitala.ro 


CONFERINŢA NAŢIONALĂ A P.C.R. DIN OCTOMBRIE 1945 37 


arătat în mod clar că România dispunea de toate condiţiile pentru dezvoltarea 
industriei : de materiile prime necesare, de forţa de muncă şi de un popor capabil 
să-şi însușească cele mai complexe tehnologii de fabricaţie. Cheia de boltă a noii 
concepţii, întemeiată pe industrializarea României, era astfel formulată în Ka- 
port : „O industrie grea puternică, bazată pe folosirea raţională a bogățiilor na- 
turale ale ţării şi dezvoltată pe linia nevoilor interne şi a posibilităţilor izvorâte 
din legături comerciale trainice cu vecinii, constituie pivotul în jurul căruia 
întreaga economie a ţării se va dezvolta în condiţii noi“.5 

O măsură de primă urgenţă era refacerea principalelor obiective indus- 
triale existente (furnalele de la Hunedoara, uzinele metalurgice Reşiţa, complexul 
Titan-Nădrag-Călan, minele din Valea Jiului ş.a.), care trebuiau să producă 
la întreaga lor capacitate, pentru a se asigura condiţiile necesare redresării, în 
cel mai scurt timp, a tuturor ramurilor economiei naţionale. 

Conferinţa avea în vedere nu numai refacerea obiectivelor existente, dar şi 
construirea altora noi, crearea de noi ramuri industriale bazate pe cuceririle 
ştiinţei şi tehnicii avansate. Viaţa a confirmat pe deplin justeţea acestei orientări 
care se află la baza politicii economice a partidului şi statului nostru. 

Una dintre cele mai valoroase idei degajate din documentele Conferinţei, 
legată de refacerea şi dezvoltarea multilaterală a economiei naţionale, a fost elec- 
trificarea țării. Raportul sublinia că prin crearea în ţară „a unei reţele de cen- 
trale hidroelectrice se va putea purcede la electrificarea căilor ferate şi între- 
buinţarea masivă a energiei electrice în dezvoltarea tuturor industriilor noastre.“ & 
Totodată, electrificarea satelor avea profunde implicaţii asupra ridicării nive- 
lului de viaţă şi de cultură al maselor de ţărani. 

Se trasau astfel jaloanele unui grandios program de electrificare a ţării, 
ce avea să fie materializat în anii construcţiei socialismului. 

Problemele agriculturii au fost abordate în perspectiva întăririi alianţei 
muncitoreşti-țărăneşti şi a creşterii contribuției acestei ramuri de bază a econo- 
miei naţionale la opera de refacere şi dezvoltare a ţării. Conferinţa a arătat nece- 
sitatea desăvârşirii reformei agrare, a luării unor măsuri menite să ducă la ridi- 
carea producţiei și a productivităţii muncii (înzestrarea agriculturii cu utilaje, 
mecanizarea lucrărilor agricole, introducerea metodelor agrotehnice înaintate, 
extinderea cooperaţiei). La Conferinţă s-a reliefat faptul că refacerea şi dezvol- 
tarea şeptelului constituia, de asemenea, o preocupare importantă a partidului 
şi statului nostru. 

Refacerea şi dezvoltarea transporturilor, îndeosebi a căilor ferate, a con- 
stituit, de asemenea, obiectul Conferinţei Naţionale. 

Conferinţa a trasat sarcini importante privind reorganizarea creditului 
şi finanţelor publice, echilibrarea bugetului, oprirea procesului de inflaţie, sta- 
bilizarea monedei. 

Comerţul era conceput ca o parte integrantă a procesului de refacere şi 
dezvoltare a economiei naţionale, în special :a industriei, precum şi a aprovizio- 
nării populaţiei cu produse de primă necesitate. 

Problemele sociale, ale învățămîntului şi culturii, ale săntăţii publice au 
constituit, de asemenea, obiectul dezbaterilor Conferinţei Naţionale din octom- 


5 Ibidem, p. 63. 
6 Ibidem, p. 71. 

brie 1945. În Rezoluţia adoptată se spunea : „Bătălia reconstrucției este bătălia 
muncitorilor, ţăranilor, tehnicienilor, inginerilor, intelectualilor, întreprinzătorilor, 
a tuturor acelora care voiesc să creeze o Românie mai fericită, o Românie li- 
beră, puternică şi independentă“. 7 Era deci firesc ca acestor categorii sociale şi 
profesionale să li se acorde o atenţie specială, pe linia ameliorării nivelului lor 
de viaţă, de cultură şi de sănătate. Îmbunătăţirea condiţiilor de lucru şi de locuit 
a muncitorilor, înmînarea titlurilor de proprietate definitivă tuturor ţăranilor care 
au primit pămînt, o mai dreaptă repartizare a impozitelor, organizarea apro- 
vizionării populaţiei cu alimente şi alte bunuri de primă necesitate, lichidarea 
analfabetismului, reorganizarea învăţămîntului pe baze democratice, îmbunătă- 
ţirea asistenţei medicale, :cu precădere în mediul rural, constituiau principalele 
obiective în aceste sectoare de activitate. 

Realizarea vastului program de reconstrucţie şi dezvoltare a ţării depindea, 
în chip hotărîtor, de succesul forţelor democratice în înfruntarea cu cele reac- 
ţionare. Conferinţa Naţională a apreciat că principalele obiective politice erau 
întărirea guvernului democratic, -stringerea legăturilor cu masele, consolidarea 
sistemului de alianţe al forțelor democratice, cîştigarea bătăliei alegerilor par- 
lamentare. sei - 

Sprijinirea activă, a guvernului dr. Petru Groza constituia o condiţie 
esenţială pentru realizarea obiectivelor economice, sociale şi politice adoptate. 
Conferinţa avea. în vedere perfecționarea muncii guvernului, creşterea rolului 
statului democratic în întreaga viaţă a României. 

Pe măsura adîncirii procesului revoluţionar creştea tot mai mult rolul clasei 
muncitoare de forță fundamentală a progresului social. De aceea, unitatea 
clasei muncitoare, întărirea frontului unic muncitoresc şi lupta pentru înfăp- 
tuirea unității politice a clasei muncitoare constituia una din sarcinile politice 
principale. La Conferință s-a arătat că, deşi persistau încă unele divergențe în 
probleme ideologice şi tactice între P.C.R. şi P.S.D., interesele şi punctele de 
vedere comune erau mai puternice „decît ceea ce le despărțea și că lichidarea 
definitivă a sciziunii din mişcarea muncitorească trebuia să fie rezultatul unei 
acţiuni concertate a ambelor partide, pe baza activităţii sistematice de clarificare 
ideologică şi politică în rîndurile social-democraţilor şi comuniștilor“. 8 În fond, 
Conferinţa Naţională din 1945 a jalonat calea spre realizarea partidului unic 
muncitoresc, care avea să se constituie în februarie 1948. 

În concepţia partidului, frontul unic muncitoresc trebuia să acţioneze pentru 
consolidarea sistemului de alianţe reprezentat de Frontul Naţional Democratic. 
Rezoluţia adoptată preciza că „Victoria democraţiei în țara noastră a fost o ur- 
mare a unirii forţelor democratice. Consolidarea ei nu poate fi asigurată decît 
prin întărirea unităţii acestor forțe“. O asemenea unitate se impunea cu atît 
mai mult cu cît România se găsea în faţa alegerilor parlamentare, obiectiv 
politic de importanţă majoră. - 

Partidele „istorice“, care susțineau că guvernul prezidat de dr. P. Groza 
nu ar fi reprezentativ, sperau că în urma alegerilor vor redobîndi vechile lor 
poziţii. : 

7 „Scînteia“, XVI (1945), nr. 367 din 1 noiembrie. 

8 Aron Petric, Problema unităţii politice, ideologice şi organizatorice a clasei 


muncitoare, în Conferinţa Naţională a Partidului Comunist Român. Octombrie °45, 
col. „Mica Bibliotecă de istorie“, Bucureşti, p. 79. 

În concepția partidului, alegerile trebuiau să consacre definitiv »infrin- 
gerea reacţiunii şi victoria forțelor progresiste, 9. Pentru aceasta, se impunea în- 
tărirea alianței dintre muncitori, țărani şi intelectuali, înfräțirea poporului: român 
cu naţionalităţile conlocuitoare, antrenarea: femeilor la viaţa politică activă pen- 
tru realizarea revendicărilor lor, mobilizarea tineretului la lupta pentru înfăp- 
tuirea obiectivelor revoluţiei, acordarea de drepturi politice pentru ostașii țării, 
astfel încît ei să-şi poată aduce plenar contribuţia la dezvoltarea democratică 
a ţării. To 

Această linie tactică şi-a dovedit din plin justeţea şi eficiența la 19 no- 
iembrie 1946, cînd forţele democratice au obţinut o victorie zdrobitoare în ale- 
gerile parlamentare. 

Avînd în vedere adîncirea procesului revoluţionar, complexitatea sarcinilor 
ce stăteau în faţa poporului român, Conferinţa Naţională a trasat sarcina întă- 
ririi continue a P.C.R., a unităţii sale politice, ideologice şi organizatorice. 
Această idee străbate ca un fir roşu Raportul la proiectul de Statut âl parti- 
dului 10, Primul Statut al P.C.R. adoptat în condiţii de legalitate stipula cu cla- 
ritate faptul că partidul se călăuzeşte după învăţătura marxist-leninistă, care-i 
servea „pentru studierea, priceperea şi rezolvarea tuturor problemelor care i se 
pun în interesul clasei muncitoare şi al întregului popor“. 1t Statutul stabilea 
structura organizatorică, normele şi regulile vieţii interne, metodele conducerii 
de partid, activitatea organizaţiilor şi membrilor săi pentru aplicarea liniei poli- 
tice şi hotărîrilor partidului. 12 

Documentele adoptate la Conferinţă au reliefat necesitatea consolidării 
organizaţiilor existente, ridicării sarcinilor organizatorice la nivelul locului pe 
care partidul îl avea în întreaga viață social-politică. În acest scop se avea în 
vedere îmbunătăţirea pregătirii politice a cadrelor şi a întregului partid, întărirea 
simțului de răspundere şi a disciplinei fiecărui comunist, respectarea principiului 
muncii colective, creşterea rolului criticii şi autocriticii, a vigilenţei revoluţionare. 
Merită subliniat faptul că Conferinţa a accentuat necesitatea ca metoda de 
muncă a comuniştilor să fie aceea a convingerii. 

În ultima zi a lucrărilor, Conferinţa a ales Comitetul Central al P.C.R. 
format din 27 de membri şi 8 supleanţi. Întrunit în prima sa şedinţă plenară, 
la 22 octombrie, C.C. a desemnat Biroul Politic alcătuit din 7 membri şi un 
Secretariat format din 4 persoane, precum şi Comisia Centrală de Revizie. Secre- 
tar general al partidului a fost ales Gh. Gheorghiu-Dej, iar sarcina de preşedinte 
al Comisiei Centrale de Revizie a revenit lui C. Pirvulescu. 

Conferinţa Naţională din octombrie 1945, prima mare manifestare de acest 
fel de după 23 August 1944, prin modul de alegere a delegaților, prin caracterul 
său politic reprezentativ, prin însemnătatea şi amploarea problemelor abordate, 
prin hotăriîrile pe care le-a stabilit, — de o însemnătate vitală pentru viitorul 


9 „Scînteia“, XVI (1945), nr. 367 din 1 noiembrie. 
10 Ibidem, nr. 364 din 28 octombrie. 


1 Statutul Partidului Comunist Român, Bucureşti, Edit. P.C.R., p. 7. 


12 România în anii revoluției democrat-populare. 1944—1947, Bucureşti, Edit. . po- 
litică, 1971, p. 184. 

României — a avut rolul unui Congres al partidului. Meritul esențial al Con- 
ferinței constă în faptul că „deşi partidul comunist era confruntat cu un noian 
de probleme şi sarcini noi, pentru rezolvarea cărora experiența anterioară nu 
era suficientă, ea a reuşit să indice cu claritate soluțiile pentru antrenarea ţării 
pe fägaşul progresului şi civilizației. Ea a dat răspuns la noi şi complexe probleme 
sociale, economice, organizatorice generate de amploarea procesului revoluțio- 
nar, de necesitatea făuririi unei economii noi, prospere, a unei orînduiri de stat 
democratice, a conştiinţei socialiste a maselor“. 13 Conferinţa a jalonat drumul 
dezvoltării imediate şi de perspectivă a României, a fixat linia strategică şi tac- 
tică pentru încheierea procesului de desăvirşire a revoluţiei burghezo-democra- 
tice şi trecerea la revoluţia socialistă. Conferinţa a marcat un moment de seamă 
în dezvoltarea P.C.R., în consolidarea şi mai puternică a rolului său de forţă 
politică conducătoare a societăţii româneşti. 

Viaţa a confirmat pe deplin valabilitatea hotärîrilor luate, iar istoria con- 
temporană a României a înscris la loc de cinste prima Conferinţă Naţională 
a P.C.R., de la desfăşurarea căreia s-au împlinit 30 de ani. 


s 


13 Ion Popescu-Puţuri, Problemele de bază ale tivelor României 
în dezbaterea Conferinței Naţionale a P.C.R. di ri în Conferinţa Nopianală 
n lina iri 0 la pupi pa . din octombrie 1945, în Conferinţa Naţională 

FLORENTINA CAZAN 


Nu putem vorbi de urmările cruciadelor fără să avem în faţă scopul prin- 
cipal care le-au alimentat : nevoia de expansiune a Europei occidentale ajunsă 
la un anumit stadiu de dezvoltare, o Europă ce se voia a fi pe plan spiritual 
o comunitate a tuturor creştinilor aflaţi î în subordinea bisericii de la Roma. Este 
vorba de un moment de răscruce al societăţii occidentale datorat formelor eco- 
nomice şi politice noi de viaţă şi unor factori sociali care au creat un adevărat 
rezervor uman, ceea ce a determinat o expansiune economică explosivă. De 
aceea, este o vreme nu lipsită de crize şi nesiguranţă, iar soluţia găsită a constat 
într-o mişcare de colonizare. Forma religioasă adoptată a însemnat doar crista- 
lizarea unei ideologii necesară pentru a împinge oamenii la acţiune. Religia 
a dat un caracter de legitimitate dorinţei de deplasare spre ţinuturi noi. 

Cruciadele au fost, aşa dar, un proces de colonizare din Occident spre 
Orient, fenomen înlesnit: de crearea unor „state“, acestea fiind rezultatul direct 
al politicii de cucerire întreprinse de cruciați“. 1 Timp de două sute de ani, 
noi şi noi imigranţi din Europa centrală şi occidentală (pelerini, negustori, răz- 
boinici, cu familiile lor) au mărit numărul primilor veniţi. 

O particularitate a regiunilor colonizate îl formează locul important pe 
care l-a deţinut, încă de la început, elementul francez, fapt explicabil avînd 
în vedere participarea masivă a francezilor la primele cruciade. În noile state 
limba oficială vorbită era franceză, dinastiile cîrmuitoare erau de asemenea 
franceze. 2 De aceea, cuvîntul „franc“ a devenit sinonim cu străin sau occi- 
dental. Cu toată preponderența elementului francez, statele fondate au avut 
un caracter internaţional, ele fiind expresia „creştinătăţii“. 3 Precizarea ce se 
impune este că această „creştinătate“ orientală, proaspăt creată, nu era, subor- 
donată, împăratului german — teoretic conducătorul creştinătăţii apusene — dat 
fiind că nu el organizase aceste expediţii, ci papalității. De aceea „Țara Sfîntă“, 
patrimoniul comun al tuturor credincioşilor, a fost considerată ca ţinînd direct 
de autoritatea de la Roma. 4 După prima cruciadă, deşi biserica a admis for- 
marea unui regat al Ierusalimului, lui Godeffroy de Bouillon i s-a impus să 


1 Regatul Ierusalimului, principatul Antiohiei, Galileii, marchizatul de Tyr, comi- 
tatele Tripoli, Edessa, Jaffa, Ascalon, senioriile Ramlah, Krak, Sidon, Beirut etc., for- 
ir AA politice eterogene, practic independente, teoretic ţinînd toate de regatul Ieru- 
sa imului. 

2 L. Brâhier, L'église et POrient au moyen âge, Les croisades, Paris- 1998, 
p. 89—91. 

3 Papa Grigore VII dăduse creştinătăţii un conținut politic, ea voind să însemne 
unitatea tuturor ţărilor catolice sub hegemonia împăratului german şi a papei. (Dicta- 
tus papae, 1075). 

4L. Brehier, op. cit., ibidem. 

renunţe la titlul de rege şi a guvernat ca reprezentant al papalității. Abia la 
moartea sa (1100), fratele său Balduin, speculînd unele situaţii politice, s-a inti- 
tulat rege. 5 i NAS 4 PR 
Puterea politică în regatul Ierusalimului, la sfîrşitul secolului XI şi în 
secolul XII, a fost aceea a unui stat centralizat. Războaiele neîncetate reclamau 
o singură autoritate, puternică, eficace, un şef militar ascultat de toţi. Soarta. 
statului, dar şi a individului depindea de starea de ordine ce trebuia respec- 
tată. 6 Apoi era şi o condiţie obiectivă de altă natură, La prima cruciadă au 
participat prin excelență mici nobili, mulţi dintre ei fiind vasali direcţi ai lui 
Godeffroy de Bouillon, „Domus Godfridi“ — cum spune cronica anonimă, 
Această origine modestă a nobilimii a determinat la început structura politică. 
a regatului. Cavalerii nu erau în măsură, nici prin forţa lor reală, nici prin 
tradiţie sau fel de viaţă, să se opună principelui şi să încerce să-și consolideze 
poziţiile personale în stat. Politica lui Godeffroy de Bouillon şi a fratelui său, 
Balduin I, a fost autoritară şi prudentă. În această vreme, fondul funciar al 
statului se confunda cu al regelui, iar primii conducători au evitat să distribuie 
nobililor teritorii sub forma unor servicii, după sistemul european, preferind 
mai degrabă să le acorde ca feud veniturile acestora. Era o măsură înțeleaptă, 
dar care era departe de „paradisul feudal“ la care visaseră nobilii,7 fapt ce a 
făcut ca unii dintre ei — Tancred de Sicilia, Raymond de Saint-Gilles — să 
revină în Europa, dezamăgiţi. Din secolul XII, regii au trebuit să cedeze pre- 
siunii nobililor şi să procedeze la împărţirea pământurilor, dar şi acum s-a avut 
grijă ca teritoriul cel mai mare să rămînă în mina regelui. El cuprindea : Ieru- 
salimul, Bethleemul, Jericho, Naplus, Jaffa, Acra şi Transiordania, fapt ce făcea 
ca senioriile create să nu poată manifesta tendinţe centrifuge. Apariţia lor era, 
în ultimă instanță, şi o necesitate de guvernare, ele asigurînd statului organiza- 
rea militară şi administrativă. Regele exercita mai departe prerogativele su- 
zeranităţii, avînd încă drepturi juridice în teritoriul senioriei. Simpla prezenţă a 
regelui pe un domeniu transforma curtea seniorală de justiţie într-o curte re- 
gală. 8 Pentru a împiedica creşterea forţei materiale a seniorilor, primii regi au 
elaborat o atare legislaţie încît cumulul de pămînturi în mîna unui senior era 
imposibil. Legile succesorale interziceau unui proprietar, care avea deja un do- 
meniu, să mai moştenească altul dacă existau rude. Marele avantaj al regali- 
tăţii în această perioadă, în deținerea primului loc ca proprietar de bunuri, 
decurge din faptul că nobilii, abia sosiți, rareori îşi aveau asigurată descen- 
denţa. În condiţiile în care războiul nu se mai sfîrșea, mulţi mureau chiar: 
înainte de a fi întemeiat o familie, or, potrivit dreptului feudal, în caz de des- 
herenţă pămîntul revenea suzeranului. | 
MDesprinderea Antiohiei ca un principat de sine stătător a dat naştere 
la o situaţie similară. Principele, ca şef al piramidei feudale, era stăpînul tutu- 
ror pământurilor, toţi supușii deţinînd direct sau indirect feudul de la el. Ca 
atare, jurămîntul de fidelitate prestat unui senior, implica serviciu şi supunere 


5 R. Grousset, Histoire des Croisades, vol. I, Paris 1934, p. 4. 


SI e la EP Aeţ, Histoire du royaume Latin de Jérusalem, t. 1, Paris, 1969, 


7 Ibidem. 
8 Ibidem, p. 468—469. 

suzeranului acestuia, adică principelui. 9 (Obiceiul îl găsim şi în regatul Ieru- 
salimului de la mijlocul secolului XII, cînd Amaury I promulgă în acest sens 
„Assise sur la ligece“. 

Din secolul XIII situaţia se schimbă. Senioriile tind să devină tot mai 
mult unităţi militaro-administrative independente, după cum va fi scris în le- 
gea ţării, Assises de Jerusalem, o culegere de norme juridice privind obligaţiile şi 
drepturile clasei feudale, despre care Engels spunea că ne-a transmis expresia. 
clasică a ordinei feudale. "10 

Existenţa ordinelor călugărești-militare, a comunităţilor autohtone creştine 
şi necreştine, ca formă de organizare în stat, menţinerea unor oaze musulmane 
neocupate (Alep, Hamah, Damasc), neînțelegerile cu Imperiul bizantin în ceea 
ce priveşte statutul teritoriilor cucerite, au venit să mărească disensiunile într-o 
lume străină de loc care se cerea unită pentru a rezista adversarului. Din 
secolul XIII, se impune tot mai mult ca for conducător Înalta Curte, sau Cour 
des Liges, o adunare a tuturor vasalilor şi valvasalilor, care exercita un control 
permanent asupra autorităţii regale, luînd hotărîri inclusiv privind succesiunea 
la tron. 1! Suveranitatea, astfel îngrădită, a lăsat cîmp liber afirmării principilor 
şi a seniorilor de tot felul, certurilor dintre ei. 

Dar consecinţa cea mai importantă a cruciadelor a rezultat din întîlnirea 
a două lumi depărtate pînă acum nu numai geografic, ci şi sub raportul mo- 
dului de viaţă şi al mentalităților, două lumi ce păreau în mod obligatoriu să 
se excludă una pe cealaltă. Şi totuşi nu a fost aşa. Între cele două societăţi 
a existat o influență reciprocă. Nu numai occidentalii au preluat obiceiuri şi 
forme de rafinament dintr-o lume mult mai veche decit cea occidentală şi 
profund civilizată, dar şi Orientul cucerit s-a lăsat atras, în timpul răgazurilor 
de pace şi bună vecinătate, de manierele cuceritorilor pe care le-a imitat. S-a 
format o lume amestecată, bilingvă cu castelani franci, preoţi de ambele con- 
fesiuni — creştină şi musulmană — cu orăşeni aparţinind mai multor nea- 
muri. 12 Este drept că cruciații au făcut tot ce au putut pentru a marca o 
Jinie despărţitoare între ei şi populaţia cucerită. 

Mai întîi, în statele cruciate trăsătura esenţială a poziţiei ce o avea indi- 
vidul în societate o constituia elementul religios. Această distincţie dă nota de 
originalitate regimului instituit în Orientul Apropiat. Singura deosebire care 
împărțea societatea în două mari categorii, bine precizate, era aceea între în- 
vingători Şi învinşi şi se baza exclusiv pe apartenența religioasă : 13 învingătorii 
cunoscuţi sub numele de franci, masa de autohtoni formînd marea categorie 
a nefrancilor. 

Francii alcătuiau o societate închisă, trăind după propriile lor legi şi obi- 
ceiuri, ei singuri dispuneau de întreaga proprietate funciară, de privilegii eco- 
nomice şi politice. Dar această populaţie nu forma un monolit. Ea era stratifi- 


9 E. Perroy, Les croisades (1095——1204), Paris, f.an, p. 61. 
1 Marx-Engels, Scrisori alese, (ed. rusă), 1953, p. 484. (Fr. Engels către 
Smith, 12 martie 1895). 
1 Pînă la sfirşitul sec. XII tronul nu a fost ereditar. Dar şi cînd devine ereditar 
datată e erau admise, Vezi L. Brthier, op. cit, p. 91 şi E. Perroy, p. 74—79. 
12 N. Iorga, Quelques observations sur les rapports entre le monde Oriental 
et les 1670565 (extrait de Mélanges, f. an, p. 259. 
13 J. Prawer, op. cit, p. 464. 

cată conform legăturilor de vasalitate. Doar acestea creau o diversificare so- 
cială în sînul lumii france. Spre deosebire de Occident, în Orient nu a apărut 
nici o formă de asociere, economică sau politică, în afară de ierarhia feudală. 
Nu s-au constituit asociaţii urbane de tip comunal, sau organizaţii profesionale 
de genul breslelor sau ghildelor. 

Majoritatea populaţiei france era concentrată în oraşe, ca urmare a stării 
permanente de război şi a nevoii de apărare. Oraşele bine fortificate ofereau 
nobililor un adăpost sigur, precum şi un anumit grad de confort. De aici a re- 
zultat o lipsă de interes aproape totală a seniorilor faţă de sistemul de exploa- 
tare de pe propriile lor domenii, la care s-au adăugat, ca o consecinţă, şi unele 
modificări de structură. Astfel, domeniul nu dispunea de „rezervă“, pămîntul 
destinat unei exploatări directe de către feudal. Tot ce-l interesa pe acesta dim 
urmă era să-i parvină taxele de la ţăranii dependenţi. 

Dacă marea proprietate funciară avea o structură diferită de cea a feudu- 
lui european, în schimb relaţiile feudale -pe care ea le genera au căpătat în 
Orient un caracter mai riguros decît în Occident, în sensul că ele au înregistrat 
o evoluţie mult mai rapidă a strângerii legăturilor care uneau pe vasal de suze- 
ranul său. De pildă, spre deosebire de continentul european, unde începînd cu 
secolul X obligaţiile militare ale vasalilor au fost reduse la 40 de zile pe an, 
în Orientul latin durata serviciului de oaste era nelimitată. Între 15 şi 60 ani 
feudalul trebuia să răspundă la toate chemările suzeranului său.14 Se poate 
afirma că relaţiile feudale aduse de nobilii apuseni au evoluat în Orient spre 
forme clasice, după cum cucerirea a avut drept urmare definitivarea procesului 
de feudalizare început în Orient. ; 

Populaţia nefrancă alcătuia marea masă a producătorilor direcţi. Nobilii 
cruciați nu au adus cu ei, dincolo de mare, în ţările noi cucerite, ţărani. Așa 
dar, mîna de lucru de pe domenii nu putea fi decît locală, 15 procedeu firesc, 
de altfel, dacă ne gîndim că autohtonilor a trebuit să li se lase o posibilitate 
de a trăi. A avut loc doar o substituire de proprietari, fără ca cruciații să se 
schimbe în agricultori. 16 Puţinii ţărani care s-au alăturat în procesul de co- 
lonizare au întemeiat sate de coloniști france alături de cele autohtone, fără să 
le desființeze. Acest gen de aşezări au constituit însă o excepţie. Practic nu s-a 
schimbat nimic în mediul rural ; s-a produs doar o nivelare în condiţia juridică 
a ţăranilor, care au devenit toţi dependenţi, dar nu șerbi, obligaţiile lor fiind 
mai ales de natură fiscală. De remarcat că cruciații, deşi au tratat cu bună- 
voinţă pe creştinii indigeni, nu le-au acordat un statut privilegiat faţă de mu- 
sulmani. Localnicii — creştini sau musulmani — au fost deopotrivă asupriţi. 17 
Rezultatul a fost că după trei generaţii îi aflăm luptînd alături împotriva stă- 
pînilor străini, iar Nur-al-Din şi sultanul Saladin au fost salutaţi ca niște 
eliberatori. Bisericile creştine autohtone (numeroase ca dogmă) s-au văzut con- 
curate de biserica latină care a impus o ierarhie ecleziastică şi a cerut comu- 
nităţilor creştine locale să o recunoască. Patriarh al Ierusalimului a fost numit 
un franc, multe biserici ortodoxe, împreună cu pămînturile lor, au fost încre- 


i E. Perroy, op. cit., p. 61; 63. 

15 N. Iorga, La France de Terre Sainte, Bucarest, 1934, p. 103. 
16 R. Grousset, Les croisades, Paris 1964, p. 75. 

11 J, Prawer, op. cit., loc, cit. 

dinţate unor prelați catolici. Doar maroniţii 18 s-au bucurat de un tratament 
ceva mai bun, cu ei francii ajungînd la o înţelegere în anul 1182, prin care s-a 
realizat o unitate de cult. Încercările similare cu alte secte (armeni, iacobiţi, 
nestorieni) nu au dat nici un rezultat. 

La ţară cadrul de organizare feudală era satul (casella). Comunităţilor 
vurale dependente li s-a lăsat propria lor administrare, ele fiind reprezentate 
de un conducător numit rais sau mukhtar care răspundea în faţa seniorului de 
perceperea taxelor, arbitra conflictele mai grave. Pentru pricinile mai ușoare, 
locuitorii erau judecaţi de către tribunalele comunităţii religioase din care fă- 
ceau parte, practică extinsă, de altfel, şi la franci. 19 De fapt, pe seniori nu-i 
interesa desfăşurarea proceselor sau natura lor, tot ceea ce doreau era să per- 
ceapă amenzile juridice care le parveneau prin intermediul mukhtarului. 

Nici în comunităţile urbane nu s-au înregistrat schimbări. Meşteşugurile 
şi comerțul au rămas mai departe să fie practicate de populaţia indigenă — 
sirieni, greci, armeni, musulmani, evrei — grupaţi în cartiere. La fel ca în 
Europa occidentală, era o populaţie liberă din punct de vedere juridic, inde- 
pendent de apartenenţa religioasă. 'Cu supravegherea ordinei în oraş era în- 
sărcinat un tribunal numit Curia fondae. 

Ridicarea unui zid despărțitor între învingători şi învinşi, prin diferite 
măsuri impuse și privilegii acordate francilor, practic s-a dovedit a fi impo- 
sibil. Dacă în timp de război aveau loc distrugeri numeroase, uneori chiar ma- 
sacre, în timp de pace cerinţele economice au dus la apropieri între oameni. 
Mulţi nobili veneau în aceste părţi fără familii, încît căsătoriile mixte nu au 
putut fi împiedecate. Curînd a apărut în Orient un număr mare de metiși, 
cunoscuţi în documente sub numele de poulains. 20 La cîţiva ani după fonda- 
rea regatului Ierusalim, Foucher de ‘Chartres nota oarecum îngrijorat : „noi care 
am fost occidentali am devenit orientali... am ajuns să uităm locurile unde 
ne-am născut, iar mulți dintre noi (se referea la cei născuţi acolo) nu cunosc 
aceste locuri decât după nume“. 21 Un cărturar arab al vremurilor, Usama-Ibn- 
Munkiz, mărturisea că „mulţi dintre franci s-au stabilit pe pămînturile noastre 
şi s-au împrietenit cu musulmanii.“ Prietenii musulmani şi creştini se numeau între 

ei „frați“ — ne spune Usama —, musulmanii erau primiţi în casele creştinilor 
şi ospătaţi cu toată cinstirea respectîndu-li-se obiceiurile, adică nu li se servea 
carne de porc sau băutură. 22 Contactul de zi de zi dintre franci şi nefranci ex- 
plică adoptarea de către occidentali a unor practici orientale, nu numai în for- 
mele de viaţă (îmbrăcăminte, fast, mobilier, băi) ci şi în unele acte juridice. De 
pildă, în „Aşezămintele Ierusalimului“ se spune că în hotărnicirea proprietăţilor, 
ratificarea se făcea după sistemul „potatio“ 23. 


18 Sectă înfiinţată de loan Maro (sec. V) ; situaţi în regiunile Sidon, Beirut, Tri- 
poli, Antiohia ; foarte buni luptători arcași, francii au avut tot interesul să ajungă la o 
înțelegere cu ei. 
9 |. Prawer, op. cit., p. 465—466 ; 519; E. Perroy, op. cit, pp. 66—73. 
2 R, Grousset, Les croisades, p. 76. z 
î N. Iorga, La France de Terre Sainte, p. 99. 
2 Cartea Înţelepciunii, în Crestomatia istoriei evului mediu de N. L. Graţianski 
şi S. D, „Scazkin vol, I, Moscova, 1949. trad. rom. p. 504. 
3 adică în prezenţa martorilor care închinau în cinstea noului proprietar o cană 
cu n 

Apropierea se explică prin faptul că, în fond nici nu erau două lumi 
chiar. atît de deosebite. Formele de exploatare feudală de tip occidental s-au 
impus pe aceste meleaguri tocmai pentru că societatea orientală era pregătită 
să le primească prin însăşi evoluţia ei care tindea spre aceleași forme feudale. 
Între acestea, instituția cavaleriei a fost poate elementul cel mai eficace în 
stabilirea unor relaţii de prietenie între franci şi nefranci, deoarece şi în lumea 
musulmană războinicul era înconjurat cu admiraţie şi respect. Mentalitatea răz- 
boinică comună ambelor societăţi a creat o punte de legătură. Spiritul cava- 
leresc, vasalitatea şi omagiul, însoţite de întreaga lor valoare morală s-au impus 
repede. Francii puteau fi numiţi de musulmani sălbateci, impuri, imorali, ca- 
valerul rămînea un războinic demn de a fi respectat. 24 Duelul judiciar, obicei 
occidental, a fost preluat din secolul XIII şi de pătura conducătoare locală. % 
Formele politice care: decurgeau din sistemul cavaleriei erau, de asemenea, apre- 
ciate, mai ales consiliul baronilor care sublinia independenţa nobililor cavaleri, 
libertatea în a decide, dat fiind că hotăririle lor nu puteau fi atacate de rege. 

Sub raportul evoluţiei relaţiilor feudale, cruciadele au marcat o cotitură 
şi în ceea ce privește feudalismul occidental. Pericolul, depărtarea de cercul 
familial i-a obligat pe nobili să introducă norme obligatorii pentru toţi cava- 
lerii, care să le mărească sentimentul solidarităţii, astfel că nobilimea s-a consti- 
tuit într-un ordo, conceput în mod figurat ca un lanţ în care fiecare cavaler 
constituia o verigă. 26 Pentru a se înlesni feudalilor occidentali posibilitatea de 
deplasare pe ţărmuri atît de depărtate, li s-a permis să dispună de proprietăţile 
lor într-o măsură mult mai mare decît se obişnuise pînă la sfîrşitul secolului XI 
şi anume s-a dat dreptul de înstrăinare a feudelor prin vînzarea, zălogirea 
sau ipotecarea. lor. Practica a apărut chiar de la începutul cruciadelor şi a 
fost legalizată de papa Eugen III în anul 114527. Cruciadele au contribuit şi 
la dezvoltarea dreptului feudal. S-a instituit o procedură mai rapidă pentruca 
cruciații implicaţi într-un proces să poată participa la expedițiile proiectate, 
după cum, ca un privilegiu suplimentar, alături de scutirea de unele obligaţii 
datorate suzeranului, s-a interzis ca feudalii să fie citați în faţa unor curţi 
de judecată aflate în afara diocezei lor. 28 E 

Pentru țărănime, expedițiile în Orient au însemnat o sporire a dărilor. 
În toată această perioadă s-a perceput „dijma pentru cruciadă“, apoi creşterea 
exigenţelor de trai şi a nevoii de bani a feudalilor au făcut ca redevenţele să 
crească. Dar „războiul sfînt“ a stimulat procesul de eliberare a ţăranilor din 
şerbie. Doritori de bani, feudalii acceptau mai uşor răscumpărarea şerbilor. 
Aceeaşi nevoie de bani a făcut ca nobilii să cedeze presiunii oraşelor de a-și 
răscumpăra libertatea. | 


24 N. Iorga, Quelques observations sur les rapports entre le monde Oriental 
et les croisés, p. 263—264 ; 272. 


i I. Grămadă, Cruciadele, Bucureşti, Ed. ştiinţifică, 1961, p. 270. 

26 Christine de Pisane, Le livre des faits et bonnes moeurs.. în Nou- 
velle collection des memoires, pour servir a Phistoire de France, par Michaud et Pou- 
joulat, Paris 1836 1. II cap. 3, p. 7. 


Se TA Brundage, Medieval canon law and the crusades, London 1969, 


28 Ibidem, p. 174—175. 

" Din punct de vedere politic, cruciadele au înlesnit în Europa apuseană 
procesul de centralizare a statelor şi de întărire a monarhiei. Canalizînd spre 
răsărit o parte din elementele cele mai turbulente ale nobilimii, suveranii au 
putut mai uşor să combată anarhia feudală deoarece expedițiile în Orient au 
slăbit baza materială a unor nobili, iar pe alţii i-au ţinut departe de ţară. Unele 
taxe faţă de regalitate şi-au avut originea în contribuţia datorată de oamenii 
liberi pentru organizarea unor cruciade, care cu timpul s-au transformat în 
Franţa şi Anglia în adevărate impozite percepute de regalitate cu concursul 
bisericii. 29 

Sub aspectul economic, trebuie spus că la început Orientul Apropiat a 
însemnat o deziluzie pentru cruciați. Cei mai mulţi dintre participanţi, în 
simplitatea lor, concepeau „ţara sfîntă“ ca o lume cerească. Ei confundau Teru- 
salimul pămîntesc cu cel imaginar, ceresc, şi s-au aşteptat să găsească o cetate 
unde curgea. lapte şi miere şi se călca pe aur. În realitate, provinciile ocupate 
de franci dincolo de mare nu erau bogate. Fertile erau doar unele regiuni (cîm- 
piile Esdraelon, Sharon, Yericho, Valea Bucaia, cîmpia Antiohiei). Dincolo de 

Jordan grîul trebuia importat. 30 Afară de unele excepții, cuceritorii au trebuit 
să se mulţumească cu profituri mai mici în comparaţie cu ceea ce își propuseseră 
cînd au plecat de acasă. Din fericire, produsele comercializate, deşi puţine, 
aveau o valoare mare. Cel mai mult au profitat negustorii italieni care au luat 
parte la cruciade. Veneţia: şi Genova făceau comerţ, prin porturile Siriei şi 
Egiptului, au stabilit factorii la Caffa şi Tana de unde îşi trimiteau mărfurile 
în Rusia și Polonia. În secolele XII şi XIII se poate vorbi de o supremație 
maritimă şi comercială a celor două oraşe în Mediterană. 3t Corăbiile aduceau. 
din Europa sclavi, lemn, metal, călători, iar la întoarcere plecau încărcaţe cu 
produse locale. Printre acestea se numără în primul rînd zahărul, pe care euro- 
penii au învăţat să-l extragă din trestia de zahăr şi să-l prelucreze. Tot zahărul 
consumat în Europa în secolele XII şi XIII a venit din aceste regiuni. Apoi, 
erau ţesăturile orientale, foarte scumpe, ca mătasea, muslina, damascul, sticlăria 
produsă la Tyr şi Antiohia. Prin porturile ocupate de cruciați (de pildă Acra) 
se făcea şi un comerţ de tranzit prin intermediul musulmanilor, ceea ce a făcut 
ca unele produse din Orientul îndepărtat (porţelanurile chinezeşti) să ajungă 
pînă în Italia şi Franţa. În sfîrşit, cruciații au cunoscut unele culturi noi pe 
care le-au aclimatizat în Europa (orezul, pepenele, caisul, lămiiul). 

Cruciadele au însemnat, în acelaşi timp, influenţe .reciproce culturale. 

Artişti apuseni plecaţi în cruciadă, desigur, au fost puţini, iar ţara cucerită avea 
tradiţii. artistice. Cu toate acestea, s-a creat un stil propriu răspunzind gustului 
şi nevoilor noilor 'stăpîni în care împrumuturile de o parte şi de alta se fac 
simțite. Arta construcţiilor în piatră cunoştea aici o tehnică mai veche decît 
în Occident ; ea a fost preluată, dar s-a păstrat stilul occidental al castelelor 
feudale mai avantajos pentrucă erau mai bine fortificate şi puteau fi apărate 
cu garnizoane mici. (Castele ca Beaufort, Kerak, Blanchegarde, Ibelin, vădesc 
influențe bizantine în construcţia turnurilor. Decorația bizantină se face remar- 


29 Ibidem, p. 177. 

% St. Runciman, A history of the. crusades, vol. III, Cambridge, 1966, 
p. 351—356. i i 

31 Ibidem ; vezi şi I. Grămadă, op. cit., p. 273. 

cată mai ales în bisericile ridicate de cruciați — cum ar fi capela de pe Gol- 
gota — deşi stilul folosit deseori aminteşte de catedralele gotice, în timp ce în 
artele minore (sculptură în fildeș, orfevrărie) se vădeşte măiestria meşterilor 
orientali. 32 Negustorii italieni în drumurile lor nu s-au mulţumit numai cu 
transportarea mărfurilor, ei au adus în Europa modele şi mijloace noi arhitecto- 
nice, astfel că arhitectura italiană în secolele XIII-XIV se resimte de influenţe 
orientale. 32 

Din punct de vedere al stimulării dezvoltării culturii în Europa occiden- 
tală, aportul cruciadelor a fost deosebit de însemnat. Ele au împins înainte cu- 
moaşterea şi gîndirea omenească. Orizontul geografic şi politic al oamenilor s-a 
lărgit, ceea ce atunci echivala cu o descoperire a lumii; mai mult, în ciuda 
războaielor deosebit de crude, era prima colaborare dintre Orient şi Occident. 
De fapt, epoca marilor descoperiri geografice se anunţa prin cruciade. 34 De 
aici interesul pentru studiile de orientalistică. La sfîrşitul secolului XIII, la în- 
demnul marelui cărturar Raymond Lulle, se deschid colegii la Roma, Paris, 
Cambridge, unde se studiau limbile arabă şi ebraică. În „Cartea celor cinci 
înţelepţi“, acelaşi Raymond Lulle aducea o schimbare în însăşi concepţia despre 
natura umană în care ura faţă de „necredincioși“ dispărea, filozofie întîlnită. 
şi la Thomas d'Aquino. Apare ideea, contrară spiritului iniţial de cruciadă, con- 
form căreia numai faptul că un popor aparţine altei credinţe nu-ţi dă dreptul 
să ucizi, idee plină de un spirit de umanitate. S-au scris mai multe istorii, cum 
este cea a Siriei datorată lui Guillaume de Tyr. 

Literatura s-a îmbogăţit şi ea cu noi teme, acelea ale aventurii dusă pe 
alte meleaguri. Aşa s-a născut în Franţa şi Germania un număr mare de poeme 
în care se cînta fie atracţia depărtărilor, de pildă versurile lui Geoffroy Ludeile, 
Heinrich von Veldeke, Wolfram von Eschenbach, fie dorul de casă, de fiinţele 
dragi părăsite, cum întîlnim în cuvintele pline de tristeţe şi sensibilitate ale 
unui Conon Bethune. 35, l 

Aşa dar, din istoria cruciadelor istoria nu a păstrat doar amintirea tragică 
a unor întîmplări sîngeroase, ci şi rezultatele decurgînd din interferența a două 
societăţi, fapt ce a dus la dezvoltarea formelor de viaţă materială şi spirituală, 
la apropierea dintre două lumi care se credeau destinate să se urască veşnic. 

FORMAREA IMPERIILOR COLONIALE PORTUGHEZ, 
SPANIOL ŞI OLANDEZ 


RADU MANOLESCU 


Una dintre cele mai însemnate consecinţe ale marilor descoperiri geogra- 
fice din a doua jumătate a secolului al XV-lea şi din primele decenii ale seco- 
lului al XVI-lea o constituie formarea primelor imperii coloniale, întemeiate 
de portughezi, spanioli şi olandezi. Împinşi de dorinţa de a descoperi căi mari- 
lime directe spre ţările bogate în mirodenii şi metale preţioase, îndeosebi India 
şi „insulele mirodeniilor“ (Indonezia), portughezii şi spaniolii, iar apoi şi olan- 
dezii au realizat importante descoperiri geografice şi mari cuceriri coloniale. 


Descoperirile portugheze. 


Împinşi de dorinţa de a realiza câştiguri tot mai mari din comerțul cu 
aur, fildeş şi sclavi negri, portughezii au explorat treptat coasta de vest a Africii, 
de la nord spre sud, atingînd Capul Bojadar (1434), Capul Branco (1441), 
gurile fluviului Senegal și Capul Verde (1445), insulele Capului Verde (1455), 
țărmurile golfului Guineii (1469—1474), gurile fluviului Zair sau Congo (1483) 
şi ajungînd în 1485 pînă la 22° latitudine sudică. 

După ce, în 1488, navigatorul Bartolomeo Dias a atins Capul Bunei Spe- 
ranţe, o nouă expediţie, condusă de Vasco da Gama, pornită din Portugalia 
în 1497, a ajuns, prin circumnavigaţia Africii, pe coasta de vest. a Indiei, la 
Calicut, în 1498, realizînd astfel principalul obiectiv urmărit de iberici — găsirea 
căii maritime directe din Europa spre India. 

Pe măsură ce explorau coastele de vest şi est ale Africii, portughezii 
fundau acolo forturi şi factorii comerciale, menite să le asigure dominaţia mili- 
tară, navală şi comercială în noile regiuni explorate. 


Formarea imperiului colonial portughez. 


Explorarea ţărmurilor vestice și estice ale Africii și descoperirea căii mari- 
time din Europa spre India deschideau Portugaliei vaste perspective în dome- 
niile maritim, comercial şi colonial. Pentru a le realiza şi valorifica, Portugalia 
a trecut la ample acţiuni de dominație martimă şi comercială şi de cuceriri 
coloniale. Profitînd de superioritatea lor navală şi militară, îndeosebi folosirea 
armelor de foc, portughezii au impus rajahilor de pe coasta de apus a Indiei, 
în cursul unor expediţii efectuate în ultimii ani ai secolului al XV-lea şi în 
primii ani ai secolului al XVI-lea, încheierea unor tratate politice şi comer- 
ciale, prin care au obţinut dreptul de a-şi desface produsele în porturile de aici 
şi monopolul exportului în Portugalia al mirodeniilor, pietrelor preţioase, ţesă- 
turilor şi altor produse orientale de provenienţă indiană sau aduse din China, 
Malaezia sau Indonezia. Negustorii arabi, care deţinuseră, pînă la venirea portu- 
ghezilor, rolul de căpetenie în tranzitul şi exportul acestor produse, au fost. 


4 — Studii şi articole de istorie — c. 1/1552 


https://biblioteca-digitala.ro 


50 RADU MANOLESCU 


înlăturați din acest negoț, mărfurile lor au fost confiscate, iar eorăbiile lor 
atacate şi scufundate. PE ide EC X Las 

Sultanul Egiptului, sprijinit de venețieni și în alianţă cu unii rajahi 
indieni, cu toţii nemulţumiţi de instaurarea monopolului comercial portughez, 
care aducea grele pagube negoţului indian, arab, egiptean și venețian şi scăde- 
rea taxelor vamale percepute de rajahii indieni şi de sultanul egiptean, au 
pornit lupta împotriva portughezilor, dar flota egipteană şi indiană a fost în- 
frîntă şi distrusă de cea portugheză, în rada portului Diu, de pe coasta de nord- 
vest a Indiei (1509). În anul următor, portughezii au cucerit Goa, principalul 
port al statului indian Bidjapur. e stea N ne 

După ce şi-au impus supremaţia navală şi militară şi dominația politică 
şi comercială pe ţărmul de apus al Indiei, portughezii, sub conducerea »Vvice- 
regelui Indiilor“, Alfonso de Albuquerque, au organizat expediții de explorare, 
şi cucerire în Orientul Îndepărtat, îndeosebi în peninsula Malacca şi În Indo- 
nezia, pentru a lua în stăpînire „insulele mirodeniilor“, izvorul care alimenta 
comerțul cu prețioasele aromate. Ei au cucerit portul Malacca, principalul 
centru de tranzit şi antrepozit al comerțului cu mirodenii din Asia de sud-est 
(1510) şi au pătruns în „insulele mirodeniilor“ — arhipelagul Moluce — în 
care au izbutit să se, înstăpînească în cursul deceniului al treilea. Totodată, 
pentru a-şi întări controlul naval, militar și comercial în Marea Roşie şi Golful 
Persic, portughezii au ocupat insula -Socotra (1506) și porturile cheie de aici, 
Aden (1513), Ormuz (1515) şi Maskat (1520). 

Astfel, ca urmare a expedițiilor lor de explorare şi cucerire, desfăşurate 
în decurs de aproape un secol, portughezii şi-au întemeiat un imens imperiu 
colonial transoceanic, format îndeosebi din baze maritime şi de aprovizionare, 
forturi şi factorii comerciale, semănate de-a lungul ţărmurilor Africii apusene 
(insulele Azore şi Madeira, insulele Capului Verde, Fernando Po, coasta Guineii 
şi Angolei) şi răsăritene (Natal, Sofala, Mozambic, Mombasa, Melinda), la 
intrarea în Marea Roşie (Aden, insula Socotra) şi în Golful Persic (Ormuz, 
Maskat), pe coasta apuseană a Indiei (Diu, Goa, Calicut), în peninsula Malacca, 
în insulele Moluce. l 

Încă din anul 1500 portughezii. au început explorările şi cuceririle colo- 
niale şi în America, pe coasta Braziliei. 

Zonele de dominație maritimă şi de stăpînire colonială şi relaţiile comer- 
ciale ale Portugaliei se întindeau astfel de pe țărmurile Braziliei şi de pe 
coastele vestice şi estice ale Africii pînă pe țărmurile peninsulei arabe, ale Indiei, 
peninsulei Malacca şi Indoneziei. 


Organizarea imperiului colonial portughez. 


Dispersarea posesiunilor coloniale portugheze pe de o parte, resursele de- 
mografice, economice, maritime şi militare limitate ale Portugaliei, care avea o 
populaţie de circa un milion şi o economie slab dezvoltată, pe de altă parte, au 
imprimat imperiului colonial portughez un şir de trăsături distinctive. Menit să 
asigure dominaţia maritimă şi comercială a Portugaliei în zonele sale de stă- 
pînire şi influenţă şi exploatarea lor economică şi, îndeosebi, comercială, im- 
periul colonial portughez era format din zone înguste de coastă sau insule, care 
gravitau economic în jurul unor factorii, şi militar în jurul unor forturi. 
Structura sa era determinată totodată şi de faptul că în unele țări asiatice, ca 

India, Malacca, Indonezia, existau state feudale dens populate şi relativ puter- 
nice, care nu puteau fi cucerite, astfel încît posesiunile portugheze erau limitate 
la fîşii înguste sau puncte pe coastă. 

Structura şi funcţiile imperiului colonial portughez ca şi resursele demo- 
grafice limitate ale Portugaliei au determinat de aceea ca populaţia portugheză 
deplasată în colonii în această perioadă să fie redusă ca număr şi alcătuită, 
în marea ei majoritate, din marinari, soldaţi, slujbaşi, negustori, personal de 
întreţinere etc. şi, cu excepţia Braziliei, mai puţin din colonişti. De aceea, im- 
periul colonial portughez era o alcătuire lipsită de unitate şi șubredă care, 
datorită mişcărilor populaţiei locale şi a atacurilor stăpînitorilor feudali locali, 
arabi, indieni, malaiezi, indonezieni precum şi a intervenţiei rivalilor europeni ai 
Portugaliei, ca spaniolii, olandezii sau englezii, a început să se destrame în 
cursul secolului al XVII-lea. 

Imperiul colonial portughez depindea direct de coroană, care îşi exercita, 
un. riguros monopol şi control asupra explorărilor și dominaţiei maritime, a cu- 
ceririlor şi organizării coloniale, a activităţii comerciale transoceanice, prin 
mijlocirea unor organe centrale şi locale, subordonate statului. Organul central 
suprem era Casa da India, o întreprindere maritimă, colonială, comercială și 
bancară de stat, cu sediul la ‘Lisabona, care procura fondurile necesare activi- 
tăţii maritime şi comerciale, organiza escadrele de război şi comerţ, recruta 
marinari şi trupe, numea pe funcţionari, acorda licenţe de comerţ colonial, 
distribuia mărfurile de export şi import, stabilea preţurile de desfacere, calcula 
beneficiile depunătorilor, în rîndul cărora principalul acţionar era regele. 

Conducerea coloniilor era exercitată de un vicerege al Indiilor, începînd 
cu 1504 şi de guvernatori pentru posesiunile din Africa, India, Malaezia, Indo- 
nezia, Brazilia, ajutaţi de inspectori, comandanţi de forturi, directori de factorii, 
feluriţi funcţionari judiciari, administrativi, vamali. 


Descoperirile spaniole. 


Spaniolii, cărora calea maritimă spre India în direcţia sudică şi estică le 
era închisă de către portughezi, şi-au îndreptat eforturile spre vestul Oceanului 
Atlantic, pentru a ajunge în India mergând către vest. 

Pornită din Spania pentru a ajunge, navisînd spre vest, pe țărmurile 
răsăritene ale Asiei, expediţia condusă de Cristofor Columb a ajuns însă, în 
octombrie 1492, în arhipelagul Bahamas din Marea Caraibilor. În urma celor- 
lalte trei expediţii ale lui Columb (1493—1504), 'spaniolii au explorat arhipe- 
lagurile din Marea Caraibilor, coasta de est a Americii Centrale şi țărmurile de 
de nord ale Americii de Sud. 

Deşi Columb nu şi-a realizat scopul propus — el căutase drumul maritim 
către India spre vest, dar descoperise un nou continent, America — descoperi- 
rea sa a avut o uriaşă însemnătate, ale cărei proporţii pot fi evaluate numai 
în perspectiva istoriei şi în funcţie de multiplele ei consecinţe, atît pentru Europa. 
în genere şi pentru Spania în special, cît şi pentru America. 


Formarea imperiului colonial spaniol. 


Descoperirea şi explorarea de către spanioli a arhipelagurilor din Marea. 
Caraibilor au fost însoţite, încă din primii ani ai descoperirii, de acţiunea de 
cucerire, colonizare şi exploatare a noilor ţinuturi. Profitînd de superiori- 

tatea lor militară, spaniolii au trecut imediat la luarea în stăpînire şi la coloni- 
:zarea insulelor Haiti (Española) şi Cuba (Juana). Populaţia locală a fost supusă, 
iar cei care rezistau au fost luaţi în sclavie sau masacrați. 

Încă de la sfîrşitul secolului al XV-lea, paralel cu ultimele expediţii ale 
lui Columb, iar apoi în primele două decenii ale secolului al XVI-lea, explo- 
ratori şi aventurieri spanioli au organizat noi expediţii de explorare a arhipela- 
-gurilor din Marea Caraibilor, a coastelor răsăritene ale Americii Centrale și ale 
golfului Mexic, descoperind peninsulele Yucatan şi Florida, precum şi a ţărmu- 
rilor nordice ale Americii de Sud. 

Aceste descoperiri şi explorări au dat spaniolilor posibilitatea să cunoască 
mai bine America 'Centrală şi țărmurile nordice ale Americii de Sud, creîndu-se 
astfel condiţii favorabile pentru cucerirea şi colonizarea regiunilor în care înfloreau 
civilizațiile aztecilor (Mexic), mayaşilor (America Centrală) şi incașilor (Peru). 1 

Cucerirea, regiunii de sud a Mexicului a fost realizată de către Hernan 
“Cortes în decurs de numai doi ani şi jumătate (1519—1521). Pornit în fe- 
bruarie 1519 din Cuba cu 500 de spanioli și 200 de indieni, îmbarcaţi pe 
11 corăbii mici, Cortes a debarcat pe coasta răsăriteană a Mexicului. Deși 
„avea la dispoziţie forțe militare reduse, Cortes a profitat de superioritatea sa 
netă față de azteci în mijloace de luptă — arme de foc, arme albe de oţel, 
'cuirase şi coifuri, cavalerie — şi în purtarea operaţiilor militare, precum şi de 
faptul că unele triburi supuse aztecilor, ca totonacii şi tlaxcalanii, nemulţumite 
.de dominaţia, acestora, au trecut de partea spaniolilor, sprijinindu-i cu cete de 
războinici. Totodată, conducătorul aztecilor, Moctezuma, a căutat să obţină re- 
tragerea spaniolilor sau înţelegerea cu ei prin daruri și tratative, care nu au 
«dus însă la nici un rezultat. 

Intraţi ca oaspeţi în capitala aztecă, Tenochtitlan, în octombrie 1519, spa- 
'nioli au luat ca ostatec pe Moctezuma şi au început să conducă ţara prin mij- 
locirea conducătorului aflat în puterea lor. Pe cînd Cortes, cu o parte din deta- 
șamentul său, era plecat din Tenochtitlan, aztecii s-au ridicat împotriva spa- 
niolilor, în mai 1520. Revenit în Tenochtitlan în iune, Cortes a găsit orașul 
în plină răscoală. Moctezuma a pierit în timpul răscoalei, în împrejurări insufi- 
cient de bine cunoscute, fiind ucis, potrivit versiunii spaniole, de către azteci, care 
îl considerau o unealtă a spaniolilor, sau, potrivit versiunii aztece, de către spa- 
nioli, care nu mai aveau nevoie de el. Siliţi să se retragă, cu pierderi grele, din 
Tenochtitlan la sfîrşitul lunii iunie, spaniolii, după ce au adunat noi forţe mi- 
litare, au început asediul capitalei aztece în mai 1521. Aztecii au opus o rezis- 
tență îndirjită, spaniolii reuşind să ocupe Tenochtitlanul numai în urma unor: 
lupte grele şi datorită superiorității lor în mijloace de luptă, în iunie 1521. 
“Ienochtitlanul, ruinat datorită luptelor, a fost, în parte, reconstruit de către 
'spanioli, prin munca forţată a aztecilor, fiindu-i totodată schimbat numele în 
Mexico. În anii următori, spaniolii au extins treptat, spre nord, spre. vest și 
“spre sud, hotarele noii colonii, care a primit numele de Noua Spanie. 

Restul Americii Centrale — Guatemala, Honduras, Nicaragua, Costa Rica, 


Panama — a fost cucerit de spanioli în deceniile al doilea şi al treilea al seco- 
Vului al XVI-lea. 


| 1 Vezi S. Goldenberg, Civilizaţiile precolumbiene, în „Studii şi articole de 
istorie“, XXV, 1974, p. 5—16. i i 

Cucerirea şi colonizarea de către spanioli a Americii de Sud — cu excep- 
tia Braziliei, care intrase în stăpînirea portughezilor — a început în al treilea 
deceniu al secolului al XVI-lea. f INA Epu 

Cucerirea de către spanioli a nord-vestului Americii de Sud — „tara Birú“, 
căreia cuceritorii i-au spus Peru — a fost uşurată de luptele interne purtate aici. 
După moartea marelui Inca Huayna 'Capac în 1527, au izbucnit lupte dinastice 
între fiii săi, Huascar şi Atahualpa, care au durat pînă în 1532, terminîndu-se: 
cu victoria lui Atahualpa. Auzind de bogăţia „ţării Biru“, doi aventurieri spa- 
nioli, Francisco Pizarro şi Diego Almagro, după două încercări nereușite de a. 
pătrunde în Peru, în 1524 și în 1526—1527, au organizat în 1532 o nouă expe- 
diţie. Pizarro și Almagro, avînd 180 de oameni, din care 60 călări şi cîteva 
bombarde, au debarcat în mai 1532 la Tumbez, pe coasta de nord-vest a Peru- 
lui. Profitînd de superioritatea în mijloace militare şi fiind sprijiniți şi de parti- 
zanii lui Huascar, spaniolii au atacat, prin surprindere, în noiembrie 1532, la 
Cajamarca, pe războinicii peruani ai lui Atahualpa, i-au înfrînt şi l-au luat în 
captivitate pe Atahualpa, pe care, după ce l-au silit să plătească o imensă canti- 
tate de aur drept răscumpărare, l-au ucis în 1533. Pizarro a impus ca mare Înca. 
pe fiul lui Huascar, Manco Capac, iar el şi-a luat titlul de guvernator al Peru- 
lui, instaurînd astfel aici stăpînirea spaniolă. 

Almagro, după o încercare nereușită de a cuceri regiunea de sud-vest a. 
Americii de Sud, Chile, în 1535—1537, a fost nevoit să se întoarcă în Peru. 
În timpul conflictelor izbucnite între spanioli în Peru pentru aur şi putere, frații 
lui Pizarro l-au ucis pe Almagro în 1538, iar fiul acestuia l-a omorît pe Pizarro 
în 1541. i 

După cîţiva ani, spaniolii au reluat încercările de a cuceri Chile. În 1540, 
Pedro de Valdivia a început cucerirea regiunii de coastă, dar în interior a în- 
tîmpinat rezistenţa îndîrjită a triburilor localnice, pe care nu le-a putut aduce 
la supunere. 

În deceniile 4 şi 5 ale secolului al XVI-lea, spaniolii au început să ex- 
ploreze şi țărmurile sud-estice ale Americii de Sud, pe teritoriul de astăzi al 
Argentinei, întemeind şi unele aşezări, printre care Buenos Aires. 

Astfel, de la sfîrşitul secolului al XV-lea şi pînă către mijlocul secolului 
al XVI-lea, spaniolii, profitînd de superioritatea lor materială şi militară, poli- 
tică şi de organizare, urmare a stadiului lor de evoluţie social-economică mult 
mai avansat decît al amerindienilor, ca şi de dezbinarea sau luptele dintre tri- 
burile amerindiene, au luat în stăpînire arhipelagurile din Marea Caraibilor, Ame- 
rica Centrală, Mexicul, Florida precum şi regiunile din nordul, vestul şi sud- 
estul Americii de Sud, punînd bazele uriașului imperiu colonial spaniol din 
Lumea Nouă. 

În 1521 în componenţa imperiului colonial spaniol au intrat, ca urmare a 
expediției lui Magelan, şi insulele Filipine. 


Organizarea imperiului colonial spaniol. 


Descoperirea şi cucerirea de către spanioli a unor teritorii imense au fost 
urmate de un intens proces de colonizare, alimentat de o populaţie relativ nu- 
meroasă, Spania avînd în epoca marilor descoperiri geografice circa 7 milioane. 

locuitori. La cucerire şi colonizare au participat elemente dornice de îmbogă- 
tire, provenite din pături sociale felurite, rolul conducător avîndu-l micii nobili 
săraci. | 

Colonizarea avînd ca scop primordial acapararea şi exploatarea bogățiilor 
noilor colonii, îndeosebi a metalelor preţioase, populaţia amerindiană a fost de- 
posedată prin forţă de pămînturile ei, redusă la servitute și supusă unui şir de 
obligaţii faţă de colonişti, stat şi biserică. Spaniolii au suprapus structurilor so- 
ciale şi rînduielilor populaţiei amerindiene structuri şi instituţii feudale iberice, 
care au dat trăsături distinctive feudalismului 'ihispano-american, caracterizat 
printr-o servitute apăsătoare, asemănătoare robiei şi o crîncenă exploatare, im- 
puse populaţiei localnice. 

Pămînturile, considerate ca proprietate a coroanei, atit cele dobîndite di. 
rect de către colonişti prin deposedarea localnicilor, cît şi cele acordate de către 
regalitate coloniștilor şi bisericii, erau deţinute de noii stăpînitori sub forma de 
concesiune funciară (encomienda), al cărei senior (encomendero) avea dreptul 
de a impune pe amerindienii de pe domeniu (encomendados) la redevenţe în 
produse şi prestații în muncă şi de a-şi exercita asupra lor autoritatea judiciară 
şi administrativă. 

Pentru asigurarea mîinii de lucru, populaţia localnică era obligată, pe baza 
unui sistem de repartizare (repartimiento), să presteze munci istovitoare pe do- 
menii, în mine, la transporturi, primind în schimb adăpost, hrană și îmbrăcă- 
minte. Paralel cu acest sistem, era folosită și munca unui mare număr de sclavi 
negri, aduşi prin comerţ din Africa, şi amerindieni. 

Imensele teritorii descoperite şi intrate sub stăpînirea Spaniei şi care de- 
pindeau direct de coroană, erau conduse de organe centrale, care rezidau în 
metropolă, şi de organe locale, care funcționau în colonii. Organul central su 
prem era Consiliul Indiilor, creat în 1511, numit Consejo de las Indias? şi 
reorganizat în 1524, sub numele de Consejo real supremo de la Indias, în a 
cărui competenţă intrau principalele probleme ale organizării şi conducerii po: 
sesiunilor spaniole din America, ca elaborarea legislaţiei și ordonanţelor, numi- 
rea slujbaşilor, controlul activității administrative şi judiciare. De Consiliul In: 
diilor depindea un organ specializat, Casa de Contratación, cu sediul la Sevilla, 
în a cărui competenţă intrau organizarea şi supravegherea legăturilor martime 
şi comerciale dintre Spania şi posesiunile sale transoceanice. Pentru facilitarea 
relaţiilor comerciale externe ale Spaniei şi pentru judecarea litigiilor comerciale, 
Cusa de Contratación mai dispunea de un consulat la Sevilla şi de un Tribunal 
al Indiilor la Cadiz. 

„ Coloniile erau împărţite în două viceregate, unul cuprinzind posesiunile 
din: Mexic şi America Centrală, altul pe cele din America de Sud, conduse de 
viceregi, numiţi de suveran. Viceregii erau ajutaţi de tribunale şi consilii admi- 
nistrative (audiencias), repartizate pe provincii şi al căror număr a sporit trep 
tat, pe măsura cuceririi şi colonizării unor noi teritorii. 

Organizarea oraşelor era imitată după cea a municipalităţilor castillane, 
cu unele adaptări impuse de condiţiile locale. Oraşele şi regiunea înconjurătoart 


2 Deşi contemporanii şi-au dat curînd seama că în urma călătoriilor lui Columb 
nu. fusese descoperit drumul maritim spre vest către India, ci un nou continent, acesta 
a continuat să fie denumit, impropriu, Indii. 

erau conduse de un consiliu municipal (ayuntamiento), cu un primar (alcde) 
şi consilieri (regidores, corregidores ). 

Populaţia amerindiană trăia în zone distincte (poblados), şi continua să-și 
aleagă organele proprii de cîrmuire locală, subordonate autorităţilor spaniole. 

Luptele şi represiunile din epoca cuceririi, înrobirea și munca forţată, în- 
deosebi în mine, abuzurile administraţiei spaniole, destrămarea violentă a struc- 
turilor sociale şi a felului de viaţă tradiţional, epidemiile provocate de bolile 
aduse din Europa, ca ciuma, rujeola sau gripa, au provocat un pronunţat şi 
rapid regres demografic în rîndul triburilor amerindiene. 3 

Exploatarea crîncenă şi tratamentul brutal la care erau supuşi amer- 
indienii şi rapidul lor regres demografic au trezit unele reacţii ale coloniştilor 
şi ale autorităţilor din Spania, îngrijorate de scăderea potenţialului uman din 
coloniile spaniole. Dintre cei care au protestat, un important rol a revenit călu- 
gărului dominican Bartolomeu Las 'Casas, autorul lucrării Brevissima relación 
de la destrucción de las Indias (1552), care a denunţat cu vehemenţă ororile 
comise de spanioli împotriva amerindienilor. În urma acestor acţiuni de protest, 
Carol Quintul a emis aşa numitele „Legi noi“ din 1542, prin care interzicea trans- 
formarea amerindienilor în sclavi şi îngrădea sistemul encomiendelor. Dar efectul 
acestor legi a fost redus, deoarece aplicarea lor era paralizată de opoziţia colo- 
niştilor şi de abuzurile şi corupţia autorităţilor coloniale. Interzicerea sclavajului 
amerindian a stimulat în schimb comerţul cu sclavi negri, al căror număr a 
început să sporească considerabil în coloniile spaniole din America, îndeosebi în 
America Centrală. 


Formarea imperiului colonial olandez. 


Triumful revoluţiei burgheze din Ţările de Jos şi constituirea Provinciilor 
Unite (Olanda) au creat condiții favorabile dezvoltării producţiei manufactu- 
riere şi activităţii comerciale şi bancare, apariţiei relaţiilor capitaliste şi expan- 
siunii maritime, comerciale şi coloniale a Olandei. Încă de la sfîrşitul secolului 
al XVI-lea, în Olanda s-au format mai multe companii comerciale pentru co- 
merţul cu India şi Indonezia, care în 1602 au fuzionat într-o Companie a 
Indiilor Orientale. Dispunînd de capitaluri imense, de flotă de comerţ şi de 
război şi de armată proprie şi obţinînd de la stat monopolul comerţului olandez 
în Oceanul Indian şi în Asia de sud-est, Compania Indiilor Orientale a iniţiat 
acţiuni îndrăzneţe şi ample, menite să-i asigure preponderența maritimă şi co- 
mercială în zona „insulelor mirodeniilor“. . Profitînd de faptul că Olanda se afla 
în război cu Spania şi că de la 1580 Portugalia, împreună cu coloniile sale, 
intrase în uniune dinastică cu Spania, olandezii au trecut la cucerirea treptată 
a imperiului colonial portughez din Asia de sud-est, realizată îndeosebi prin 
mijloacele martime şi militare ale Companiei Indiilor Orientale. Pentru a-şi 
asigura comunicațiile cu Asia de sud-est, olandezii au ocupat insulele Mauriciu, 
la est de Madagascar (1598) şi au fundat o bază de aprovizionare la Capul 


3 Populaţia localnică a insulei Haiti (Española), care se ridica la venirea spanio- 
lilor, în 1492, la circa 100.000 locuitori, a ajuns în 1496 la e treime, iar în 1548 la 
numai 500 de persoane. Populaţia localnică a Mexicului, care se ridica înainte de cuce- 
rirea spaniolă la vreo 25 milioane de locuitori, s-a redus după un secol la circa un mi- 
lon (S. Goldenberg, S. Belu, Epoca marilor descoperiri geografice, Bucureşti, 
1971, p. 226, 397). 

Bunei Speranţe (1602). În anii următori, olandezii au început cucerirea treptată 
a coloniilor portugheze din Indonezia, ocupînd Molucele (1602), Iava (1610), 
unde au întemeiat în 1619 orașul Batavia (Djakarta), devenit centrul imperiu- 
lui lor colonial, Sumatra, Borneo, Celebes, precum şi sudul peninsulei Malacca 
(1641), care le asigura controlul traficului comercial în Asia de sud-est. Toto- 
dată ei au stabilit relaţii comerciale cu India, China şi Japonia. 

Astfel, în cursul primei jumătăţi a secolului al XVII-lea, olandezii, pro- 
fitînd de dezvoltarea lor economică şi maritimă superioară celei a Portugaliei, 
au înlătura dominaţia maritimă şi comercială „portugheză, punînd bazele impe- 
riului colonial olandez şi ale supremației maritime şi comerciale a Olandei în 
Asia sud-estică, 

Ca şi imperiul colonial portughez, şi cel olandez era format mai ales din 
porţiuni de coastă, avînd drept centre comerciale, administrative şi militare 
oraşe-porturi, factorii fortificate şi forturi, locuite îndeosebi de agenţi comerciali, 
slujbaşi, soldaţi şi marinari ai companiilor comerciale. 


Consecințele formării imperiilor coloniale portughez, spaniol şi olandez. 


Descoperirea Americii şi a căii maritime spre India prin circumnavigaţia 
Africii şi formarea imperiilor coloniale portughez, spaniol şi olandez au avut ca 
urmare extinderea considerabilă a comerţului internaţional. Dacă pină la marile 
descoperiri geografice domeniile comerciale maritime ale Europei erau Marea 
Mediterană şi Marea Nordului — Marea Baltică, iar comerţul extern european 
se limita îndeosebi la legăturile cu Orientul Apropiat şi cu Africa de nord, 
după marile descoperiri geografice Europa şi-a extins sfera relaţiilor comerciale 
directe pe țărmurile apusene şi răsăritene ale Africii, în Asia de sud-est şi în 
America, impunîndu-și totodată şi supremaţia maritimă şi comercială în aceste 
zone. 

Descoperirea căii maritime spre India prin circumnavigaţia Africii, for- 
marea imperiului colonial portughez şi instaurarea supremaţiei maritime şi co- 
merciale a Portugaliei în bazinul Oceanului Indian au dat ọ grea lovituri 
comerţului de tranzit cu mirodenii şi cu alte produse orientale efectuate pe 
ruta Indonezia—ÎIndia—Iran—Orientul Apropiat—Marea Mediterană. Stăpini 
pe „insulele mirodeniilor“, portughezii au preluat o parte însemnată a nego 
ţului cu mirodenii, care erau transportate, direct de la sursă, pe ruta maritimă 
Indonezia—Oceanul Indian—Oceanul Atlantic—Portugalia. Cumpărate cu pre 
ţuri joase în „insulele mirodeniilor“ şi scutite de lanţul de vămi şi de interme- 
diari de pe vechea rută continentală, condimentele puteau fi vindute de portu 
ghezi la Lisabona cu preţuri mai scăzute decît ale celor aduse prin Orientul 
Apropiat şi Marea Mediterană de negustorii arabi şi venețieni şi, în același 
timp, cu un câştig mai mare pentru portughezi. Lisabona a devenit astfel unul 
din marile centre ale negoţului internaţional al epocii. 

Descoperirea Americii şi fundarea imperiului colonial spaniol şi portughe 
în America au pus, în acelaşi timp, bazele comerţului transoceanic dintre Pe 
ninsula iberică şi Lumea Nouă. 

Treptat, la comerţul cu Africa, cu Asia de sud-est şi cu America au în: 
ceput să ia parte, în afară de Portugalia şi Spania şi alte țări din Europa d 

apus, îndeosebi Anglia, Franţa şi Olanda. În aceste condiţii, asigurînd realizarea 
comerţului transoceanic al Europei cu Africa, Asia de sud-est și America, 
Oceanul Atlantic a ajuns axa comercială a lumii, iar ţările situate pe țărmurile 
sale europene — Portugalia, Spania, Olanda, Anglia, Franţa — au devenit prin- 
cipalele puteri comerciale şi maritime ale lumii. 

În aceste condiţii, s-a produs o depăşire a activităţii comerciale din 
Marea Mediterană și din Marea Baltică de către cea din Oceanul Atlantic şi 
din Marea Nordului. Deşi comerţul cu mirodenii din Orientul Apropiat şi din 
Marea Mediterană s-a resimţit de pe urma stăpînirii „insulelor mirodeniilor“ 
de către Portugalia şi a monopolului comercial instaurat de portughezi, miro- 
deniile şi alte produse orientale din Indonezia, India, China au continuat totuşi 
să sosească în porturile din Orientul Apropiat pe drumurile de uscat, pe care 
portughezii nu aveau posibilitatea să le intercepteze. Totodată, aria imensă pe 
care se desfășura acest comerţ şi condiţiile de navigaţie ale epocii făceau ca 
portughezii să nu-şi poată aplica pe deplin monopolul lor comercial nici pe ruta 
maritimă a mirodeniilor. i 

Astfel, ca urmare a marilor descoperiri geografice, a avut loc nu atît un 
declin al comerţului din Marea Mediterană, cît, mai ales, o depăşire a lui de 
către cel desfăşurat în Oceanul Atlantic, care a devenit preponderent. 4 

Dezvoltarea, în proporţii necunoscute pînă atunci, a comerţului intercon- 
tinental a creat, în acelaşi timp, premisele formării pieţii mondiale. 

Ca urmare a sporirii însemnătăţii maritime şi comerciale a ţărilor europene 
situate pe țărmurile Atlanticului, s-a ridicat un şir de centre comerciale şi 
bancare, ca Lisabona, Sevilla, Cadiz, Anvers, Amsterdam, Londra. Anvers a 
devenit din primele decenii ale secolului al XVI-lea şi pînă spre sfîrşitul. ace- 
luiaşi secol unul dintre cele mai însemnate centre comerciale şi bancare ale 
Europei, a cărui bursă, reorganizată în 1532, era „spre folosinţa negustorilor 
de orice neam şi limbă“. Dezvoltarea comerţului şi a băncilor a dus, în acelaşi 
timp, şi la diversificarea şi perfecţionarea tehnicilor comerciale şi bancare. Extin- 
derea considerabilă a ariei comerţului mondial nu a fost însoţită însă de îm- 
bunătăţirea corespunzătoare a mijloacelor de transport maritim, care au rămas 
lente — o călătorie din Spania în America dura 1 1/2—3 luni, iar din Portu- 
galia pînă în India sau Malacca, 5—6 luni — astfel încît circulaţia interconti- 
nentală a negustorilor şi a mărfurilor se desfăşura cu încetineală. 

Descoperirea şi colonizarea de către spanioli şi portughezi a Americii au 
fost urmate şi de aclimatizarea reciprocă a unor plante şi animale. Astfel, din 
Europa s-au introdus şi aclimatizat în America un şir de plante, ca grâul, secara, 
meiul, orezul, viţa de vie, măslinul, diverşi pomi fructiferi, trestia de zahăr, pre- 
cum și animale, ca boul, bivolul, calul, măgarul, oaia, păsări de curte ; favori- 
zate de păşunile întinse americane, cirezile de bovine, hergheliile de cai şi tur- 
mele de oi au devenit foarte numeroase. În schimb, din America s-au adus în 
Europa unele plante, ca porumbul, cartoful, morcovii, roşiile, ananasul, tutunul, 
iar dintre păsări, curcanul. 

i 


4 Spre sfîrşitul secolului al XVI-lea — începutul secolului al XVII-lea, tonajul 
anual aproximativ al corăbiilor comerciale care navigau pe Oceanul Atlantic şi pe Marea 
Nordului era de 600—700.000 tone, iar al acelora de pe Marea Mediterană de 300— 
350.000 tone (F. Braudel, La Méditerranée et le monde méditerranéean à l'époque 
de Philippe II, tom. I, Paris, 1966, p. 406—407). 

Prădarea directă, în timpul cuceririi, de mari cantităţi de metâl preţios 
acumulate de generaţii de către amerindieni şi, mai ales, exploatarea intensă, 
începînd cu mijlocul secolului al XVI-lea, a bogatelor zăcăminte de aur şi argint 
au avut ca urmare un aflux de metale preţioase din America în Europa, urmate 
de profunde consecinţe economice şi sociale. 

Exploatarea minelor de aur şi mai ales de argint s-a intensificat îndeosebi 
după descoperirea zăcămintelor de la Potosi (Peru), în 1545, şi de la Zacatecas 
(Mexic), în 1546, şi după introducerea .tehnicii de reducere a argintului cu 
ajutorul mercurului, mai întîi în minele din Mexic, pe la 1555, iar apoi şi în 
cele din Peru, la 1574. Mîna de lucru era asigurată de angajaţi albi, îndeosebi 
spanioli, care efectuau lucrările calificate şi de supraveghere, de sclavi amer- 
indieni şi negri şi de populaţia amerindiană supusă la muncă forţată. 

În aceste condiţii, producţia de aur şi mai ales de argint american şi 
exportul lor în Spania au crescut considerabil. 5 

Afluxul de metale nobile din America în Spania, iar de aici, îndeosebi prin 
comerţ, şi în celelalte ţări din Europa apuseană, a avut însemnate repercursiuni 
economice şi sociale. Bogăția zăcămintelor de metale nobile -americane, îndeosebi 
de argint și abundența şi ieftinătatea forței de muncă, în marea ei majoritate 
formată din sclavi şi populaţie localnică supusă la muncă forţată, au dus la scă- 
derea valorii aurului şi mai ales a argintului şi deci la o creştere a preţurilor, 
cunoscută în istogriografie sub denumirea convenţională de „revoluţia preţurilor“. 
Astfel, de la începutul la sfîrşitul secolului al XVI-lea, preţurile au crescut în 
Andaluzia de 5 ori, în Castilia și Aragon de 3 1/2 ori, în Anglia de 5 ori; în 
Franţa, preţurile din primul sfert al secolului al XVII-lea erau de 3 ori mai 
mari decît la începutul secolului al XVI-lea. 

Deoarece creşterea salariilor sau a censurilor senioriale a avut loc mult 
mai încet decit creşterea costului vieţii, „revoluţia preţurilor“ a favorizat pe prọ- 
ducătorii îndeosebi mari de mărfuri — proprietari de domenii, de ferme, de 
manufacturi — pe negustori, pe bancheri şi cămătari şi a prejudiciat pe micii 
producători, care aveau puţine prisoase de vîndut, pe salariaţi şi pe nobili care 
primeau censuri stabilite prin cutumă, ceea ce a accelerat declinul unei părţi a 
feudalităţii şi a creat condiţii prielnice formării relaţiilor capitaliste în Europa 
apuseană. 

Afluxul mai mare de argint decît de aur a dus, în acelaşi timp, la o 
modificare a raportului dintre aur şi argint, care a evoluat de la 1: 10,22 în 
perioada 1497—1536, la 1 : 15,45 în perioada 1643—1650. 6 

Marile descoperiri geografice şi constituirea imperiilor coloniale portughez, 
spaniol şi olandez au creat totodată condiţii favorabile formării şi dezvoltării 
relaţiilor capitaliste — „descoperirea Americii, ocolirea Africii pe mare au dés: 
chis burgheziei în ascensiune un nou cîmp de acțiune. Piața Indiilor orientale’ şi 
cea chineză, colonizarea Americii, schimbul cu coloniile, înmulţirea mijloacelor 


5 Astfel, exportul înregistrat de metale nobile din America în Spania s-a ridicat 
între 1503 şi 1660 la 181.333 „800 kg, de aur şi la 16.886.815,300 kg de argint; dacă se 
ja în considerare şi contrabanda, se poate aprecia acest export la circa 300 tone de au 
şi la circa 25.000 tone de argint (S. Goldenberg, S. Belu, op. cit, p. 410). 

S. Goldenberg, S. Belu, op. cit., p. 410. 

de schimb şi a mărfurilor în genere au dat negoțului, navigaţiei, industriei un 
avînt necunoscut pînă atunci...“ T. 

În acelaşi timp, marile descoperiri geografice au fost urmate de o luptă 
«crescîndă între statele Europei: apusene pentru supremație maritimă şi comer- 
cială şi pentru colonii, „de războiul comercial al naţiunilor europene, avînd glo- 
bul întreg ca teatru de război“. 8 

Portugalia şi Spania au încheiat, sub patronajul papii, tratatul de la 
‘Tordesillas (1494), prin care cele două ţări îşi împărțeau, în exclusivitate, 
zonele de explorare geografică şi de dominație maritimă, comercială şi colonială 
în lume. Zona portugheză şi cea spaniolă erau separate de o linie imaginară de 
demarcaţie, care trecea la 370 de leghe vest de insulele Capului Verde; zona 
portugheză se întindea la est de această linie, iar cea spaniolă, la vest. La anti- 
pozi, linia de demarcaţie, stabilită prin convenţia încheiată între Spania şi 
Portugalia la Zaragoza (1529), traversa Indonezia, adică zona „insulelor miro- 
deniilor“, care constituia regiunea cea mai rîvnită în competiţia maritimă, 
comercială şi colonială hispano-portugheză. 

Pretenţiile Portugaliei și Spaniei de a-şi rezerva monopolul descoperirilor 
geografice şi supremaţia maritimă şi comercială au generat însă opoziţia cres- 
cîndă a celorlalte puteri occidentale, care, pe măsura dezvoltării lor economice 
şi maritime, au început lupta pentru dominaţia maritimă şi comercială îm- 
potriva statelor iberice. Lupta s-a accentuat din a doua jumătate a secolului 
al XVI-lea, ducînd la războiul maritim hispano-englez, care a culminat cu în- 
fringerea de către englezi a „Invincibilei Armada“, în 1588 şi la războiul Olandei 
împotriva Spaniei şi Portugaliei, care a dus, în cursul primei jumătăţi a seco- 
lului al XVII-lea, la cucerirea de către olandezi a celei mai -mari părţi a im- 
periului colonial portughez din Asia de sud-est. Ulterior, lupta pentru supre- 
maţia maritimă, comercială şi colonială a dus la izbucnirea războiului naval 
dintre cele două mari puteri maritime în ascensiune, Anglia şi Olanda, din al 
treilea sfert al secolului al XVII-lea, sfîrşit cu victoria Angliei. 

Formarea imperiilor coloniale portughez, spaniol şi olandez a avut ca 
urmare subjugarea, înrobirea sau chiar dispariţia unor popoare din Africa, 
Asia de sud-est şi America. Îndeosebi luarea în stăpînire de către portughezi a 
unor ţinuturi din Africa a fost însoţită de înrobirea masivă a unor populaţii 
africane şi de organizarea comerţului cu sclavi negri, avînd ca principală 
destinaţie coloniile portugheze şi spaniole din America. Totodată, cucerirea de 
către iberici, îndeosebi de către spanioli, a Americii, a dus la subjugarea, în- 
robirea şi chiar dispariţia a numeroase popoare amerindiene, la dezagregarea 
structurilor lor sociale şi a organizării lor prestatale și la distrugerea quasitotală 
a strălucitelor civilizaţii precolumbiene. Cuceririi i-a urmat etapa 'convieţuirii 
şi a unor importante mutații demografice, rezultate din stabilirea unei populaţii 
de coloniști spanioli şi portughezi, din aducerea a numeroşi sclavi negri şi din 
persistenţa unei părţi a populaţiei amerindiene precum şi din amestecul etnic 
al acestor populaţii, în condiţiile cărora s-au creat premisele formării popoare- 
lor, iar apoi a naţiunilor latino-americane. 


1K., Marx, Fr. Engels, Manifestul Partidului Comunist, Bucureşti, Ed. Poli- 
tică, 1962, p. 33. 
8 K. Marx, Capitalul, vol. I, Bucureşti, Ed. Politică, 1960 p. 745. 

La începutul secolului al XX-lea istoriografia românească se angajase pe 
un teren pozitiv, acela al respectului față de document şi al utilizării lui numai 
după o strictă verificare critică. Reprezentanţii acestui nou curent, D. Onciul, 
I. Bogdan şi N. Iorga, își fixaseră ca normă de conduită cercetarea numai pen- 
tru găsirea adevărului şi scrisul numai pentru răspîndirea lui. Înţelegând că 
pentru alcătuirea unor sinteze pe. baze ştiinţifice erau necesare în prealabil 
cercetări critice. de detaliu, ei au purces la o serie de cercetări monografice, 
mai cu deosebire asupra problemelor capitale, pentru ca în acest chip să se dea 
o temelie solidă viitoarei construcţii a istoriei româneşti. Din aceste preocupări 
au ieșit Originile Principatelor Române ale lui D. Onciul, Despre cnezii români 
a lui Ion Bogdan, Chilia şi Cetatea Albă a lui N. Iorga şi atîtea alte cercetări 
de detaliu sau publicaţii documentare. Dar, în acelaşi timp, ei îi introduceau 
şi pe elevii lor în tainele acestei riguroase metode, iar acel care luase în această 
privinţă primul loc, era D. Onciul. Dascăl neasemuit de metodă istorică, Onciul 
a format la şcoala lui istorici de seamă, între care se numără și Constantin 
Giurescu. 

Născut în anul 1875, în comuna Chiojdul Mic — Buzău, după terminarea, 
în 1894, a studiilor secundare la liceul din Ploieşti, se înscrie la Facultatea de 
Litere din Bucureşti, secţia istorică. Aici lucrează sub îndrumarea lui Grigore 
Tocilescu, Nicolae Iorga, Dimitrie Onciul şi Ioan Bogdan, ultimii doi exercitind 
asupra lui o influență hotărîtoare. Concomitent urma şi cursurile Şcolii Nor- 
male Superioare din Bucureşti. După trecerea, în 1898, a examenului de licenţă, 
cu teza „Relaţiile Ţării Româneşti cu Ungaria pînă la urcarea pe tron a lui 
Mircea cel Bătrîn“, lucrată sub conducerea lui D. Onciul, Constantin Giurescu 
a funcţionat cîţiva ani ca profesor de istorie la liceele din Focşani și Buzău. 
Între 1903 şi 1906 a studiat la Viena, unde a avut ca profesor pe vestitul 
slavist ©. Jirecek. Aici a găsit un bogat material documentar inedit referitor 
la stăpînirea austriacă în Oltenia (1716—1739) și, împreună cu N. Dobrescu, 
a adunat numeroase documente privind politica externă a lui Constantin Brînco- 
veanu. În 1909 şi-a trecut doctoratul, la Facultatea de Litere din Bucureşti, cu 
teza „Capitulațiile Moldovei cu Poarta Otomană“, fiind primul doctor în istorie 
al acestei facultăţi ; în acelaşi an, Academia Română l-a ales membru cores- 
fondent al secţiunii istorice. 'Cîţiva ani mai tîrziu, în 1912, a fost numit confe- 
renţiar de istorie modernă a românilor din secolul al XVII-lea înainte, iar 
în 1914 a devenit membru activ al Academiei. În primăvara anului 1918 fusese 
delegat secretar general al Ministerului Instrucțiunii publice şi urma să ocupe 
catedra, nou înfiinţată, de Istorie modernă și contemporană a românilor, dar 

în octombrie acelaşi an, el încetă din viaţă, victimă a epidemiei de gripă. Avea 
numai 43 de ani. 

Preţuit încă de pe băncile facultăţii de către D. Onciul, Constantin Giu- 
rescu s-a arătat a avea multiple afinități cu maestrul său în ce priveşte rigoarea 
de metodă şi tot ca şi el avea convingerea că orice sinteză a istoriei românești 
trebuie să se sprijine pe numeroase cercetări de detaliu, convingere din care au 
ieşit remarcabilele lui cercetări monografice. Dar spre deosebire de dascălul său, 
care se ocupase aproape exclusiv de aspectul politic al istoriei, el şi-a consacrat, 
fără îndoială, sub influenţa lui Ion Bogdan și a lui (Constantin Jirecek, o bună 
parte a activităţii sale problemelor de critică a textelor și celor de istorie socială. 
De aceea, opera lui Constantin Giurescu, unitară în concepţia ei, poate fi îm- 
părţită în patru categorii: lucrări de istorie politică, de critică de texte, de 
publicaţie de izvoare şi de istorie socială. 

Între studiile sale de istorie politică, locul cel mai important, atît prin 
însemnătatea subiectului, cît şi prin noutatea concluziilor şi a perspectivelor 
pe care le deschidea, îl ocupă acela asupra mobilelor politicii externe a lui 
Constantin Brîncoveanu, publicat în 1907 suf formă de introducere la volumul 
Documente și regeste privitoare la Constantin Brîncoveanu. Pornind de la obser- 
vaţia că Domnul Ţării Româneşti a dat dovadă de oarecare nehotărtre în 
ducerea tratativelor cu imperialii între anii 1688—1690 şi că imperialii au în- 
cercat, prin toate mijloacele, inclusiv constrîngerea, să ajungă la o înfeudare 
a lui Brîncoveanu faţă de politica lor, C. Giurescu îşi propunea să lămurească 
de unde acest interes pentru imperiali și de ce această atitudine nehotărită a 
domnului român. Şi într-un studiu de 50 de pagini, folosind alături de izvoarele 
pînă atunci cunoscute pe cele descoperite de el la Viena, C. Giurescu izbutește 
să dea acestor întrebări răspunsuri pe care cercetările ulterioare le-au confirmat : 
„Cu însuşirile sale deosebite, el izbuteşte să se strecoare prin cele mai grele 
împrejurări, satisfăcînd interesele creştine şi în special pe cele austriace, înde- 
plinind cererile Porții şi asigurînd locuitorilor cea mai liniştită şi cu deosebire 
cea mai dreaptă cîrmuire din cîte cunoscuse ţara“ (p .1). 

Un an mai tîrziu, în 1908, el publică lucrarea Capitulațiile Moldovei cu 
Poarta Otomană, în care studiază geneza acestor „tractaturi“, arătind totodată 
că prima „închinare“ a Moldovei nu avusese loc sub Bogdan cel Orb, ci ea se 
datora lui Petru Aron, în 1456. 

Studiul Tratatul lui Constantin Cantemir cu Austriacii (1690), publicat 
în 1910, pe lîngă faptul că stabilea cu precizie data încheierii „tractatului', 
aducea şi dovada că el nu s-a aplicat niciodată: încheiat sub presiunea victo- 
riilor câştigate de imperiali, el deveni caduc îndată ce această presiune încetă, 
în urma succeselor turceşti din iarna anului 1690, urmate de retragerea austria- 
cilor din Ţara Românească. 

Studiile de istorie îi arătaseră lui C. Giurescu că utilizarea izvoarelor fări 
o prealabilă critică internă a lor prejudiciază solidității concluziilor. Mai ales 
izvoarele narative, cronicile prezentau astfel de dificultăţi pentru cercetător, 
încît era necesară, în prealabil, o apreciere critică a lor pentru a putea fi utili- 
zate fără riscuri. De aceea, el întreprinse o serie de cercetări critice asupra croni 
cilor româneşti şi mai cu deosebire asupra celor moldovene, iar rezultatele la 
care a ajuns, cu mici modificări, fac și astăzi autoritate. Prima lucrare de aces! ' 
fel a publicat-o în 1906 sub titlul Contribuţiuni la studiul cronicilor muntene * 

şi în ea se ocupă de cronica Bălenilor a cărei paternitate fusese atribuită lui 
Constantin 'Căpitanul. Cercetînd toate manuscrisele cunoscute la acea dată, el a 
ajuns la concluzia că nu Constantin Căpitanul este autorul Istoriilor Domnilor 
Ţării Româneşti, ci Radu Popescu, în sprijinul paternităţii căruia a adus puter- 
nice argumente ; iar noutatea şi varietatea dovezilor aduse în spirijinul noii atri- 
buiri, neocolirea dificultăţilor, ingeniozitatea apropierilor, puterea de înlănţuire 
şi eleganța demonstraţiei au sfîrșit prin a atrage adeziunea aproape unanimă. 

Începută pe terenul cronicilor muntene, activitatea critică a lui C. Giurescu 
s-a continuat pe acela al cronicilor Țării Moldovei. Aici domeniul era mult mai 
întins şi problemele mult mai variate. În adevăr, cronicile moldovene s-au 
transmis în compilaţiuni aşa fel întocmite, încît problemele de paternitate, de 
compilare .şi de transcriere sînt adesea inextricabile, aşa încît necesită o deose- 
bită ingeniozitate pentru soluţionare. Dar cum sagacitatea și ingeniozitatea 
constituiau două din calităţile lui, C. Giurescu s-a simţit atras spre acest labirint 
a cărui taină și-a propus să o dezvăluie. Primul lui studiu în legătură cu pater- 
nitatea acestor cronici, apărut în 1907, poartă numele de Contribuţiuni la stu- 
diul cronicilor moldovene şi în el analizează dacă letopiseţul publicat de Kogăl- 
niceanu sub numele lui Nicolae Costin şi mergînd de la 1661—1711 este în 
întregime al acestuia, ajungînd la concluzia, rămasă definitivă, că letopiseţul 
de la 1661—1709 nu este opera lui Nicolae 'Costin, deoarece conţinutul lui expri- 
mă vederi cu totul contrarii sentimentelor personale, legăturilor familiale şi carie- 
rej politice a cronicarului, căruia i se datorește numai partea cuprinzînd anii 
1709—1711. Un an mai tîrziu, în 1908, în studiul Noui contribuțiuni la studiul 
cronicilor moldovene, C. Giurescu atacă altă problemă de paternitate cronică- 
rească : aceea a Cronicii lui Grigore Ureche şi a interpolatorilor ei Simion Das- 
călul şi Misail Călugărul. Supunînd unei critici foarte amănunțite manuscrip- 
tele cronicii, el face cîteva constatări generale : 1. Toate aceste manuscripte sint 
copii tîrzii, cel puţin de la începutul sec. al XVIII-lea ; 2. Interpolările variază 
după manuscripte ; acelea ale lui Simion Dascălul trebuie să fie cele mai vechi, 
deoarece figurează în toate manuscriptele. Pornind de la aceste constatări şi de 
la faptul că orice încercare de a delimita cu precizie interpolările lui Simion 
Dascălul este cu neputinţă, fără să mai vorbim de faptul că o încercare de a 
scoate aceste interpolări, care fac corp cu restul cronicii, ar fi însemnat a o 
mutila, C. Giurescu conchide că cronica considerată pînă acum ca fiind a lui 
Ureche, „este în realitate cronica lui Simion Dascălul. Ureche a fost numai 
unul dintre izvoarele interne, alături de letopiseţul moldovenesc, de cel latin 
şi de cel unguresc, astăzi toate pierdute. Compilaţia mai dezvoltată, la a cărei 
alcătuire contribuiseră, le-a scos din uz şi le-a făcut să dispară“ (p. 91). Con- 
Cluzia cu totul nouă fiindcă ea tindea la nerecunoaşterea paternităţii lui Ureche. 
Fireşte, nu toţi cercetătorii au fost dispuşi să recunoască temeinicia acestor con- 
cluzii, iar studiile ulterioare, mai ales ale lui Petre P. Panaitescu, dar şi ale lui 
Ilie Minea şi George Pascu au arătat că nu toate concluziile lui Constantin 
“Giurescu se pot apăra ; dar de pe urma acestui studiu au rămas definitiv cîşti- 
gate pentru știință două concluzii: 1. În forma pe care o avem azi, cronica 
are o îndoită paternitate : Grigore Ureche şi Simion Dascălul. 2. necesitatea 
unei ediţii critice a cronicii lui Grigore Ureche şi Simion Dascălul. De aceea, 
ca' o încoronare a acestor studii a publicat, în 1916, o ediţie critică a cronicii. 

Ultimul studiu de această natură ieşit din pana lui a fost: Pseudo-croni- 
cari : Enachi Kogălniceanu, publicat în 1916. Mihail Kogălniceanu publicase 
Cronica Ţării Moldovei de la 1733—1774, care continua pe cea tradusă în gre- 
ceşte de Amiras, sub numele lui Enachi Kogălniceanu pe care-l socotea autor 
al cronicii, atribuire acceptată de toţi cercetătorii. '(Constatînd însă că manuscrip- 
tul, pe care. M. Kogălniceanu îl considerase ca fiind chiar originalul cronicii, 
era în realitate o copie, C. Giurescu, după o minuțioasă analiză a lui, ajunge la 
concluzia că nu Enachi Kogălniceanu este autorul, așa încît el „trebuje scos 
dintre cronicarii moldoveni între care pe nedrept a figurat pînă acum“, deoarece 
„este neîndoielnic că altul a scris cronica publicată sub numele lui“ (p. 43). 

Cercetarea unui așa de mare număr de manuscripte îi dăduse lui C. Giu- 
rescu posibilitatea de a-şi face o idee despre felul cu totul arbitrar în care 
fuseseră publicate pînă atunci cronicile româneşti. În adevăr, cu excepţia publi- 
caţiilor lui Ion Bogdan, majoritatea edițiilor de cronici de pină atunci erau 
aproape cu desăvirşire inutilizabile pentru un studiu ştiinţific, fie din pricina 
lipsei de pregătire a celor ce le întreprinsese, fie din pricina necunoaşterii prin- 
cipiilor criticii textuale. Şi atunci, C. Giurescu, dîndu-şi seama cîte greșeli s-ar 
putea evita dacă ediţiile ar fi pregătite într-un chip mai puţin empiric, începu 
editarea unora dintre cronicile moldovene, a căror paternitate o stabilise în stu- 
diile anterioare sau a căror însemnătate scăpase pînă atunci atenţiei cercetători: 
lor. Cea dintii apăru în 1913, sub patronajul Comisiei istorice, sub titlul Letopi- 
sețul Țării Moldovei de la Istratie Dabija pînă la domnia a doua a lui Antioh 
Cantemir (1661—1705). Introducerea, de o amploare puţin obişnuită — 50 de 
pagini pentru un letopiseţ de numai 47 — stabilește că acest letopiseţ, consi- 
derat multă vreme ca o compilaţie după cronica racoviţeană atribuită lui Nicolae 
Muste. şi după a lui Nicolae Costin, este în realitate izvorul lor, o lucrare origi- 
nală de mare însemnătate pentru cunoaşterea evenimentelor din a doua jumă- 
tate a secolului al XVII-lea. Odată acestea stabilite, C. Giurescu trece la arăta- 
rea chipului în care s-a făcut recenziunea textului şi tehnica ediţiei. Partea 
aceasta a introducerii era o exemplificare in concreto a principiilor pe care le 
formulase în abstracto, cu un an mai înainte, colegul său D. Russo în studiul 
Critica textelor şi tehnica edițiilor. = 

Al doilea text critic editat a fost scrierea lui Miron Costin, De neamul 
moldovenilor, publicată în 1914. Şi aici pune o amplă introducere în care dis- 
cută toate problemele pe care le ridica lucrarea. Pornind de la constatarea că 
De neamul moldovenilor reprezintă prima redacţiune a Letopiseţului de la pri- 
mul descălecat pînă în vremea lui, pe care Miron Costin intenţiona să-l scrie, 
dar pe care împrejurările l-au împiedecat a o face, C. Giurescu arată că avem 
a face cu „începutul unei opere mai întinse, rămasă în stare de urzeală, pe 
care el, în aşteptarea timpului cînd va putea să o revadă şi să o continue, n-o 
socotise încă vrednică de dat la lumină“ (p. X). Iar ediţia textului, cu aparat 
simplu și clar, cu citarea tuturor testimoniilor, cu transcrierea pasajelor din 
Toppeltin care stătuseră la baza redacţiunii lui Miron şi cu delimitarea precisă 
a interpolaţiunilor, constituia un model de critică de text şi un mijloc de cerce- 
tare ştiinţifică de prim ordin. Ultima ediţie critică de cronică a fost aceea a 
lui Grigore Ureche şi: Simion Dascălul, Letopiseţul Țării Moldovei pînă la 
Aron Vodă, apărută în 1916. Din pricina împrejurărilor tulburi, provocate de 
războiul care începuse, a fost editat numai textul, fără introducerea ce urma 

să se publice ulterior: dar moartea autorului a făcut ca ea să nu mai apară 
niciodată. 

În acelaşi timp, C. Giurescu pregătea o ediţie cu bogate comentarii a 
lucrării lui Cantemir, Descriptio Moldaviae, pe care însă nu a mai avut timpul 
să o desăvirşească ; dar din cursul ţinut la Facultatea de Litere asupra acestei 
chestiuni, curs care s-a litografiat, se poate vedea ce lucrare interesantă ar fi dat. 

Ultima parte a vieţii sale, C. Giurescu și-a consacrat-o studiului istoriei 
vechilor noastre clase sociale : teren aproape cu desăvirşire nedesţelenit dacă 
ținem seama că, exceptînd studiile lui N. Bălcescu, Radu Rosetti şi N. Iorga, 
nimeni nu se ocupase de atari probleme în mod special. Primele rezultate ale 
cercetărilor sale le publică în 1915, sub forma unei comunicări la Academia 
Română, cu titlul: Vechimea rumâniei în Țara Românească şi legătura lui 
Mihai Viteazul. Sprijinindu-şi cercetările pe un bogat material inedit şi pe o 
atentă statistică a datelor documentare, el stabili că rumânia exista în Țara 
Românească încă înaintea formării statului feudal ; cît priveşte „legătura“ lui 
Mihai el o considera ca o măsură provocată de fuga de pe moşii a rumâ- 
nilor cu ocazia expediției lui Sinan Paşa şi de nevoile de bani ale domniei. 
Deoarece dreptul boierilor de a-şi relua rumânii fugiţi, oricînd i-ar fi găsit, avea 
să provoace de aici înainte „o necurmată strămutare de locuitori de la un sat 
la altul, strămutare care nu se putea împăca cîtuşi de puţin cu organizarea 
liscală de atunci, bazată pe principiul răspunderii colective“, Mihai a luat 
dreptul foştilor stăpîni de a-și reclama rumânii fugiţi cu această ocazie, consa- 
crînd starea de fapt prin faimoasa formulă : „care pe unde va fi, acela să fie 
rumân vecinic unde se va afla“. Această interpretare a „legăturii“ a fost şi este 
contestată, soluţia cea mai probabilă rămînînd şi pînă azi cea întrevăzută de 
N. Bălcescu, potrivit căreia „legătura“ lui Mihai a introdus legarea de glie a 
rumânilor (care pînă atunci se bucuraseră, între anumite limite, de dreptul de 
strămutare ). 

După ce studiase vechimea rumâniei, era necesară precizarea naturii ei 
și atunci C. Giurescu a căutat să lămurească această problemă într-o nouă comu- 
nicare la Academia Română, din 1916, intitulată Despre rumâni. Cercetînd 
esenţa rumâniei, el o defineşte ca fiind „însuşirea rumânului de om neliber, de 
om cu stăpîn'““, deci o legătură care îi încătușează libertatea şi care „nu se măr- 
gineşte numai la persoana lui, ci se transmite ca o pată indelebilă tuturor urma- 
şilor săi în linie bărbătească“ şi aceasta la nesfârşit, întrucît „rumânia nu era 
supusă prescripţiei“ (p. 200). În acelaşi timp, el stabileşte în chip detaliat 
obligaţiile rumânului faţă de stăpîn, urmărind evoluţia rumâniei pînă la reforma 
lui C. Mavrocordat din 1746. Cercetările ulterioare au stabilit mai precis şi mai 
nuanţat atît esenţa rumâniei, cît şi obligaţiile rumânilor: dar, în linii mari, 
concluziile lui Giurescu, sprijinite pe un bogat material documentar, își pă- 
strează şi astăzi în bună parte valabilitatea. 

Ultimii ani ai vieţii şi i-a închinat cercetării clasei boiereşti. Cercetările 
erau aproape încheiate şi manuscriptul redactat, cînd moartea i-a curmat firul 
activităţii. Rezultatele îndelungatelor lui cercetări au văzut lumina zilei prin 
grija fiului său, Constantin C. Giurescu, care le publică în 1920 sub titlul 
Despre boieri. Deşi de întindere nu prea mare, ultima lucrare a lui C. Giurescu 
atacă problemele ridicate de situaţia clasei boiereşti pînă în cele mai mici amă- 
nunte, aducînd şi aici preciziuni de mare însemnătate. În special în domeniul 


5 — Studii si articole de istorie — c. 1/1552 

terminologiei aplicate clasei boiereşti şi al variaţiunilor suferite de această termi- 
nologie, ca rezultat al schimbării stărilor de fapt, contribuţia lui este remar- 
cabilă. 

Opera de istorie socială a lui C. Giurescu rămîne, fără îndoială, una din- 
tre cele mai importante din cele ce s-au publicat în acest domeniu în istorio- 
grafia românească : mai întîi prin bogăţia de material inedit pe care l-a folosit 
şi l-a pus în circulaţie ; apoi prin soluţiile pe care le-a dat, aproape întotdeauna 
noi şi sugestive, în fine prin metoda riguroasă pe care a întrebuințat-o, metodă 
care i-a îngăduit să înlăture în mare măsură aproximativul. 

Deşi în cuprinsul lucrărilor sale nu face decit rareori observaţiuni de me- 
todă, se pot desprinde, totuşi, din opera lui Constantin Giurescu elemente care 
să ajute la reconstituirea concepţiei lui istorice. Ceea ce izbeşte de la început în 
opera lui, este atitudinea strict critică. Pretutindeni în lucrările sale, fie că se 
ocupă de paternitate de cronici, de evenimente istorice sau de situaţii social- 
juridice, critica lui se exercită, implacabilă, sub toate aspectele : autenticitate, 
integritate, proveniență, cronologie, coherenţă a faptelor sau a afirmațiilor, 
stil, etc.; nimic nu este neglijat. Deşi metoda comparativă constituie unul din 


procedeele lui favorite — şi e destul să amintim în această privinţă că primele 
lui succese ştiinţiifice se datoresc aplicării acestei metode la studiul manuscrip- 
telor de cronici în vederea stabilirii paternităţii — el recomandă, totuşi, o mare 


prudenţă în folosirea ei, mai ales cînd e vorba de stări sociale. E preferabilă, 
în acest caz, socotește C. Giurescu, cercetarea atentă şi fără idei preconcepute a 
documentelor care se referă la chestiune, a cît mai multor documente: de aici 
şi strădania lui de a utiliza, pe cît cu putinţă, tot materialul accesibil. Dar 
aceasta, nu înseamnă că ştiinţa rezidă în reproducerea documentelor sau în para- 
frazarea lor: pentru el ştiinţa rezidă în capacitatea de înţelegere a sensului 
documentelor, a sensului pe care termenii documentului îl aveau pentru con- 
temporani ; în luciditatea spiritului istoricului şi în calmul şi stringenţa logică a 
raţionamentelor lui; dar mai presus de toate în simţul istoric, adică în acea 
facultate a spiritului care îngăduie observarea trecutului fără a introduce în ea 
idei sau sentimente ale cercetătorului. 

Fără îndoială, concepţia istorică a lui ©. Giurescu își are limitele ei, 
determinate de concepţia idealistă care domina ştiinţa istorică românească de 
atunci ; aşa se explică faptul că, deşi analiza condiţiile economice ale rumânilor, 
el nu a văzut în ele adevărata cauză a instabilității mfinii de lucru pe moșiile 
boiereşti, ci a atribuit-o mai ales factorilor externi. Şi tot din această cauză, cu 
toată analiza adîncită pe care o face, interdependenţa dialectică a faptelor apare 
numai atunci cînd ea este impusă de evidenţa faptelor. 

Fără a fi volume de mari proporţii, lucrările lui Constantin Giurescu 
rămîn modele de cercetare critică, bogate în rezultate noi, precise şi, în unele 
cazuri, definitive. În chip firesc, cercetările ulterioare au modificat unele din 
concluziile lui, dar aceasta nu micşorează valoarea operei sale, care-l aşează 
printre cei mai de seamă istorici ai noştri de la începutul secolului al XX-lea. 

CONTRIBUŢIA MASELOR DIN, NORDUL MOLDOVEI, 
SUB CONDUCEREA P.C.R., LA LUPTA PENTRU INSTAURAREA ŞI 
CONSOLIDAREA REGIMULUI DEMOCRAT-POPULAR 


PETRU RUSŞINDILAR 


Odată cu victoria insurecției naționale armate antifasciste şi antiimperia- 
liste din august 1944, organizată şi condusă de Partidul Comunist Român, pe 
arena istoriei s-au impus cu impetuozitate masele largi populare, prin lupta cărora 
s-a produs o continuă modificare a raportului de forţe, în aşa fel încît clasa 
muncitoare, țărănimea şi celelalte pături de oameni ai muncii au devenit fac- 
torul hotărîtor al evoluţiei progresiste a României. 

Cu toate că forţele reacționare primiseră o puternică lovitură prin răstur- 
narea dictaturii militaro-fasciste, în guvernul instaurat la 23 August 1944, cît 
şi în cele două guverne ce au urmat pînă la 6 martie 1945, burghezia şi moşie- 
Timea deţineau poziţii preponderente. 

În aceste împrejurări istorice complexe, masele din Nordul Moldovei, 
mobilizate de Partidul Comunist Român, au adus „o contribuţie însemnată la 
lupta întregului popor. pentru răsturnarea guvernelor predominate de elementele 
reacționare şi aducerea la cîrma ţării a unui guvern democratic“ 1. Încă în 
toamna anului 1944, în judeţele Botoşani, Baia, Rădăuţi, Dorohoi, Cîmpulung- 
Moldovenesc şi Suceava, au avut loc numeroase acţiuni pentru cucerirea pu- 
terii locale de stat, democratizarea organelor administraţiei şi instalarea în frun- 
tea acestora a unor elemente cinstite, desemnate de masele populare. Astfel, 
în perioada 2—29 octombrie 1944, în majoritatea comunelor din județul Ră- 
dăuţi au fost înlocuiţi primarii reacţionari 2. La 4 octombrie 1944, prin voinţa 
maselor a fost ales şi instalat ca prefect al județului Dorohoi învățătorul 
Alexandru Faliboga, primul prefect comunist din Nordul Moldovei 3. 

Partidul Comunist Român a luat poziție fermă împotriva încercărilor 
reacţiunii din guvern de a reinstala în Nordul Moldovei primarii şi prefecţii 
reacționari. Şi masele protestau vehement împotriva întoarcerii elementelor 
reacționare din vechiul aparat de 'stat. În moţiunea votată la mitingul care a 
avut loc la Botoşani, în 10 octombrie 1944, de pildă, manifestanții au cerut gu- 
vernului : recunoașterea noii administrații a cărei muncă şi abnegaţie au salvat 
regiunea de la ruina în care o aruncaseră funcţionarii lui Antonescu. Gardienii 
şi jandarmii care s-au reîntors la Suceava, Botoşani, Dorohoi, Fălticeni 4 etc. au 
fost dezarmaţi şi supuşi unei verificări. Această acţiune a avut o importanţă 
deosebită deoarece reacţiunea a fost împiedicată să folosească aparatul de re- 
presiune împotriva maselor. 


1 Conferința organizației regionale Moldova a P.C.R., 19—21 august 1945, 
Ed. „Lupta Moldovei“, Iaşi, 1945, p. 16. 

2 Arh. st, Suceava, fond. Prefectura Rădăuţi, dos. 23, f. 8—9. 

3 „Scînteia“ din T noiembrie 1944. 

4 Arhiva C.C. al P.C.R., fond 49, dosar 9273, fila 75. 

Din inițiativa şi sub conducerea comitetelor județene ale P.C.R. au avut 
loc, în cursul lunilor octombrie-noiembrie 1944, consfătuiri judeţene ale comite- 
telor ţărăneşti şi organizaţiilor Frontului Plugarilor la care s-a analizat situaţia 
economică şi politică din comune şi s-au prelucrat prevederile platformei-program 
a F.N.D. Aceste consfătuiri au generalizat experienţa pozitivă din activitatea 
comitetelor ţărăneşti, au pregătit şi dezbătut măsurile în vederea înfăptuirii 
reformei agrare. Astfel, la consfătuirea din judeţul Rădăuţi, care a avut loc 
la 1 noiembrie 1944, după ce s-a explicat conţinutul platformei-program a 
F.N.D., unul dintre ţăranii participanţi sintetiza în mod plastic situaţia grea a 
ţărănimii : „Sîntem plugari dar n-avem pluguri, sîntem ţărani dar n-avem 
pămînt“ 5. În încheiere, participanţii la consfătuire au subliniat că țărănimea 
a fost la fel de asuprită de moșieri „indiferent de ce limbă vorbeau şi de aceea 
trebuie să ne unim- în lupta pentru drepturile noastre“. 6 

__ La chemarea P.C.R., ritmul şi amploarea bătăliei date de forţele populare 
pentru cucerirea puterii politice s-au intensificat în Nordul Moldovei.7 În luna 
decembrie 1944, în judeţele Baia şi Suceava au loc acţiuni care vizau înlocuirea 
primarilor reacţionari în Horodniceni şi Boroaia şi ocuparea şi însămînţarea 
pămîntului de la moşierii fugiţi (Forăşti etc.). i 

Acţiunile maselor pentru alungarea elementelor reacționare din conduce- 
rea prefecturilor şi primăriilor se succed cu repeziciune la începutul anului 1945. 
Astfel, la 16 februarie 1945, peste 4.000 de cetățeni din oraşul şi judeţul Bo- 
toşani, la chemarea organizaţiei judeţene P.C.R., se întrunesc la un mare mi- 
ting cerînd instaurarea unui guvern' democratic. După adunare, manifestanţii 
s-au încolonat şi au parcurs străzile din centrul oraşului purtînd placarde cu 
următoarele inscripţii : „Jos Rădescu“, „Jos prefectul liberal Arapu“, „Vrem 
democratizarea armatei“. Apoi, manifestanţii pătrunzînd în localul prefecturii 
alungă pe prefectul Arapu, instalat de generalul Rădescu, şi declară ca prefect 
pe Vieru. 8 

Imediat după aceasta este înlocuit primarul din Dorohoi, cu toate că era 
păzit permanent de un pluton de jandarmi înarmaţi 9. 

În judeţul Baia îşi desfăşura activitatea reacționară prefectul Spiridon, 
membru al P.N.Ţ. La 18 februarie 1945, organizaţia judeţeană P.C.R. Baia a 
chemat populaţia oraşului Fălticeni şi a judeţului Baia la un mare miting la 
care au panticipat peste 5.000 de cetăţeni 19. Prefectul, cunoscînd adversitatea 
maselor faţă de el, a încercat, în înţelegere cu comandantul garnizoanei şi 
al legiunii de jandarmi, să zădărnicească adunarea, împînzind oraşul cu armată. 


5 „Clopotul“ din 23 noiembrie 1944. 

6 Ibidem. 

71. Scurtu (în articolul Poziţia P.C.R. față de partidele istorice în timpul gu- 
vernării Rădescu, publicat în „Analele Universității Bucureşti“, seria Ştiinţe social-istorice, 
15, 1966), afirmă că după formarea guvernului Rădescu, „a urmat o perioadă relativ li- 
niştităä cînd F.N.D. şi-a concentrat atenția spre impunerea unor măsuri democratice în 
sînul guvernului... Era ceea ce se numea atunci a fi un „armistițiu“ între partidele coaliției 
guvernamentale“, Acțiunile maselor din Nordul Moldovei vin să argumenteze că această 
caracterizare nu poate fi generalizată asupra întregului teritoriu al țării. 

8 Arhiva Comit. jud. P.C.R., laşi, fond 1, dos. 2, f. 32; „Scînteia“ din 16 febru- 
arie 1945. i 

9 Arhiva Comit. jud. P.C.R. Iaşi, fond 1, dos. 2, f. 105. 

10 Ibidem, dos. 43, f. 1. 

Cu toate acestea, masele au protestat vehement împotriva prefectului Spiridon, 
tercînd la înlocuirea lui. La apariția demonstranților, Spiridon a ordonat osta- 
şilor să tragă în mulţime, dar soldații au refuzat executarea ordinului şi au fra- 
temizat cu masele 11. Astfel, acestea au ocupat prefectura şi au instalat ca pre- 
fect pe învățătorul Ştefan Focşa, reprezentant al P.S.D. 12. 

Pe măsura dezvoltării revoluţiei și a izolării de mase a partidelor bur- 
ghezo-moșiereşti (P.N.T. şi P.N.L.), are loc un pronunţat proces de dezagregare 
a acestor partide. Organizaţii locale întregi se desprind din aceste partide şi 
aderă la F.N.D. În februarie 1945 organizaţiile P.N.Ţ., şi ale P.N.L. din Bo- 
toşani au aderat la programul de guvernare al F.N.D. 13. Tot în cursul lunii 
februarie 1945, mulți membri din organizația P.N.L. Dorohoi „luînd cunoştinţă 
de atitudinea fruntașilor acestui partid, care se opun revendicărilor maselor, au 
început să-şi prezinte demisiile în mod colectiv 14. De asemenea, organizaţia 
P.N.L. din judeţul Cîmpulung Moldovenesc, în urma adunărilor ţinute a hotă- 
rît să adere la programul de guvemare al F.N.D. 15. 

Ofensiva neîntreruptă a forţelor revoluţionare, contopită într-un torent 
unic, ce nu putea fi stăvilit de nici o forţă represivă, a adus majoritatea reac- 
ţionară a guvernului în faţa iminentei prăbuşiri. 

În lupta pentru instaurarea unui guvern democratic, masele din Nordul 
Moldovei „au stat în prima linie“ 16. Alături de întregul mostru popor, condus 
de P.C.R., ele şi-au văzut lupta încununată de succes. „Victoria de la 6 mar- 
tie — arăta :tovarăşul Nicolae Ceauşescu — nu a venit de la sine şi nici nu a 
fost adusă din afară ; ea a fost câştigată prin luptă, prin jertfe grele date de 
forțele revoluţionare şi democratice din România“ 17. 

După venirea la putere a primului guvern revoluţionar-democrat, cursul 
revoluţiei în ţara noastră a intrat într-o nouă fază, în care clasa muncitoare şi 
aliaţii săi aveau să folosească puterea de stat pentru zdrobirea definitivă a 
reacţiunii, pentru apărarea şi lărgirea drepturilor şi libertăţilor cucerite, desă- 
vîrșind transformările economice şi sociale cu caracter burghezo-democratic şi 
pregătind condiţiile trecerii la etapa revoluţiei socialiste. 

În lunile aprilie şi mai 1945, organizaţiile P.C.R. din Nordul Moldovei 
au dezbătut sarcinile pentru întărirea autorităţii guvemului — care în acea 
perioadă ocupa locul central în organizarea statală — consolidarea legăturilor 
dintre organele aparatului de stat şi mase, aplicarea justă a legii reformei agrare, 
refacerea. economiei, democratizarea aparatului de stat 18 şi altele. Astfel, la 
şedinţa activului P.C.R. din judeţul Cîmpulung-Moldovenesc (7 mai 1945), la 


1t „Scînteia“ din 20 februarie 1945. 

12 Vezi şi: România în anii revoluției democrat-populare, Editura politică, Bucu- 
reşti, 1971, p. 115. 

13 Muzeul Rădăuţi, fondul documentar, dos. 60. 

14 „Frontul Plugarilor“ din 18 februarie 1945. 

15 „Scînteia“ din 19 februarie 1945. 

16 Arhiva Instit. de studii istorice şi social-politice de pe lîngă C.C. al P.C.R., 
Cota A XXIX, Inv. 1936. 

1 Nicolae Ceauşescu, Cuvintare la Adunarea festivă cu prilejul celei de 
a 25-a aniversări a instaurării guvernului democratic de la 6 martie 1945, Ed, politică, 
Bucureşti, 1970, p. 27. 

18 Arhiva Comit. jud.P.C.R. Suceava, fond 8, dos. 1/1945, f. 7—8 ; Arh. st. Suceava, 
fond prefectura jud. Suceava, dos. 10/1945, f. 2. 

care a participat din partea C.C. al P.C.R. tovarăşul Emil Bodnaraş, s-a arătat 
necesitatea de a se respecta de către toate organizaţiile de partid şi de stat a 
legilor şi dispoziţiilor date de guvem, de a întări şi îmbunătăţi activitatea orga- 
nelor locale ale puterii de stat, în aşa fel, ca prin rezolvarea operativă a pro- 
blemelor ce intră în atribuţiile lor să cîştige simpatia şi sprijinul direct al 
maselor 19. 

Pentru adîncirea conţinutului democratic al activităţii organelor locale 
ale puterii de stat şi pentru dezvoltarea legăturii lor cu masele, guvemmul dr. Petru 
Groza a hotărît în aprilie 1945, constituirea pe lîngă prefecturi a unor consilii 
politice formate din reprezentanţii partidelor şi organizaţiilor ce colaborau în 
guvernul instaurat la 6 martie 1945. 

Crearea consiliilor politice judeţene a fost în mod obiectiv necesară 
deoarece numai prin mobilizarea tuturor forţelor creatoare ale partidelor şi 
organizaţiilor revoluţionare şi democratice se putea face faţă cu succes marilor 
probleme de ordin economic şi politic care se ridicau atunci 20. 

În zilele de 27 şi 28 mai 1945, au fost constituite consiliile politice pe 
lîngă prefecturile judeţelor Suceava şi Baia. „Rostul acestui consiliu — sublinia 
tovarășul Emil Bodnaraş la constituirea consiliului politic din judeţul Baia — 
este, în primul rînd, de a da prefectului un organ cu care să se consulte, acesta 
fiind în strînsă legătură cu poporul prin organele respective, să-i: poată sugera 
cum se pot rezolva mevoile poporului. În al doilea rînd, scopul consiliului este 
de a asigura prefectului o legătură permanentă cu populaţia judeţului, în spi- 
ritul unei linii politice juste. O măsură pe care prefectul o ia, sau o dispoziţie 
pe care o primeşte spre executare, să pătrundă pînă la ultima verigă care 
funcţionează în raza judeţului, pentru ca fiecare cetăţean s-o înţeleagă şi s-o 
susțină“ 21. 

Prin activitatea vastă şi multiplă a organizaţiilor P.C.R. de unire şi mo- 
bilizare a tuturor forţelor democratice şi patriotice, în vederea aplicării în prac- 
tică a programului guvemului instaurat la 6 martie 1945, Moldova a consti- 
tuit „un sprijin efectiv, o bază sigură a guvernului de largă concentrare 
democratică“ 22, Succesele obţinute la scara întregii ţări, cât şi în fiecare loca- 
litate în lupta pentru consolidarea regimului democrat-popular, au fost posibile 
„datorită existenţei şi întăririi F.U.M. 

În. urma plenarei Comitetului Central din ianuarie 1946, care a stabilit 
tactica generală a partidului în alegerile parlamentare, au fost adoptate unele 
măsuri pentru întărirea muncii de partid în campania electorală, printre care 
şi constituirea la 17 februarie 1946 a regionalei P.C.R. Moldova de Nord, cu 
sediul la Suceava, şi care îndruma activitatea comitetelor judeţene Suceava, 
Cîmpulung Moldovenesc, Baia, Rădăuţi, Botoşani şi Dorohoi. Secretar al re- 
:gionalei P.C.R. Moldova de Nord a fost numit tovarășul Pavel Babuci, membru 
de partid cu stagiu din. ilegalitate. 

În campania alegerilor parlamentare, care au prilejuit confruntarea directă 
a forţelor democratice şi a forţelor reacționare, organizaţiile P.C.R. din Nordul 


19 Arhiva Comit. jud. al P.C.R. Suceava, fond 8, dos. 1, f. 8. 

20 Arh. st. Buc., fond. MAI, Dir. administr. de stat, dos. 22, f. 4, 148. 

21 Arhiva Comit. jud. P.C.R. Suceava, fond. 6, dos. 1/1945, f. 22. 

22 Conferinţa organizaţiei regionale Moldova a P.C.R., 19—21 august 1945, Editura 
„Lupta Moldovei“, Iaşi, 1945, p. 22. 

Moldovei au reuşit să mobilizeze aproape totalitatea muncitorilor, ţăranilor, inte- 
Jectualilor şi o mare parte a celorlalte categorii de cetăţeni. 

La adunările comitetelor judeţene P.C.R. Suceava şi Cimpulung-Mol- 
dovenesc s-a remarcat faptul că „baza de plecare în alegeri este întărirea celu- 
lelor de partid şi a organizaţiilor de masă“ 23, că „odată organizată şi consoli- 
dată celula de partid, întreaga populaţie a comunei simte un sprijin şi un 
ajutor. Celula de partid într-o comună trebuie să fie elementul conducător, 
exponentul înaintat al comunei“ 24. 

Popularizarea în mase a Platformei-program a B.P.D. a avut o mare 
importanţă în opera de activizare a maselor şi de atragere a lor pe fägaşul lupte: 
împotriva reacţiunii. Comitetul judeţean P.C.R. Rădăuţi, arăta la 29 mai 1946, 
că „Platforma B.P.D. a fot primită cu entuziasm de populaţie“ 25. Şi în celelalte 
judeţe din Nordul Moldovei, forţele democratice aveau o influență putemică 
în rîndul maselor. „Priza în masele populare a programului B.P.D. — se arăta 
într-un raport adresat Prefecturii judeţului Baia, la 1 ootombrie 1946 — este 
destul de puternică şi în orice caz mai tare ca a opoziţiei... Priza opoziţiei 
(reacţiunii n.n.) în masele populare este din ce în ce mai slabă, căci populaţia 
a început să vadă că aceste partide de opoziţie nu merg în pas cu vremea, nu 
merg pe drumul real al progresului. Programele afişate de opoziţie... nu mai au 
răsunet în sînul populaţiei“ 26. 

Lupta dintre vechi şi nou, manifestată din plin în desfăşurarea procesu- 
lui revoluţionar, lupta dintre tînăra democraţie şi reacțiune continua luînd forme 
cînd ascunse, cînd făţişe, pe toate fronturile — în timpul campaniei electorale. 

Folosind diverse mijloace, elementele reacționare incitau pe imuncitori la 
acţiuni greviste, pentru ridicarea salariilor 27, într-un moment cînd politica 
P.C.R. şi guvernul democratic urmăreau ridicarea producţiei. În acele condiţii, 
greva, ar fi servit reacţiunii, acţiunilor sale îndreptate spre agravarea dificultăţilor 
economice. Caracteristic este însă faptul că în majoritatea întreprinderilor din 
Nordul Moldovei, datorită muncii politice desfăşurate de organizaţiile P.C.R., 
au fost preîntîmpinate grevele agitate de reacțiune. 

Comitetele judeţene ale P.C.R. folosind multiple forme ale muncii politice 
au organizat conferinţe şi au lansat apeluri către diferite categorii de cetăţeni 
pentru a se prezenta uniți în. faţa urnelor. În apelul: Comitetului judeţean P.C.R. 
Baia către plugarii din judeţ, se arăta : „9.968 hectare au arat cu voi ciocoii 
Sturza, Iamandi, Cihoschi, Basarabeanu şi alţii, înjugîndu-vă la plugul robiei... 
9.968 hectare a luat guvernul Groza acestor trîntori şi vi le-a dat vouă, plugari 
din judeţul Baia, ca să vă bucuraţi voi şi copiii voştri de pămîntul românesc. În 
spatele lui Hudiţă stau la pîndă moşierii care vor să vă ia pămîntul înapoi. Apă- 
raţi-l votînd lista nr. 1 cu semnul „Soarele“ 25. De asemenea, în apelul Comite- 
tului judeţean al P.C.R. Rădăuţi se spunea: „Guvemul dr. Petru Groza a 


23 Arh, comit. jud. P.C.R. Suceava, fond. 6, dos. 8, f. 99—100. 

24 Ibidem, dos. 4, fond 17, f. 8. 

25 Ibidem, fond 17, dos. '1/1946, f. 18—19 ; Ibidem, dos. 3, f. 32. 

„2 Arhiva Cons. pop. al orașului Fălticeni, fond Prefectura jud. Baia, dos. 32/1946, 
nepaginat. 

2? Arhiva Comit. jud. P.C.R. Suceava, fond 1, dos. 5/1946, f. 13—14 ; Arhiva 
C.C. al P.C.R., fond 1, dos. 168, f. 57. 

28 Arhiva I.S.I.S.P. Cutia nr. 120, afişul nr. 6255. 

împroprietărit în judeţul Rădăuţi 2.000 de ţărani... Susţineţi- pe cei care v-au 
dat pămînt, votaţi lista nr. 1 cu semnul „Soarele“ al B.P.D.“ 29. 

Învăţătorii din judeţul Baia, membri ai P.C.R. şi ai P.S.D. au luat ini- 
ţiativa de a se trimite scrisori către toţi părinţii şcolarilor : „... Noi învățătorii 
din judeţul Baia, care am fost alături de dumneavoastră în toate timpurile cu 
munca, cu sfatul şi devotamentul nostru, se arăta în aceste scrisori — vă 
adresăm următorul apel... Spre a asigura viaţa noastră a tuturor, pentru a avea 
liniştea necesară să ne refacem căminele, şcolile, pentru a tămădui toate relele : 
războiului... să facem în aşa fel ca partidele ciocoieşti care ne-au împins spre 
dictatură şi război să-şi dea seama că poporul iubitor de pace şi progres le-a 
aruncat pentru totdeauna dim viaţa acestui neam... În ziua de 19 noiembrie 
votaţi cu încredere B.P.D. cu semnul „Soarele“, împlinindu-vă astfel cea mai 
înaltă idatorie pe care o aveţi pentru a ctitori viitorul luminos al patriei! 
noastre“ 30 

Ca rezultat al muncii politice desfăşurate de forţele democratice, conduse 
de P.C.R., masele largi de oameni ai muncii din cele mai diferite categorii 
sociale adoptau o atitudine hotărîtă de combatere a acţiunilor întreprinse de 
reacțiune. În timpul campaniei electorale, membrii de rînd ai partidelor reac- 
ţionare, dîndu-şi seama că au fost înşelaţi, au părăsit P.N.Ţ. — sau P.N.L. — 
şi s-au încadrat în organizaţiile din Blocul Partidelor Democratice 21. 

După ce întreaga organizaţie P.N.Ţ. din comuna Dolhasca a părăsit 
partidul manist, aderînd la acţiunea B.P.D., organizaţia din comuna Rotopă- 
neşti în frunte ou preşedintele ei, Constantin Nuţu, a demisionat din P.N.]. 
adresînd conducerii Partidului Naţional-Țărănesc, următoarea scrisoare : „De- 
misionez din partidul lui Maniu, împreună cu întreaga organizaţie, deoarece 
m-am convins că a sprijini acţiunea P.N.Ţ. de sub conducerea lui Maniu, în- 
seamnă a lupta împotriva intereselor ţării şi poporului nostru“ %2. Şeful orga- 
nizaţiei P.N.L. din Cîmpulung-Moldovenesc şi-a prezentat demisia din postul 
de preşedinte şi din partid, adresînd o chemare tuturor organizaţiilor din judeţ 
de a vota alături de forţele democratice ale poporului nostru, pentru B.P.D. 33, 

Un moment important în desfășurarea campaniei electorale l-a constituit 
popularizarea candidaţilor B.P.D. în rîndurile cărora erau prezenţi muncitori, 
ţărani, intelectuali înaintați, comuniști şi membri ai altor organizaţii şi partide 
democratice. Dimtre candidaţii B.P.D. făceau parte, de asemenea, cadre de con- 
ducere ale partidului comunist şi ale celorlalte organizaţii democratice. 

în Nordul Moldovei, din partea B.P.D. au candidat tovarăşii Emil 
Bodnaraş la Cîmpulung-Moldovenesc, Miron Nicolescu şi Pavel Babuci — la 
Suceava, Alexandru Bîrlădeanu şi Vasile Ciurea la Fălticeni, George Enescu şi 
Alexandru Faliboga la Dorohoi, George Călinescu la Botoșani, Dumitru Jurav- 
lea la Rădăuţi şi alții. 


29 Ibidem, Cutia nr. 106, afişul nr. 187. 

30 Ibidem, Cutia 202, afişul 6263 (Scrisorile erau semnate de Ştefan Focşa, C. Ono- 
frei, C. Cardaş, Alexandru Arşinel, Teodor Nicoară, Dumitru Balan, V. Ciurea, C. Nem- 
ţeanu şi alţii). 

31 „Scînteia“ din 26 octombrie 1946. 

32 „Lupta poporului“ din 7 noiembrie 1946. 

33 Idem, din 18 noiembrie 1946. 

Întîlnirile dintre conducătorii partidelor şi grupărilor politice care au 
aderat la B.P.D. cu marea masă de alegători au contribuit la popularizarea po- 
liticii guvernului democratic, au jucat un rol important în consolidarea coaliţiei 
forțelor revoluţionare şi democratice conduse de P.C.R. Astfel, cuvîntul unor 
reprezentanţi ai partidului comunist, partidului social-democrat şi ai celorlalte 
organizaţii democratice ca Emil Bodnaraş, Lotar Rădăceanu, Petre Constan- 
tinescu-laşi, Miron Nicolescu, Andrei Oțetea, C. Balmuş şi alţii, la mitingu- 
rile organizate în judeţele din Nordul Moldovei, la care au participat zeci de 
mii de oameni, „a lăsat urme adînci în masele largi populare, argumentele au 
fost însuşite de toţi membrii B.P.D., iar reacţiunea a început să-şi piardă din 
elanul ei propagandistic...“ 34, 

Liderii partidelor burghezo-moşiereşti apăreau tot mai rar în faţa publi- 
cului, iar cînd aveau loc adunări, de la ele lipseau masele care altădată urmau 
aceste partide. Este semnificativă aprecierea făcută de prefectura judeţului Baia 
asupra activităţii depuse de partidele „istorice“ în octombrie 1946 : „Partidele 
de opoziţie nu au ţinut nici un fel de întruniri sau vorbiri publice, propaganda 
lor făcîndu-se în ultimele luni numai de la om la om prin agenţi care cutreieră 
satele judeţului“ 35, Cu prilejul turneului electoral al lui Ion Mihalache şi Hu- 
diţă in judeţele Baia şi Suceava, aceştia au ţinut numai „şedinţe intime cu şefii 
de sectoare şi au luat contact cu diferite persoane din teritoriul rural chemate 
prin curieri speciali“ 36. Chiar întrunirea organizată la Suceava de către Ion 
Mihalache a fost transformată într-o manifestare democratică, conducătorii or- 
ganizaţiei P.N.Ţ. fiind nevoiţi să părăsească localul 37. 

În tot timpul campaniei electorale, organizaţiile P.N.Ţ. au întreprins acţiuni 
pentru a imprima acesteia un caracter terorist. În lunile septembrie şi octom- 
brie 1946, echipe ale P.N.Ţ. formate din 5—6 oameni s-au deplasat în unele 
comune din judeţul Baia săvîrşind atacuri împotriva conducerilor organizaţiilor 
democratice şi scriind pe pereţii clădirilor lozinci cu caracter anticomunist 38. 
În comuna Tudora, un fost legionar, membru al P.N.Ţ. a ucis cu lovituri de 
topor pe secretarul organizaţiei Frontului Plugarilor — Vasile D. Antonie 39, 

Prin lupta maselor conduse de Partidul Comunist Român, toate acţiunile 
şi planurile reacţiunii au fost dejucate. Desfăşurarea campaniei electorale a dus, 
astfel, la consolidarea regimului democratic, clasa muncitoare afirmîndu-se şi de 
data aceasta ca forță conducătoare a societăţii româneşti. 

Expresie clară şi categorică a voinţei naţionale, alegerile au confirmat hotă- 
Tîrea poporului român de a apăra şi de a dezvolta cuceririle sale, precum şi de 
a asigura neabătut înaintarea ţării pe calea democraţiei și progresului. 

Masele din Nordul Moldovei sub conducerea P.C.R. au adus o contribuţie 
importantă la victoria forţelor democratice în alegerile parlamentare. Astfel, în 
judeţul Cîmpulung-Moldovenesc din cei 47.655 cetăţeni care s-au prezentat în 


F Pa Arhiva Comit. jud. P.C.R. Suceava, fond 17, dos. 3/1946, f. 50; Ibidem, 
OS. 4, I 17. 

3 Arhiva Cons. pop. al orașului Fălticeni, fond Prefectura jud. Baia, dos. 32/1946, 
nepaginat ; Arhiva Comit. jud. P.C.R. Suceava, fond 17, dos. 2/1946, f. 34. 

35 Ibidem, dos. 32/1946, nepaginat. 

31 Arhiva Comit. jud. P.C.R. Suceava, fond 1, dos. 3/1946, f. 14. 

18 Ibidem, fond 17, dos. 2/1946, f. 29. 

39 „Lupta poporului“ din 6 septembrie 1946. 

faţa umelor, 35.566 au votat pentru B.P.D., în judeţul Suceava din 53.068 vo- 
tanţi, 43.782 au votat pentru B.P.D.; în judeţul Baia din 63.334 votanţi, 
42.336 şi-au dat votul pentru B.P.D.; în judeţul Dorohoi din 85.976 votanţi, 
62.126 au votat pentru B.P.D. ; iar în judeţul Rădăuţi din 44.737 votanţi, 27.536 
şi-au dat votul pentru B.P.D. 40. l 

În urma alegerilor de la 19 noiembrie 1946 — influența P.C.R. a 
crescut şi mai mult. Aceasta — se arăta într-un raport al Comitetului județean 
P.C.R. Rădăuţi, datorită atitudinii hotărîte a membrilor de partid care s-au 
pus în fruntea luptei maselor, cîştigînd în acest fel încrederea oamenilor îl. 

Victoria Blocului Partidelor Democratice în alegerile parlamentare — aräta 
tovarășul Nicolae .Ceauşescu — „a creat- pentru noi, comuniştii, condiții de 
muncă noi, pe care nu le-am avut înainte de alegeri. Această victorie a con- 
solidat pozițiile partidului nostru, pozițiile democrației române în general. Din 
alegeri partidul nostru a ieşit întărit, consolidîndu-şi poziţia în rîndurile clasei 
muncitoare, ale întregului popor ; el şi-a sporit, de asemenea, rolul de conducător 
în stat, ceea ce a avut o importanţă deosebită“ 42, 

Folosind poziţiile deţinute în guvern şi -parlament, partidul comunist a 
iniţiat după alegeri noi măsuri economice şi politice care au contribuit direct 
la întărirea poziţiilor clasei muncitoare şi a maselor de oameni ai muncii în 
toate domeniile de activitate. În urma alegerilor de la 19 moiembrie 1946 şi a 
măsurilor luate de partid privind combaterea speculei și asigurarea aprovizio- 
nării — informau organizaţiile P.C.R. din Nordul Moldovei — „partidul şi-a 
cîştigat o mare influenţă, cuvîntul lui este tot mai mult ascultat“ 43, 

În anul 1947, în toate judeţele au luat ființă din iniţiativa organizaţiilor 
P.C.R. comandamente unice de refacere a judeţelor ; asemenea comandamente 
existau şi la nivelul fiecărei plăși. Ele au adoptat planuri de muncă concrete, 
cuprinzind lucrări generale pentru oraşe şi comune, cît şi lucrări cu caracter 
special. 

Compromise şi izolate de mase, Partidul Naţional-Țărănesc şi Partidul 
Naţional-Liberal au fost eliminate din viaţa politică; ele s-au transformat în 
grupări care au trecut la diversiune şi acțiuni subversive. Ştirea descoperirii la 
14 iulie 1947 a unui grup de conducători ai P.N.Ţ. care au încercat să fugă 
peste graniţă pentru a constitui un guvern în emigrație, în scopuri antinaţionale, 
a provocat indignarea în rîndul maselor populare. Dînd curs voinţei oamenilor 
muncii, guvernul a propus, iar parlamentul a aprobat, dizolvarea P.N.Ţ. şi 
anularea mandatelor deputaţilor săi. 

Comitetul judeţean P.C.R. Rădăuţi raporta în septembrie 1947, că la 
mitingurile şi adunările care au avut loc „nu a fost nici o luare de poziţie în 
apărarea lui Maniu, ci dimpotrivă, se cere aspra pedepsire a conducerii 
P.N.Ţ.“ 4. În moţiunea trimisă parlamentului, muncitorii forestieri din Falcău, 


40 „Scînteia“ din 23 noiembrie 1946. 

41 Arhiva Comit. jud. P.C.R. Suceava, fond. 17, dos. 3/1947, f. 86. 

42 Arhiva Comit, jud. P.C.R. Timiş, fond 1, dos. 1/1947, f. 72. 

43 Arhiva Comit. jud. P.C.R. Suceava, fond 17, dos. 2/1947, f. 3. 

44 Ibidem, dos. 1/1947, f. 66, 69, 91 ; Ibidem, fond 6, dos. 2, f. 81. 

manifestîndu-și satisfacția pentru înlăturarea definitivă din viaţa politică a 
P.N.Ţ., cereau aspra pedepsire a conducerii acestuiat5. 

În toate judeţele din Nordul Moldovei „proclamarea R.P.R. a prilejuit 
manifestații grandioase cum, rar s-au mai văzut în localitățile, de aici“ 46. După 
mitingurile care au avut loc în Suceava, Rădăuţi, Cimpulumg-Moldovenesc, 
Fălticeni, Dorohoi, etc., în care proclamarea R.P.R. a fost primită cu explozie 
de entuziasm, s-au încins hore 17. Şi în oraşul Botoșani, după mitingul consacrat 
proclamării R.P.R. s-a încins o horă în care soldaţi, muncitori, bătrîni, femei şi 
tineri, băteau cu putere în caldarim parcă pentru a strivi ultima amintire a 
unui regim putred 48. 

În concluzie, în lumina celor arătate mai sus, se poate aprecia că lupta 
eroică a maselor din Nordul: Moldovei, învățămintele şi experienţă acumulată 
în această perioadă, face parte integrantă din lupta întregului popor desfăşurată 
sub conducerea Partidului Comunist Român pentru instaurarea şi consolidarea 
regimului democrat-popular în ţara moastră. 


45 Ibidem, dosar 3, f. 190. 

46 Ibidem, fond. 2, dos. 1/1947, f. 31. 
47 Ibidem, fond 17, dos. 2, f. 3. 

48 „Clopotul“ din 12 ianuarie 1948. 

Istoria învățămîntului 


EUDOXIU HURMUZAKI ŞI PROMOVAREA ŞCOLII ROMÂNEŞTI 
DIN BUCOVINA 


IONEL DÎRDALĂ 


Eudoxiu Hurmuzaki a intrat în istoria culturii româneşti ca pionier al 
istoriografiei şi ca fondator al celui mai valoros. tezaur de izvoare istorice cu- 
prins în Colecţia Hurmuzaki. Dar eruditul cărturar şi om politic a avut preocu- 
pări diverse. Aproape două decenii din a doua jumătate a secolului al XIX-lea 
viaţa românilor bucovineni, supuşi monarhiei austriece, a fost dominată de 
personalitatea sa. 

S-a născut la 29 septembrie 1812 dintr-o familie cu rădăcini adinci în 
viaţa politică şi culturală românească. Tatăl său, Doxachi Hurmuzaki, era 
descendent din Manolachi Hurmuzaki, dregător în divanul domnesc al Moldovei 
pe vremea domnitorului Nicolae Mavrocordat, iar mama sa, Ileana, era fiica 
marelui stolnic Iordachi Murguleţ înrudit cu Ion Neculce, cronicarul Moldovei. 
De altfel, prima copie completă a cronicii lui Neculce ne-a rămas de la 
Alexandru Hurmuzaki, vlăstar al familiei, colecţionar de izvoare istorice pe 
la 1766. 

Eudoxiu Hurmuzaki era o fire meditativă, înclinată spre studiu. După 
primele cunoştinţe primite în casa părintească cu profesorul Porfir Dimitrovici, 
a urmat cursurile liceului din Cernăuţi şi apoi ale facultăţii de drept de la Uni- 
versitatea din Viena. Între anii 1838 şi 1841 şi-a trecut examenele de doctorat. 
În timpul facultăţii, a studiat în particular istoria, literatura germană şi artele 
frumoase. Îl pasionau științele umaniste, fără să mneglijeze pe cele tehnice. 
În anul universitar 1846—1847, la vîrsta de 36 ani, audia cursurile Institutului 
Politehnic din Viena, întrerupte din cauza evenimentelor politice. A fost un 
admirator al culturii iluministe. Ştia mii de versuri din operele marilor poeţi 
germani şi în special din Messiada lui Klopstock, o epopee în versuri, care sub 
aparenţe biblice propaga spiritul liberalismului burghez. Klopstock, ca şi Herder 
şi Schiller, glorifica idealurile de libertate răspîndite de revoluţia burgheză din 
Franţa. 

Ca om politic, Eudoxiu Hurmuzaki, format la şcoala liberalismului ilu- 
minist, a devenit un democrat burghez, dar cu un rol de necontestat în mișcarea 
de redeşteptare naţională a românilor bucovineni prin şcoală şi cultură. În 
timpul celor doisprezece ani de guvernare şi chiar înainte de a deţine funcţii 
politice, eruditul cărturar a militat pentru aşezarea şcolii la baza progresului 
social. 

După înăbuşirea revoluţiei din 1848 în monarhia austriacă şi restabilirea 
absolutismului, Eudoxiu Hurmuzaki împreună cu întreaga sa familie s-a hotărit 
să slujească naţiunii române prin „cultură şi perseverenţă“, aşa cum mărturisea 

lui Gheorghe Bariț într-o scrisoare din 17 octombrie 1851.1 Pentru ca naţia 


românească să devină un factor de seamă — scria în vara anului 1852 — tre- 
buie să i se ofere „ocazia şi posibilitatea unui progres spiritual şi material“. Dar 
dacă „de bună stare materială“ — era convins el — se îngrijeşte fiecare român 


în parte, de progresul spiritual trebuie să se îngrijească anumiţi oameni de cul- 
tură, aşa cum a fost el. 2 

Rolul său în promovarea şi modernizarea şcolii românești din Bucovina 
nu este reliefat în literatura noastră pedagogică. Meritele sînt atribuite lui 
Alexandru Hurmuzaki, fratele său, lui Aron Pumnul3 și Silvestru Andrievici- 
Morariu, ultimul definit ca „părinte al literaturii didactice“. 4 Nu este în intenţia 
noastră să diminuăm cu nimic meritele acestor ctitori, vrem numai să dove- 
dim aportul lui Eudoxiu Hurmuzaki pe acest tărîm. Este foarte adevărat că 
acest om de cultură n-a făcut propagandă, n-a îndeplinit misiunea de dascăl 
la catedră, n-a elaborat nici un manual didactic sau tratat de pedagogie, aşa 
cum au făcut ceilalţi, dar tramsformările şi progresele de structură pe care le-a 
suferit şcoala bucovineană în timpul activităţii lui sînt dovezi că a înţeles, cu 
formaţia sa intelectuală şi spiritul practic confirmat de istorie, că în conjunctura 
marilor prefaceri social-economice, şcoala trebuie să devină un sistem organizat, 
menit să servească întregii societăţi în scopuri utilitare. 

În afara multiplelor sale preocupări politice, naționale şi de neobosit 
cercetător al arhivelor, Eudoxiu Hurmuzaki a susţinut şi apreciat nu numai 
rolul şcolii în afirmarea maţionalităţii române din Bucovina, dar şi pe slujitorii 
ei. În şedinţa omagială a dietei din 29 ianuarie 1866 prezenta pe Aron Pumnul, 
cu prilejul încetării din viaţă a acestuia, ca pe un excelent „învăţător şi peda- 
gog“ care „cu un zel şi circumspecţiune rară a sporit esenţial cultura ştiinţifică 
şi morală a poporului“, omul care „a ştiut să ridice, să întărească, să curețe şi 
să înnobileze conştiinţa umană şi naţională“. 5 

În perioada anilor 1852—1858, Eudoxiu Hurmuzaki se ocupa intens, la 
Viena, de strîmgerea nepreţuitului său tezaur de documente privitoare la istoria 
românilor. În decembrie 1852 intervine şi pe lîngă Nicaki Mavrocordat, ginerele 
domnului Moldovei, Grigore Al. Ghica, în vederea publicării lor la Iaşi. În 
timp ce îşi pregătea însă pentru tipar bogăţia de izvoare istorice, se gîndea şi 
la cultura poporului prin şcoală. În Bucovina funcționau puţine şcoli şi în 
nici una mu se mai învăța româneşte. Toate erau străine de „limba şi legea 
noastră“. Manualele, destul de rare, erau toate în limba germană, ca şi cărţile 
de metodică şi pedagogie pentru folosinţa învăţătorilor. După revoluţia de la 
1848, în viaţa şcolii bucovinene intervenise o schimbare firească. De la 23 fe- 
bruarie 1850, şcolile au trecut de sub tutela Consistoriului episcopal catolic din 
Liov, sub autoritatea Consistoriului ortodox din Bucovina. În noua situaţie, 
Eudoxiu Hurmuzaki putea interveni cu mai multă facilitate. Pretenţii mari nu 


1 N. Bănescu, Corespondenţa familiei Hurmuzaki cu Gheorghe Bariț, Vălenii 
de Munte, 1911, p. 89—91. 


2 T. Bălan, Eudoxiu Hurmuzaki şi colecția lui de documente, Sibiu, 
1944, p. 29—30. 
1 Titu Georgescu, Emil Bâldescu, Ctitori de şcoală românească, 
1971, p. XXIII. 
4 Din istoria pedagogiei româneşti, Bucureşti, 1967, p. 204. 
>. ŽL G. Sbiera, Aron Pumnul, Voci asupra vieţii şi însemnătăţii lui, Cer- 
măuţi, 1889, p. 20—21. 

mai erau posibile după revoluţie. Absolutismul în monarhia austriacă se restau- 
rase cu scopul de a înăbuși tendinţele de afirmare naţională a popoarelor supuse. 
Eudoxiu Hurmuzaki, excelent diplomat, a înţeles că trebuie acţionat legal şi 
cu subtilitate. N-a intervenit pe lîngă membrii guvernului unde avea şi prieteni, 
în favoarea şcolii, a obţinut doar în cadrul Ministerului Instrucțiunii Publice 
din Viena controlul asupra manualelor şcolare pentru toate şcolile din monarhia 
austriacă. 

Între fruntașii culturii româneşti din toate provinciile locuite de români, 
luptători pentru unitatea naţională, legăturile se închegaseră încă înainte de 
revoluţia din 1848. Din rîndurile acestora făcea parte şi Eudoxiu Hurmuzaki. 
Influent la Viena, în Ministerul Instrucțiunii Publice, avea de îndeplinit misiunea 
încredinţată unanim, de a susţine şi promova şcoala românească în provinciile 
românești supuse monarhiei, pe cît posibil la nivelul celorlalte provincii româneşti 
libere. Cărturarul român se afla în permanentă legătură cu fratele său de la 
Iaşi, Constantin Hurmuzaki, şi la Viena cu A. T. Laurian, Ion Maiorescu, 
Gh. Bariț şi Aron Florian. În 1852 traduce în limba română, împreună cu Maio- 
rescu şi Florian, Foaia imperială de legislaţie, atît pentru Transilvania cît şi 
pentru Bucovina. 6 În strinsă legături se afla şi cu Mihail Kogălniceanu. În 
1851, Kogălniceanu împreună cu V. Alecsandri, Laurian, C. Hurmuzaki, 
D. Rallet, L. Rosetti, alcătuiau la laşi „Aşezămîntul pentru reorganizarea în- 
văţămîntului public în Principatul Moldovei“. Se prevedea aici să se înfiinţeze 
şcoli primare în fiecare oraş, cât mai multe şcoli la sate, 3 şcoli reale şi şcoli 
de meșteșugari. Se pare că acest „Aşezămînt“ a stat la baza întregului program 
de dezvoltare a învăţămîntului bucovinean urmărit de Eudoxiu Hurmuzaki. 

După această dată, şi mai ales după 1862 şi 1864, cînd Eudoxiu Hurmu- 
zaki a ocupat în Bucovina funcţia de vice guvernator şi apoi de guvernator, 
şcolile poporale — scria Constatin Morariu, un istoric bucovinean —, „au prins 
a se înmulţi prin sate văzînd cu ochii“. În anul 1861, numai 79% din copiii de 
vîrstă şcolară frecventau cursurile, situaţie unică, comparativ cu toate celelalte 
provincii din monarhia austriacă, 7 cauza principală constituind-o lipsa de şcoli, 
dar pînă în anul 1870 numărul lor a crescut la 108. În decurs de 9 ani s-au 
înfiinţat în Bucovina de trei ori mai multe şcoli decît în ultimii 64 de ani.8 
Din anul 1864 s-a instituit un sistem unitar de administraţie a lor, prin epi- 
tropiile şcolare, şi de control asupra gestiunii financiare. 9 Cînd numărul şcoli- 
lor poporale a sporit, au luat fiinţă şi instituţiile pregătitoare de personal didactic. 
În anul 1871 s-a deschis o preparandie pentru învăţători, în 1872 alta pentru 
învăţătoare, iar din anul 1873 a început să funcţioneze o şcoală pregătitoare 
pentru cei care voiau să meargă la aceste preparandii. 10 A luat ființă învăţă- 
mintul liceal. Din anul 1861 şi-a deschis cursurile liceul din Suceava, iar în 
anul 1872 a intrat în funcţiune cel din Rădăuţi, care şi astăzi îi poartă numele. 
Eruditului cărturar nu i-au scăpat din vedere nici cultivarea pămîntului nici 


ê Teodor Bălan, Eudoxiu Hurmuzaki şi colecția lui de documente, p. 27—98. 
T Arh. Protopop. Cîmpulung-Moldova, loc. cit., f. 106—107. 


8 Costantin Morariu, Părți din istoria românilor bucovineni, Cernăuţi, 
1892, p. 104—106. . 


9 Arh. Protopop. Cîmpulung-Moldova, loc. ċit., f. 133—135. 
10 Constantin Morariu, op. cit., p. 113—114. 

-meşteşugurile. În anul 1871 a intrat în funcţiune o școală agronomică iar în 
1873 prima şcoală de meserii din ţinut. În anul 1875 a luat fiinţă şi Univer- 
sitatea din Cernăuţi. Eudoxiu Hurmuzaki decedase de mai mult de un an. 
Nici un izvor istoric nu vorbeşte de rolul său în înfiinţarea acestei universităţi. 
Informaţiile existente menţionează că propunerea fusese făcută, încă din anul 
1872, de. deputatul Constantin “Tomaşciuc în şedinţa dietei din 23 noiembrie 
şi înaintată apoi de guvernămâînt consiliului şcolar pentru demersurile necesare. 11 
Dar şedinţa dietei era prezidată de Eudoxiu Hurmuzaki şi tot el, in calitate de 
guvernator, a suspus-o consiliului pentru examinare și înaintare către guvernul 
imperial. Este cert că nici un deputat din şedinţa dietei nu era convins că 
ideea pornea de la C. Tomasciuc, şi nici nu aşteptau de la un neînsemnat con- 
siliu rezolvarea ei. Înfiinţarea universităţii n-a fost decît rodul stăruinţelor lui 
Eudoxiu Hurmuzaki şi al respectului de care se bucura în sînul guvernului 
cezaro-crăiesc din Viena. Ilustrul om de cultură, prin acest înalt for al ştiinţei, 
urmărea afirmarea poporului român din Bucovina şi recunoaşterea lui ca naţio- 
nalitate egală cu toate celelalte naționalități din monarhie. La toate acestea se 
mai adaugă un element. Primul rector al universităţii a fost Ferdinand Zieglauer, 
profesor de istorie, specialist în istoria Austriei. În timpul războiului de inde- 
pendenţă a României, Zieglauer a acoperit faţă de autorităţile polițienești pe 
studenţii români plecaţi pe front, iar câţiva ani mai târziu îndruma pe fostul său 
student, Dimitrie Onciul, cunoscutul istoric român, să elaboreze teza de doctorat 
„Despre începuturile statelor române“, ca să ne folosim numai de aceste exem- 
ple. Sîntem convinşi că Eudoxiu Hurmuzaki nu e străin de alegerea rectorului 
universităţii, istoric cu sentimente filo-române. 

O problemă vitală o constituia limba. Şcolile poporale se înmulțeau, dar 
nici una nu era curat românească. Situaţia a continuat pînă în anul 1865, 
cînd 'Consistoriul episcopal, sesizat de guvernămînt că în şcolile din sate copiii 
nu învaţă în limba maternă, a ordonat inspectorilor şcolari să ia măsuri severe 
ca în ţinuturile cu populaţie românească învăţătura să se facă numai în limba 
română. În spirit iluminist, Eudoxiu Hurmuzaki n-a interzis învăţarea limbii 
germane pentru elevii care doreau să meargă la şcoli mai înalte, dar n-a admis-o 
decît din clasa a treia sau semestrul al doilea al clasei a doua. 1? 

S-au schimbat şi principiile de învăţămînt şi educaţie. În şcoala naţională 
trebuia să se urmărească nu „numai o însuşire searbădă a limbii române“, dar 
şi „cunoaşterea obiectivă şi corectă a materiei prevăzute în -manualele școlare“ 13 
În limitele timpului și a stadiului de pregătire a slujitorilor şcolii, s-a introdus 
un învățămînt sistematizat, atractiv şi folositor pentru viaţă. Elevii trebuiau tra- 
taţi ca „fiinţe raţionale“ şi educați cu dragoste, fără diminuarea exigenţei, în 
spiritul moralei, al ordinei și purtării cuviincioase. 14 În şcoli se învăţa de pe 
manualele traduse din limba germană de Silvestru Morariu-Andrievici, corec- 
tate şi adnotate la Viena de Eudoxiu Hurmuzaki în perioada anilor 1852—1858, 
cînd funcţiona în Ministerul Instrucțiunii Publice. Dacă generaţii întregi de 
şcolari n-au fost silite să-şi irosească eforturile chinuindu-se să înveţe o limbă 


11 Teodor Bălan, Procesul Arboroasei (1875—1878), Cernăuţi, 1937, p. 8. 
12 Arh. Protopop. Cîmpulung-Moldova, loc. cit., f. 150—151. 

13 Ibidem, f. 107. 

14 Ibidem, f. 34—41. 

românească artificială, forţată, se datoreşte acestui erudit învăţat. Prin corectările 
sale, Eudoxiu Hurmuzaki a suprimat toate „„neroziile“ latinizante din limba 
artificială a lui „Arune Pumnul“, limbă în care traducea Silvestru Morariu. 15 
Cu intenţia de a cultiva limba vorbită în popor, adeptul culturii moderne a 
înlocuit în manuale termenii şi expresiile vulgare, iar pentru acomodarea învă- 
ţăceilor cu terminologia producţiei industriale a introdus o serie de termeni 
din noua economie politică. 

Şcoala îşi schimba misiunea. În forma veche încetase să mai fie în „raport 
direct cu dimensiunea, importanţa şi urgenţa problemei“. Autorităţile comunale 
şi cele clericale au primit sarcina să-și intensifice preocupările pentru dezvol- 
tarea şcolii naţionale, cunoscînd că noile îndatoriri erau de primă necesitate. 16 
În noile condiţii se impunea şi o schimbare a metodelor de instrucţie şi educaţie. 
Învăţătorii şi profesorii au fost obligaţi să predea după cărţile austriece de me- 
todică traduse de Silvestru Morariu-Andrievici şi corectate de Eudoxiu Hurmu- 
zaki. La citire s-a introdus „Metodica silabisirii sau introducerea pentru învă- 
tarea primelor elemente cu folosirea a 12 table de perete“, iar la aritmetică 
„Metodica călculăciunii din capu“ şi „Metodica călculăciunii cu cifre“, ambele 
publicate la Viena, prima în anul 1856, iar a doua în 1858. Din anul 1861 s-au 
mai dat în folosinţă o metodică pentru predarea materiilor la clasele inferioare 
şi un fel de manual de pedagogie întitulat „Ştiinţa educaţiei și învăţămîn- 
tului“, 1? 

În scopul unificării procedeelor de instrucţie şi educaţie şi pentru perfec- 
ţionarea metodică a învăţătorilor şi profesorilor, din anul 1864 s-au instituit şi 
conferințele învăţătorești. În principiu, aşa cum au fost concepute, conferințele 
trebuiau să înlesnească un larg schimb de experienţă şi să urmărească unifor- 
mizarea metodelor din şcoală. 18 Din anul 1865 au avut şi sarcina să hotărască 
măsura în care urma să fie admisă limba germană în şcolile româneşti. Pînă 
la reforma învăţămîntului din 1869, cînd şcoala a fost eliberată de tutela bisericii 
şi trecută sub controlul statului, conferințele s-au ţinut în cadrul protopopiatelor. 
După această dată au intrat sub controlul consiliilor şcolare ale ținuturilor lor, 
fiind conduse de un membru al Consiliului, de regulă, directorul unui gimnaziu, 
al unei şcoli mijlocii sau capitale, iar ceva mai tîrziu de inspectorul ținutului 
şcolar. N-a fost neglijată nici organizarea profesională a corpului didactic. În 
anul 1872 a luat ființă „Societatea învăţătorilor“ cu filialele la Suceava, Ră- 
dăuţi, Cîmpulung şi Gura Humorului. 19 Asociaţia avea misiunea să îndrumeze 
învățătorii şi profesorii în studiul pedagogiei teoretice şi practice, să sprijine per- 
fecţionarea membrilor, să experimenteze și să extindă principiile raţionale de 
instruire şi educaţie. Din iulie 1873, s-a editat şi o publicaţie a societăţii, „Foaia 
pedagogică bucovineană“, prima de acest fel în ţinut. 


15 T. Bălan, Eudoxiu Hurmuzaki şi colecția lui de documente, Sibiu, 1944, 
35. : 

16 Arh. Protopop. Cîmpulung-Mold., loc. cit., doc. nr. 100 din 3/15 februarie 1861. 
11 Ibidem, f. 106—107. 

18 Ibidem, f. 135—136. 

19 Emil Boca, Bucowiner Landeslehrerverein (Asociaţia învăţătorilor din Bu- 
covina), 1872—1901, în 30 de ani de organizaţie românească a învăţătorilor din Bucovina, 
Cernăuți, 1935, p. 11—12. 

S-a schimbat şi concepția despre misiunea învățătorului şi a modului de 
evaluare a activității la catedră. Într-o circulară din 25 aprilie 1862, Consisto- 
riul episcopal atrăgea atenţia diriguitorilor de şcoli că „Este o greşală să se 
considere învățător bun, acela care în 20 de ani de serviciu a pregătit 20 de 
elevi pentru admiterea în gimnaziu şi a lăsat restul populaţiei neştiutoare de 
carte. Vrednic este numai acela care în 20 de ani de activitate într-un sat, nu 
are nici un tînăr pînă la 30 de ani care să nu poată dovedi că ştie să citească 
şi să socotească în limba maternă“. 20 Textul este semnat de Dimitrie Procopovici, 
un slujbaş civil — asesor — al Consistoriului episcopal, dar ideea nu-i aparţine. 
Eudoxiu Hurmuzaki a privit necontenit spre viaţa satului şi a ţăranului. Îmbună- 
tăţirea situaţiei materiale şi culturale a ţărănimii însemna pentru el drumul spre 
afirmarea politică şi naţională, nu numai spre progres şi civilizaţie. Principiul 
cuprins în circulara semnată de Procopovici era a doua premisă a unui raţio- 
nament mai vechi al lui Eudoxiu Hurmuzaki. Prima se referea la starea mate- 
rială a ţăranului, în 1861, cînd avertiza tronul că sărăcia ţăranului înseamnă 
sărăcia ţării, iar sărăcia ţării, slăbiciunea împăratului. „Pauvre paysan, pauvre 
pays, pauvre pays, pauvre roi“.21 Pentru toate acestea l-au prețuit ţăranii. Cei 
din ocolul Cimpulungului i-au ridicat şi un monument din pămînt ca în vre- 
murile legendare. 

În timpul vieţii şi activităţii sale de om politic, învățămîhtul din Bu- 
covina s-a ridicat la un nivel înalt, şi-a restructurat conţinutul şi metodologia 
în funcţie de schimbările social-economice şi politice ale timpului, de interesele 
naţionale ale poporului. Înzestrat cu un excelent bun simţ şi o uimitoare mo- 
destie, a păstrat măsura în toate. N-a făcut exces de zel, nici paradă de înţelep- 
cine şi personalitate. Incontestabil, multe din ideile înnoitoare în viaţa școlii 
bucovinene au fost elaborate de fratele său, Alexandru Hurmuzaki, de Aron 
Pumnul şi de alți pedagogi iluminişti germani, dar cu spiritul său intransigent 
n-a lăsat să se înfăptuiască nimic, în mica sa patrie, fără să fie trecut prin fil- 
trul propriei sale raţiuni, avînd şi posibilitatea să o facă în calitate de guver- 
nator timp de 12 ani. Modul său de a privi școala în perspectiva dezvoltării 
social-economice naţionale constituie un model pentru posteritate. 

S-a scris destul de puţin despre Eudoxiu Hurmuzaki. L-au elogiat contem- 
poranii care i-au cunoscut firea, l-au prețuit ca om politic şi de cultură. L-a 
nedreptăţit un timp posteritatea din sentimente de care nici Nicolae Iorga n-a 
fost ferit. S-a scris mai mult fiind prețuit la adevărata lui valoare cu prilejul 
comemorării centenarului morţii sale. Cu toate acestea, Eudoxiu Hurmuzaki n-a 
fost descoperit în întregime. Cu o fire puţin comunicativă şi prudentă, el nu s-a 
dezvăluit cu totul nici contemporanilor. Istoria îl poate înscrie printre pre- 
cursorii unităţii naţionale. Prin şcoală şi cultură, Eudoxiu Hurmuzaki a pre- 
gătit, la vremea sa, unitatea politică a naţiunii române. 


20 Arh. Protopop. Cîmpulung-Moldova, Protocolul poruncilor, tom. V., anii 1855— 
1911, p. 104—108. 
ne Teodor Bălan, Din istoricul Cîmpulungului-Moldovenesc, Bucureşti, 1960, 
P. ; 

UNELE ASPECTE METODICE ALE UTILIZĂRII LUCRĂRILOR 
“CLASICILOR MARXISM-LENINISMULUI ŞI DOCUMENTELOR P.C.R. 
ÎN PREDAREA ISTORIEI PATRIEI 


IOAN CÎMPEANU 


Dacă toate disciplinele cuprinse în planul de învățămînt contribuie la rea- ` 
lizarea educaţiei comuniste a tineretului, istoriei — obiect cu pondere sporită 
în procesul formativ-educativ — îi revin sarcini majore în pregătirea viitorilor 
cetăţeni ai patriei noastre. Profesorul de istorie are o mare responsabilitate. Suc- 
cesul lui este determinat de modul în care stăpîneşte obiectul ce-l predă, de gă- 
sirea celor mai adecvate căi și forme de muncă didactică. Dar, înainte de toate, 
trebuie să-şi cunoască scopurile ce le urmăreşte prin predarea istoriei, gîndin- 
du-se apoi la partea lui de contribuţie, în vederea realizării educaţiei multilate- 
rale a elevilor. Cu cît va înţelege mai amplu şi mai clar scopul educativ al 
predării istoriei, cu atît va avea rezultate mai bune în activitatea sa instructiv- 
educativă. Profesorul trebuie să fie atent la particularităţile de vîrstă ale elevilor, 
să cunoască metodele şi procedeele specifice predării acestui obiect, pentru a-și 
atinge pe deplin obiectivele propuse. Prin urmare, istoria are menirea să con- 
tribuie în cel mai înalt grad la formarea concepţiilor înaintate, a profilului mo- 
ral-politic al tinerii generaţii. 

Ținînd seama de importanţa . studierii operelor clasicilor marxism-leninis- 
mului și a documentelor de partid, pentru fundamentarea ştiinţifică în orice do- 
meniu de cercetare, studierea și predarea istoriei nu poate fi concepută fără 
aprofundarea acestor lucrări de bază. Ele constituie o călăuză în pregătirea şi 
în activitatea de predare a profesorului. Studiul sistematic şi permanent al ope- 
relor clasicilor marxism-leninismului şi al documentelor de partid constituie pen- 
tru profesor condiţia hotăritoare pentru a putea preda cu succes istoria. În ope- 
rele .clasicilor marxism-leninismului găsim referiri privitoare la cele mai impor- 
tante evenimente istorice. Documentele P.C.R. aplică în. mod creator această 
învăţătură la specificul ţării noastre, la particularităţile ei istorice. Iată de ce, 
în predarea istoriei nu trebuie să ne mărginim numai la studierea faptelor şi 
fenomenelor, ci să lămurim cauzele apariţiei și dezvoltării lor, particularităţile, 
să-i facem pe elevi să înţeleagă legile dezvoltării fenomenelor istorice. 

În cursul experimentării utilizării lucrărilor clasicilor marxism-leninismului 
şi a documentelor de partid la anul IV de liceu, oră de oră, în ordine cronolo- 
gică, în decursul a doi ani consecutiv, am apelat mereu la cunoştinţele elevilor 
însuşite la orele de socialism şi filozofie, ceea ce a înlesnit mult studierea, dezba- 
terea şi interpretarea unor teze din lucrările clasicilor marxism-leninismului şi din 
“documentele de partid. Elevii au înţeles valoarea documentară, ştiinţifică a acestor 
lucrări, recurgînd la conţinutul tezelor, pasajelor, fragmentelor studiate, pentru 

a-şi argumenta răspunsurile date *. Din materialul selecționat şi utilizat în expe- 
rimentul aplicat, cuprinzând un volum bogat, pentru fiecare lecţie în parte, ne 
limităm doar la prezentarea unor aspecte semnificative, fără a parcurge toate 
lecţiile în ordine cronologică. 

Pentru obţinerea unor rezultate bune, pe măsura eforturilor depuse, este 
necesară respectarea unor norme de ordin metodic : 

— pasajele utilizate să fie în directă legătură cu conţinutul lecţiei, să nu 
apară ca o parte suplimentară, ci să se contopească organic cu conţinutul de 
idei expus ; 

— lecţia să nu fie supraîncărcată cu prea multe citate, fiind alese doar 
cele mai semnificative ; , i 

— dacă fragmentul redă mai clar o idee, un argument ştiinţific, să fie citit, 
înlocuind o parte din expunere ; 

— în utilizarea lui să se țină seama de obiectivele urmărite într-un mo- 
ment sau altul al lecției ; 

— să se ceară elevilor să facă mereu asocieri cu cunoştinţele dobîndite 
anterior, fără a neglija legătura cu actualitatea ; 

— să nu se pretindă elevilor memorizarea unor fragmente, ci utilizarea 
conţinutului lor, ca argument ştiinţific ; 

— lucrările şi documentele din care se citează să fie nemijlocit prezentate 
elevilor, intuite în faţa clasei şi recomandate pentru studiu ; . 

— citirea să se facă expresiv, clar, cu intonația, cadenţa şi ritmul nece- 
sare concentrării atenţiei elevilor. 

Lucrările clasicilor marxism-leninismului, la care am apelat mai mult, 
sint: Fr. Engels, Rolul muncii în procesul de transformare a maimuţei 
în om, Originea familiei, a proprietăţii private şi a statului, Decăderea feuda- 
lismului şi ridicarea burghezisi, Războiul țărănesc german ; K. Marx, Capitalul, 
Însemnări despre români; Marx-Engels, Manifestul Partidului Comunist ; 
V. I. Lenin, Imperialismul, stadiul cel mai înalt al capitalismului, Statul şi 
revoluția, Lenin despre România, Despre stat. 

Dintre documentele P.C.R. am folosit următoarele: Nicolae 
Ceauşescu,Cuvintare la marea adunare populară din Capitală — 150 de ani 
de la mişcarea revoluţionară condusă de Tudor Vladimirescu, 20 august 1971 ; 
120 de ani de la Revoluţia de la 1848 — Cuvintare la adunarea populară din 
Capitală, 29 iunie 1968 ; O jumătate de secol de la marea epopee naţională a 
Mărăşeşiilor, Cuvîntare la adunarea populară consacrată aniversării bătăliilor de 
la Mărăşti, Mărăşeşti şi Oituz, 12 august 1967 ; Expunere la şedinţa jubiliară 
a Marii Adunări Naţionale consacrată sărbătoririi semicentenarului unirii Transil- 
vaniei cu România, 23 -noiembrie 1968 ; Cuvintare la sesiunea jubiliară a Marii 
Adunări Naţionale consacrată celei de a XXV-a aniversări a eliberării patriei de: 
sub jugul fascist ; Congresul al X-lea al P.C.R. ; Semicentenarul glorios al P.C.R. 
Expunere la adunarea solemnă din Capitală, 7 mai 1971 ; Expunere cu privire la 
Programul P.C.R. pentru îmbunătățirea activităţii ideologice, ridicarea nivelului 
general al cunoaşterii şi educaţiei socialiste a maselor, pentru aşezarea relaţiilor 


aa În, funcţie de particularităţile de vîrstă, de conţinutul programelor analitice, lu- 
crările clasicilor marxism-leninismului şi documentele de partid au fost utilizate și la ale 
clase, selectîndu-se materialul adecvat virstei şi puterii de înţelegere a elevilor. 

în societatea noasiră pe baza principiilor eticii şi echităţii socialiste şi comuniste, 
3 noiembrie 1971 ; Cuvintare la adunarea festivă consacrată aniversării semicen- 
tenarului Uniunii Tineretului Comunist, 1972; Raport la Conferinţa Naţională 
a partidului din 19—21 iulie 1972; Cuvîntare la adunarea festivă consacrată 
aniversării a 80 de ani de la crearea partidului politic al clasei muncitoare din 
România, 30 martie 1973 ; Cuvîntările rostite la Adunările populare de la Iaşi, 
Blaj şi Bucureşti, consacrate aniversării a 125 de ani de la revoluţia din 1848 (mai, 
iunie 1973) ; Hotărtrea plenarei C.C. al P.C.R. din 18—19 iunie 1973 cu pri- 
Dire la dezvoltarea şi perfecţionarea învățămîntului în Republica Socialistă 
România ; Cuvîntare la ședința comună a Comitetului Central al Partidului 
Comunist Român, a Consiliului Suprem al Dezvoltării Economice şi Sociale şi 
a Consiliului de Miniştri, 13 iulie 1973. Cuvîntare la sesiunea jubiliară a Marii 
Adunări Naţionale consacrată celei de a XXX-a aniversări a eliberării României 
de sub dominaţia fascistă, 22 august 1974; Directivele Congresului al XI-lea al 
Partidului Comunist Român cu privire la planul cincinal 1976—1980 şi liniile 
jdirectoare ale dezvoltării  economico-sociale a României pentru perioada 
1981—-1990. 

Materialul documentar prezentat se include în lecţii de diferite tipuri (de 
«dobindire a noilor cunoştinţe, de verificare, de recapitulare, de formarea price- 
perilor şi deprinderilor) în care se utilizează felurite metode (expunere, conver- 
saţia combinată, etc.) şi procedee. 

După locul în care se desfăşoară, şi în funcţie de care metodele şi proce- 
deele cunosc variate forme, activităţile la istorie se desfăşoară : în clasă, în cabi- 
netul de ştiinţe sociale şi în afara clasei. 

1. În clasă*, în cadrul lecţiei obişnuite, materialul documentar amintit 
poate servi ca punct de plecare în expunerea noilor cunoştinţe în lecţie, poate 
însoţi expunerea profesorului, integrînd în lecţie un pasaj pentru o argumentare 
ştiinţifică, oglindind o concluzie finală, trăsătura unei epoci, a unui fenomen 
social-istoric, poate fi folosit la fixarea cunoştinţelor și mai poate servi, în cadrul 
lecţiilor de recapitulare, ca element nou care să lărgească orizontul de cunoştinţe 
al elevilor, să îmbogăţească conţinutul de idei recapitulat. 

a) Ca punct de plecare în prezentarea unei epoci, în cadrul lecţiei „Ţările 
române în prima jumătate a secolului al XVIII-lea“, servind la caracterizarea 
domniilor fanariote s-a folosit pasajul : „Cîrmuirea fanarioţilor a fost totdeauna 
“dezastruoasă Principatelor. Darurile prin care domnul dobîndea ridicarea, în 
scaun trebuiau acoperite prin taxe stoarse de la supușii săi. Suferințele acestora 
erau înfățișate Divanului şi Divanul îşi avea, în vremea aceea de corupţie şi de 
decădere, motivele sale să se arate totdeauna dispus a le acorda uşurarea pe 
«care le-o procura o schimbare de domnie“ 1. Cu ajutorul elevilor s-au sistema- 
tizat, apoi, trăsăturile caracteristice ale acestei epoci: obligaţiile ţării faţă de 
Poartă, instabilitatea domniilor, suferinţele maselor, etc. Nu s-a omis contribuţia 
unor domnitori care, prin reformele aplicate, — ca urmare a cerinţelor etapei 
istorice, a luptei maselor — au favorizat dezvoltarea economică şi socială a ţă- 


* Este vorba de folosirea vechii săli de clasă, amenajată pe baza unor elemente 
ale indicaţiilor metodice pentru Cabinet, unde acesta lipsește. 

1 K. Marx, Însemnări despre români, Edit. Academiei, Bucureşti, 1964, p. 173, 
115—116; 171—172. 

rilor române. Plecînd de la o argumentare ştiinţifică, s-au putut sistematiza cu 
elevii elementele de bază ale acestei etape, eliminînd datele neesenţiale şi supra- 
încărcarea. Acelaşi procedeu s-a aplicat și la „Problema continuității daco-ro- 
mane“, atunci cînd li s-a prezentat elevilor organizarea social-economică în 
timpul migraţiunii popoarelor. Predarea a început cu un pasaj din „Capitalul“ 
lui K. Marx2, care redă foarte plastic modul de organizare a obştilor teritoriale, 
formă predominantă în care trăia populaţia agricolă şi păstorească din stînga 
Dunării. „Aşa stăteau lucrurile în provinciile româneşti. Modul lor de producţie 
inițial era bazat pe proprietatea comună, dar nu proprietatea comună în forma 
ei slavă, şi cu atît mai puţin în cea hindusă. O parte a pămîntului era cultivat 
ca proprietate privată liberă, de către membrii obştei pe cont propriu, altă parte 
a lui — ager publicus — era cultivată de toţi împreună. Produsele acestei munci 
în comun serveau în parte ca fond de rezervă pentru anii cu recoltă proastă 
sau alte întîmplări neprevăzute, în parte ca tezaur public pentru acoperirea chel- 
tuielilor războiului şi ale cultului, precum şi a altor cheltuieli ale comunei“. 
Elevii au înţeles sensul modului de producţie iniţial, bazat pe proprietatea co- 
mună, deosebită de forma proprietăţii comune slave sau hindusă. Procedeul 
poate fi aplicat şi la alte lecţii. 

b) În cele mai multe cazuri, citatele semnificative însoțesc expunerea pro- 
fesorului, integrîndu-se organic în lecţie. Dar şi în acest caz sînt posibile două 
procedee : citirea şi comentarea citatului cu elevii, primul procedeu ; multipli- 


carea fragmentului (citatului) pus la îndemîna fiecărui elev —, solicitîndu-i apoi 
pe ei să interpreteze şi să distingă ideile esenţiale din conţinutului lui, ajungînd 
la sistematizarea elementelor caracteristice, prin „descoperire“ — al doilea pro- 


cedeu. Acesta din urmă a suscitat mult interes în rîndul elevilor, a devenit an- 
trenant. Primul procedeu, folosit la mai multe lecţii, s-a concretizat prin urmă- 
toarele : 

La lecţia „Formarea şi dezvoltarea voievodatului 'Transiivaniei“, în ultima 
parte tratînd problema invaziei tătare şi consecinţele ei, s-a inclus în expunere 
următorul pasaj: „...a prăda li se pare mai uşor, chiar mai onorabil decît a 
dobindi prin muncă. Războiul care înainte se purta numai pentru a răzbuna 
năvălirile sau pentru mărirea teritoriului devenit 'insuficient se poartă acum 
numai în vederea prăzii şi expedițiile de pradă devin o îndeletnicire perma- 
nentă“ 3. Citatul caracterizează elocvent expedițiile de pradă care au frînat pro- 
cesul de dezvoltare a societăţii pe teritoriul patriei noastre. La lecţia intitulată 
„Dezvoltarea, culturii în secolele XVII şi XVIII“ referitor la Transilvania, vor- 
bind despre ideea unităţii poporului român, s-au redat afirmaţiile lui Marx „...în 
timp ce limba română era înăbușită în Principate, românii din Transilvania 
păstrau cu fidelitate graiul străbunilor... Printre reprezentanţii şcolii româneşti 
din Transilvania cei mai însemnați sînt : lorgovici (în special gramatic), Ţichin- 
deal (fabulist), Petru Maior (despre originea românilor), Şincai şi Samuel 
Clain. Transilvania a deschis calea scriitorilor Moldo-Valahiei“ 4. Concluzia este 


2 K. Marx, Capitalul, vol. I, ed. 2, p. 253. 

1 Fr. Engels, Originea familiei, a proprietăţii private şi a statului, în Marx 
şi Engels, Opere, vol. 16, p. I p. 140. 

4 K. Marx, Însemnări despre români, loc. cit. 

elocventă. Comenitînd pasajul dat, elevii au înţeles contribuţia școlii româneşti 
din Transilvania la deşteptarea conştiinţei naţionale. 

Dorind să subliniez cu mai multă convingere rolul maselor în revoluţie, 
am introdus, în cadrul lecţiei „Revoluţia din 1848 în Ţara Românească, un pa- 
saj din Lenin : „Revoluţiile sînt sărbătoarea celor subjugaţi şi exploataţi. Nicio- 
dată masa poporului nu este în stare să fie un făuritor atît de activ al unor noi 
rînduieli sociale ca în timpul revoluţiei. În astfel de vremuri poporul este în 
stare să facă minuni“ 5. La lecţia „România între 1900—1914“, am citit un 
fragment din Lenin, cu aprecieri pozitive la adresa guvernului român, care a 
acordat azil politic marinarilor de pe vasul „Potemkin“, în anul 1905: „Cit pri- 
veşte guvernul român, el a procedat just ignorînd cererea de a considera pe ma- 
trozii răsculați drept delicvenţi de drept comun. Ceea ce, de altfel, era și de 
aşteptat de la guvernul unei naţiuni care se respectă. Guvernul român a dat 
dispoziţii să nu se dea vasului „Potemkin“ nici provizii, nici cărbuni, dar totodată 
a adus la cunoștința celor 700 de matrozi ai vasului că, dacă vor debarca pe 
ţărmul românesc, vor fi consideraţi doar ca dezertori străini“ 6. Procedeul s-a 
aplicat şi la alte lecţii. 

În lecţia „Participarea României la primul război mondial“, apreciind 
eroismul ostașilor români în luptele purtate, recunoştinţa întregului popor 
pentru sacrificiile aduse, s-a continuat cu citirea fragmentului: „Ne plecăm 
cu venerație în faţa eroilor naţiunii, în faţa celor care nu şi-au precupeţit viața 
pentru a asigura libertatea și progresul poporului român, care au pus, la timpul 
lor, o piatră la temelia măreţului edificiu pe care îl înălțăm astăzi pe meleagu- 
rile României socialiste. Fie ca memoria celor ce au căzut la Mărăşti, Mără- 
şeşti şi Oituz, oprind cu pieptul lor armatele imperialismului german, să trä- 
iască veşnic în conştiinţa poporului, îmbărbătîndu-l întotdeauna în lupta pentru 
binele şi prosperitatea Republicii Socialiste România“ 7. 

Cel de al doilea procedeu a fost nou pentru elevi. Deoarece ei nu dispu- 
neau de materialul documentar, acesta a fost multiplicat şi împărţit elevilor, 
înainte de expunerea lecţiei noi. După cîteva minute de studiu individual, la 
întrebările puse, elevii au recitit frazele cu ideile solicitate, care au fost notate 
pe tablă. Aşa s-a procedat la predarea lecţiei „Războaiele balcanice“, stabilind 
cu exactitate caracterul lor, atitudinea burgheziei şi a proletariatului din Pe- 
ninsula Balcanică faţă de război, urmările lui, etc. 8 S-a manifestat o participare 
vie şi activă din partea elevilor. 

c) Unele citate din lucrările clasicilor marxism-leninismului şi din docu- 
mentele P.C.R. sintetizează caracteristicile unei epoci, ale unui fenomen istoric, 
înlocuind cu mult succes concluziile pe care le-ar trage profesorul. De aceea, în 
momentul fixării cunoștințelor, se utilizează în numeroase lecţii. Astfel, carac- 
terizînd ultimul val al popoarelor migratoare şi jaful tătarilor, s-a subliniat sta- 
rea de înapoiere a acestora prin citatul „orice cotropire de către un popor mai 


5 V, I. Lenin, Opere, vol. 9, Buc. ESPLP, 1955, pag. 97. 
ê Lenin despre România, Ed. pol. Bucureşti, pag. 8—9, 16—17. 
„Nicolae Ceauşescu, O jumătate de secol de la marea epopee naţionali 
a Mărăşeşiilor, Cuvintare la adunarea populară consacrată aniversării bătăliilor de la 
Mărăşti, Mărăşeşti şi Oituz, 12 august 1967, în România pe drumul desăvirșirii construc 
ției socialiste, vol. II, Edit. politică, Bucureşti, 1968, pag. 465—466. 
8 Lenin despre România, p. 16—17. 

înapoiat stînjeneşte, se înţelege, dezvoltarea economică şi nimiceşte numeroase 
forțe de producţie“ 9. Ia fel s-a procedat la lecţia „Răscoala condusă de Horia, 
Cloşca şi Crişan“, încheind aprecierile cu privire la personalitatea lui Horia. 
astfel : „Horia a devenit eroul povestirilor populare şi simbolul renașterii Da- 
ciei“ 10. Făcînd o permanentă legătură cu prezentul, concluziile privitoare la 
„Anul revoluţionar 1848 în ţările române“ s-au încheiat cu citatul: „În epoca 
orînduirii socialiste s-a înfăptuit principiul domniei poporului în stat, s-a realizat 
profeția atît de îndrăzneață a lui Nicolae Bălcescu, care visa la o vreme cind 
poporul să nu mai aibă stăpîni pe cap. Astăzi, toţi cei ce muncesc de la oraşe şi 
sate, cu braţele şi cu mintea, sînt adevăraţi stăpîni ai avuţiei naţionale, ai tuturor 
bunurilor pe care le creează prin efortul lor constructiv“ 11. 

d) La lecţiile de recapitulare organizate la sfîrşit de capitol, trimestru sau 
la cele de generalizare şi sistematizare, de la sfîrşitul anului şcolar, lucrările cla- 
sicilor marxism-leninismului şi documentele P.C.R. sînt de un real folos pentru 
a aduce elementul înnoitor, caracteristic acestor tipuri de lecţii. În lecţia inti- 
tulată „Politica externă a Moldovei de la întemeiere pină la 1600“, s-a intoc- 
mit un tabel sinoptic care a cuprins: domnitorii, anii domniei, lupte, data, ur- 
mările. Vorbind despre victoria de la Vaslui, obţinută de oștirea condusă de 
Ştefan cel Mare, s-au citit elevilor aprecierile lui Marx în care este reliefat pa- 
triotismul acestei armate : „armata moldovenească (compusă din 40.000 de 
oameni slab înarmaţi, ţărani care fuseseră luaţi aproape direct de la plug, 5000 
de soldaţi unguri... şi 2000 de polonezi) deşi mult mai slabă decît cea turcească, 
a zdrobit-o complet ; numai puţini turci au scăpat cu viaţă; au fost omorite 
patru paşale, au fost capturate 100 de steaguri“ 12. Din acest citat, ca şi din 
alte mărturii ale timpului, rezultă spiritul de jertfă şi vitejia poporului, patrio- 
tismul de care erau cuprinse masele, în lupta împotriva cotropirii otomane. 
La lecţia de recapitulare „Răscoale ţărăneşti pe teritoriul patriei noastre în orîn- 
duirea feudală“, pe baza unui tabel sinoptic, cuprinzînd : denumirea răscoalei, 
data, cauze, conducători, lupte, urmări, importanţă, s-au îmbogăţit cunoştinţele 
elevilor cu unele precizări făcute de Engels 13, privitoare la răscoala din 1514. 
Elementul nou în lecţiile de recapitulare, pe lîngă faptul că sporeşte elementele 
de cultură generală, suscită mult interes din partea, elevilor, stîrneşte, totodată, 
dorinţa de a parcurge singuri paginile lucrărilor recomandate. 

2. Cabinetul de ştiinţe sociale oferă cadrul prielnic desfăşurării lecţiilor, 
mai ales celor privitoare la epoca modernă, şi contemporană a României. Elevii 
au la dispoziţie documentele de partid, într-un număr sporit de exemplare, pre- 
cum şi cele mai multe opere ale clasicilor marxism-leninismului, pe care le pot. 
consulta imediat. Avantajul pentru profesor constă în faptul că nu se mai 
preocupă de multiplicarea materialului şi nu este nevoit să restrîngă fragmentul, 


°? Fr. Engels, Anti-Diihring, Buc., 1955, pag. 202. 

10 K. Marx, Însemnări despre români, loc. cit. 

u Nicolae Ceauşescu, „120 de ani de la revoluția de la 1848“, Cuvintare 
la adunarea populară din capitală, 29 iunie 1968, în România pe drumul desăvirțirii 
construcției socialiste“, vol. III, Bucureşti, Ed. politică, 1969, pag. 300. 

12 Arhiva Marx-Engels, vol. III pag. 203; apud Istoria României, vol, II, red. 
acad. A, Oțetea et al., Editura Academiei, 1962, p. 514. 

„_ B Fr. Engels, Războiul țărănesc german, în Marx-Engels, Opere, vol. VII 
Edit. politică, 1960 pag. 399—400. 

elevii avînd întreg documentul la dispoziţie. Şi în final, cabinetul oferă noi surse 
de documentare, de informare ştiinţifică : seturi de planșe, diagrame, date sta- 
tistice, hărţi, folosite în mare măsură şi la lecţiile de filozofie, socialism ştiin- 
tific şi economie politică. În acest cadru, propice predării istoriei, se poate face 
apel la cunoștințele însuşite de elevi la celelalte discipline din cadrul ştiinţelor 
sociale, făcîndu-se astfel, în mod fericit, corelarea între diferitele obiecte de în- 
văţămînt. 

Printre lecţiile organizate în cabinetul de ştiinţe sociale, în care s-au folosit 

documentele de partid, menţionăm următoarele: Industrializarea socialistă a 
ţării, Transformarea socialistă a agriculturii, P.C.R. forţa politică conducătoare 
a naţiunii noastre, Congresul al X-lea al P.C.R. 
La fiecare lecţie în parte, cu ajutorul documentelor de partid, s-au subliniat ideile 
care călăuzesc mersul nostru înainte, pentru construirea societăţii socialiste multi- 
lateral dezvoltate. Elevii, cu documentul în faţă, au urmărit obiectivele şi rezulta- 
tele planurilor cincinale, hotărîrile Plenarei C.C. al P.C.R. din 3—5 martie 1949, 
privind avantajele trecerii la munca în comun în agricultură, Raportul la cel de 
al X-lea Congres al P.C.R., Directivele Congresului al X-lea al P.C.R., Directivele 
Congresului al XI-lea al Partidului Comunist Român cu privire la planul cin- 
cinal 1976—1980 şi liniile directoare ale dezvoltării economico-sociale a României 
pentru perioada 1981—1990. Materialul documentar, folosit în timpul expunerii, 
a fost completat cu planşe şi diagrame privitoare la dezvoltarea economiei noastre 
în viitor. Bazate pe material ştiinţific concret, lecţiile au devenit convingătoare, 
elevii formîndu-şi o imagine clară asupra perspectivelor de dezvoltare ale ţării 
noastre în anii următori. Este de dorit, de altfel, ca toate lecţiile să se desfă- 
şoare în cabinetul de istorie sau ştiinţe sociale, acolo unde s-a amenajat un singur 
cabinet, comun. Eficienţa lecţiilor este mult mai mare. Rezultatele constituie un 
motiv în plus, în sporirea interesului cadrelor didactice pentru amenajarea ca- 
binetului, acolo unde încă lipseşte. 

Utilizarea lucrărilor clasicilor marxism-leninismului şi a documentelor 
P.C.R. constituie o necesitate, în predarea istoriei, cu atît mai mult cu cît elevii 
se găsesc în clasele mai mari ale liceului. 

Succesul, în această muncă de mare răspundere, depinde de conștiinciozi- 
tatea profesională, de nivelul ideologic și politic al profesorului. 'Este necesar ca 
profesorul să lucreze în .perspectivă, să vizeze obiective precise și în funcție de 
acestea să-și organizeze munca, să-şi procure materialul bibliografic şi didactic, 
să asigure climatul favorabil desfăşurării tuturor acţiunilor. 

Se impune aplicarea unor variate metode şi procedee în munca cu elevii, 
pentru a le trezi interesul și dragostea pentru studiu, a le asigura o educaţie co- 
respunzătoare. Munca la clasă trebuie îmbinată cu activităţi în afara clasei, 
stimulînd preocupările individuale ale elevilor. 

3. Activitatea în afara clasei, munca independentă a elevilor la istorie, 
include numeroase activităţi, din care nu lipseşte nici parcurgerea în întregime 
sau parţială a unor lucrări ale clasicilor marxism-leninismului şi a documentelor 
P.C.R. Este un mijloc eficace de îmbogăţire a cunoştinţelor şi, mai ales de rea- 
lizare a laturii educativ politice, care contribuie la formarea profilului politic- 
moral al cetăţeanului de mîine. În munca independentă la istorie, limitîndu-ne 

în acest caz numi la utilizarea materialului documentar amintit, sînt folosite 
mai multe procedee : 

a) Unul dintre acestea vizează parcurgerea prealabilă de către elevi a unor 
lucrări şi documente, pentru a facilita posibilităţile de înţelegere şi aprofundare 
a unor aspecte economice, sociale și politice ale fenomenului istoric. Astfel, 
înainte de a trece la lecţia „Începuturile mișcării muncitoreşti în ţara noastră“ 
s-a recomandat elevilor să citească (sau să recitească) lucrarea lui Marx şi Engels 
„Manifestul Partidului Comunist“. Majoritatea elevilor au parcurs-o în întregime, 
alţii numai primele două capitole intitulate „Burghezi şi proletari“ şi „Proletari 
şi comunişti“. De altfel, tocmai aceste capitole erau necesare pentru o clarifi- 
care ideologică, legată de apariţia relaţiilor capitaliste, procesul de formare a 
proletariatului, formele luptei de clasă în capitalism, necesitatea organizării pro- 
letariatului, rolul comuniştilor, etc. Elevii au putut aplica învăţămintele din 
această lucrare de căpătii a marxismului la condiţiile concret istorice ale apari- 
ției şi organizării proletariatului în România, a misiunii sale istorice. În utilizarea 
termenilor noi, ei au operat cu multă uşurinţă, înţelegînd pe deplin sensul lo- 
zincii lansate de Marx şi Engels „Proletari din toate ţările, uniţi-vă“. 

Pentru pregătirea lecţiei „Insurecția naţională armată antifascistă şi antiim- 
perialistă din august 1944“ s-a recomandat elevilor să citească Cuvintarea to- 
varăşului Nicolae Ceauşescu la sesiunea jubiliară a Marii Adunări Naţionale 
consacrată celei de a XXX-a aniversări a eliberării patriei de sub dominaţia 
fascistă. Elevii au cunoscut, în prealabil, condiţiile interne şi internaţionale ale 
pregătirii actului de la 23 August, rolul P.C.R. în organizarea acestui moment 
hotărâtor din istoria poporului nostru, contribuţia maselor la desăvîrşirea acestui 
act etc. Parcurgerea documentului menţionat a înlesnit mult predarea şi înţele- 
gerea evenimentelor de către elevi, a contribuit la însuşirea temeinică a conți- 
nutului lecţiei încă din timpul predării. 

b) În alte situaţii, elevilor li se cere să conspecteze un capitol, un document, 
sau să-şi întocmească fişe, pe care să le poată utiliza în lecţie la clasă. Acest 
procedeu asigură o înţelegere şi o însușire mai temeinică a materialului, pentru 
o durată mai lungă de timp. El a fost folosit la lecţia „Unirea Transilvaniei cu 
România. Încheierea procesului de formare a statului naţional român“. În acest 
caz, elevii au avut de conspectat „Expunerea tovatăşului Nicolae Ceauşescu la 
ședința jubiliară a Marii Adunări Naţionale consacrată sărbătoririi semicentena- 
rului unirii Transilvaniei cu România“ — 23 noiembrie 1968. În timpul predării, 
s-a apelat la cunoștințele lor, dîndu-li-se posibilitatea de a folosi conspectele, şi 
precizînd caracterul participării României la război, lupta maselor pentru unire, 
atitudinea marilor puteri, rezoluţia Adunării Naţionale de la Alba Iulia din 
1 decembrie 1918 etc. Materialul conspectat sau fișat le este de folos elevilor la 
unele lecţii de recapitulare, la pregătirea lor pentru bacalaureat etc. 

c) Pentru a nu lăsa impresia caracterului obligatoriu de parcurs a prea 
multor lucrări, capitole, fragmente prin munca independentă acasă, uneori 
s-a aplicat și un alt procedeu : în anumite lecţii s-au utilizat în clasă numai părţi 
dintr-un material, motivîndu-se aceasta cu necesitatea încadrării în timp. Pentru 
a reuşi să desprindă şi alte idei importante din material, s-au precizat capitolul, 
paginile, în care pot găsi conţinutul care îi interesează. Elevii şi-au notat biblio- 
grafia, au continuat studierea ei acasă, confirmînd, în ora următoare, parcurgerea 

paginilor respective. Aşa s-a procedat la lecţia „P.C.R. — forţa politică condu- 
cătoare a naţiunii noastre“, tratînd „Conferinţa Naţională a P.C.R.“ din 
iulie 1972. Elevilor li s-au citit părţi din lucrare, insistîndu-se asupra capitolului 
„Orientările şi direcţiile dezvoltării economico-sociale a României în deceniile 
următoare“ 14, din care s-a citit numai partea introductivă. S-a insistat asupra 
necesităţii aprofundării ulterioare a acestui capitol, care le va asigura o imagine 
clară asupra evoluţiei economico-sociale a României pînă în anul 1990. Acum, 
informarea lor poate fi lărgită, întregită prin folosirea unor documente noi de o. 
covârşitoare însemnătate. 

Utilizarea documentelor Congresului al XI-lea al P.C.R., a Programului 
Partidului Comunist Român de făurire a societăţii socialiste multilateral dezvol- 
tate şi înaintare a României spre comunism, de care dispunem astăzi, constituie 
o necesitate şi, totodată, o călăuză, în activitatea fiecărui profesor de istorie. 

d) Alteori, obligîndu-i la o muncă independentă, s-au formulat cîteva 
întrebări în clasă, la care să se răspundă în scris. Natural că răspunsurile nu 
puteau fi date decît parcurgînd un anumit material bibliografic pentru care 
le-am precizat paginile. S-a evitat supraîncărcarea elevilor cu bibliografie prea. 
vastă. De asemenea, în perioade de mare solicitare (lucrări trimestriale, con- 
cursuri şcolare, etc.) li s-a recomandat un număr restrîns de pagini din biblio- 
grafie. 

e) Deosebit de educative sînt simpozioanele, ocazionate de sărbătorirea. 
anumitor evenimente. Caracterul lor festiv, afirmarea unor elevi prin comu- 
nicări, crearea posibilităţii de a-și valorifica preocupările personale în faţa co- 
legilor, profesorilor şi părinţilor, stimulează interesul pentru studiu și cercetare. 

În primul rînd, cercul de istorie oferă numeroase posibilităţi în acest 
sens. Astfel, aniversarea semicentenarului Uniunii Tineretului Comunist, a 
creării P.C.R., au fost realizate în cadrul cercului de elevi. Pentru comunică- 
rile prezentate, elevii au prelucrat bibliografia recomandată în timp util, cu- 
prinzînd documente de partid corespunzătoare temelor. 15, 16. 

Simpozionul închinat anului revoluţionar 1848 a dat prilej manifestării 
muncii independente a elevilor, comunicările lor avînd o ţinută ştiinţifică co- 
respunzătoare, întemeindu-se pe parcurgerea unei bogate bibliografii, care a 
contribuit, pe lingă îmbogățirea cunoştinţelor, la educarea lor patriotică. 

Folosirea lucrărilor clasicilor marxism-leninismului şi a documentelor de 
partid în lecţiile de istorie, pe lîngă faptul că lărgesc orizontul de cunoştinţe 
al elevilor, asigură realizarea laturii educative a acestor lecţii, contribuie la: 
formarea. conştiinţei socialiste, la fundamentarea concepţiei materialiste despre 
lume şi viaţă, sădeşte în sufletul elevilor elemente ale patriotismului socialist, 
dragostea pentru muncă, pentru poporul muncitor şi pentru realizările lui. 


14 Nicolae Ceaușescu, Raport la Conferinţa Naţională a P.C.R., 19—21 
iulie 1972, pag. 37—43. 

15 Nicolae Ceauşescu, Cuvintare la adunarea festivă consacrată aniversării: 
semicentenarului U.T.C., Ed. pol., Buc. 1972. 

16 Nicolae Ceauşescu, Semicentenarul glorios al P.C.R. Expunere la adu- 
marea solemnă din capitală, 7 mai 1971, Ed. pol. Buc. 1971. 

MODALITĂŢI DE REALIZARE A UNOR LECŢII MODERNE 
DE ISTORIE 


NICOLAE MARCEL 


În documentele de partid, în literatura de specialitate, se vorbeşte tot 
mai mult de faptul că şcoala contemporană nu-şi mai poate realiza integral 
rolul prin lecţia tradiţională. Astfel, în Hotărîrea Plenarei C.C. al P.C.R. din 
18—19 iunie 1973 se indică extinderea utilizării metodelor moderne, active, eare 
dezvoltă gîndirea, capacitatea de investigare a elevilor și care presupun parti- 
ciparea lor la dobîndirea cunoştinţelor printr-o muncă independentă. 1 

Procesul de modernizare impune obligaţia de a orienta elevii în cunoaşte- 
rea realităţii, înarmîndu-i cu metode şi. tehnici de învăţare prin acţiune. Mo- 
dernizarea presupune adaptarea lecţiilor la noile sarcini, prin scop şi conţinut, 
prin metode şi mijloace didactice, prin tipologie și structură. Pentru ca şcoala 
să-şi indeplinească rolul de forță de propulsie socială, scopul lecţiei se elabo- 
rează şi se realizează în funcţie de rolul şi sarcina şcolii în etapa dată. 

Reuşita unei lecţii de istorie presupune o îmbinare măiestrită a metodelor 
şi procedeelor clasice cu cele moderne. Mijloacele moderne de lucru nu sînt 
altceva decît un ansamblu de forme de învăţare adaptat la cerinţele epocii con- 
temporane, vizînd în primul rînd aspectul formativ al transmiterii cunoştinţelor, 
acela de a crea la elevi deprinderea de a învăţa. 2 

Accentul trebuie să cadă pe înţelegerea fenomenelor istorice de către elevi 
şi mai puţin pe volumul de date, nume, care constituie elemente ajutătoare în 
formarea ideilor şi din care nu trebuie să ne facem un scop. Cîtă mulţumire 
produce în sufletul profesorului elevul care rezolvă argumentat o situaţie-pro- 
blemă, mijloc important în aprecierea, cunoştinţelor. 

Se ştie că diafilmul, asupra căruia o să ne oprim în cele ce urmează, consti- 
tuie unul din mijloacele tehnice moderne aflate la dispoziţia majorităţii pro- 
fesorilor. El dă posibilitatea profesorului de a întregi evenimentul predat cu 
imaginea concretă a faptelor în desfăşurare, de a comenta succesiv fiecare fază 
cronologică, de a corela momentele şi de a le explica interdependenţa cauzală. 

Integrarea acestor procedee în predare este o problemă care ţine de măies- 
tria didactică a propunătorului, întrucît orice model experimentat de noi sau 
de alţii nu poate fi luat drept rețetă. Unele păreri prezentate cu această ocazie 
pot să constituie subiecte de discuţie şi, în acelaşi timp, un schimb util de ex- 
perienţă. 


À 1 Hotărirea Plenarei C.C. al P.C.R. din 18—19 iunie 1973, în „Scînteia“, nr. 9563 
din 8 iulie 1973. 


„2 Vezi şi Florea Stănculescu, Clasic şi modern în predarea istoriei, în 
„Studii şi articole de istorie“, XXII, 1973, p. 129—145. 

Ni se pare util să prezentăm detaliat modul în care se poate desfășura 
lecţia de istoria României, anul IV, cu tema : „Epopeea românească sub condu- 
cerea lui Ştefan cel Mare“. 

În pregătirea acestei lecţii din istoria medievală a Moldovei am avut în 
vedere că domnia lui Ştefan, de aproape o jumătate de veac, este cel mai fru- 
mos timp din istoria Moldovei. Niciodată ţara nu a fost mai întinsă, mai bogată 
şi mai respectată. Întocmai cum vechii greci au avut epoca lui Pericle, noi am 
avut momentul „Ştefan cel Mare“, considerat „epoca de aur“ din istoria medie- 
vală românească, concretizat prin lupta pentru dezvoltarea economică internă, 
pentru consolidarea domniei, a autorităţii domneşti, pentru apărarea indepen- 
denţei şi dezvoltarea. culturii medievale. 3 

Tema se predă conform programei, în două lecţii : 

1. Lupta pentru consolidarea domniei şi a ţării. 

2. Războaiele de apărare duse de moldoveni sub conducerea lui Ştefan 
cel Mare. 

Predarea cunoștințelor noi s-a făcut în cabinetul de istorie, bazată pe fo- 
losirea diafilmului, îmbinată cu izvorul istoric. Pentru prima lecţie am acordat 
prioritate diafilmului „Ştefan cel Mare“, partea i-a, în timpul expunerii. Un alt 
lucru de care a trebuit să ţinem seama a fost că diafilmele existente sînt ediţii 
mai vechi şi nu respectă succesiunea faptelor conform manualului, ediţia 1974, 
fapt ce ne-a determinat să punem de acord ordinea momentelor lecţiei din ma- 
nual cu secvențele din diafilm pentru uşurarea desfăşurării lecţiei. 

Planul a fost următorul : 


1. Situaţia internaţională 


— am folosit dialogul sprijinit pe cunoştinţele anterioare ale elevilor și 
harta, ca material didactic. 


2. Împrejurările în care Ştefan ajunge domn al Moldovei 


— am folosit expunerea pe baza materialului bibliografic studiat, harta 
patriei, portretul domnitorului şi tabloul înscăunării la „Direptate“ (din cabine- 
tul de istorie). Totodată, am prezentat şi portretul literar al lui Ştefan, de Mihail 
Sadoveanu : „Vodă Ştefan, călcînd atunci în al 40-lea an al vîrstei, avea obrazul 
ars proaspăt de vântul de primăvară. Se purta ras, cu mustaţa ușor cărunţită. 
Avea o puternică strîngere a buzelor şi o privire verde, tăioasă. Deşi scund de sta- 
tură, cei dinaintea sa, opriţi la zece pasi, păreau că se uită la el de jos în sus“ 4 


3. Politica internă a lui Ştefan cel Mare 


Am pornit de la citatul din „Letopiseţul Țării Moldovei“, de Gr. Ureche, 
care, preocupat mai mult de luptele domnitorului, scria sub impresia celor 36 
de bătălii „...Ştefan Vodă, gătindu-să de mai mari lucruri să facă, nu cerca să 
aşeze ţara, ci de război să gătea, că au împărţit oştii sale steaguri şi au pus 
hotnogi şi căpitani, carile toate cu noroc i-au venit. 5 


3 Constantin C. Giurescu, Dinu C. Giurescu, Istoria românilor 
din cele mai vechi timpuri pînă astăzi, Bucureşti, Edit. Albatros, 1973, p. 307. 

4M. Sadoveanu, „Fraţii Jderi“, Edit. Minerva, Bucureşti, 1975, p. 27. 

5 Gr. Ureche, Letopiseţul Ţării Moldovei, E.S.P.L.A., 1955, p. 83. 

Am atras atenţia elevilor că în spiritul acestui document istoriografia bur- 
gheză a tratat domnia lui Ştefan mai mult prin prisma faptelor sale de arme. 
Slujindu-ne, în continuare, de diafilm am subliniat ideea că la baza succeselor 
sale a stat o politică înţeleaptă de organizare internă a statului. 

a) Viaţa economică şi socială. S-au purtat discuţii asupra domeniilor vieţii 
economice din Moldova : agricultura — ilustrată de secvențele 5 (unelte), 7 
(aratul) ; creşterea vitelor — secvenţa 8 ; meşteşugurile — secv. 9; comerţul 
intern — secv. 10 — (harta cu oraşele-tîrguri) ; 11 (monede), 12 (poduri), 14 
(corăbii comerciale) ; comerţul extern a fost ilustrat prin secvențele nr. 15 (ac- 
tul privilegiilor comerciale acordate negustorilor braşoveni şi lioveni) şi nr. 16 
(harta drumurilor comerciale interne şi ale comerţului de tranzit). În secvențele 
17—24 sînt prezentate oraşele cu care Moldova întreținea relaţii comerciale. 
Aspectul social l-am ilustrat prin secvenţa 26 care reprezintă acte emise de can- 
celaria domnească pentru stăvilirea anarhiei feudale. 

În acest moment al lecţiei am introdus o situaţie-problemă referitoare la 
baza socială a politicii interne a lui Ştefan cel Mare punînd întrebarea : „Cum se 
explică faptul că Ştefan cel Mare, reprezentantul marilor feudali, ia măsuri în 
favoarea maselor populare, atrăgîndu-le de partea sa ? 

b) Măsuri de consolidare a domniei. Întărirea sistemului defensiv a fost 
ilustrat prin secvențele nr. 30, 31, 32 reprezentînd cetăţile Suceava, Neamţ 
şi Baia. 

— Preocuparea domnitorului pentru organizarea armatei. 

După ce elevii au prezentat unităţile care compun oastea ţării, cu ajutorul 
secvenţelor 37—49 am ilustrat armamentul folosit de pedestrași, cavaleri, hu- 
'sari, mercenari, etc. 

c) Lupta pentru consolidarea domniei. Cu ajutorul elevilor scoatem în 
evidenţă faptul că întărirea Moldovei pe plan intern este stînjenită de prezenţa 
unei garnizoane a regelui Ungariei, la (Chilia (cetate indispensabilă pentru men- 
ținerea sistemului defensiv din sud), de politica Țării Românești, de uneltirile lui 
Petru Aron din Polonia şi apoi din Transilvania, precum şi de atacurile tătarilor. 
Cu această ocazie, se aminteşte şi de tratatul de la Overchelăuţi (1458), creîn- 
du-se o altă situaţie problemă : Cum se explică faptul că Ştefan, gloriosul domn, 
acceptă suzeranitatea regelui Poloniei ? Aici elevii vor trebui să facă apel, printre 
altele, şi la cunoştinţele lor anterioare în legătură cu formele rigide ale ceremo- 
nialului tradiţional și conţinutul nou pe care Ştefan l-a dat relaţiilor cu Polonia, 
refuzînd multă vreme să depună personal jurămîntul de credinţă. De asemenea, 
faptul că aşezarea geografică a Moldovei a imprimat un anumit specific acestei 
țări, a obligat pe Ştefan să urmărească grupările şi regrupările dintre state pentru 
a menţine stabilitatea statului său. Ştefan şi-a dat seama că Moldova nu poate 
supraviețui ca stat decît avînd în vedere ansamblul relaţiilor externe ; de aceea 
el a acceptat la început suzeranitatea Poloniei, pentru ca atunci cînd s-a ivit o 
nouă posibilitate, să o înlăture, cum a fost cazul în urma luptei împotriva lui 
loan Albert, din Codrii Cosminului. 

Momentele au fost ilustrate apoi prin secvențele nr. 6 (atacul asupra Chi- 
liei), 7, 8, 9, (înfrângerea lui Matei Corvin la Baia, cu planul bătăliei), 12, 13 
(alungarea tătarilor din Lipnic), din diafilmul „Ştefan cel Mare“, partea Il-a. 
Aici am folosit şi un citat din scrisoarea lui Ştefan către regele Poloniei, din 
ianuarie 1468, prin care vestea că: „,...în ziua de. cincisprezece decembrie ... am 

poruncit tuturor călăreţilor noştri şi întregii oşti să descalece, de la mic pînă la 
mare, si am pornit pe jos şi am năvălit asupra lor şi a început lupta între noi, 

de seară pînă în zori... Şi astfel au căzut de sabie multe capete ale demnita- 
rilor ...Şi chiar pe regele Ungariei l-am rănit cu trei răni mortale... Şi altă oaste 
a fost tăiată cu sabia ...Şi pe rege l-au pus pe o targă și au fugit cu el peste 
munţi „„.„ Şi carele şi corturile şi diferite bombarde, maşini şi tunuri mari şi: 
mici pe toate le-am luat“ ê 

4. Concluzii. Întreaga politică de consolidare internă a Moldovei cît şi 
politica sa externă au determinat conflictul cu turcii. 

La lecţia a doua — Războaiele de apărare duse de moldoveni sub con- 
ducerea lui Ştefan cel Mare — accentul a căzut pe cuvîntul profesorului cu 
folosirea izvoarelor istorice. În acest caz, diafilmul ne-a ajutat să consolidăm, să 
fixăm cunoștințele din lecţie numai prin cîteva secvenţe: nr. 15, 16, 17 (pentru 
bătălia de la Vaslui) ; nr. 25,26, 28 (pentru bătălia de la Valea Albă) şi 
nr. 32, 33, 34, 35 (pentru Codrii Cosminului), toate folosite în partea finală 
a lecţiei. 

Am considerat că utilizarea diafilmului în timpul expunerii, ca în prima. 
parte, i-ar fi lipsit pe elevi de multe informaţii ştiinţifice, fapt ce ne-a. determinat 
să acordăm prioritate izvoarelor istorice aflate la îndemîna fiecărui profesor în 
„Crestomaţie. File din cronici“ (editată de Centrul de studii şi cercetări de istorie 
şi teorie militară, 1973). 

Am punctat unele momente ale lecţiei, după cum urmează : 

Bătălia de la Vaslui (10 ianuarie 1475), cu un citat din Gr. Ureche „...i-au 
biruit Ştefan vodă, nu atîta cu vitejia, cum cu meșteșugul... tocmise puţini oameni 
despre lunca Birladului, ca să-i amăgească cu buciume şi cu trîmbiţe. Atuncea: 
oastea turcească, întorcîndu-se la glasul buciumelor şi împiedicîndu-i apa şi 
lunca, şi negura acoperindu-i ..iară dindărăt Ştefan vodă cu oastea tocmită 
i-au lovit gioi, ghinarie 10 dzile“. (Vezi „Letopiseţul Țării Moldovei“, în „Cres- 
tomaţie“, p. 49). Această imagine a luptei a fost completată cu citatul din cro- 
nicarul polon Dlugosz care se referă la prada luată de Ştefan și dezastrul ce 
le-a pricinuit turcilor în retragere :*“ Toată oastea lui s-a îmbogăţit din prada 
luată de la turci : aur, argint, purpură, cai şi scule scumpe... Pe mai mulţi ţă- 
rani îi făcu boieri. Foarte puţini turci au putut scăpa cu fuga. Pentru că, cei 
care o luară la fugă şi se îndreptară spre Dunăre, fură tăiaţi de moldoveni 
care aveau cai mai buni, sau fură luaţi de valuri şi înecaţi. (Crestomaţie, p. 50). 

Această biruinţă a contribuit la creşterea prestigiului Moldovei şi a dom- 
nitorului ei atît de mult, încît, numele ţării era cunoscut în lumea întreagă, 
Moldova devenind o adevărată „poartă a creştinătăţii“. În sprijinul acestei afir- 
maţii, subliniată de profesor, aducem drept argumente noi aprecieri din croni- 
carul Dlugosz, folosind citatul foarte semnificativ : „O, bărbat demn de admirat, 
întru. nimic inferior ducilor eroici, care cel dintii dintre principii lumii a repur- 
tat în zilele noastre o victorie atit de strălucită contra turcilor... După părerea 
mea, este cel mai vrednic să i se incredinţeze conducerea şi stăpînirea lumii și 
mai ales funcțiunea de comandant şi conducător contra turcilor“. T 


6 Crestomatie. File din cronici, Editura militară, 1973, p. 44. 
1 Ibidem, p. 69. 

„Expediția turcească din anul 1476, soldată în final cu înfrîngerea turcilor, 
poate fi ilustrată folosind citatul din Giovani Angiolello, martor ocular al eveni- 
mentelor, iar pentru victoria din Codrii Cosminului se poate folosi un alt citat 
din Gr. Ureche, „Letopiseţul “Ţării Moldovei“, profesorul avînd libertatea de a 
alege citatul cel mai potrivit din textele găsite tot în „Crestomaţie.“ 

Procedînd în acest fel, s-a reuşit să se dea lecţiei un temei ştiinţific, ga- 
ranţia de autenticitate, lecţia nefiind redusă nici în acest caz la o simplă po- 
vestire, explicaţia cauzală fiind şi acum modalitatea ce face înţeleasă lecţia de 
istorie de elevi 8. Folosind în final diafilmul, s-a contribuit la uşurarea înţelegerii 
evenimentelor, scoțîndu-se în evidenţă culoarea locală, specificul timpului. Eve- 
nimentele astfel prezentate capătă noi dimensiuni, crează la elevi convingeri 
şi încredere în veridicitatea celor prezentate. 

În acelaşi mod s-au predat şi alte lecţii din istoria patriei, fără a absolu- 
tiza metoda, fără a fixa definitiv momentul utilizării mijloacelor tehnice într-o 
anume etapă a lecţiei. 

Iată şi un exemplu din istoria universală modernă unde procedeele sînt ase- 
mănătoare : Revoluţia burgheză din Franţa (1789—1794) — lecţie care se predă 
în două ore. 

1. Prima fază a revoluţiei : marea burghezie la putere 

2. A doua fază a revoluţiei : dictatura iacobină. 

Predarea noilor cunoştinţe se bazează pe o lectură prealabilă a princi- 
palelor probleme în cadrul grupelor de elevi, aşa încît cu ajutorul lor, folosind 
concomitent ca mijloace moderne diafilmul „Revoluţia burgheză din Franţa“, 
partea I şi a II-a şi izvorul istoric din Culegerea de texte pentru istorie univer- 
sală, vol. 1 (E.D.P., 1973), s-au urmărit şi subliniat : 


1. Cauzele revoluţiei 


— criza economiei feudale, anacronismul dintre sistemul politic şi situaţia 
celor trei stări generale. 

S-au întărit cele afirmate de elevi cu cîteva ‘secvențe din prima parte a 
diafilmului amintit : secvenţa nr. 2 — o alegorie semnificativă reprezentînd cele 
trei stări generale ; nr. 3, 4, 5, 6 — stările privilegiate ; nr. 7, 8, 9, — reprezen- 
tînd starea a treia. Elevii au tras concluzia că aceasta din urmă suporta toate 
obligaţiile şi că nu mai era dispusă să le accepte în continuare. În acest moment 
dăm citire şi celor trei întrebări ale abatelui E. J. Sieyès din „Ce este starea a 
treia...“ : „Ce este starea a treia ? Totul. Ce a fost ea pînă în prezent în ordinea 
politică ? Nimic. Ce doreşte ea ? Să devină ceva“. 9 

Prin secvențele 10—17 s-a scos în evidență pregătirea ideologică a revo- 
luţiei. Prezentînd portretele lui Turgot (secv. 19), Necker (secv. 20), se ajunge la 
concluzia: că epoca reformelor „gen Ludovic al XIV-lea“ a trecut şi că numai 
revoluţia putea rezolva criza societăţii franceze. 


8 Vezi şi Aurel Iordănescu, Folosirea izvoarelor istorice — mijloc de înte- 
meiere gtiințifică a lecției, în „Studii şi articole de istorie“, XVIII, 1972, p. 81—87. 


i7 9 E. J. Sieyès, Ce este starea a treia? Culegere de texte, Bucureşti, 1973, 
P. È 

2. Începutul revoluţiei : 14 iulie 1789 


— diafilmul ne prezintă un caiet de doleanţe (secv. 24). Aici am introdus 
și un citat din caietul de doleanţe al oraşului Nancy. 10 

Secvenţele 25—37 trec în revistă alte momente principale ale începutului 
revoluţiei, inclusiv atacul asupra Bastiliei. Aici s-a folosit şi un citat din Jurămân- 
tul din „Sala jocului cu mingea“, prin care se stabileşte precis scopul Adunării 
Naţionale : „Jurăm să nu ne separăm, ca Adunare Naţională, şi să ne întîlnim 
oriunde şi oricînd împrejurările o vor cere, pînă cînd vom fi redactat constituţia 
regatului şi o vom fi aşezat pe temelii solide.“ 11 


3. Desființarea privilegiilor feudale 


— secvenţa 38 ilustrează „La Grande peur“. 

— secvențele 40 şi 41 se referă la desființarea privilegiilor feudale din 
4 august 1789. 

— prin secvențele 43 şi 44 subliniem un moment esenţial al revoluţiei, 
adoptarea de către Adunarea Constituantă, la 26 august 1789, a Declaraţiei 
drepturilor omului şi ale cetățeanului — actul de deces al vechii orînduiri și 
enunţarea principiilor juridico-politice ale noii orînduiri burgheze. Acest moment 
îl punctăm şi prin prezentarea cîtorva din drepturile cetăţeanului enunțate în 
Declaraţie : 

I. „Oamenii se nasc şi rămîn liberi şi egali în drepturi, deosebirile sociale 
nu pot fi bazate decît pe utilitatea publică. 

II. ...Drepturile naturale şi imprescriptibile ale omului sînt libertatea, pro- 
prietatea şi rezistenţa la opresiune. 

III. Națiunea este sursa esenţială a principiului oricărei suveranităţi. 

VI. Legea este expresia voinței generale.“ 12 

După ce se comentează cu elevii, se trage concluzia că Declaraţia repre- 
zintă o sinteză a gîndirii înaintate a omenirii pînă la acea dată ; este bine să se 
comenteze şi Petiţia drepturilor, Mustrarea cea Mare, Declaraţia de indepen- 
denţă a statelor americane. ' 

Prin secvenţa 52 ilustrăm Constituţia din 1791. 


4. Izbucnirea războiului 


— S-a început cu secvenţa 53 care prezintă organizarea intervenţiei arma- 
tei străine. 

— un moment educativ, mobilizator al lecţiei este declararea „patriei în 
primejdie“, marcat de noi prin folosirea secvenţelor 8—10 din partea a Il-a 
a diafilmului, precum şi a discului „Marsilieza“, imn care descătuşează şi mobi- 
lizează forţe sociale de nebănuit. 


10 Culegere de texte pentru istoria universală, vol. 1, Bucureşti, 1973, p. 138—141. 
11 Ibidem, p. 143. 


ta Vezi „Declaraţia drepturilor omului şi ale cetățeanului, în Culegere de text, 
pentru istorie universală, vol. 1, Bucureşti, 1973, p. 146—148. : 

5. Insurecția din 10 august 1792 şi proclamarea Republicii se ilustrează 
cu secvențele 11—16. 


În acelaşi mod se tratează şi a doua fază a revoluţiei burgheze din Franţa : 
Dictatura iacobină. 

Din cele prezentate de noi, putem trage concluzia că integrarea mijloace- 
lor audio-vizuale se poate face în orice moment al lecţiei, în moduri diferite, 
urmărind diverse scopuri. Considerăm o eficienţă mai sporită a lor la transmiterea 
afectivă a cunoştinţelor. Nu ne-am propus să tragem concluzii definitive. So- 
cotim însă un bun cîştigat preocuparea noastră de a ancora lecţiile la noile teh- 
nici pedagogice şi că vom putea aduce o modestă contribuţie la perfecţionarea 
diferitelor modalităţi de realizare a unor lecţii moderne de istorie. 

Discuţii şi opinii 


„CERERILE NORODULUI RUMÂNESC“ ŞI FORŢELE 
SOCIAL-POLITICE LA 1821 


LOUIS ROMAN 


Revoluţia de eliberare naţională şi socială condusă de Tudor se numără, 
de peste un veac, printre marile evenimente aflate în centrul atenţiei istoricilor, 
necurmat apărînd contribuţii la o mai corectă şi mai multilaterală — deci mai 
nuanțată şi mai profundă — înţelegere a evenimentelor. Se constată insă că o 
serie de izvoare, luate în considerare în unele cercetări, sînt încă insuficient stu- 
diate, punîndu-se chiar semne de întrebare asupra veridicităţii cîtorva dintre 
ele (acordul ce-ar fi fost încheiat între Vladimirescu şi Iordachi Olimpiotul la 
27 decembrie 1820 1, convenţia presupusă a se fi realizat între sluger, Iordachi 
şi Ioan Farmachi în prima jumătate a lunii ianuarie 18212, etc.). 

Adesea publicate 3, rezumate şi comentate, Cererile norodului rumânesc 
din Valahiia (Ponturile, cum mai sînt ele numite) ridică totuşi şi ele nu puţine 
probleme. Socotite cîteodată drept „programul minimal şi autentic al revendi- 
cărilor revoluţiei“ 4 sau chiar „actul fundamental“ al acesteia 5, alteori la acest 
loc este ridicată prima Proclamaţie a Vladimirescului către ţară. 6 Uneori s-a 
accentuat asupra limitelor Ponturilor? ; s-a ajuns chiar ca — studiindu-se în ex- 


1 N. Adăniloaie, Boierii şi răscoala condusă de Tudor Vladimirescu, Buc, 
1956, p- 74—77. Toate datele se utilizează după stil vechi. 

2 V, Maciu,De la Tudor Vladimirescu la răscoala din 1907, Craiova, „Scrisul 
românesc“, 1973, p. 33. 

3 Sînt cunoscute pînă acum trei exemplare: în limba română .— prescurtat (20 de 
articole ; Documente privind istoria României. Răscoala din 1821, red. acad. A. Oțetea 
et al, I, Edit. Academiei, 1959, p. 272—274, nr. 166 — ulterior Doc. 1821; se notează 
şi cele trei ediţii anterioare ale aceluiași act; cf. şi E. Vîrtosu, Despre Tudor Vladi 
mirescu şi revoluţia de la 1821, „Casa şcoalelor, 1947, p. 67, n.) şi integral (34 de pon 
turi; N. Gr, Steţcu, I. Vataman, Un manuscris necunoscut al ponturilor lui 
Tudor Vladimirescu, în „Revista arhivelor“, XLVII, vol. XXXII, 2, 1970, p. 601—603), 
precum şi în limba germană — integral (E. de Hurmuzaki, Documente privitoare 
la istoria românilor, XX/1, ed. I. I. Nistor, 1940, p. 592—594, nr. DCLX, Anexa I — ulte- 
rior Hurmuzaki; Doc. 1821, I, p. 274—281, nr. 166). În realitate, avem de-a fact 
numai cu două variante, căci exemplarul- ultim este o traducere din epocă a unui text, 
similar „celui românesc cunoscut azi în 34 de puncte. 

4 E. Vîrtosu, op. cit., p. 6. 

5N. Isar, Un moment ideologic important în lupta poporului român pentr 

dreptate socială şi libertate națională... în „Revista de filosofie“, 18, 5,1971, p. 654, 65. 


„6 Introducere la Doc. 1821, I, p. 11; D. Berindei, Programul “mişcării revo- 
luționare din 1821, ibid, 18, 6, 1971, p. 793 ; idem, L'année révolutionnaire 1821 dat: 
les Pays Roumains, trad. M. Costescu — R. Creţeanu, Buc., Ed. de PAcademie, 1975, 
p. 137—143. 


1N. Iorga, Istoria românilor, VIII, Buc., 1938, p. 264, 266 (n. 3); acad 
A. Oțetea, Tudor Vladimirescu şi mişcarea eteristă în ţările româneşti. 1821—182, 
Buc., 1945, p. 275; idem, Tudor Vladimirescu şi revoluţia din 1821, Buc., Edit. ştiin 
ţifică, 1971, P- 390—391 ; etc. 

tenso programul mişcării şi acordîndu-se cuvenita atenţie amintitei Proclamaţii, 
precum şi altor documente ale revoluţiei, analizei fiindu-i proprii şi o sumă de 
observaţii pătrunzătoare — Cererile totuşi nici să nu se amintească 5; se pune 
chiar o întrebare deconcertantă („de ce a fost lăsată aproape cu totul în sus- 
pensie problema. reorganizării sociale şi politice de după încheierea revoluţiei ?“ 9) 
și se încearcă un răspuns, cînd lucrurile ar fi luat evident altă înfăţişare prin 
abordarea actului menţionat. 

Unele comentarii nu i-au relevat îndestul valoarea revoluționară în etapa 
dată, iar altele i-au pus în seamă prevederi înaintate pe care de fapt nu le con- 
ține („confiscarea şi fimpărţirea averilor boierilor asupritori“ ; „ideea secula- 
rizării averilor mînăstireşti“ ; „instituţia scutelnicilor să se desființeze“ etc.) 

Datarea s-a făcut în modalităţi diferite, admiţîndu-se că Cererile subsistă, 
de la mijlocul lunii aprilie 1821 10, din februarie 1! sau dinainte de 16 ale acelei 
luni 12, S-a presupus chiar că ele ar fi un răspuns la un proiect similar al lui 
Al. Ipsilanti 13, cînd lucrurile stau tocmai invers. 

Sint tot atitea motive ca analiza actului să fie reluată, căutindu-se răspun- 
suri la întrebările descifrate în nedumeririle relevate. 


Document programatic revoluţionar 


Se prevede 11 consolidarea autonomiei statale : noul domn nu va mai pu- 
tea aduce în ţară decît patru demnitari greci, iar mitropolitul, cei trei episcopi 
munteni, stareţii mănăstirilor şi zapciii vor fi numai dintre pămînteni. Se ur- 
măreşte consolidarea autorităţii şefului statului : caleşti poleite cu aur și argint 
şi işlice din cele mari nu vor mai putea fi utilizate decît de familia domnului. 
Reala semnificaţie a acestor cereri se evidenţiază dacă se are în vedere faptul 
că domniile fanariote au constituit forma cea mai gravă a dominaţiei otomane 
în Principatele româneşti extracarpatice, străvechea autonomie a ţării fiind în- 
călcată mai mult decât oricînd. Poziţia nesigură a vîrfului ierarhiei sociale. făcea 
puţin probabile orice ameliorări în ţară 15, iar criza declanșată în posesiunile 
de la Dunăre ale Imperiului la cumpăna veacurilor XVIII—XIX, avind grave 
urmâri pentru ţinuturile de la nord de fluviul6, a determinat unii domni să 


8 P. Cornea, Originile romantismului românesc..., Buc., „Minerva“, 1972, 
p. 162—170. 

9 Ibid, p. 169. 

10 Acad. A. Oțetea, Tudor Vladimirescu şi mişcarea eteristă..., p. 273, 274 
(n. 2); idem, în Istoria României, III, Buc., Edit. Academiei, 1964, p. 894 (şi n. 2); 
idem, Tudor Vladimirescu şi revoluția..., p. 389 (n. 57). 

HE. Vîrtosu, op. cit., p. 64. 

w Doc. 1821, 1, p. 272, nr. 166; N: Gr. Steţcu, I. Vataman, op. cit., 

P. ; etc, 

13 S. I. Gîrleanu, Tudor Vladimirescu. Viaţa şi fapta sa, Buc., E.ER., 1971, 
p. 154—155, 

14 În cele ce urmează, se utilizează varianta românească integrală a Cererilor. 
Pentru simplificare, pontul citat se notează în text. V 

5 T. I. Hope, Rapoartele lui Sir William Sidney Smith asupra stării Principa- 
telor Moldova şi Tara Românească în anul 1792, în „Studii“, 26, 4, 1973, p. 721—722, 

15 V, P, Mutafcieva, Al. Vianu, Frámîntările feudale din Bulgaria de 
Nord la sfîrşitul secolului al XVIII-lea şi începutul secolului al XIX-lea şi ecoul lor în 
Tara Românească, în Relaţii româno-bulgare de-a lungul veacurilor (sec. XII—XIĂ). 
Studii, I, Buc., Edit. Academiei, 1971, p. 187—251. 

folosească întreaga lor influenţă la Poartă pentru a fi maziliţi, făcînd chiar anu- 
mite plăţi în scopul arătat 17. Toate acestea s-au răsfrint negativ asupra dezvol: 
tării noastre economico-sociale : domnii şi suitele lor strîngeau mari averi, pe 
care le duceau dincolo de hotare 18 ; de pe urma rechiziţiilor în folosul Impe- 
riului otoman şi a diferenţei dintre preţul impus şi preţul pieţei la produsele 
furnizate Porții, Principatele suportau însemnate pagube (s-a apreciat că, numai 


în anii 1812—1819, Ţara Românească a pierdut astfel peste 21 mln. de piaștri, : 


iar Moldova — peste 12 min. 19) ; etc. | 
Cererile exprimă necesitatea unor însemnate schimbări ale regimului fiscal, 


administrativ şi judecătoresc. Se va uşura: povara dajdiilor asupra birnicilor, ` 
precum şi asupra contribuabililor privilegiați. Se vor lichida abuzurile apara- ! 
tului de stat. Se vor desfiinţa scutelnicii supușilor străini şi posluşnicii. Se vor 


anula lefurile acordate unor străini. Se va stabiliza regimul fiscal, un nou așe- 
zămint nemaiputîndu-se introduce mai des de o dată la 12 ani, „precum să 
urmează şi la neamurile cele luminate“ (pnt. 4), căci desele inovaţii. în materie 
determină jefuirea ţării. Importanţa cerințelor amintite se reliefează deîndată 


ea : Piti = AN ae pa 
ce se iau în considerare cel puţin cîteva fapte: numărul privilegiaţilor necon- 


tribuzhili s-a apreciat a fi fost în epocă egal cu cel al dajnicilor20; renta 
feudală, centralizată de stat de la ţăranii dependenţi, era de 3—4 ori mai mare 
decit renta percepută nemijlocit de stăpînii de moşii 21, fără a mai socoti dările 
indirecte şi extorcările de toate soiurile ale coruptului şi abuzivului aparat de 
stat de atunci (s-a apreciat că, numai în anii 1812—1820, domnii Ţării Romi. 
neşti şi Moldovei au ridicat ilegal din Principate 68 mln. de piaştri 22), 

Dacă solicitarea lichidării perceperii plăţilor pentru obţinerea dregăto- 
riilor de orice treaptă (cu expresa subliniere a interzicerii simoniei la hirotonirea 
preoţilor, la aceasta urmînd a se ridica „numai care va fi destoinic și unde 
va fi trebuinţă“) se prezintă doar ca o preocupare „ca să poată lipsi jafurile cu 
totul“ (pnt. 7), o cerinţă apropiată vizează un obiectiv mai înalt. Se subliniază 
anume că boierirea nu se va mai realiza nici „cu bani, ... nici după neam, ci 
numai după slujbă“ (= după merit ; pnt. 8), ceea ce constituie uñ evident atac 
împotriva privilegiilor politice ale feudalităţii. Se prevede şi desfiinţarea unor 
organe de stat (spătăria cea mare cu toţi dregătorii şi slujitorii ei, hătmănia 


divanului, vornicia de politie) şi crearea unei oştiri a ţării (4000 de panduri și. 


200 de arnăuţi, „scutiţi de toate dările ţări(i) şi cu leafă uşoară“, plătită din 


11 D. Fotino, Istoria generală a Daciei..., trad. G. Sion, Buc., II, 1859, p. 195; 
N. Iorga, Istoria românilor, VIII, Buc., 1938, p. 133. 
Général Comte de Langeron, in Hurmuzaki, Supl., 1/3, 1889, 
p. 72—73 ; T. I. Hope, op. cit., p. 722 ; etc. 
i Hurmuzaki, XVIII, ed. N. Hodoş, 1916, p. 459, nr. LIII. Vide şi: 
Al. Vianu, Negocierile ruso-turce cu privire la Principatele Române (noiembrie 1820— 
martie 1821), în „Analele rom.-sov.“, S. III. Istorie, XVII, 2 (42), 1963, p. 105—117: 
Idem, Pierderile suferite de Moldova în anii 1812—1816 la furniturile către Poarti 
după datele consulatului Rusiei din Iaşi, în „Romanoslavica“, XI, 1965, p. 323—332. 
20 Acad. A. Oțetea, Tudor Vladimirescu și revoluția din 1821, Buc., Edit. știin 
țifică, 1971, p. 76. 
„21 $. Columbeanu, Caracterul exploatării feudale a țărănimii în deceniile 
SA Ali A aa lui Tudor Vladimirescu (1800—1820), în „Studii“, XIV, 3, 1961, 
p. —586. 
2 D. Bodin, Tudor Vladimirescu în lumina izvoarelor italiene, in „Revista ist. 
rom.“, XI—XII, 1941—1942, p. 53. 

N 


„vistiriile mănăstirilor“ — pnt. 13), ceea ce — surpînd esențialmente aparatul de 
represiune feudal — dă măsura reală a amintitului atac împotriva dominației de 
clasă a boierimii. 

Se adaugă şi sancțiuni nominalizate. Câţiva boieri români şi greci vor fi 
scoşi din slujbe sub acuzație de prădăciuni şi de însușire silnică a unor moşii. 
Familia şi oamenii lui Alexandru Suţu — ultimul domn fanariot în Ţara Româ- 
nească, mort la mijlocul lunii ianuarie 1821 — va trebui să plece din ţară, iar 
actualul mitropolit (Dionisie Lupu) va fi înlocuit şi ostracizat (pnt. 18, 23) 
pentru că, deşi român, a sancţionat toate măsurile luate de domnul fanariot 
pentru împilarea norodului 23 ; cererile vizează evident şi înlesnirea unei even- 
tuale lichidări a domniilor fanariote. 

Se arată trebuinţa solicitudinii şi faţă de alte nevoi ale orășenilor şi ţăra- 
nilor. Se vor înlătura vămile interne, „precum să o(biycinueşte şi la ţărăle cele 
luminate“ şi se va micşora vama percepută la hotare, „fiind că, dintru această 
pricină a greutăţii havaeturilor şi a vămilor, neguţătoriia au încetat cu totul, 
ajungînd ţara în cea desăvîrşită lipsă a banilor ...““ (pnt. 6); se intenţionează 
astfel înlăturarea unei importante stavile în calea rapidei prosperări a pieţii pro- 
vinciale şi continuei dezvoltări a celei naţionale. 24 Se va înlesni și jeftini apro- 
vizionarea oraşelor. Se va uşura regimul fiscal al celor băjeniţi şi definitiv sta- 
biliţi pe teritoriul muntean (este vorba mai ales de transilvăneni 2, dar şi de 
bulgari şi alţi suddunăreni 26), precum şi situaţia celor aşezaţi vremelnic în cali- 
tate de păstori, meşteri, calfe, slugi etc.27. Legiuirea lui Caragea (1818) se va 
înlocui cu Pravilniceasca condică (1780), ceea ce urma a slăbi şi povara asupra 
clăcaşilor. Cea dintii interzicea încheierea în viitor de învoieli pentru mai puţin 
de 12 zile de clacă pe an, ce se puteau converti în 12 taleri, pe cînd la 1780 — 
— statuîndu-se claca la 12 zile pe an — se lăsa stăpinului libertatea de a încheia 
învoieli şi pentru mai puţin, de toate cele 12 zile ţăranul dependent putindu-se 
achita numai cu 0,75 taler. Faţă de Pravilniceasca condică, la 1818 se mai adău- 
gase o zi de arătură şi transportarea unui car de lemne pe an, se interzisese 
clăcaşului a face curătură nouă fără autorizaţia stăpinului, se obligase săteanul 
la transportarea gratuită la conacul stăpînului a produselor datorate ca dijmă. 28 
Dreptul de a se arenda cu precădere moșia de către clăcaşi (dreptul de „proti- 
misis“), întărit la 1780, îngrădit în 1791 şi 1816, a fost oficial desfiinţat la 1818, 
ceea ce constituia o victorie a marilor arendaşi asupra clăcașilor. 29 Ponturile 32 


23 Doc. 1821, I, p. 208—209, nr. 111. 

2 Ci. şi D. Bodin, 1821, în „Caiet metodic de istorie“, (2), 1971, p. 15 (Insp. 
şcolar municip. Buc.). 

SL R oman, Aşezarea statornică a românilor transilvăneni în Țara Românească 
(1739-1831), în „Studii“, 24, 5, 1971, p. 899—929. 

2% C. N. Velichi, La contribution de Pemigration bulgare de Valachie àù la 
renaissance politique et culturelle du peuple bulgare (1762—1850), Buc., Ed. de l'Aca- 
démie, „1970, p. 17—39. 

TL. Roman, Les Transylvains en Valachie (XVIII-e siècle-début du XIX-e 
sièele), 3 în „Revue Roum. d'Hist. “ XI, 5, 1972, p. 773—799. 

„ Corfus, Agricultura Tării Româneşti în prima jumătate a secolului al 
XIX- lea, Edit. Academiei, 1969, p. 13—35. 

23 V. A. Urechiă, Istoria românilor, IV, Buc., 1892, p. 139—143 (n.) ; X/B, 
1902, p. 200—201 (n.) ; Ioana Constantinescu, ... Arendarea pe baza drep- 
tului de protimisis în Tara Românească, în „Studii“, 18, 5, 1965, p. 1039—1056 ; 
I. Corfus, op. cit., p. 24—25. 

şi 33 au o însemnătate aparte. Se dă o înaltă apreciere conducătorului forţelor 
revoluţionare, „carele de cătră noi, tot norodul Ţării Româneşti, ca pă un iubitori 
de patrie s-au arădicat şi s-au orînduit ca să ne fie mai mare și chivernisitor la 
toată adunărea pentru folosul a toată opştea...“ ; se cere ca unităţile militare 
aflate sub comanda lui Tudor — „de (sYlujesc norodului și patrii..., folosului de 


obşte“ (pnt. 32) — să fie asigurate cu toate cele necesare de către vistieria ţării. 
Se urmăreşte, evident, consacrarea autorităţii slugerului şi a forțelor revolu- 
ţionare. 


Pontul 34 obligă la întărirea documentului printr-un „hrisov cu mare ju- 
rămînt obştesc“, întărit prin hatt-i-şerif şi aprobat de ţar (statutul de accentuată 
autonomie a Principatelor Române extracarpatice era limitat în vremea dată 
de rolul de „putere suzerană“ al Porții şi de „putere protectoare“ al Curţii de 
la Petersburg. „...La fieșcare domnie nooă să fie datori boieri(i) şi arhierei(i) 
țării) ca să iasă cu aceste ponturi înaintea domnului la marginea Dunări(i) 
şi domnul să fie datori a le iscăli cum că le va păzi întocmai... Analizate în lu- 
mina întregului conţinut al Cererilor, prevederile finale relevă intenţia netă de 
a le transforma într-o constituţie a ţării, ceea ce s-a observat încă în acea 
vreme 30. 

O interesantă, cerere — mitropolia, episcopiile şi marile mînăstiri să ţină, 
şcoli pe cheltuială proprie pentru copiii românilor de toate stările —, aflată 
chiar la începutul documentului (pnt. 2!), arată însemnătatea acordată în- 
văţării poporului. Cerinţa — căreia i se alătura reiterata subliniere a preluării 
realizărilor obţinute de „ţărăle (neamurile) cele luminate“ — subliniază via 
dorință de a lichida decalajul faţă de statele cele mai dezvoltate ale epocii 3t, 
decalaj determinat mai ales de perpetuarea rînduielilor feudale şi a dominaţiei 
străine în ţările române. 32 

Atrage atenţia și faptul că titlul documentului vorbeşte despre „norodul 
rumânesc din Valahiia“, sensul cărei formule merită a fi desluşit. în 1816, 
ducindu-se la Herculane pentru a-și căuta de sănătate, Tudor stă şi prin 
Mehadia, cînd, pentru a avea ce citi la băi, solicită printre altele și Istoria 
rumânească 33, sub care denumire se poate identifica lucrarea — pe atunci de 
curînd apărută — a lui P. Maior (Istoria pentru începutul românilor în Dachia, 
Buda, 1812). Cunoscuta scrisoare din 5 aprilie 1821 a Vladimirescului către mi- 
tropolit şi vel vistierul muntean cere a se stabili legături cu boierii moldoveni 
„ca uni(i) ce sîntem de un neam, de o lege..., ca, fiind la un gînd şi într-un 
glas cu Moldova, să putem cîştiga deopotrivă dreptăţile acestor Prinţipaturi, 
ajutorindu-ne unii pe alţii“ 34. În acest context, este permis a înţelege că titlul 


% Hurmuzaki, S. N., II, ed. acad. A. Oţetea-D. Berindei, 1967, p. 686— 
687, nr. 647; C. Şerban, Ecoul mişcării revoluționare din 1821 în presa europeană, 
in 150 de ani de la mişcarea revoluționară condusă de Tudor Vladimirescu, Drobeta 
Turnu Severin, 1973, p. 127—128. 

31 Ideea apare tot mai frecvent în epocă: la moldoveanul N. Rosetti-Roznovanu 
în 1819 (N. Isar, Condillac şi ideologia franceză în preocupările lui Nicolae Rosetti- 
Roznovanu, în „Revista de filosofie“, 19, 5, 1972, p. 673), la munteanul D. Golescu în 
1826 (Insemnare a călătoriei mele..., ed. G. Pienescu, Edit. Tineretului, (1963) pass). 

32 Nicolae Ceauşescu, România pe drumul construirii societăţii socialiste 
multilateral dezvoltate..., vol. 8, Buc., Edit. politică, 1973, p. 254—255. 

33 N. Stoica de Haţeg, Cronica Banatului, ed. D. Mioc, Buc., Edit. Acade- 
miei, 1969, p. 304. i 

34 Doc. 1821, II, 1959, p. 33, nr. 16. 

Cererilor porneşte de la conştiinţa unităţii poporului, locuitor în Ţara Româ- 
nească, Moldova, Transilvania, Banat etc., revendicările fiind formulate în 
numele uneia din părţile lui componente — aceea din „Valahiia:“ (= "Țara 
Românească). 

Dacă la o sumă de idei ale ponturilor (atacul viguros împotriva domi- 
naţiei de clasă a feudalităţii, cu solicitarea expresă a ridicării pe treptele sociale 
după merit ; afirmarea caracterului reprezentativ popular al conducerii mişcării, 
eforturile ei avînd drept ţel suprem binele întregii naţiuni ; conştiinţa necesităţii 
de a culturaliza poporul şi de a prelua realizările ţărilor celor mai dezvoltate 
ale vremii ; înţelegerea militantă a unităţii românilor din toate ținuturile ; in- 
tenţia de a elabora o constituţie) se adaugă şi idei din prima Proclamaţie către 
popor, precum și din alte documente ale mişcării („a întîmpina răul cu 
rău !“, „trebuie să facem bine. Iar acesta nu se face pînă nu să strică răul !“ 35, 
ceea ce constituie justificarea mişcării prin dreptul de rezistență la opre- 
siune 36 etc.), vom, avea o clară conturare nu numai a gradului. de pătrundere 
a ideilor luminismului francez la noi, dar mai ales a specificului preluării lor 
de către forţele înaintate din zona carpato-dunăreană în epocă : acele idei devin 
în tot mai mare măsură steagul luptei revoluţionare nu numai pentru lichi- 
darea feudalismului, dar şi pentru independenţa şi unirea țărilor române. 

Toate cele de mai sus arată că Cererile constituie un important docu- 
ment programatic revoluţionar. Nu i se pot trece însă cu vederea severe limite, 
care desigur nu-i alterează semnificaţia, ci i-o circumscriu precis atît la gradul 
de maturizare a forţelor revoluţionare din societatea românească a vremii, cât şi 
la condiţiile complexe în care erau ele silite să acționeze (dacă raţiuni de ordin 
politic limitau programul, reformele preconizate de acesta erau radicalizate în 
procesul aplicării lor de către ţărani). Astfel, urmărind consolidarea autonomiei 
statale, ponturile admit suzeranitatea şi, respectiv, protecţia celor două puteri 
limitrofe. Avîndu-se în vedere înlesnirea unei eventuale înlăturări a fanarioţilor 
şi consolidarea autorităţii şefului statului — la care demnitate este sugerată pro- 
movarea Vladimirescului —, se lasă totuşi deschisă posibilitatea menţinerii unui 
domn grec. Săvîrşindu-se un atac violent împotriva privilegiilor politice ale boie- 
rimii, se acceptă însă menţinerea lor. Dorindu-se realizarea unor însemnate schim- 
bări ale regimului fiscal, nu se înlătură cu toate acestea existența a trei mari 
grupări fiscale : birnicii (cu cea mai grea povară), contribuabilii privilegiați 
(obligaţi la un cuantum mai redus al dajdiilor) şi scutiţii de orice dări. Inten- 
ționîndu-se uşurarea situaţiei clăcaşilor, stăpînirea asupra moșiilor rămîne totuşi 
intangibilă. Preconizîndu-se importante măsuri în vederea stimulării dezvoltării 
comerţului intern şi extern, precum şi a prosperării oraşelor, nu se avansează însă 
nici o propunere concretă cu referire la stimularea dezvoltării producţiei manu- 
facturiere, meşteşugăreşti şi miniere. 


35 Ibid., I, p. 207—208, nr. 110. ; ; 

3 Acad. A. Oțetea, Tudor Vladimirescu şi revoluția... p. 204—205. Pentru 
comentariul în acest spirit al ideilor Proclamaţiei, vide P. Cornea, Originile roman- 
tismului românesc..., Bucureşti, „Minerva“, 1972, p. 163—166. 

Datarea ponturilor 


Într-o scrisoare către C. Samurcaş, Tudor scrie : „Trimisei și cererile noro- 
dului...“ (subl. L.R.) 37. Că aici într-adevăr se indică documentul nostru ne-o 
relatează şi un memorialist al vremii : ajuns la Craiova, lui Samurcaş i se soli- 
cită de către sluger desfiinţarea vinăriciului şi văcăritului, micşorarea birului, 
sancţiuni împotriva unor boieri jăcmănitori ş.a., apelindu-se și la prevederile 
tratatului de la Kiiciik Kaynarca 358, ceea ce constituie enumerarea evidentă 
a unor formulări ale actului în discuţie 39. În acel moment aşadar, Cererile 
existau. l 

Scrisoarea amintită, nedatată, este presupusă de către editori a fi din 
15 februarie 1821 40. Este oare bine stabilită ziua? Vladimirescu îl aminteşte 
acolo pe Pavel Macedonschi, venit la el cu corespondență. Se cunoaşte că emi- 
sarul boierilor otcîrmuitori a venit la 14 februarie la Tudor, aflat la mănăstirea 
Motru îl, dar el mai plecase din Bucureşti spre conducătorul mişcării la 3 fe- 
bruarie, fiind înapoi în Capitală cel mai tîrziu în ziua de 9 a acelei luni42. Se 
crezuse de aceea că scrisoarea, căreia ştim că i se anexau Cererile, ar fi fost 
înmînată de Tudor lui P. Macedonschi cu ocazia vizitei din prima decadă a 
lunii februarie. 43 Dar scrisoarea fusese adresată de sluger lui C. Samurcaş %4, 
însărcinat de către Divan cu o misiune la Craiova de-abia la 11 februarie %, 
de unde rezultă că pomenita atestare a Cererilor datează într-adevăr din 
15 ale lunii. A 

Pînă la mijlocul lui februarie, ele fuseseră adesea folosite prin judeţe de 
către crainicii „Adunării norodului“ 46 şi, în textul izvorului în discuţie, există 
un detaliu, util pentru încă o deplasare a unui terminus ante quem necesar. 
În ambele variante (pnt. 28 şi 18) 47, se cere izgonirea din ţară a căminarului 
Ştefan Bibescu și a stolnicului Barbu Viişoreanu pentru că „au ucis norodul 
cu arme de moarte, fără a-i întreba ce le este cererea“. Aşa cum s-a conchis, 49 
referirea se face la lupta (desfăşurată în decurs de cîteva zile, cu începere de la 
2 februarie) de la mănăstirea Motru, unde cei doi ispravnici de Mehedinţi 
— baricadaţi cu oamenii lor între zidurile lăcaşului — ordonă a se trage în 


3? Doc. 1821, I, p. 268, nr. 163. : 

38 I. P, Liprandi, in Doc. 1821, V, 1962, p. 175, 274—275. Kâgiik Kaynarca 
Teit. Kiuciuk Kainargea) este oiconimul turcesc corect ; „Kainargi“ este o formă coruptă, 
«care — deşi obișnuit folosită în diferite limbi — este de abandonat. 

39 Faptul este relatat şi de Ilie Fotino (Tudor Vladimirescu şi Alexandru Ipsilante 
în revoluțiunea din anul 1821..., trad. P. M. Georgescu, ed. A. I. Fotino, Buc., 1874, 
P. 30—31), care reproduce „Propunerile lui Tudor“, cuprinzînd — cu deformări — idei 
din Cereri. 

40 Doc. 1821, I, p. 268, nr. 163. 

41 Ibid., p. 312 (n. 4). 

42 Ibid., p. 225, nr. 123 (şi n.) ; p. 247, nr. 145. 

43 N. Iorga, Noi scrisori ale lui Tudor Vladimirescu, în „Revista istorică“, XIX, 
4—6, 1933, p. 162. l 

44 Doc. 1821, I, p. 269 (nota lui G. Macescu). 

45 Ibid, p. 259—260, nr. 152. 

46 I. P. Liprandi, în Doc. 1821, V, p. 175, 274—275. 

41 La compararea — aici şi în alte locuri — a textelor celor două variante, în cazul 
cînd o idee se referă la formulări existente în ambele cazuri, se notează întîi pontul va- 
riantei integrale, apoi âl celei prescurtate. Dacă o prevedere lipseşte din varianta de pe 
urmă, se indică numai articolul celei integrale. 

45 N, Iorga, op. cit, p. 161. 

insurgenții asediatori, din rîndurile cărora cad câţiva. 49 Se poate deci deduce 
că pontul respectiv a fost redactat chiar în zilele asediului, ceea ce se confirmă 
şi printr-o scrisoare din 4 februarie a lui Tudor către Divanul muntean 5%; 
ispravnicii închişi în mănăstire, cu vreo 40 de oameni, „fără nici un cuvînt al 
dreptăţii au pornit bătaie cu arme dă moarte asupra norodului“, drept pentru 
care acesta a închis mănăstirea şi a hotărît să-i dea foc, iar după ce-i va prinde 
pe asediați, să-i execute. „Şi cînd şi de acum înainte — continuă slugerul — 
dregătorii şi otcîrmuitorii locului să vor purta tot asemenea şi nu vor îngădui 
pă norod a-şi cere împărăteasca milă pentru lipsirea jafurilor şi a tiraniilor, ei 
sint hotărîţi ca pe cîţi vor putea prinde, pe toţi să-i jărtfească...“ 

Se poate observa, pe de-o parte, utilizarea aceluiași limbaj în ambele 
locuri („au ucis norodul cu arme de moarte“, „au pomit bătaie cu arme dă 
moarte asupra norodului“). Scrisoarea, pe de altă parte, arată clar starea de 
spirit a oștirii şi conducătorului ei în zilele asediului; le va apare deci necesar 
a se include în cereri unele sancţiuni nominalizate pentru înspăimintarea ele- 
mentelor reacționare, în vederea paralizării eventualelor acţiuni viitoare împo- 
trivitoare. | 

Varianta integrală a Cererilor este de fapt compusă din patru părţi: 
1) pnt. 1—27 (cereri ce urmăresc schimbarea situaţiei diferitelor clase şi pături 
sociale) ; 2) pnt. 28—31 (împotriva unor elemente duşmănos caracterizate se 
solicită sancţiuni, ce se adaugă celor inserate mult anterior cu referire la familia 
fostului domn şi la mitropolit) ; pnt. 32—33 (privitoare la „Adunarea noro- 
dului“ şi la Tudor) ; 4) pnt. 34 (se cere insiituţionalizarea prevederilor docu- 
mentului). Se observă deci că art. 28 — referitor la Bibescu şi Viişoreanu — 
este primul din grupul celor ce solicită compact sancţiuni şi, în puterea celor 
de mai sus, se impune concluzia că toate punctele 28—31 au fost redactate 
în aceleași zile de la începutul lunii februarie. 

_ Paragrafele 32—33 nu se puteau elabora decît după constituirea oștirii 
revoluţionare şi, cunoscînd obiceiurile redactării şi copierii manuscriselor vremii, 
se poate lesne deduce că în general ponturile 32—34 au fost scrise ulterior nu- 
merelor 28—31. 

Cererile existau ca document distinct la 4 februarie — aceasta este con- 
cluzia ce pare a se impune şi din analiza scrisorii din ziua amintită, a lui Tudor 
către Divan, căci în ea se află o formulare caracteristică („să vă învoiţi cu 
norodu la cererile ce fac“ — subl. L.R), iar în frazele ulterioare „cer“ mai 
revine de cîteva ori. 5i Se desprinde atunci încheierea că prima parte a docu- 
mentului (pnt. 1—27) este anterioară lui 4 februarie. Nu cumva la aceasta se 
referă data de 17 ianuarie, aflată în capul celui mai complet text integral cu- 
noscut al sursei ? 52 

Memorialistul arată a şti că — înainte de a pleca cu un grup de oameni 
din Bucureşti, spre a ridica poporul de dincolo de Olt — Tudor, în compania 


19 D. Berindei, Tr. Mutaşcu, Aspecte militare ale mişcării revoluţionare 
din 1821, ed. a II-a, Edit. Militară, 1973, p. 60—61. 

50 Doc. 1821, I, p. 229—230, nr. 128. 

51 [bid, p. 230, nr. 128. O formulă asemănătoare apare şi în scrisoarea din (1 fe- 
bruarie a Vladimirescului către N. Văcărescu (ibid, p. 258, nr. 151). | 

52 N. Gr. Steţcu, I. Vataman, Un manuscris necunoscut al fonturilor 
lui Tudor Vladimirescu, în „Revista arhivelor“, XLVII, vol. XXXII, 2, 1970, p. 601. 

altor câţiva, a redactat „proclamaţiile către panduri și către toată ţara şi înştiin- 
ţările către turci“, 5 „a întocmit... o proclamaţie și alte acte...“ 54. Este, poate, 
vorba nu numai de prima Proclamație către ţară şi de arzul către Poartă 55 dar 
şi de Cererile norodului rumânesc, în sprijinul cărei ipoteze subsistă cîteva argu- 
mente. ? 

Proclamaţia, despre care se ştie că a avut un mare răsunet în mase, n-a 
fost un act însăilat în grabă, ci redactat pe îndelete, ca urmare a unei îndelungi 
cumpăniri, ceea ce se vede şi din evoluţia textului manuscris 55, dar şi din 
îndemînarea cu care a fost el conceput, corespunzind pe deplin stării de spirit 
a maselor. 57 Împreună cu o seamă de oameni, duminică 23 ianuarie 1821, Tudor 
cobora de la m-rea Tismana în sat la Padeş, unde — în faţa pandurilor din 
plaiul Cloşanilor, adunaţi de un om de încredere — dădea glăsuire primei Pro- 
clamaţii către norod. 58 La 23 ianuarie era însă redactat, poate, nu numai textul 
acestui document, ci şi cel al Cererilor, după cum pare a rezulta -din cuprinsul 
arzului din acea zi „adresat Porții. Aici se întîlneşte nu numai o expresie a Pro- 
clamaţiei („boierii noștri, atât cei bisăriceşti, cît şi cei politiceşti...“) 59, dar şi 
una a Cererilor („noi, tot norodul rumânesc din Valahia...) 60, alături de acu- 
zaţii directe (ce amintesc de ponturi) la adresa boierilor „greci şi români“, a 
domnilor din trecut şi mai ales a lui Al. vodă Suţu şi a mitropolitului 61. 

Ghenadie protosinghelu, ce ne-a lăsat copia textului românesc integral al 
Cererilor, notează de-altminteri că acestea sînt „ponturile care le-au scos Theodor 
Vladimirescu, cu care ponturi s-au ajutat la începu(tu)l rebelii(i), că le arăta 
norodului...“ 62. Fără a se cunoaşte încă o bună parte din cele ce ştim azi despre 
actul discutat, în urmă cu mulţi ani s-a emis opinia justă că el constituie o 
primă formă a ideilor Vladimirescului. 63 Şi ar fi oare posibil ca Proclamația și 
Cererile, documentele programatice fundamentale ale revoluţiei din 1821, să 
nu fi fost îndelung chibzuite 64 de omul care pregătise din vreme mișcarea şi-şi 
afirmase de-atitea ori — înainte şi în timpul ei — ura neîmpăcată împotriva 


5 Naum Rimniceanu, Scrisoarea munteanului ca răspuns la scrisoarea mol- 
ie ed. C. Erbiceanu, în „Biserica ort. rom.“ XIII, 6, 1889—1890, p. 278; 
> P. 337. 

5 I. P. Liprandi, în Doc. 1821, V, p. 169, 269. Vide şi: D. Bodin, 
Tudor Vladimirescu şi Constantin Samurcaş, în În amintirea lui Constantin Giurescu.. 
Buc., 1944, p. 160—161; acad. Şt. Pascu, Mişcarea revoluționară din 1821 de sub 
conducerea lui Tudor Vladimirescu, în „Anuarul Instit. ist. arh.“, Cluj, XIV, 1971, p. 16. 

55 E. Vîrtosu, Despre Tudor Vladimirescu şi revoluția de la 1821, „Casa şcoa- 
lelor“, 1947, p. 20 (şi n. 2.). 

56 Ibid, p. 22, 55—56 (nr. 7) ; foto. 5—6 (între p. 34—35). 

SI P. Liprandi, în Doc. 1821, V, p. 170, 270 (şi n. 2); P. Cornea, 
Originile romantismului românesc..., Buc., „Minerva“, 1972, p. 164—165. 

5 I. Dîrzeanu, în Doc. 1821, V, p. 21—22. 

5 Doc. 1821, I, p. 210, nr. 111. 

60 Ibid., p: 208. Aceeaşi formulă şi în scrisoarea din 26 ianuarie 1821 către îm- 
păratul Austriei (El. Moisuc, În legătură cu cel dintii arz înaintat Porții de către Tudor 
Vladimirescu, în „Revista arhivelor“, XLIX, vol. XXXIV, I, 1972, p. 88, nr. 1). 

ê Doc. 1821, I, p. 208—209 (şi p. 210 — Anexa). 

2 N. Gr. Steţcu, I. Vataman, op. cit p. 601. 

83 N. Iorga, op. cit., p. 160. 

hi D. Berindei, Cu privire la caracterul mişcării revoluționare din 1821, în 
„Studii art. ist“., XX, 1972, p. 98: programul fusese elaborat cu mult înainte. 

boierimii, a domniilor fanariote, a dominaţiei otomane ? 65 Ar fi oare posibil 
să nu se fi pregătit el şi din acest punct de vedere, cînd de către oameni — cei 
mai mulţi fiind foarte depante de pregătirile ce el le făcea cu înfrigurare în 
vederea marii ridicări populare — se afirma în ajunul ei nădejdea la schimbări 
în viitor 66 şi se prevedea posibilitatea unei apropiate revoluţii în Principate 67, 
iar după aceea se declara că mişcarea apăruse ca absolut firească ? 68 

Concluziile ce se impun sint deci acestea : ponturile 1—27 ale Cererilor 
au fost redactate în primele 10 zile ale revoluţiei (sau, poate, au fost chibzuite 
şi scrise chiar înainte de declanșarea mişcării, concomitent cu prima Proclamaţie 
și arzul) ; mr. 28—31 au fost elaborate în jurul zilei de 4 februarie 1821; 
articolele 32—34 au fost întocmite în intervalul dintre această dată şi ziua în 
care traducerea germană a variantei integrale a documentului se anexează la 
“un raport diplomatic (26 martie). 69 i 

Apare necesară şi o comparaţie între cele două variante ale Cererilor. 
Neglijînd deosebirile dintre ele, ce pot fi considerate drept secundare în condi- 
ţiile desfăşurării mişcării, merită de subliniat că textul prescurtat mu mai re- 
vendică scoaterea mitropolitului dim ţară (pnt. 18 şi 15), desființarea hătmăniei 
divanului (pnt. 16) şi a vorniciei de politie (pnt. 22), înlăturarea boieririi 
„după neam“ (pnt. 8 şi 7), aplicarea de sancţiuni unor boieri (pnt. 30 şi 31 
din varianta integrală), micşorarea veniturilor unor dregători (pnt. 19 şi 16; 
pnt. 20; pnt. 21). Or, textul prescurtat a fost desigur văzut de către sluger, 
căci îi adaugă manu propria un. al 20-lea pont (sancţiuni împotriva lui Iovan 
Rogobete şi Ghiţă Hoţul cu ceata) 10, ceea ce constituie de fapt o detaliere a 
celor referitoare la anturajul lui hagi Ienuş (pnt. 29 şi 19) 71. Rezultă deci că 
Tudor a încuviinţat schimbări în textul unui document programatic funda- 
mental al mişcării şi sensul acestei hotărîri mu poate fi decit acceptarea de către 
conducerea, forţelor revoluţionare populare a unor concesii față de unele grupări 
ale boierimii pămîntene ; se speră, desigur, că aceasta va înlesni acţiuni comune 
ale forţelor sociale diferite ce-şi desfăşoară potenţele. 

Cînd a fost elaborată varianta prescurtată ? Scrisoarea lui Tudor către 
C. Samurcaş, databilă la 15 februarie 1821, are o motă ulterioară : „Acest pitac 
al slugerului Theodor... s-au fost însoţit şi cu ponturile cele din partea norodului, 
care ponturi însfirșit numai este scris cu condeiu(l) răposatului sluger“ (subl. 


65 Cîteva mărturii strînse la acad. A. Oțetea, op. cit, p. 133—134, 136—137, 
592—394, 409. i ; 

6 G. Bogdan-Duică, G. Popa-Lisseanu, Viaja şi opera lui Gheorghe 
Lazăr, Buc., 1924, p. 23—24 (Gh. Lazăr la 1819); Zilot Românul, Înainte de 
Tudor Vladimirescu. 1800—1821... ed. B. P. Hasdeu, Buc., 1884, p. 111. 

€ Hurmuzaki, XVI, ed. N. Hodoș, 1912, p. 1010, nr. MCMLII (Formont 
la 1816); W. Wilkinson, Tableau historique, géographique et politique de la 
Moldavie et de la Valachie (1820), trad. (Dezos de la Roquette), Paris, 1821, p. 112. 

68 F, R(ecordon), Lettres sur la Valachie ou observations sur cette province 
et ses habitans..., Paris, Lecointe et Durey, 1821, p. 139—140 ; C. F Şerban, „Ecoul 
mişcării revoluționare din 1821, în presa europeană, în 150 de ani de la mișcarea 
revoluționară condusă de Tudor Vladimirescu, Drobeta Turnu-Severin, 1973, p. 133. 

% Hurmuzaki, XX/1, ed. I. I. Nistor, 1940, p. 592—594 nr. DCLX, Anexa I. 

7 E. Vîrtosu, Despre Tudor Vladimirescu... foto nr. 8 (între p. 34—35). 
Afirmația (Doc. 1821, I, p. 274, n. 1), după care şi art. 19 ar fi fost scris personal de 
sluger, nu se verifică. 

11 Vide comentariul la N. Gr. Steţcu, L Vataman, op. cit, p. 600. 

L.R.) 12. Se cunoaşte însă un asemenea exemplar al Cererilor, la care ultimul 
pont este scris chiar de Vladimirescu — varianta prescurtată. Se poate conjec- 
tura deci că la acea dată se comunica tocmai acest exemplar. Cum el nu conţine 
însă art. 32—34 din varianta integrală (referitoare la autoritatea „Adunării 
norodului“ şi căpeteniei ei, precum şi la transformarea Ponturilor într-o consti- 
tuţie), iar analiza anterioară a relevat că acele prevederi au putut fi întocmite 
între 4 februarie şi 26 martie, rămîne neclarificat încă în ce moment vor fi 
fost ele redactate. Se poate emite numai ipoteza că datează din preajma intrării 
oştirii revoluţionare în Bucureşti, cînd Tudor făcea cunoscutele eforturi de a-și 
impune autoritatea asupra boierilor rămași în Capitală. 

Atunci deci cînd se aduc dovezi în sprijinul lansării Cererilor la mijlocul 
lunii aprilie 1821 (în realitate, varianta lor integrală este anexată la raportul 
diplomatic din 26 martie), este de precizat că n-au fost acum concepute. Dovezi 
în acest sens ar fi poate de socotit şi unele contradicții dintre Ponturi şi acţiu- 
nile din acest moment ale conducătorului revoluţionar. Se stipulează înlăturarea 
mitropolitului Dionisie Lupu şi scoaterea lui din ţară (pnt. 18), dar Tudor îi 
face — lui şi veliţilor boieri — cereri continue pentru „Adunarea norodului“ 
şi-i va ţine apoi sub pază la Belvedere spre a nu fugi peste hotare. 73 Se prevede 
izgonirea, marelui meguţător craiovean hagi lenuş (pnt. 29), dar la 8 martie slu- 
gerul împrumutase de la el 5000 de taleri cu dobîndă, pe care la 22 aprilie 
solicita a i se achita. 74 Probele cele mai concludente au fost însă aduse prin 
discuţia anterioară asupra datării. l 

La 27 aprilie 1821, Fleischhackl raporta totuşi din Sibiu lui Metternich 
că, de Paşti, Tudor a lansat o proclamație, simultan cu un document similar al 
lui Al. Ipsilanti 75, iar într-o corespondență din 8 mai, publicația engleză „The 
Public Ledger“ afirma că slugerul ar fi declarat că „a redactat o constituție 
conținînd 48 de articole“. 76 Dacă această ultimă informaţie este reală, atunci 
avem de-a face cu un document — pînă acum încă nesemnalat!?! —, altul 
decît varianta integrală a Cererilor, aşa cum o cunoaştem azi (cu 34 de puncte). 
Cum proclamația lui Al. Ipsilanti este din 19 aprilie 18, iar Paștile cădeau în 
acel an la 10 ale lumii 79, ar rezulta că actul a fost lansat într-adevăr la mijlocul 
lui aprilie. Să avem oare de-a face cu o variantă extinsă a Ponturilor ? 


„Proclamaţia“ şi „Cererile“ — două ipostaze ale programului fundamental 
al revoluţiei 


Documente de mare importanţă în revoluţia din 1821, întocmite şi difu- 
zate practic simultan, comparaţia lor este interesantă și pentru că permite justa 


12 Doc. 1821, I, p. 269, nr. 163. 

73 Acad. A. Oțetea, Tudor Vladimirescu și revoluţia..., p. 379 sqq. 

14 Ibid, p. 381 (n. 28). 

15 Hurmuzaki, S.N., II, p. 686—687, nr. 647. 

16 Acad. A. Oțetea, op. cit., p. 389—390 (n. 57). 

71 Cf. şi N. Adăniloaie, Mişcarea revoluționară din 1821 reflectată în rapoar- 
tele consulare austriece, în 150 de ani... p. 71. 

18 Doc, 1821, Il, p. 83—84, nr. 52. 

79 Acad. A. Oțetea, op. cit, p. 390 (n. 57), 

apreciere a orientărilor politice-tactice ulterioare ale conducerii forţelor revo- 
luţionare 80, dar şi pentru că relevă o serie de alte elemente însemnate. 

Proclamaţia 81 cheamă la luptă pe toţi locuitorii, „veri de ce neam veţi 
fi“. Duşmanii sînt „bălaurii care ne înghit de vii, căpeteniile noastre, zic, atât 
cele bisericeşti, cît şi cele politiceşti“. Bunurile neguţătorilor și ale altor locuitori 
vor fi apărate, „numai binele şi averile cele rău agonisite ale tiranilor boieri 
să se jertfească... pentru folosul de obşte“. Se fac însă şi unele concesii (boierii 
ce vor sprijini mişcarea îşi vor păstra averile ; se va accepta suzeranitatea oto- 
mană), concesii care — în raport cu cele 34 de ponturi — sînt mult mai reduse. 
În schimb cererile revoluţionare sînt net radicalizate, ajungîndu-se la demascarea 
făţişă a dominaţiei feudalilor şi cerîndu-se surparea puterii ei economice. Pe 
această bază, se poate aprecia că avem de-a face cu un document programatic 
ce reprezintă interesele forţelor revoluţionare populare (țărănimea, sărăcimea 
oraşelor, burghezia în formare, boiernaşii) 82, conduse de Tudor, abilele concesii 
enumerate fiindu-le necesare pentru; consolidarea poziţiilor. Aceasta exprimă 
una dintre trăsăturile specifice ale raportului forţelor de clasă în ajunul şi în 
timpul mişcării : caracterul larg de masă al acesteia, conducătorii reprezentind 
literalmente întregul popor (ceea ce se înscrie atît în Proclamaţie şi Cereri 
— pnt. 32, cât şi în numeroase alte documente ale revoluţiei 8), în faţa acesteia 
punîndu-se cu limpezime țeluri hotărîte antifeudale (al căror sens este clar 
„receptat în epocă). 84 

În anumită: măsură, Cererile detaliază prevederile Proclamaţiei. Ele indică 
plafonul revendicărilor acesteia, solicitate în folosul poporului şi îndreptate îm- 
potriva boierimii. Stabilesc cuantumul concesiilor făcute acesteia. Concretizează 
oarecum asemenea formule contradictorii conţinute în Proclamaţie ca „ceia ce 
vă va povăţui mai marii Adunării, aceia să urmaţi...“ şi „să se aleagă dm 


8 Se susține pe bună dreptate, îmbinarea organică a ţelurilor sociale şi naţionale 
ale mişcării, pe tot parcursul ei [D. Bodin, Tudor Vladimirescu în Bucureşti, in 
„Revista ist. rom.“, XIII, 2, 1943, p. 21—23 (şi p. 23, n. 4); V. Maciu, Cuvint 
introductiv (1971), în 150 de ani de la mişcarea revoluționară condusă de Tudor Vla- 
dimirescu, Drobeta Turnu-Severin, 1973, p. 7—9; D. Berindei, Cu privire la 
caracterul mişcării revoluționare din 1821, în „Studii art. ist“, XX, 1972, p. 95—98 ; 
N. Adăniloaie, Mișcarea revoluţionară din 1821 şi programul ei, în „Historica“ 
(Acad. de şt. soc. şi polit, Centrul Craiova), III, 1974, p. 121—127)]. Apare însă 
necesar ca această orientare politică de ordin strategic să fie examinată în înfăţişările sale 
tactice din fiecare perioadă a revoluţiei. 

8 Doc. 1821, I, p. 207—208, nr. 110. Un comentariu asupra caracterului şi for- 
telor motrice ale revoluţiei, aşa cum se oglindesc ele în acest document, la I. Şendru- 
lescu, Proclamaţia de la Padeș, în „Studii art. ist“, XXIII, 1973, p. 95—97. , 

82 Acad. Şt. Pascu, Mișcarea revoluționară din 1821 de sub conducerea lui 
Tudor Vladimirescu, in „Anuarul Instit. ist. arh.“, Cluj, XIV, 1971, p. 16 (se face 
interesanta observaţie a asemănării Proclamaţiei, în punctele sale esenţiale, cu programul 
răscoalei din 1784). Vide şi Şt. Voicu, 116 ani de la revoluția lui Tudor Vladimirescu, 
în Din gîndirea materialist-istorică românească (1921—1944), ed. P. Teodor, Buc., Edit. 
ştiinţifică, 1972, p. 200 ; în istoria democraţiei românești, 1821 este piatră de hotar pentru 
Principatele extracarpatice, iar 1784 — pentru Ardeal. 

83 Doc. 1821, I., nr. 112, 128, 151 etc. i a 

& N. Iorga, Studii şi documente cu privire la istoria românilor, VIII, 1906, 
p. 131, 133, 134; Doc. 1821, IV, 1960, p. 123, 29%; Hurmuzaki, S.N., III, ed. acad. 
A. Oțetea, 1967, nr. 79, 121, 182; V. Papacostea, Știri din presa rusă cu 
privire la tulburările revoluționare din 1821, în „Revista ist. rom.“, XI—XII, 1941—1942, 
P. 309; C. Şerban, Ecoul mişcării revoluționare din 1821 în presa europeana, in 
150 de ani..., p. 129. 

căpeteniile noastre (feudale — L.R.) cei care pot să fie buni... și cu noi 
dimpreună vor lucra binele...“. 

Ponturilor nu le este însă propriu tonul direct antifeudal al Proclamaţiei. 
În general, ele puteau fi deci acceptabile şi unor grupări ale boierimii pămîntene 
reformatoare care, în anii precedenţi, formulaseră de altminteri anumite cereri 
similare. 8 Or, o altă trăsătură specifică a situaţiei din ajunul revoluției rezidă. 
în coincidența momentană a unor interese ale tuturor claselor şi păturilor sociale 
muntene 8, atunci realizîndu-se de altminteri şi acordul politic dintre Tudor şi 
unii boieri, precum şi între sluger şi reprezentânţi ai conducerii Eteriei. 8 Şi în 
timpul mişcării, Vladimirescu va declara, de exemplu : „norodul mu cere altcevaşi 
decît numai o dreptate ce poate fi folositoare şi tagmei boiereşti“, iar „eu nici 
asupra aceșştii tagme nu sînt voitor de rău, ci încă mai vîrtos le voiesc întregimea 
şi întărirea privilegiurilor“. 88 Se poate: de aceea conchide că Cererile constituie 
documentul programatic ce exprimă elementele, care puteau fi atunci comune 
acțiunii forţelor revoluţionare populare şi unor grupări ale boierimii pămintene. 
Varianta prescurtată a ponturilor, realizînd o mouă rundă de concesii față de 
acestea, se străduia să menţină unitatea de acţiune a unor forţe social-politice 
diferite, unitate minată de inexorabile contradicții de clasă. 

Descifrarea. simultaneităţii elaborării celor două. documente discutate de- 
monstrează faptul că ele constituie nu două programe distincte, ci programul 
inițial şi fundamental al revoluţiei 5%, exprimat în două ipostaze: Proclamaţia 
(adresată maselor celor mai largi) pune accentul pe interesele forţelor revo- 
luţionare populare, pe cînd Cererile (detaliind documentul anterior amintit în 
vederea tratativelor cu boierimea pămînteană, precum şi în alte țeluri) eviden- 
ţiază în special elementele ce puteau fi comune acţiunii unor forţe social-politice 
diverse. Ca urmare, în mod obiectiv, fiecare dim cele două acte tinde să exprime 
în plan ideologic interesele unei anumite coaliţii a forțelor de clasă. 

Cum se explică această situație specifică ? K. Marx exprima esența unui 
proces istoric de mare anvergură printr-o asemenea propoziţie : „secretul istoriei“ 


8 Vlad Georgescu, Mémoires et projets de réforme dans les Principautes 
Roumaines. 1769—1830. Répertoire et textes inédits, trad. R. Creţeanu, Buc., 1970, 
p. 15—17 (şi anexele aici citate). 

86 Introducere, la Doc. 1821, I, p. 13; acad. A. Oțetea, în Istoria României, 
III, Buc., Edit. Academiei, 1964, p. 853—861 , idem, Caracterul mişcării conduse de 
Tudor Vladimirescu : răscoală sau revoluție ?, în „Studii“, 20, 4, 1967, p. 679; idem, 
Tudor Vladimirescu şi revoluţia din 1821, Buc., Edit. ştiinţifică, 1971, p. 102 112, 
Gh. Platon, Programul național al revoluției de la 1821..., in „Analele şt. Univ. 
«Al. I. Cuza», Iaşi, S. N., Secț. III, Ist., XVII, 1, 1971, p. 21—22. 

87 Pentru caracterul înțelegerii, survenite între Tudor şi Eterie (colaborare, iar nu 
subordonare faţă de ea), vide: N. Adăniloaie, Boierii şi răscoala condusă de Tudor: 
Vladimirescu, Bucureşti, 1956, p. 76—78 ; acad. Şt. Pascu, op. cit., p. 16; V. Maciu, 
De la Tudor Vladimirescu la răscoala din 1907, Craiova, „Scrisul românesc“, 1973, p. 24, 
34 (lucrare din 1971); D. Bodin, 1821, în „Caiet metodic de istorie“, (2), 1971, 
p. 19—20 ; D. Berindei, L'annce révolutionnaire 1821 dans les Pays Roumains, Buc., 
Ed. de lAcadémie, 1973, p. 107—110. 

88 Doc. 1821, I, p. 258, nr. 151. Afirmaţii asemănătoare şi cu alte ocazii (ibid, 
p. 211—212, nr. 112; p. 230, nr. 128; etc.). 

89 Gh. Platon, Programul năâţional al revoluţiei de la 1821... în „Analele 
ştiinț. Univ. «Al. I. Cuza“, Iaşi, S.N., Secţ. III, Istorie, XVII, I, 1971, p. 22: Procla- 
mafia şi Cererile sînt documentele principale cu caracter programatic ale revoluției. 

Republicii romane „îl constituie istoria proprietăţii funciare“. 9% Parafrazindu-i 
expresia metaforică (dar schimbînd, desigur, ceea ce-i de schimbat), se va putea 
spune că „secretul istoriei“ revoluţiei din 1821 rezidă în faptul că — pe fondul 
coincidenţei momentane a unor interese ale tuturor claselor şi păturilor sociale 
muntene, în cadrul amplei înfruntări a forţelor social-politice — se duce lupta 
pentru rolul conducător între burghezia în formare, boiernaşi, pe de o parte, 
şi grupări ale marii boierimi pămîntene, pe de alta. În plan ideologic, aceasta 
se exprimă atît în conţinutul fiecăruia din cele două documente analizate (ca 
şi al altor acte ale mişcării), precum și în dihotomia programului fundamental 
al revoluţiei, cît şi în contrapunerea faţă de el a programelor boiereşti de 
reforme. : 

Lucrurile apar,: de asemenea, în acţiunea politică. Înlăturîndu-se unele 
interpretări mecorespunzătoare, s-a demonstrat că Tudor rămîne pe poziţii re- 
voluţionare în tot cursul mişcării, inclusiv în timpul cîrmuirii la Bucureşti. 9t 
El subordonează aici puterea boierimii, impunîndu-i linia de conduită şi sus- 
pectînd-o mereu, feudalii rămaşi în Capitală fiind siliți sub imperiul forței să 
acţioneze în sensul ce li se indică 9, ceea ce constituie de fapt o formă specifică 
a alianţei de clasă între burghezie, boiernaşi şi cercuri ale boierimii. 

La rolul conducător aspirau însă şi unii feudali, dornici să înlăture dom- 
niile fanariote, să consolideze autonomia ţării și să promoveze o serie de 
reforme, menite a rezolva problemele acute ale societății româneşti a vremii (în 
“condiţiile întăririi poziţiilor boierimii 93}. Este sensul pe care-l acordau acţiunii 
marii feudali, participanți la îndelungi consfătuiri cu Vladimirescu înaintea 
insurecției, numiţi apoi de acesta „făgăduiţi“. 94 

Peste ani, Iordache Golescu va relata străduinţa sa, a lui Dinicu Golescu, 
Nicolae Văcărescu şi 'C. Bălăceanu — în zilele, următoare declanşării mişcării — 
de a face o oştire „supt o bună stăpînire, cu cheltuiala ţării... ; şi însuşi Todor să 
fiie supus aceştii stăpîniri, cu câţi ostaşi va fi adunat, ca cu toţii într-o glăsuire 
să să chipzuiască cele dă folosul ţării, spre scăpare din cumplirea tiranilor şi ne- 
legiuiţilor fanarioți“ ; în cazul în care slugerul va refuza, „atunci să să bată cu 
iel, pînă îl va supune la stăpînire“ ; acesta este mandatul dat de Divan lui N. Vä- 


% K. Marx, Fr. Engels. Opere, vol. 23, Buc., Edit. politică, 1966, p. 96 (n). 

51 I. Şendrulescu, Ciîrmuirea revoluționară a lui Tudor Vladimirescu, în 
„Analele Univ. Buc.“, XX, 2, 1971, p. 65—73 (se citează păreri similare şi la antecesori: 
C. D. Aricescu, V. A. Urechia, A. D. Xenopol, N. A. Constantinescu, D. Bodin, 
acad. A. Oțetea, V. Maciu — p. 68, n. 17); N. Adăniloaie, op. cit, p. 112, 
115, 116; acad. Şt. Pascu, op. cit., p. 17. : 

2 D. Bodin, Tudor Vladimirescu, în Figuri revoluționare române. Cinci con- 
jerințe ale Universităţii libere, Bucureşti, „Cartea românească“, 1937, p. 65—67 ; idem, 
Tudor Vladimirescu în Bucureşti, în „Revista ist. rom.“, XIII, 2, 1943, p. 26—27 ; 
N. Adăniloaie, op. cit, p. 112—115; M. Radu, Răscoala din 1821 şi logica 
istoriei, în „Romanoslavica“, X, 1964, p. 250; D. Berindei, Mişcarea revoluționară 
“condusă de Tudor Vladimirescu — moment de seamă în isioria României, în „Lupta 
de clasă“, s. V., LI, 2, 1971, p. 87—88; N. Isar, Un moment ideologic important în 
lupta poporului român pentru dreptate socială şi libertate națională..., în „Revista de 
filosofie“, 18, 5, 1971, p. 649—653. 

% I, P. Liprandi, în Doc. 1821, V, p. 168, 268. i ; = 

% D. Bodin, Tudor Vladimirescu în Bucureşti, p. 19—20 : izvoare şi lucrări 
referitoare la aceste conciliabule prerevoluționare. 

cărescu, numit căpetenia oştirii alcătuite, dar neputincios a-şi îndeplini sarcina 
primită. % | po 

Apoi boierii trimit în locu-i pe C. Samurcaş. Acesta cere — şi Divanul 
îi pune deîndată la dispoziţie — o mare sumă de bani, sub pretextul încercării 
de a-i folosi pentru uciderea Vladimirescului. S-a probat însă că nu poate fi 
vorba, de aşa ceva 9% şi se susține că mersul acţiunilor lui N. Văcărescu şi 
Samurcaş se explică prin eforturile boierilor munteni aflaţi în legături cu Eteria, 
precum şi ale consulului rus Pini, de a sprijini în toate chipurile mişcarea pornită 
de sluger. 97 Analiza corespondenței acestuia cu cei doi boieri şi cu Divanul 
demonstrează însă că, în afara unei asemenea orientări a evenimentelor, subsistă 
şi o reală confruntare de poziţii politice. 9% 

Grupările feudale, care — în condiţiile stabilirii rolului conducător al 
boierimii — erau iniţial aliate sau gata a coaliza cu forţele populare, se înspăi- 
mîntă de faptul că acestea depăşesc cu mult limitele de acţiune, pe care marii 
boieri vroiseră a le impune. Cînd se produce dezavuarea ţaristă şi se conturează 
pericolul intervenţiei otomane, mulţi boieri fug peste hotare. La Bucureşti rămîn 
însă unii dintre ei „cu nădejdea că vor putea ajuta ceva ţării..., să înduplece“ 
pe Tudor. 9 În timpul cîrmuirii revoluţionare a acestuia, feudalii nu numai că 
se împotrivesc orientării lui, dar se străduiesc chiar a aplica propria lor linie 


de conduită. Lucrurile se complică încă mai mult prin faptul că — în locul 
colaborării iniţiale între mişcarea munteană şi Eterie — apar divergențe şi apoi 


un tragic conflict între Al. Ipsilanti şi Tudor. Reprezentanţii exploatatorilor 
apelează şi la sprijinul străin pentru reprimarea mişcării. 

Forţa hotărîtoare în revoluţia din 1821 se dovedeşte țărănimea, un rol 
deosebit revenind detaşamentului de luptă cel mai organizat — pandurii ; con- 
ducerea este asigurată de reprezentanţi ai micii boierimi, ai burgheziei în for- 
mare, pe atunci clasa cea mai înaintată a societăţii. 100 Apelînd la mase, ea 
urmăreşte crearea bazei populare a mişcării, a forţei armate, necesare îndepli- 
nirii sarcinilor interne și externe ale mişcării. Angajamentul jertfirii averilor 
„Tău agonisite ale tiranilor boieri“ corespunde nevoilor dezvoltării sociale, este 
argumentul fundamental pentru ridicarea maselor, dar şi pentru menţinerea 
boierimii sub permanentă ameninţare. Acţiunea de întărire a autonomiei ţării 


% Iordache Golescu, la E. Vîrtosu, Iordache Golescu şi întîmplările 
anului 1821, în „Viaţa românească“, XXII, 9—10, 1930, p. 255, 257; cf. şi N. Adă- 
niloaie, op. cit., p. 95—96. 

56 Acad. A. Oțetea, Tudor Vladimirescu şi revoluția..., p. 242—244 (n. 58). 

97 Ibid., p. 231—245. 

%8 Nu-i de neglijat nici menţiunea lui Ilie Fotino (Tudor Vladimirescu şi 
Alecsandru Ipsilante nî revoluțiunea din anul 1821...,) trad. P. M. Georgescu, ed. A. I. Fo- 
tino, Buc., 1874, p. 25—26) că Divanul i-a pus banii la dispoziție lui C. Samurcaş pentru 
a-i „întrebuința după împrejurări, sau dîndu-i lui Tudor, sau de nu lui — altora, iar 
lui să-i făgăduiască onori şi posturi...““. Nu apare oare aici şi intenția subordonării prin 
mituire ? 

99% Iordache Golescu, la E. Vîrtosu, op. cit, p. 262. Aceeași idee şi 
la Naum Rimniceanu, Scrisoarea munteanului ca răspuns la scrisoarea moldovanului, 
ed. C. Erbiceanu, în „Biserica ort. rom.“, XIII, 7, 1889—1890, p. 352. 

1% Șt. Voicu, op. cit., p. 194—195; L. Pătrăşcanu, Un veac de frămin- 
tări sociale. 1821—1907, Bucureşti, Edit. politică, 1969, p. 65, 82—83, 87—88 ; acad. 
C. C. Giurescu, Contribuții la studiul originilor şi dezvoltării burgheziei române 
pină la 1848, Buc., Edit. ştiinţifică, 1972, p. 243—244 et pass. 

(cu perspectiva ulterioară a cuceririi independenţei) — corespunzind, de ase- 
menea, necesităţii sociale — este un alt argument important pentru ridicarea 
maselor, dar şi pentru realizarea și menţinerea alianţei politice cu grupări ale 
boierimii pământene, ceea ce se poate înfăptui pentru că există o serie de 
interese comune ale tuturor claselor şi păturilor sociale muntene în momentul 
dat. Fiecare clasă socială urmăreşte însă interese proprii şi acţionează pentru 
o rezolvare specifică a problemelor. 

În acest context, Tudor Vladimirescu ne apare în adevăratul lui rol de 
personalitate istorică, înţelegînd în esenţă necesitatea dezvoltării sociale și sta- 
bilind scopurile şi acţiunile revoluţionare în conformitate cu ea. 101 

Desfăşurîndu-se într-o complexă situaţie internaţională, revoluţia din 1821 
are un mare răsunet în celelalte ţinuturi româneşti şi peste hotare. În general 
— în Principatele româneşti extracarpatice, în anii '20—40 ai secolului al 
XIX-lea, —, la rolul de conducător în mişcarea eliberatoare aspirau grupări ale 
boierimii, clasa cea mai bogată a societăţii, ce deţinea puterea politică şi avea 
în rîndurile sale o mare parte a intelectualilor pămînteni ai vremii ; rolul îi era 
însă disputat de reprezentanţi ai burgheziei în formare, ai boiernaşilor, te 
reușeau chiar să conducă diverse acţiuni în epocă. 192 Nu este deci de mirare 
că puternicele înfruntări de forţe social-politice, petrecute în condiţiile crizei de 
sistem a feudalismului în ţările române, au avut apoi o amplă rezonanţă în 
zbuciumata noastră istorie. 

Mecanismul contradicţiilor de clasă — în revoluţia din 1821 şi, în general, 
în ţările române, în anii '20—'40 ai secolului al XIX-lea — nu se reduce, 
desigur, la lupta pentru rolul conducător în mişcarea eliberatoare, ideilor şi 
acţiunii . ţărănimii şi sărăcimii oraşelor urmînd a li se acorda, de asemenea, 
atenţia meritată. Problemele structurii de clasă şi luptei social-politice în epocă, 
abordate şi pînă acum de o serie de cercetători, vor atrage cu siguranţă atenţia, 
şi în viitor, contribuţii ulterioare urmînd a da posibilitatea exprimării tot mai 
adecvate a realităţii. 


101 M. Radu, op. cit, p. 272; Miron Constantinescu, la V. Stan, 
Sesiunea ştiinţifică consacrată aniversării a 150 de ani de la mişcarea revoluţionară 
din 1821, în „Studii“, 24, 4, 1971, p. 822. ? , A 

12 L, Roman, Populaţia în raport cu societatea şi cu mediul natural, în Popu- 
laţia şi mediul înconjurător, coord. Al. Ionescu, Deva, 1974, p. 43—49 : structura socială 
— exprimată şi prin cuantificare, precum şi prin grafice — în Țara Românească, Transil- 
vania şi Moldova, în anii '20—"30 ai secolului al XIX-lea ; tendinţele pe plan economic 
şi social-politic în acţiunea fiecărei clase sociale. 

Izvoare istorice comentate 


TESTAMENTUL POLITIC AL LUI AUGUSTUS 
(Res gestae divi Augusti) 


= 

(Istoricul Suetonius relatează — în Viața lui Augustus, cap. 101 — că, 
după moartea, împăratului, întîmplată la 19 august anul 14 e:n., „testamentul 
său a fost adus (în senat) de vestale, care-l primiseră în păstrare împreună cu 
trei suluri sigilate. Toate au fost deschise și citite în senat“. Unul din cele trei 
suluri sigilate cuprindea un Breviar al acțiunilor pe care le săvirşise (Index 
rerum a se gestarum), care urma să fie gravat pe table de bronz şi expus în 
faţa mauzoleului său. În acelaşi timp, copii de pe el au fost gravate pe pereţii 
mai multor temple din Asia Mică, între altele din Ancyra (azi Ankara), în 
‘Galatia şi din Antiochia, în Pisidia. Dacă exemplarul original din Roma a 
dispărut, copiile din Ancyra şi din Antiochia s-au păstrat: cea din Ancyra 
— cunoscută sub numele de Monumentum Ancyranum — s-a păstrat atît în 
textul latin, cât şi cu o traducere în limba greacă, fapt care a ajutat la reconsti- 
tuirea părţilor latine deteriorate ; iar cea din Antiochia, numai în limba latină, 
a ajutat la precizarea conţinutului latin al unor termeni esenţiali, păstraţi la 
Ancyra mumai în traducerea greacă. Descoperit încă din anul 1555, de solii 
trimişi de împăratul Ferdinant I al Germaniei la Soliman cel Măreţ, el a fost 
publicat pentru prima oară în chip ştiinţific şi cu un întins comentariu istoric 
de Theodor Mommsen, sub numele de Res gestae divi Augusti, în 1865 şi apoi, 
într-o ediţie mult îmbunătăţită, în 1883. Textul ce urmează, referitor la, geneza 
şi esența „principatului“ lui Augustus și la cuceririle şi luptele din spaţiul danu- 
bian, urmează ediţia lui Jean Gage: Res gestae divi Augusti, text greco-latin 
şi comentariu, Paris, 1935). 


Textul 


§ 34. În al şaselea și al şaptelea consulat al meu? după ce pusesem 
capăt luptelor civile 3, am remis în mîinile senatului şi poporului roman con- 
ducerea treburilor publice 4. Drept răsplată, printr-un senatus-consult, am fost 
denumit Augustus 5. Din acest moment, am depăşit pe toţi în autoritate, 6 dar 
n-am avut niciodată mai multă putere decît cei ce mi-au fost colegi în vreuna 
dim magistraturi. 7 

Ş 29. I-am silit pe parți să-mi restituie prăzile de război şi stindardele 
a trei oştiri romane 8 şi să ceară cu umilinţă prietenia poporului roman. Toate 
aceste stindarde le-am depus în templul lui Marte răzbunătorul. 9 

§ 30. Am supus stăpînirii poporului roman neamurile pannonienilor 10 și 
am extins hotarele Illyricului pînă la ţărmul fluviului Dunărea. 1! Q oştire a 
dacilor, 12 care trecuse peste aceste hotare a fost înfrîntă și pusă pe fugă, iar mai 
apoi Oastea mea trecînd Dunărea 13, a silit neamurile dacilor să recunoască 
supremaţia poporului roman. 14 
(Jean Gage, Res gestae divi Augusti, Paris, 1935, p. 134+— 
136, 142—146, traducere nouă) 


Comentariu istoric 


1. Descoperită în 1555 de Augier de Busbecq (1522—1592), diplomat 
flamand în slujba împăratului Ferdinand I, inscripţia din Ancyra — „regina 
inscripţiilor latine“, cum a numit-o Mommsen — a fost gravată în primii ani 
ai domniei lui Tiberius pe pereţii exteriori ai templului ridicat aici în cinstea 
lui Augustus. Ea reprezintă „o scriere apologetică, destinată să perpetueze o 
imagine ideală a lui Augustus și a operei sale“ (Gag€). Redactată în mai multe 
etape, ea a fost încheiată cu un an înainte de moartea împăratului şi depusă 
în păstrarea vestalelor. În forma ei definitivă, ea cuprinde trei părţi: prima, 
cuprinzind paragrafele 1—14, înfăţişează funcțiunile îndeplinite şi onorurile 
civile sau religioase primite ; a doua, paragrafele 15—24, cuprinde un tablou 
al cheltuielilor făcute în folosul statului și poporului, iar a treia, paragrafele 
25—35, acţiunile politice şi militare prin care a consolidat statul roman. Deşi 
denumirea de „testament politic“ nu acoperă în întregime conţinutul inscripției, 
ea este comodă şi, avînd în vedere că ea conţine, în chip indiscutabil, o expu- 
nere avînd drept scop justificarea operei lui Augustus, ea poate fi menţinută 
ca atare. 

2 Consulatul al şaselea avusese loc în anul 28 î.e.n., iar al şaptelea în 
27 î.e.n. Augustus, menţionîndu-le împreună, vrea să marcheze cele două etape 
prin care s-a ajuns la „restaurarea republicii“ ; în anul 28 î.e.n, a anulat în 
chip treptat -măsurile ilegale luate în perioada triumviratului, pentru ca în ziua 
de 13 ianuarie 27 î.e.n., într-o memorabilă şedinţă a senatului, el să declare 
în chip solemn că remite în mâinile senatului şi ale poporului roman întreaga 
conducere a statului, renunțind la puterile excepţionale cu care fusese învestit 
în perioada luptelor civile. 

3. Începute odată cu asasinarea lui Caesar în anul 44 î.e.n., luptele civile 
se continuaseră pînă în anul 30 î.e.n. : în lunile martie—aprilie 43, lupta sena- 
tului împotriva lui M. Antonius (aşa numitul „război de la Mutina“) ; în 
noiembrie 42, lupta triumvirilor M. Antonius şi C. Octavius împotriva condu- 
cătorilor conspirației anticezariene, Brutus şi Cassius, sfîrşită cu înfrângerea. 
acestora la Philippi, în Macedonia ; în 41, lupta lui C. Octavius împotriva lui 
L. Antonius, fratele triumvirului, la Perusia, sfirşită cu pacea de la Brundisium 
între C. Octavius și M. Antonius ; lupta lui C. Octavius împotriva lui Sextus 
Pompeius, între 39 şi 36 î.e.n., încheiată cu înfrîngerea acestuia la Naulochos, 
de către Agrippa, urmată de uciderea lui Sextus de către M. Antonius; în 
36 î.e.n. rebeliunea triumvirului M. Aemilius Lepidus, urmată de depunerea lui 
din triumvirat ; în fine, războiul civil dintre C. Octavius şi M. Antonius, în- 
cheiat cu lupta navală de la Actium (2 septembrie 31 î.e.n.), moartea lui 
Antonius, ocuparea Alexandriei şi moartea Cleopatrei (30 î.e.n.). 

4. Prin această expresie, Amgustus încearcă să acrediteze afirmaţia că în 
şedinţa senatului de la 13 ianuarie 27 î.e.n., el ar fi restabilit constituţia republi- 
cană, renunțind la toate puterile excepţionale ce-i fuseseră atribuite în timpul 
războaielor civile. În realitate, la această dată a avut loc o „legalizare“ a puterii 
lui Augustus: preocupat de a da o formă constituţională — deci legală — 
poziţiei sale în statul roman, el s-a străduit să apară de acum înainte ca simplu 
delegat al senatului şi poporului roman, de la care deţine puterea în baza 
unei investituri legale. De aceea, renunţind la puterea triumvirală şi la coman- 
damentul militar extraordinar ce-i fusese acordat în 31 î.e.n., Octavius păstrează 
consulatul (pe care-l va exercita 5 ani, între 27 şi 23 î.e.n.), dar exercitînd un 
imperium consulare asupra întregului teritoriu roman, inclusiv provinciile sena- 
toriale ; mai păstrează titlul de imperator şi puterea tribuniciană. Iată de ce 
s-a spus cu drept cuvînt că „ceea ce actul din 27 a conferit în chip expres lui 
Augustus, — chiar dacă pe un timp limitat — n-a fost numai guvernămintul 
peste un număr de provincii, ci dreptul de a vorbi în numele poporului roman, 
de a comanda armatele, de a trata în numele său“. (A. Piganiol, Rome, 
p. 216). Dar în felul acesta nu mai poate fi vorba de o restaurare a republicii 
în vechiul ei conţinut. : 

5. Contemporanii au fost unanimi în a recunoaşte meritul lui Octavius 
în efortul de a se pune capăt războaielor civile şi de a restaura ordinea şi 
legalitatea. Velleius Paterculus rezumă sentimentul general de uşurare spunînd : 
„După douăzeci de ani, s-a pus capăt războaielor civile, s-au încheiat războaiele 
extemme şi pacea a revenit ; pretutindeni furia războinică s-a potolit, legile şi-au 
redobîndit puterea, hotăririle judecătoreşti autoritatea, senatul prestigiul ; ma- 
gistraturile şi-au recăpătat puterile din trecut ; statul a fost restaurat în forma 
veche a strămoșilor. Cîmpiile au fost redate culturii ; religiei i s-a redat respectul 
şi oamenilor siguranţa“. (Historia Romana, II, 89). De aceea, în şedinţa sena- 
tului de la 16 ianuarie 27 î.e.n., la propunerea lui Munatius Plancus i s-a acordat 
«apelativul de Augustus, după ce un număr de senatori propuseseră pe cel de 
Romulus, care l-ar fi consacrat ca pe un nou întemeietor al Romei. 

6. Pînă la descoperirea exemplarului din Antiochia, textul era întregit: 
„am depăşit pe toţi în demnitate“ (dignitate), dar exemplarul antiochian con- 
ţine termenul „auctoritate“, noţiune specific romană, fără corespondent în limba 
greacă. Aici găsim unul din elementele esenţiale ale Principatului : Augustus îşi 
defineşte poziţia în statul roman, arătînd că el a fost Princeps (primul dintre 
cetățeni) nu prin puterea pe care a avut-o, ci prin autoritatea de care se 
bucura, autoritate izvorâtă din liniştea şi legalitatea pe care le redase poporului 
roman. Numai că această auctoritas a lui Augustus îmbracă o formă care o 
face să se deosebească fundamental de cea existentă pînă atunci în concepția 
politică a Romei republicane : ea nu exprima numai o superioritate morală și 
politică, ci desemna poziţia predominantă a omului care întruchipa puterea de- 
plină în stat, concretizată într-un ansamblu de prerogative ce-i fuseseră acordate 
în chip legal de senatul şi de poporul roman. Şi, deoarece un asemenea conţinut 
avea numai autoritatea lui Augustus, este uşor de înţeles de ce el, deşi cu vă- 
ditä tendinţă de a ascunde adevăratul lui caracter, îl menţionează ca element 
care să-i definească poziţia excepţională pe care o deţinea în stat. 

7. Şi aici este vizibilă încercarea lui Augustus de a da „Principatului“ 
caracterul unei magistraturi ale cărei puteri nu se deosebeau de acelea ale celor- 

Jalte magistraturi. Realitatea arată, însă, că, atît prin originile sale, cît şi prin 
conținutul său, Principatul nu poate fi considerat ca o continuare a regimului 
republican. În adevăr, Princeps nu este un magistrat de tip republican, deoarece 
puterile lui nu se încadrează în sistemul magistraturilor obişnuite : în sistemul 
republican puterile erau atribut al unei magistraturi şi nu se puteau exercita 
decît în calitate de magistrat în funcţiune. Or, Augustus avea puterea tribuni- 
ciană fără să fie tribun (nici m-ar fi putut să fie, deoarece tribunatul nu era 
accesibil decît plebeilor, iar el era patrician), puterea fiind desprinsă de ma- 
gistratura care o genera ; la fel avea puterea proconsulară independentă atît de 
consulat, cît şi de proconsulat. Iată de ce, concluzia celor mai recente cercetări 
cu privire la esența şi poziția constituțională a „Principatului“ este că el repre- 
zintă un organ nou şi permanent suprapus vechii constituţii, întruchipînd un 
regim monarhic suprapus pe cale revoluţionară (dar legalizat subsecvent) insti- 
tuțiilor republicane menținute în chip formal, dar trecute în poziție subordo- 
nată (P. de Francisci). 

8. Augustus menţionează aici unul dintre cele mai mari succese diplo- 
matice din viaţa lui : restituirea de către parți a prăzilor de război și a stindar- 
delor romane pe care le capturaseră de la trei armate romane: în 53 î.e.n., 
cînd M. Licinius Crassus fusese înfrînt la Carrhae şi ucis ; la începutul anului 
40 îe.n., cînd L. Decidius Saxa, numit de M. Antonius guvernator al Syriei, 
fusese învins între Antiochia şi Apameea şi în 36 î.en. cînd M. Antonius, 
triumvirul, făcuse o expediţie nereuşită împotriva parţilor, iar în timpul unei 
retrageri penibile pierduse stindardele. Regele parţilor Phraates al IV-lea, a 
cărui stăpînire era încă neconsolidată, a trimis o solie la Roma oferind resti- 
tuirea stindardelor şi a prizonierilor, în schimbul înapoierii fiului său, aflat ca 
ostatec la romani. După oarecare tergiversări, el restitui — în anul 20 î.e.n. — 
stindardele şi prizonierii, fapt considerat de opinia publică romană ca o stră- 
lucită revanșă, cu atît mai mult cu cît ea avusese loc fără vărsare de sînge. De 
aceea, evenimentul a fost celebrat în poezia şi în arta timpului: Vergilius, 
Horatius şi Propertius au proslăvit-o în "poeziile lor, iar.scena restituirii se găseşte 
gravată pe cuirasa statuii lui Augustus găsită la Prima Porta (azi la Muzeul 
Vaticanului), unde este reprezentat un part îngenunchiat, întinzînd un stindard. 

9. Cu ocazia luptei de la Philippi, din anul 42 î.e.n., Octavius făgăduise 
construirea unui templu în cinstea zeului care răzbunase moartea lui Caesar. 
Dar cum acest templu, împreună cu forul care-l înconjura (constituind îm- 
preună Forum Augusti) nu a fost terminat şi inaugurat decît la 1 august 
anul 2 î.e.n., la data restituirii lor, stindardele au fost depuse, provizoriu, într-o 
capelă de formă rotundă, ridicată pe Capitoliu în acest scop lui Mars Ultor. 
Templul lui Mars Ultor a devenit mai tirziu locul unde au fost depuse toate 
stindardele recuperate. 

10. Supunerea triburilor pannonice a cerut un mare efort militar; ea 
fusese hotărâtă în anul 12 î.e.n. şi trebuia să se desfăşoare sub conducerea prin- 
cipalului colaborator al lui Augustus, M. Vipsanius Agrippa ; moartea acestuia 
în timpul pregătirilor (martie, anul 12 î.e.n.), l-a obligat pe împărat să încre- 
dințeze conducerea lui Tiberius, viitorul împărat, care în decurs de trei ani 
(12—9 î.e.n.) a supus triburile pannonice, împingînd frontiera. imperiului pînă 
la Dunăre. Dar supunerea lor definitivă a avut loc abia în anul 9 e.n., după 

înăbuşirea tot de către Tiberius, ajutat de nepotul său Germanicus, a marii 
răscoale a dalmaţilor şi pânnonilor dintre anii 6—9 e.n. 

11. La începutul stăpînirii lui Augustus, imperiul roman nu atinsese încă 
linia Dunării. De aceea, pentru a da Italiei o frontieră naturală care să îi garan- 
teze securitatea, el s-a hotărît să facă din Dunăre frontiera nordică a imperiu- 
lui ; aşa cum Caesar făcuse cu Rinul. Aceasta presupunea, însă, ocuparea mai 
întîi a regiunilor dintre Alpi şi cursul superior 'şi mijlociu al Dunării şi apoi 
pe acelea dintre Balcani şi Dunărea de Jos. Augustus a început cu acelea care 
asigurau liniştea Italiei, constituind treptat provinciile Raetia, Noricum şi Pan- 
nonia, care se întindeau de la izvoarele Dunării pînă la confluenţa ei cu Sava. 
Hotarele Illyricului, menţionat în acest pasaj, sînt foarte bine delimitate de 
către Suetonius care, în Viaţa lui Tiberius, îl arată ca întinzîndu-se „între Italia 
şi Noricum, Tracia şi Macedonia şi între fluviul Dunărea şi golful Mării Adria- 
tice“ (cap. XVII). 

12. Este evident că aici Augustus se referă la totalitatea conflictelor pe 
care le avusese cu dacii (şi este semnificativ că nu întrebuințează decît acest 
dpelativ, cel de geți, neapărind niciodată, deşi cele mai multe dintre ciocniri 
avuseseră loc cu geții), începînd cu campaniile lui Licinius Crassus din 29— 
28 î.e.n şi sfîrşind cu expediţia lui Cn. Cornelius Lentulus din jurul anilor 
9—11 e.n. 

13. Acest pasaj se referă, fără îndoială, la campaniile romanilor împotriva 
dacilor de la începutul sec. I e.n. De cînd teritoriile dintre Dunăre şi Balcani 
intraseră în sfera de influenţă a statului roman, geții din cîmpia munteană şi din 
sudul Moldovei săvirşeau necontenit incursiuni de pradă în aceste regiuni, mai 
ales în timpul marii răscoale a dalmaţilor şi pannonilor din anii 6—9 e.n. De 
aceea, după înăbușirea acestei răscoale, Cn. Comelius Lentulus a înfrînt o ar- 
mată a geților, care năvăliseră în sudul Dunării şi a impus sarmaților obligaţia 
de a se menţine departe de gurile fluviului. Cam în același timp (anii 9— 
11 €.n.), Sextus Aelius Catus a trecut peste Dunăre în cimpia munteană, a 
înfrînt şi ucis trei regi locali, a incendiat principalele așezări întărite getice din 
apropierea fluviului şi a strămutat în Ripa Thraciae (viitoarea provincie Moesia 
Inferior) 50 000 de geţi, pe care i-a colonizat acolo. Această acţiune energică 
(pe care datele arheologice o confirmă) a slăbit confederaţia tribală a geților 
din cîmpia munteană şi sudul Moldovei, asigurînd liniştea regiunilor din sudul 
Dunării. 

14. Expresia latină: „imperia populi Romani perferre“ este în mod voit 
ambiguă, ea putînd fi interpretată de meșştiutori în sensul cel mai favorabil îm- 
păratului, acela de întindere a stăpînirii romane asupra dacilor. De fapt, la 
această, dată, nu este vorba de aşa ceva, ci numai de slăbirea confederației 
getice din cîmpia munteană, care a trebuit să accepte o poziţie de subordonare 
faţă de statul roman. 


Indicaţii metodice 
Paragrafele textului au fost alese în aşa fel încât să poată fi folosite la 
mai multe lecţii, iar mica lor întindere îngăduie folosirea lor împreună cu altele 
referitoare la aceeaşi temă. Paragraful 34, cuprinzînd instaurarea şi definirea 


principatului, va fi utilizat atît la lecţia nr. 45 de ja cl. V „Principatul lui 
Octavian August“, cît şi la cea de la anul II, secţia umanistă, privind imstau- 

rarea, şi dezvoltarea Principatului. La clasa a V-a lectura comentată a textului 
va urmări precizarea datei instaurării Principatului ; stabilirea împrejurărilor 
care au făcut cu putinţă această instaurare şi conținutul noii forme de gu- 
vernămînt. 

Dimpotrivă, la anul II centrul de greutate al comentariului va cădea. 
asupra precizării esenței Principatului, ca instituţie ce introduce o formă mo- 
narhică şi asupra preocupării lui Augustus de a estompa cît mai mult caracterul 
nou al Principatului şi artificialitatea fațadei republicane pe care s-a străduit să 
o păstreze. 

Paragraful 29 va îngădui, pe de o parte, o recapitulare a încercărilor 
făcute pînă atunci de romani de a rezolva problema parthecă (toate fără succes), 
iar pe de alta sublinierea politicii pacifice inițiate de Augustus în afară, în 
concordanţă cu cea de pacificare interioară. 

Paragraful 30 va fi folosit în special la anul II, unde va fi explicat pe 
baza hărţii extensiunii imperiului roman de la p. 75, unde atingerea liniei 
Dunării pe vremea lui Augustus este foarte bine marcată. Partea referitoare la 
relaţiile cu Dacii va fi folosită numai la anul IV pentru a ilustra relaţiile 
daco-romane înainte de cucerirea Daciei şi mai ales începutul pătrunderii in- 
fluenţei romane în nordul Dunării. 

Prefacerile sociale determinate de apariţia relațiilor capitaliste, abuzurile 
clerului catalic au făcut ca şi în Franţa să se răspîndească Reforma, ca o 
manifestare ideologică ce reflecta schimbările survenite în mentalitatea vremii, 
o mentalitate care lăsa tot mai mult loc spiritului raţional, înlăturînd supersti- 
ţiile de veacuri. 

Era rezultatul firesc al culturii umaniste care în Franţa, la fel ca şi în 
Germania lui Luther, prinsese rădăcini adinci, dar, spre deosebire de Germania 
şi Anglia, Reforma în Franţa s-a transformat într-o platformă ideologică a acelor 
pături sociale nemulţumite de consecinţele instaurării monarhiei absolute, cate- 
gorii şi grupări sociale dornice să menţină o Franţă feudală fărimiţată, în ge- 
neral a nobilimii refractare centralizării şi progresului. 

Forţele noi s-au grupat în jurul regalității ; aceasta, datorită politicii ener- 
gice a unor suverani ca Filip IV, Ludovic XI, Francisc I, reuşise să facă din 
biserica catolică, de factură universală, o biserică galicană, de stat, o instituţie 
în stare să sprijine monarhia absolută, formă de guvemămiînt necesară în acele 
vremuri de cumpănă, în timp ce protestanții (hughenoţii) s-au refugiat în sudul 
Franţei, centrul lor aflîndu-se în Navarra de unde au şi pornit ofensiva. 

Odată două tabere constituite, conflictul dintre ele, cunoscut sub numele 
de războaie religioase (1562—1594) a devenit inerent. Au fost două partide poli- 
tice în luptă, dovadă ușurința cu care participanții treceau dintr-o tabără în 
alta, convingerile religioase contind mai puţin. 

Acestei situaţii a căutat să-i pună capăt Henric IV (1589—1610) prin 
edictul din Nantes, dat în 1598, act ce a rămas în vigoare pînă în anul 1685, 
cînd a fost revocat din ordinul lui Ludovic XIV. 


Textul edictului din Nantes 


„— Poruncim ca religia romano-catolică şi apostolică să fie repusă în 
drepturi în toate bisericile din regatul nostru... 

— Pentru a nu da nimănui prilej de tulburări şi certuri între supușii 
noştri, am poruncit şi poruncim ca toţi cei care împărtășesc aşa-numita religie 
reformată să trăiască şi să locuiască în toate oraşele şi locurile din regatul 
nostru şi din ţinuturile supuse nouă, fără a fi prigoniţi, asupriţi sau siliţi ca, 
în ceea ce priveşte religia, să facă ceva împotriva conştiinţei lor; sub acest 
temei ei nu vor putea fi puşi sub urmărire în casele și locurile unde doresc 
să trăiască... 

— Oprim de asemenea orice manifestare a numitei religii la curtea 
noastră, în suita noastră şi tot astfel în pămînturile şi provinciile noastre de 
lîngă Alpi, precum şi în oraşul nostru Paris şi în împrejurimi pînă la o depăr- 

tare de 5 mile de Paris. Totuşi, cei care aparţin numitei religii şi trăiesc în 
pomenitele pămînturi şi provincii de lîngă Alpi, în orașul nostru Paris și in 
împrejurimile sale pînă la 5 mile, nu vor putea fi puşi sub urmărire în casele 
lor, nici siliţi să facă ceva împotriva conștiinței, cu privire la religia lor... 

Pentru a împăca mai bine cererile supuşilor noştri cu dorinţa noastră şi a 
înlătura pe viitor orice plingeri, hotărîm ca toţi cei care împărtăşesc sau vor 
împărtăşi aşa-numita religie reformată să aibă dreptul de a ocupa şi exercita orice 
fel de funcţii publice — regale, semioriale sau orăşeneşti — în regatul nostru, 
în provinciile, pămînturile şi senioriile de sub stăpînirea noastră, fără a ţine 
seamă de nici un legămînt potrivnic, şi vor putea fi primiţi și îngăduiţi în faţa 
noastră, fără nici o deosebire“. 


(Fr. Pall, C. Mureşan, Lecturi din izvoarele istoriei 
evului mediu, E.D.P., Bucureşti 1961, p. 239) 


Revocarea edictului din Nantes 


„— Interzicem tuturor supuşilor noştri aparţinind religiei pretinsă refor- 
mată să se adune în vreun loc sau casă particulară pentru a exercita cultul zisei 
religii, ori care ar fi pretextul... 

— Impunem tuturor preoţilor numitei religii pretinsă reformată, care nu 
vor voi să se convertească, să plece din regatul şi de pe pămîntul aflat în stăpi- 
nirea noastră, în decurs de 15 zile de la publicarea edictului nostru prezent. 

— Interzicem funcţionarea şcolilor particulare care instruiesc copiii ținînd 
de religia pretinsă reformată. 

— În ce priveşte copiii care se vor naşte din părinţi ce ţin de religia 
pretinsă reformată, noi vrem ca ei să fie botezați de către preoţii din parohii... 
iar apoi să fie crescuţi în religia catolică apostolică și romană. 

Atragem atenţia în mod expres şi cu toată severitatea că interzicem tutu- 
ror celor ce ţin de religia pretinsă reformată, ca ei, femeile şi copiii lor, să 
plece din numitul nostru regat, din ţara: şi pămînturile ce le stăpînim şi nici să 
scoată din regat bunurile şi averea lor, sub pedeapsa muncii la galere pentru 
bărbaţi şi a sechestrării bunurilor şi persoanei, pentru femei“. 


` 


(Documents d'histoire vivante de Pantiquite à nos jours, t. IV, 
Paris, f.a., f. 14). 


Comentariu istoric 


Edictul din Nantes, promulgat de regele Henric IV, este primul act în 
istoria Europei apusene prin care se acorda libertatea religioasă unei alte cre- 
dințe decît cea oficială a statului respectiv. El însă nu avea la bază recunoaşterea 
libertăţii de conștiință, deşi aşa pare, dat fiind că se insistă ca protestanții să nu 
fie obligaţi „să facă ceva împotriva conştiinţei lor“. Sensul exact al cuvintelor 
este acela de a nu face ceva pentru a provoca pe protestanți. În secolul XVI, 
nu apăruse încă ideea libertăţii de conştiinţă. Scopul unic al edictului din 
Nantes a fost acela de a se găsi un modus vivendi, menajîndu-i pe protestanți, 
apărîndu-i pe catolici, pentru a se curma vărsarea de sînge cu urmările ei 
dezastruoase din punct de vedere economic, social precum şi politic prin 

sciziunea creată în stat şi ameninţarea unei intervenţii din partea Spaniei cato- 
lice. De aici grija cu care se sublinia că parizienii, atît de profund ataşaţi 
religiei catolice, nu vor fi tulburaţi sau ofensaţi de protestanți. 

Intenţiile regelui şi calităţile sale de mare om politic se văd din cuvintele 
rostite în faţa membrilor parlamentului din Paris pentru a-i determina să în- 
registreze edictul : „nu trebuie să se facă deosebire între catolici şi hughenoți 
(protestanți) ; trebuie ca toți să fie buni francezi“ — spunea el. Dar Henric IV 
rămînea mai departe susținătorul religiei catolice „care-nu se putea menţine decît 
prin pace“, îi asigura el pe membrii parlamentului. Era obligat s-o facă. Însăşi 
alegerea lui ca rege fusese condiţionată de păstrarea religiei catolice. Era o 
problemă de securitate a statului pe care Henric trebuia s-o rezolve. Pentru a 
dezarma pe catolici, Henric de Navarra îşi abjurase credinţa în faţa porţilor 
Parisului ; pentru a linişti pe protestanți a proclamat edictul din Nantes. Ceea 
ce pare o libertate de conştiinţă nu este, de fapt, decît o hotărîre care făcea din 
protestantism o confesiune religioasă dezavantajată, iar din protestanți un corp 
social şi politic privilegiat, deoarece, pe de o parte, li se refuza hughenoţilor 
olicierea publică a cultului la Paris şi în localităţile unde se afla. Curtea, pe de 
alta, li se: permitea să dispună de două locuri întărite în fiecare baillage şi să 
ţină adunări nu numai cu caracter religios ci şi politic. Această măsură se 
explică prin necesitatea de a se înlătura meliniştea protestanților şi -a li se da 
posibilitatea să se apere singuri în caz că regele nu ar fi putut-o face. Privi- 
legiul, însă, era incompatibil cu unitatea naţională şi cu ordinea publică. Se 
constituia un corp politic înarmat în interiorul statului, de aceea edictul, în 
mod inevitabil, trebuia să dispară. 


Indicaţii metodice 


Cele două fragmente de document pot fi folosite în cadrul capitolului 
„Dezvoltarea social-economică şi politică a ţărilor din Europa apuseană în seco- 
lul al XVI-lea“ (politica internă a Franţei în vremea lui Henric IV). Se vor 
arăta implicaţiile edictului, riposta bisericii catolice dată prin intermediul ordi- 
nului iezuiţilor care, după cum mărturisesc documentele, n-a fost străin de 
comploturile organizate împotriva regelui. Se va menţiona procesul intentat de 
regalitate iezuiţilor şi alungarea lor din Franța (1594—1595). Sfîrşitul tragic 
al lui Henric IV a fost rezultatul neînţelegerii arătată de contemporani faţă 
de politica sa. 

În ce priveşte revocarea edictului, se va arăta că ea a provocat o reacţie, 
de data aceasta din partea protestanților, care considerau edictul imviolabil, 
irevocabil, un tratat perpetuu între catolici şi protestanți, o lege fundamentală 
a statului ce nu putea fi revocată de nici o autoritate, fie el regele. A fost un 
prilej de a fi atacat însuşi principiul de bază al monarhiei absolute conform 
căruia regalitatea, puterea supremă în stat, prin graţia lui Dumnezeu, putea 
decide orice. Să se sublinieze că revocarea edictului a fost impusă de conside- 
raţii politice ce nu puteau fi ocolite, dar urmările acestui act nu au fost în totali- 
tatea lor pozitive. Caracterul sever al edictului de revocare a făcut ca, pro- 
testanţii, punînd mai presus interesele religioase decît cele naţionale, să emi- 
greze în Germania. Urmarea a fost că din punct de vedere economic Franţa 

şi-a pierdut un număr considerabil de braţe de muncă calificate, majoritatea 
protestanților emigranţi fiind meșteşugari pricepuți. 


Se vor face referiri la luptele religioase din Irlanda începute în 1668 şi 


care continuă şi acum, pentru a se arăta cum fanatismul religios constituie un 
mijloc de manifestare a pasiunilor politice. 

„ACTUL OSĂBIT PENTRU PRINŢIPATURILE MOLDOVA 
ŞI ŢARA ROMÂNEASCĂ“ AL TRATATULUI DE LA ADRIANOPOLE 
(2/14 septembrie 1829) 


Se cunosc cauzele şi desfăşurarea războiului ruso-turc din anul 1828—1829. 
El a fost efectul agravării Problemei orientale redeschisă de mişcarea de elibe- 
rare şi independenţă a poporului grec. Ostilitățile începute prin lupta navală 
de la Navarin (8 oct. 1827), cînd flota turco-egipteană a fost înfrîntă de esca- 
drele engleze, franceze şi ruse, au continuat cu războiul dintre Rusia şi Turcia, 
pe cele două fronturi: Caucaz şi Dunăre. De reţinut că, în sectorul oltean al 
Dunării, în luptele de la Cioroiu şi Calafat, au luat parte şi detaşamente de 
panduri români comandate de Gheorghe Magheru și colonelul Solomon, obţi- 
nînd frumoase victorii, care anticipau colaborarea româno-rusă din războiul de 
independenţă. 

Turcia, fiind înfrântă, este silită să semneze pacea de la Adrianopole 
(2/14 sept. 1829). Tratatul cuprinde 16 articole, prin care Rusia obţine ţărmul 
caucazian al Mării Negre şi gurile Dunării pînă la vărsarea Prutului. Navigaţia 
a fost declarată liberă pe Dunăre şi Marea Neagră, iar strîmtorile Bosfor şi 
Dardanele erau deschise vaselor comerciale ruseşti. 

Articolul V din tratat se referă la Moldova şi Ţara Românească şi este 
dezvoltat în „Actul osăbit“ ce face parte integrantă din tratat. El precizează 
că cele două principate vor fi „aşezate sub suzeranitatea sublimei Porţi şi Rusia 
va garanta prosperitatea lor, bineînţeles, păstrînd privilegiile şi imunităţile ce 
le-au fost acordate fie prin capitulaţii, fie prin tratate încheiate între cele două 
imperii, sau prin hatişerifuri emanate în diverse timpuri. În consecinţă, ele se 
vor bucura de exerciţiu liber al cultului, de o siguranță perfectă, de o admi- 
nistrare naţională independentă şi de o deplină libertate a comerţului“. 


Textul 


„Cele două înalte puteri contractante, confirmînd tot ce a fost stipulat 
prin actul separat al Convenţiei de la Akkerman 1, relativ la modul de alegere 
a domnilor în Moldova şi Valahia, au recunoscut necesitatea de a da administra- 
ției celor două provincii o temelie mai statornică şi mai potrivită cu adevăratele 
interese ale celor două ţări. În acest scop s-a convenit şi regulat definitiv ca 
durata, guvernării domnilor să nu mai fie mărginită la şapte ani, ca în trecut, 
ci ei să fie investiţi, de-acum înainte, cu această demnitate, pe viaţă, în afară 
de cazurile de renunțare voluntară sau destituire pentru delicte, prevăzute în 
zisul act separat. 

Domnii vor orîndui în mod liber toate afacerile interioare ale provinciilor 
lor, consultînd divanurile 2 lor respective, fără a putea totuşi aduce vreo atin- 
gere drepturilor garantate celor două ţări prin hatişerifuri, şi nu vor fi tulbu- 
raţi în administraţia lor internă prin nici un ordin contra acestor drepturi. 

Oraşele turceşti situate pe țărmul stîng al Dunării vor fi restituite Valahiei 
împreună cu teritoriile lor [raialele] 3 pentru a fi de aici înainte reunite la acest 
Principat, iar fortificațiile aflătoare de mai înainte pe acest țărm nu vor mai 
putea fi refăcute niciodată. Musulmanii care posedă imobile neuzurpate de 
la particulari, fie chiar în aceste oraşe, fie în oricare alt punct al țărmului 
stîng al Dunării, vor trebui să le vîndă indigenilor în curs de optsprezece luni 
de zile. 

Guvernul celor două Principate, bucurîndu-se de toate privilegiile unei 
administrații interne independente, va putea institui în mod liber cordoane 
sanitare 4 şi carantine de-a lungul Dunării şi în altă parte a ţării, unde li se va 
simţi trebuinţa, fără ca străinii ce ajung acolo, atît musulmani, cît şi creştini, 
să poată fi dispensaţi de observarea întocmai a regulamentelor sanitare. Pentru 
serviciul carantinelor, precum şi pentru a veghea la siguranţa frontierelor, la 
menţinerea ordinei în orașe şi la ţară şi pentru a executa legile și regulamentele, 
guvernul fiecărui Principat va putea întreţine un număr de gărzi armate 5, strict 
necesar acestor diverse funcțiuni. Numărul şi întreţinerea acestei miliții vor fi 
regulate de către domni, în înţelege cu divanurile lor respective, bazindu-se pe 
vechile exemple. 

Sublima Poartă, animată de dorința sinceră de a procura celor două 
Principate toată bunăstarea de care ele se pot bucura şi informată despre abuzu- 
rile și vexaţiunile ce se comit în ele cu ocazia diverselor furnituri cerute pentru 
_consumaţia Constantinopolului, pentru aprovizionarea fortăreţelor aşezate pe 
Dunăre şi pentru trebuinţele arsenalului, abandonează în întregime dreptul 
său în această privinţă. În consecinţă, Valahia şi Moldova vor fi pentru tot- 
deauna scutite de-a furniza griul şi alte alimente, oile şi lemnul de construcţie, 
pe care erau obligate a le livra anterior... 6 

În cauza abolirii furniturilor mai sus specificate, locuitorii Principatelor 
se vor bucura de o deplină libertate de comerț pentru toate produsele solului 
şi industriei lor (stipulată prin actul separat din convenţia de la Akkerman), 
fără nici o restricţie, în afară de cele ce vor fi găsite indispensabile de stabilit 
de către domni, în înţelegere cu divariurile respective, pentru a asigura apro- 
vizionarea ţării. Ei vor putea naviga în mod liber pe Dunăre cu propriile lor 
vapoare, prevăzute cu paşapoarte din partea stăpânirii lor, şi vor putea merge 
să megustorească în celelalte orașe sau porturi ale Sublimei Porţi, fără a fi 
molestaţi de perceptorii haraciului şi fără a fi expuși oricărei alte vexaţiuni [17 

(Acte şi documente relative la renașterea României, vol. I, 


p. 326—328). 


Comentariu istoric 


1. Convenţia de la Akkerman (Cetatea Albă), încheiată la 25 sept./7 oct. 
1826, prevedea : alegerea de către divan a domnilor păminteni pe 7 ani, cu 
asentimentul Rusiei şi Turciei ; scutirea Principatelor de plata tributului pe 
2 ani şi fixarea lui conform hatișerifului din 1802 ; libertatea „comerțului sub 
rezerva asigurării aprovizionării Porții cu grîu ; instituirea unor comisii care să 
propună măsuri de reforme necesare îmbunătăţirii stării Principatelor. | 

2. Conceptul de divan, în înţelesul de adunare reprezentativă, este folosit, 
după cum se vede, încă din anul 1829. 

3. După cum se ştie, Giurgiu şi Turnu din 1417 şi Brăila din 1540 deve- 
niseră raiale turceşti, iar acum erau libere şi reveneau Țării Româneşti. 

4. În timpul războiului, soldaţii din armatele beligerante se îmbolnăvseră 
de diferite molime şi era necesar să se ia unele măsuri sanitare. 

5. Pentru paza şi ordinea în ţară se aproba ca fiecare Principat să aibă 
armata sa proprie ; astfel se pun bazele miliției naţionale. 

6. Se punea capăt, astfel, obligaţiilor în natură şi în muncă, ce apăsaseră 
foarte mult, începînd din secolul al XVI-lea, ţările române. 

7. „Actul osăbit“ se încheie cu precizarea că locuitorii celor două ţări 
vor fi scutiţi de plata impozitelor pe timp de 2 ani, din momentul evacuării 
trupelor ruseşti, şi cele două imperii se angajau să confirme regulamentele ad- 
ministrative ce se vor elabora. 


Indicaţii metodice 


Textul actului va fi folosit, în principal, la lecţia „Țările române în prima 
jumătate a secolului al XIX-lea“, atît la clasa a VIII-a cit şi la anul IV, dar 
se pot face referiri la el şi cînd se va preda regimul economic al dominaţiei 
otomane. 

Este indicat ca, după citirea textului de către profesor, comentariile, diri- 
jate de acesta, să fie făcute de elevi. Astfel, elevii trebuie să reamintească datele 
şi condiţiile în care oraşele de pe Dunăre au devenit raiale şi care era regimul 
lor ; în ce au constat obligaţiile în natură şi muncă şi cît de apăsătoare fuseseră, 
în timpul lui Ion Vodă cel Viteaz şi Mihai Viteazul etc. 

De asemenea, elevii trebuie să desprindă semnificaţia libertăţii „pentru 
toate produsele solului şi industriei lor“. Numai în felul acesta se va putea 
realiza ceea ce se numeşte, în mod obişnuit, învăţarea prin „descoperire“ sau 
metoda cercetării personale, preconizată de J. Piaget şi H. Aebli. 

Împrejurări istorice | 

Neoabsolutismul 1 se vădise, după numai un deceniu de la inaugurarea sa 
în 1849, a nu mai fi un element de siguranţă pentru statul imperial austriac. 
Centralismul, birocratismul, militarismul, catolicismul şi germanismul, principiile 
de bază ale sistemului neoabsolutist de guvernare nu mai puteau fi folosite în 
noile condiţii de după 1859, fără a se pune sub semnul întrebării existenţa 
statului habsburgic multinațional. 

Intensificarea mişcărilor naţionale ale popoarelor subjugate 2, adîncirea 
și extinderea frămîntărilor de natură socială, în condiţiile unei situaţii dificile 
pe plan extem pentru imperiu, în urma înfrângerii acestuia în războiul cu 
Franţa şi Piemontul, au convins pe imperiali că formula de guvernare centra- 
lizată era nu numai depăşită dar şi primejdioasă pentru ei. 

Noua situaţie a impus deci părăsirea neoabsolutismului și înlocuirea lui 
cu sistemul constituţional de guvernare. Începea astfel, în 1860, o nouă etapă 
în istoria politică a imperiului şi implicit a Transilvaniei. Promotorul noii 
orientări de liberalizare a vieţii politice era un mobil din Galiţia, contele 
Goluchowski. 

Regimul liberal (1860—1867) a însemnat revenirea la autonomia pro- 
vinciilor constituite conform individualităţilor istorico-politice anterioare anului 
1848, ignorîndu-se configuraţia etnică. 3 

Diploma imperială din 20 octombrie 1860, redactată în urma dezbaterilor 
din Senatul imperial întărit, convocat în martie 18604 la Viena, anunţa, deci, 
introducerea regimului liberal de guvernare. În provinciile imperiului, inclusiv 


1 Se deosebea de absolutismul anterior anului 1848 prin aceea că noul sistem de gu- 
vernare se sprijinea nu numai pe nobilime ci şi pe burghezie. Noul ministru de Interne 
von Bach, cu tot numele său aristocratic, era un burghez. 

2 Realizarea statului unitar naţional român a dat un imbold mişcării naţionale 
româneşti din provinciile româneşti aflate în imperiu. Noul stat se arăta preocupat de 
viitorul acestora conform năzuinţelor naţionale, lucru ce se reflecta în semnarea în mai 1859 
a două convenţii între A. I. Cuza și generalul Klapka, trimisul emigrației revoluţionare 
maghiare. 

3 Românii revendicaseră încă din 1849 constituirea unui stat românesc (ducat în 
graniţele imperiului, al cărui mare duce trebuia să fie împăratul, în condiţiile în care 
ideea de unitate naţională a tuturor românilor nu putea fi împlinită încă. Organizarea 
acestui stat românesc prin unirea Banatului, Transilvaniei şi Bucovinei pe baza principiilor 
revoluţionare de la 1848 ar fi apropiat ziua desăvirşirii unităţii naţionale. i 

4 Participaseră la el, pe lîngă prelaţii şi oamenii de încredere ai împăratului şi 
38 reprezentanţi ai provinciilor din imperiu, în calitate de „consilieri extraordinari“. 
Pentru Transilvania fuseseră chemați 3, pentru Banat 2 şi pentru Bucovina 1. Din 
partea românilor au participat la şedinţele senatului imperial întărit şi aflat sub pre- 
şedenția arhiducelui Rainer, Andrei Şaguna, Andrei Mocioni şi Nicolae Petrino. Vezi 
G. Barițiu, Părţi alese din istoria Transilvaniei pe două sute de ani în urmă, III, p. 8. 

în Transilvania, trebuiau reînviate organele de conducere proprie, guberniul 
(guvernul), dieta, cancelaria aulică a Transilvaniei (de la Viena), comitatele 
şi scaunele. 

În ce priveşte dietele şi guvernele provinciale, acestora li se încredința 
dreptul de a se pronunţa în problemele de interes local cu privire la adminis- 
traţie, justiţie, învăţămînt, etc. Politica externă, cea financiară şi problemele 
armatei erau atribuţii ale organismelor centrale de la Viena. Autonomia, pe care 
imperialii consimţiseră să o acorde vechilor provincii istorice era deci limitată. 

Prin patenta din 20 octombrie 1860, imperialii recunoșteau drepturile isto- 
rice ale popoarelor, angajîndu-se, în acelaşi timp, să respecte hotăririle luate de 
instituţiile lor reprezentative. Erau proclamate principiile egalităţii tuturor în 
faţa legilor, obligativităţii serviciului militar şi a plăţii impozitelor, promovării 
în funcţii publice a celor capabili, indiferent de apartenenţa naţională şi socială, 
garantarea libertăţii religioase, etc. 

Se încerca pe această cale o împăcare a ideii de stat dinastic cu cerinţele 
de libertate afirmate şi susținute permanent de popoarele oprimate. Se lăsa astfel 
impresia, nejustificată. de realitatea concretă, a unor adînci prefaceri pe o linie 
liberală. Că liberalismul era acceptat doar ca o soluţie de moment s-a văzut şi 
din tergiversarea convocării dietei Transilvaniei. Atitudinea de opoziţie a croa- 
ţilor, cehilor şi maghiarilor faţă de limitarea autonomiei acordate provinciilor, 
tendinţa mai ales a nobilimii maghiare de impunere a anexării Transilvaniei ê 
la Ungaria, într-un moment în care imperialii n-aveau interes să întărească 
această ţară, precum şi izbucnirea mişcării revoluţionare polone din 1863, au 
determinat pînă la urmă convocarea dietei Transilvaniei. l 

În ce-i priveşte pe români, ei îşi exprimă poziția şi näzuințele cu prilejul 
conferinței naționale de la 1/13—2/14 ianuarie 1861 şi a congresului național 
de la 8/20—12/24 aprilie 1862. Ele au reafirmat principiile revoluționare de la 
1848 în abordarea problemei naționale românești. Potrivit declarației adoptate 
de conferință, națiunea româmă se considera independentă în raporturile cu 
celelalte naţiuni. Se revendica, ca urmare, ca aceasta să se reflecte şi în actele 
constituţionale pe care noua dietă trebuia să le adopte. 

Dieta. Transilvaniei, convocată pe baza decretului imperial din 21 octom- 
brie 1863, la Sibiu, era compusă din 48 deputaţi români, 44 deputaţi maghiari şi 
32 saşi. Alături de ei trebuiau să activeze în calitate de regalişti (numiţi direct 
de împărat) 11 români, 12 maghiari şi 10 saşi. 7 | 


5 În ce priveşte Banatul, el este alipit Ungariei la 15/27 decembrie 1860, în ciuda 
protestelor românilor care constituiau majoritatea populaţiei. 

6 La conferința naționalităților şi confesiunilor din Transilvania, convocată la 
11, februarie 1861 la Alba Iulia, la care participau 24 maghiari, 8 români și 8 sași, 
episcopul Hayhald a susținut, în numele maghiarilor prezenți, anexarea Transilvaniei la 
Ungaria, respingînd ideea convocării dietei. 

e Legea electorală acorda dreptul de vot persoanelor în vîrstă de minimum 24 de 
ani care plăteau un impozit de 8 fl., preoţilor, liberilor profesionişti, inginerilor, profe- 
sorilor şi învăţătorilor. Ca urmare a acestui cens ridicat, care a dezavantajat pe români, 
cei 44 deputaţi maghiari reprezentau o populaţie de 568.172 locuitori, cei 32 deputaţi 
saşi, 104.041 „locuitori, în timp ce românii erau trimişii a 1.300.913 locuitori, în majoritate 
ţărani. “Românii aveau, deci, în raport cu numărul populaţiei, de două ori mai puţini 
deputaţi ca maghiarii şi de 5 ori mai puţini decît saşii. (Vezi V. Netea, Lupta româ- 
A ana pentru libertatea naţională 1848—1881, Edit. ştiinţifică, Bucureşti, 

, P- . 

Dieta şi-a deschis lucrările la 15 iunie 1863 în hotelul „Împăratul roma- 
nilor“ din Sibiu, în prezenţa contelui Ludovic Folliot de Crenneville, preşedin- 
tele gubemiului Transilvaniei. 

Dieta, ale cărei lucrări au fost părăsite de cei 44 deputaţi maghiari şi 
7 regalişti care s-au pronunţat din nou pentru anexarea Transilvaniei la Ungaria, 
trebuia să dezbată proiecte de legi privitoare la : efectuarea egalei îndreptăţiri 
politice a naţiunii române şi a confesiunilor ei, reglementarea folosirii limbilor 
oficiale ale Transilvaniei, definitivarea sistemului electoral pe baza unei legi spe- 
ciale, reglementarea modului de reprezentare a Transilvaniei în organele impe- 
riale centrale, reorganizarea administraţiei şi justiţiei, reglementarea regimului 
proprietăţii prin introducerea cărţilor funduare, înființarea unei bănci ipotecare, 
modificarea, patentei din 1854 care decretase desfiinţarea iobăgiei. 

La 7 septembrie 1863, în urma unei dezbateri de 13 zile, a fost votat în 
unanimitate proiectul de lege cu privire la egala îndreptăţire a naţiunii române 
şi a confesiunilor ei. 

A urmat apoi, la 27 septembrie, după alte 13 zile de discuţii, votarea 
proiectului de lege referitor la stabilirea limbilor oficiale în Transilvania. 


Textul : 


Articol de lege despre efectuirea egalei îndreptăţiri a naţiunii române şi a 

confesiunilor ei 8. 

` 1. Națiunea română, religiunea gr. catolică, ca atare şi religiunea gr. orien- 
tală, se recunosc prin lege întru înţelesu constituţiunii transilvane, întocmai ca 
şi celelalte 3 naţiuni şi 4 confesiuni recunoscute ale Transilvaniei. 

2. Biserica greco-catolică ca atare şi biserica greco-orientală au tot acea. 
poziţiune de drept, de sine stătătoare în stat şi tot acea libertate de a se orga- 
niza în afacerile lor interne pe care le ocupau celelalte biserici ale ţării recu- 
noscute prin lege şi recepte 9 după dreptul de stat...“ ...„„Pe lîngă rezervarea drep- 
tului de suprainspecţie al coroanei determinat prin legile marelui Principat al 
Transilvaniei ce îi compete a-l exercita în înţelesul constituţiunii — sînt așadar 
toate aceste biserici îndreptăţite a-şi regula, administra şi conduce toate afacerile 
lor eclesiastice, precum şi fundaţiunile, fundurile şi institutele lor, întru înţelesul 
așezămintelor lor economice independent de orişicare influiență a vreunei altei 
biserici. 

3. Naţiunile recunoscute prin lege, adică națiunea maghiarilor, săcuilor, 
saşilor şi românilor faţă una cu alta sînt pe deplin egal îndreptăţite şi ca atari 
se folosesc în sensul constituţiunii transilvane de asemenea drepturi politice : li- 
berul exerciţiu religionar, cum şi egalitatea de drept cetăţenesc şi politic a tuturor 
locuitorilor ţării nu sufere prin aceasta nici o restrângere. 

4. Numirile diferite ale părţilor ţării nu întemeiază şi nu dau pe seama 
naţiunilor singuratice nici un fel de drepturi politice. 


8 „Foaie pentru minte, inimă şi literatură“, nr. 24, 24 august 1863, p. 174. 
„9 În Transilvania biserica greco-catolică şi greco-ortodoxă erau într-o situaţie de 
inferioritate faţă de cea catolică, protestantă etc, Biserica ortodoxă românească, nefiind 
recunoscută prin lege ca egală cu celelalte, era subordonată mitropoliei de la Karlowitz. 
Cea greco-catolică, cu centrul la Blaj, subordonată, pînă în 1850, episcopiei de la Stri- 
Boniu, deveni de la această dată mitropolie. 


9 — Studii și articole de istorie — c. 1/1552 

5. În marca 10 marelui Principat al Transilvaniei 11 să va suscepe 12 o 
emblemă proprie pentru națiunea română. 

6. Toate legile ţării, privilegii, patente 13, rescripte 14, ordinaţiuni şi alte 
măsuri administrative cari stau în contrazicere cu determinaţiunile legii acesteia 
sînt desfiinţate şi fără putere de lege. 

7. Puterea obligatorie a legii acesteia intră in activitate fără amânare“, 

Articol de lege privitor la întrebuinţarea celor trei limbi ale ţării în comu- 
nicaţiunea publică oficioasă. 

I. „Cele trei limbi ale țării, adecă limba ungară, germană şi română, sînt 
egal îndreptăţite în comunicațiunea publică oficioasă. 

II. Părţilor le stă în voie a întrebuința în toate esibitele 15 de orice soiu 
cum şi în toate pertractările oficioase 16, orişicare din cele trei limbi ale ţării. 

III. Cererile verbale ale părţilor cum şi fasiunile acelora mai încolo ale 
martorilor şi pricepătorilor de lucru 17, se vor lua la protocol într-una din cele 
trei limbi ale ţării, şi anume în acea pe care o va numi partea, martorul sau 
pricepătorul de lucru care e de ascultat. 

IV. La pertractările judecătoreşti în şi afară de cauze controverse cînd 
participă mai multe părţi, îi stă în voie fiecăreia părţi a întrebuința orişicare din 
cele trei limbi ale ţării. 

V. Esibitele părţilor şi cererile lor, date la protocol, trebuie rezolvate în 
aceiași limbă în care a fost făcută petiţiunea sau cererea luată de protocol. 

VI. În cazurile acelea, cînd participă mai multe părţi, se va expedia de- 
ciziunile judecătoreşti, cum şi motivele în limba aceea în care a fost compusă 
petiţiunea sau incusa, respectiv întîiul esebit sau întîia cerere verbală. Celorlalte 
părţi li se vor expedia la cererea lor și traduceri din deciziune, în acea limbă 
în care au luat parte la pertractare. 

VII. Pertractarea finală verbală, publicarea şi expedierea sentinţei se va 
face în acea din cele trei limbi ale ţării, care e limba maternă a acuzatului. 
Totuşi are acuzatul voie liberă a-şi alege pentru aceasta alta din cele trei limbi 
ale ţării, pe care el însă trebuie să o priceapă. 

VIII. Deciziunile oficiilor şi judecătoriilor mai înalte se vor expedia ase- 
menea în limba aceea în care trebuie date părților aceste deciziuni, după dispo- 
zițiunilor paragrafelor 5, 6 şi 7. 

IX. Fiecare poate întrebuința în pertractările publice orişicare din cele 
trei limbi ale ţării. 

X. În comunele cetăţeneşti şi săteşti defige 18 limba afacerilor interne, în 
trebi comunale, reprezentanța comunei. 


10 stemă, emblemă. 

11 Transilvania care fusese înglobată în Imperiul habsburgic după pacea de la 
Karlowitz (1699), a fost recunoscută în 1765 ca mare principat. 

12 se va dispune. 

13 patentele sînt diplome imperiale. 

14 rescriptele sînt răspunsurile împăratului sau organelor centrale la problemek 
administrative ridicate de provincii. 

15 esibit = cerere, întîmpinare, mărturie, etc. i 

16 dezbaterile. | 

17 juriştilor. 

18 hotărăşte. 

XI. În municipiu defige limba pentru afacerile municipale, reprezentanța 
respectivului municipiu. | Si ei 2 Si 

XII. Determinaţiunile paragrafelor 10 şi 11 vor avea valoare totdeauna 
numai pe cît va ţinea activitatea reprezentantei municipale ori comunale. După 
decursul acestei activităţi se va putea face o concluziune nouă în privinţa de- 
figerii limbii de afaceri a comunei ori a municipiului. d 

XIII. Toate împărtăşirile, extrădările, ordinaţiunile, mandatele şi altele 
asemenea, se vor emite de către autorităţile superordinate către aceste municipii, 
comunităţi şi către oficiile 19 şi judecătoriile lor, sau către coorporaţiunile bise- 
riceşti şi de alt soi, în aceea dintre cele trei limbi ale ţării, care e limba oficioasă 
de afaceri interne în trebile lor municipale şi comunale sau în aceea de care 
se foloseşte coorporaţiunea sau institutul fie eclesiastic ori de alt soi. 

XIV. Comunele şi municipiile, oficiile şi judecătoriile lor, precum şi 
coorporaţiunile bisericeşti, ori de alt fel şi judecătoriile eclesiastice, în comu- 
nicaţiunea reciprocă și cu oficiile lor superioare vor întrebuința limba lor proprie, 
internă, de afaceri. 

XV. În comunicaţiunile cu oficiile cez. reg. militare se vor folosi comunele 
de limba lor proprie, iar municipiile şi oficiile lor, după putinţă de limba 
germană. 

XVI. Limba oficioasă internă a oficiilor municipale şi a judecătoriilor 
municipale e aceea care e şi a municipiului respectiv. În comunicaţiunea. pre- 
sidială de serviciu a tuturor autorităţilor şi oficiilor, se concede a se folosi 
fiecare dintre cele trei limbi ale ţării fără restrîngere. 

XVII. Limba oficioasă internă a celorlalte oficii şi curţi judecătoreşti, cum 
și a comunicaţiunii acestor oficii şi a curţii judecătoreşti între sine, şi cu oficiile 
ce se află în afară de marele Principat al Transilvaniei, se determină pe calea 
ordinaţiunilor. 

XVIII. Limba de învățămînt în şcoalele poporale şi medii, apoi în insti- 
tutele superioare de învățămînt, o defige aceea care au de a îngriji pentru sus- 
ținerea şcoalelor respective şi a institutelor superioare de învățămînt. 

XIX. Matriculele eclesiastice 20 se vor purta într-una din cele trei limbi, 
care sînt declarate în paragraful 1 de egal îndreptăţite. Altmintrelea le stă în 
voie confesiunilor singulare a determina spre acest scop în coînţelegere cu 
regescul guvern şi o altă limbă. 

XX. Toate legile ţării, care stau în contrazicere cu aceste determinaţiuni 
sint desfiinţate şi scoase din activitate. 

XXI. Puterea obligativă a acestei legi intră în activitate fără aminare. 71 


Comentariu istoric 


Votarea celor două legi, care trebuiau puse imediat în aplicare, a consti- 
tuit o victorie a luptei naţionale româneşti dusă cu abnegaţie şi sacrificii. Ele 
au fost nu numai rezultatul împrejurărilor istorice ci mai ales urmarea firească 
a luptei şi hotărîrii de care dăduseră dovadă românii în susţinerea năzuinţelor 
naţionale. 


19 birourile. 
20 Registrele bisericeşti. A . 
21 „Concordia“, III (1863), nr. 81 (228), 26 septembrie/8 octombrie. 

Prima lege, în elaborarea căreia Gh. Barițiu a avut un merit deosebit, 
avea la bază principii revoluţionare înscrise în Petiţia națională din 4/16 mai 1848. 

Cu preţul a mari jertfe, românii impuseseră atunci în condiţiile luptei 
revoluţionare cu arma în mînă, recunoaşterea de imperiali prin Constituţia din ; 
20 februarie/4 martie 1849 şi de dieta maghiară din 16/28 iulie din acelaşi an, 
a dreptului la existenţă naţională. 

Garantarea acestui drept, conform programului revoluţionar românesc de 
la 1848, trebuia să se facă prin prezenţa românească în toate sferele de activitate 
ale Transilvaniei în proporţia numărului pe care îl reprezentau românii. 

În condiţiile înăbuşirii revoluţiei de la 1848—1849, acest deziderat de 
transformare a Transilvaniei într-un stat democratic românesc n-a mai putul | 
fi împlinit. 

Legea de egală îndreptăţire a maţiunii române şi a confesiunilor sale, era | 
prima lege- din istoria Transilvaniei prin care românii, scoşi prin revoluţie din | 
starea de „toleraţi“, erau repuşi în drepturi. Pentru prima dată se scria despre | 
națiunea română ca element politic egal în drepturi, recunoscut prin constituţie | 
alături de celelalte 3, cea săsească, maghiară şi secuiască. i 

Paragraful al 3-lea al primei legi întărea această idee, subliniind că cele . 
4 naţiuni ale Transilvaniei aveau aceleaşi drepturi politice conform constituţiei 
transilvănene. 

Decretîndu-se egala îndreptăţire a naţiunii române, care constituia marea 
majoritate a populaţiei ţării, era firesc ca legea să consemneze în paragraful 4, 
amularea vechilor privilegii de natură teritorială, recunoscute sașilor, mághiarilor 
sau secuilor în vechea constituție. Nu se mai admiteau privilegii de natură 
politică comitatelor din centrul şi nordul Transilvaniei, aşa zisul „pămînt ungu- 
resc“, sau scaunelor săsești cunoscute sub denumirea improprie de „pămînt săsesc“. 

Noua situație impunea o rectificare şi în ce privea insemnele Transilva- 
niei. Egalizarea națiunii române trebuia să fie reflectată şi în stema țării, in 
marca Transilvaniei trebuind — potrivit primei legi — să se introducă o. 
emblemă românească. (paragr. 5) | 


de asemenea, abrogarea legislaţiei vechi care venea în contrazicere cu aaile prin- 
cipii. (paragr. 6) l 

Votarea legii a fost considerată de Francisc Tranchenfels, reprezentant sas ' 
în dieta de la Sibiu şi raportor al proiectului de lege, ca un act de dreptate. 
faţă de români, necesar pentru edificarea ţării, pentru realizarea înţelegerii între 
locuitorii săi. 22 

A doua lege, cuprinzînd 21 articole reglementa cu precizie, egala îndrep: 
tăţire, egala folosire a limbii materne sau a limbii pe care o preferau locuitorii 
“Transilvaniei, în toate aspectele activităţii lor. Cetăţeanul putea astfel să folo- 
sească limba pe care o voia în justiţie şi administraţie (paragrafele II-IX; 
XII-XIV, XVI). 

În comune și municipii reprezentanța comunei era învestită cu dreptul 
de a hotărî, numai pe timpul cît era în activitate, limba folosită în rezolvarea 
treburilor comunale (paragr. X-XIV). Comunele aveau, de asemenea, dreptul 
de a folosi limba lor proprie în corespondenţa sau legătura cu oficialitățile mili- 

2 V. Netea, Lupta românilor din Transilvania pentru libertatea naționali 
(1848—1881), Edit. ştiinţifică, Bucureşti, 1974, p. 266. 

tare, doar municipiilor cerîndu-li-se să uzeze „după putinţă“, însă, în această 
direcţie de limba germană. Se făcea această concesie în ce priveşte folosirea 
limbii germane, în rezolvarea obligaţiilor de natură militară ce reveneau muni- 
cipalităţilor, pentru că aceasta era limba de comandă în armata imperiului 
(paragraful XV). 

În ce priveşte învățămîntul, indiferent de trepte, legea stabilea că limba 
de predare era hotărîtă de acei care susțineau instituţiile şcolare (XVIII). 

Chiar şi registrele bisericeşti, inclusiv cele care consemnau starea civilă a 
populaţiei, erau scrise, lucru foarte important, în una din cele trei limbi, conform 
hotărîrii stabilite de instituţia bisericească respectivă. Hotărîrea aceasta avea 
menirea să împiedice încercările abuzive de deznaționalizare a numelor de 
familie (paragr. XIX). 

Cele două legi au astfel un profund şi larg conţinut democratic, Una din 
caracteristicile lor importante este dată de faptul că legile nu numai că enunţă 
principiile democratice care trebuiau să fie puse la baza reglementării vieţii in- 
terne a Transilvaniei ci garantează transpunerea în practică a acestora, realiza- 
rea lor, prin precizia articolelor. Legile din 1863 nu sînt doar permisive, iată 
marea lor calitate. 

Dieta de la Sibiu, care s-a preocupat şi de alte probleme legate de noua 
situaţie a Transilvaniei, a rămas în istorie mai ales pentru votarea acestor legi. 

Lucrările dietei, întrerupte în două rînduri (13 octombrie 1863—15 fe- 
bruarie 1864 şi după 29 octombrie 1864) în timpul convocării Senatului de la 
Viena, n-au mai fost reluate după 29 octombrie 1864. 

La 1 septembrie 1865 printr-un rescript imperial se hotăra dizolvarea 
Dietei de la Sibiu şi convocarea unei noi Diete la Cluj pentru „revizuirea arti- 
colului de lege I din 1848 despre uniunea Ungariei şi a Transilvaniei, cu privire 
la interesele comune ale ambelor țări“. 23 

Alegerile pentru noua dietă s-au făcut pe baza legii din 1791 al cărei 
art. IX dădea posibilitate împăratului să numească un număr nelimitat de rega- 
lişti dintre nobili, pentru a asigura astfel majoritatea maghiară necesară votării 
anexării Transilvaniei. Ca urmare, din cei 298 membri ai Dietei doar 48 erau 
români. 

Dizolvarea Dietei de la Sibiu evidenția tendinţa imperiului de apropiere 
şi înţelegere cu nobilimea maghiară în condiţiile adîncirii manifestărilor crizei 
sistemului de guvernare. Această criză izvora din neputinţa şi frica imperiului 
faţă de tendințele democratice ale popoarelor, față de intensificarea mișcărilor 
naţionale şi sociale. (În Galiţia se introdusese, ca urmare, legea marţială). 

Pentru a face faţă avîntului luptei naţionale şi sociale, imperiul a cointeresat 
nobilimea şi burghezia maghiară cedînd în faţa cererii acestora de anexare a 
Transilvaniei la Ungaria. Dieta de la Cluj, convocată cu acest scop, se pronun- 
tase în acest sens în 6 decembrie 1865. 

Numai înfrângerea Austriei în fața Prusiei, în vara lui 1866, a impus însă 
finalizarea tratativelor între imperiali şi clasele dominante maghiare și instaurarea 
în 1867 a sistemului reacţionar de guvernare, dualismul austro-ungar. 

Odată cu dizolvarea Dietei de la Sibiu şi legile votate de ea care erau 
in vigoare, au fost abrogate. 


23 „Concordia“, V (1865), nr. 70 (429), 2/14 septembrie. 

INDICAȚII METODICE 


Complexitatea temei îl obligă pe profesor să-şi fixeze cîteva jaloane, în jurul 
cărora faptele să poată fi grupate în chip logic şi demonstrativ. Aceste jaloane 
sînt: Dieta de la Sibiu din 1863, „Pronunciamentul“ de la Blaj din 1868 (al 
cărui conţinut se leagă strîns de hotărîrile dietei de la Sibiu), programul P.N.R. 
din 1881 şi Memorandum-ul din 1892. De aici rezultă şi locul pe care dieta de 
la Sibiu îl are în economia lecţiei : acela de a marca o etapă nouă în lupta pen- 
tru afirmarea politică a românilor din Transilvania. De aceea profesorul va 
trebui să sublinieze cu ocazia lecturii comentate a textului, mai ales acele re- 
vendicări care au fost reluate în celelalte trei acţiuni următoare, pentru a se 
putea urmări consecvenţa politică a conducătorilor români, ca şi tenacitatea lor 
în urmărirea obţinerii revendicărilor. Analizînd conţinutul hotăririlor dietei, pro- 
fesorul va scoate în relief trei aspecte : 1. moderaţia acestor hotăriri ; 2.. respec- 
tarea de către români a drepturilor celorlalte naţionalităţi conlocuitoare şi 3. so- 
lida. argumentare a îndreptăţirii măsurilor luate. În fine, nu se va neglija ob- 
servaţia că refuzul deputaţilor maghiari de a participa la şedinţele dietei a consti- 
tuit exemplul pentru politica „pasivistă“ de după dualism. 

„Războiul din 1914—1918 — primul război mondial imperialist — a 
avut la origine lupta statelor imperialiste pentru împărţirea lumii, pentru aca- 
pararea unor noi sfere de influență, pentru lărgirea pieţei de desfacere şi a 
surselor de materii prime, pentru redistribuirea imperiilor coloniale. Acest război 
a fost condamnat de forţele înaintate, revoluţionare din toate ţările : clasa mun- 
citoare, mişcarea socialistă, numeroase personalităţi progresiste s-au ridicat îm- 
potriva războiului imperialist, arătînd că ţelurile lui contraveneau intereselor 
maselor largi populare, slujeau numai exploatatorilor, prevenind asupra sufe- 
rințelor şi pierderilor grave pe care avea să le aducă tuturor popoarelor, cauzei 
progresului şi civilizaţiei“. t V. I. Lenin scria că: „Elementul naţional din răz- 
boiul austro-sirb are o însemnătate cu totul secundară şi nu schimbă caracterul 
general imperialist al războiului“ 2. Iar pentru a nu rămîne nici un dubiu asupra 
celor vinovaţi de dezlănţuirea lui, el adăuga : „Întreaga istorie economică şi 
diplomatică a ultimelor decenii arată că ambele grupuri de naţiuni beligerante 
au pregătit în mod sistematic tocmai un astfel de război“ 3, 

O asemenea precizare a fost de o deosebită importanţă teoretică şi practică 
pentru organizarea luptei antirăzboinice, pentru o pace democratică, în condi- 
tille în care ideologia naționalistă, sprijinită şi de o serie de conducători social- 
democrați din Internaționala a Il-a lăsase „...urme adînci în masa micii bur- 
ghezii şi în rîndurile unei părţi a proletariatului“ 4; 

Mişcarea muncitorească din ţara noastră a militat cu hotărîre împotriva 
războiului imperialist, precum şi împotriva participării României la acest război. 
„Proletariatul, socialiştii s-au pronunţat, totodată, cu fermitate pentru unirea 
Transilvaniei cu România. 

Desfăşurarea războiului imperialist a impus sacrificii tot mai mari, umane 
şi materiale, în primul rînd maselor populare. Mobilizările, rechiziţiile, reduce- 
rea permanentă a raţiilor alimentare, lipsa acută a bunurilor de consum absolut 
necesare, pe de o parte, iar creşterea numărului profitorilor de pe urma răz- 
boiului, pe de altă parte, au ascuţit la maximum contradicţiile interne din sta- 
tele beligerante. Se acumulau treptat elementele crizei revoluţionare ; în con- 
diţiile date, lupta pentru pace, pentru Încetarea războiului se împletea tot mai 
mult cu lupta de eliberare socială şi naţională a multor popoare. Are pentru 


1 N. Ceauşescu, O jumătate de secol de la marea epopee națională a Mără- 
feştilor, în România pe drumul desăvirşirii construcției socialiste, vol. II, Ed. politică, 
Bucureşti, 1968, p. 466. A 

2 V. I. Lenin, Opere, vol. 21, Ed. P.M.R., Bucureşti, 1952, p. 145. 

3 Ibidem. ă 

4 Ibidem. 

noi o deosebită valoare precizarea făcută în recentul program al Partidului Co- 
munist Român, după care, istoria a demonstrat că „,...formarea statului unitar 
român nu a fost rezultatul unui eveniment întîmplător, de conjunctură, al înţe- 
legerilor intervenite la masa tratativelor ; tratatul de pace n-a făcut decit să 
consfinţească o situaţie de fapt, creată de lupta maselor populare“ 5. 

Victoria Revoluţiei Socialiste din Octombrie 1917 — eveniment de însem- 
mătate istorică în evoluţia mondială — a marcat un moment de covirşitoare 
importanţă în lupta generală pentru încetarea războiului şi o pace democratică. 
Primul stat al muncitorilor şi ţăranilor, născut din furtuna revoluţiei, şi-a afirmat 
încă din primele zile ale existenţei sale dorinţa sa profundă de pace. Decretul 
asupra păcii 6, adoptat de cel de al II-lea Congres general al sovietelor de 
deputaţi ai muncitorilor şi soldaților din Rusia, din 25—26 octombrie (7—8 no- 
iembrie) 1917, se înscrie printre pri..cle acte ale Puterii Sovietice. 


Textul : 


„Guvernul muncitoresc şi țărănesc, care a fost creat de revoluţia din 
24—25 octombrie şi care se sprijină pe Sovietele de deputaţi ai muncitorilor, 
soldaţilor şi ţăranilor, propune tuturor popoarelor beligerante şi guvernelor lor! 
să înceapă imediat tratativele în vederea încheierii unei păci democratice drepte. 

Guvernul consideră că pacea dreaptă sau democratică, dorită cu atita 
ardoare în toate ţările beligerante |! de majoritatea covirşitoare a muncitorimii 
şi a claselor de oameni ai muncii, istovite, chinuite şi sleite de pe urma răz- 
boiului, pace pe care, după doborirea monarhiei ţariste, muncitorii și ţăranii 
ruși au cerut-o stăruitor şi cu toată hotărîrea, este o pace imediată, fără ane- 
xiuni (adică fără cotropirea unor teritorii străine, fără alipirea cu forţa a altor 
naţionalităţi) şi fără contribuţii. 1! 

Guvernul Rusiei propune tuturor popoarelor beligerante încheierea ime- 
diată tocmai a unei asemenea păci, declarîndu-se gata să întreprindă imediat, 
fără cea mai mică întîrziere, toate demersurile necesare pînă în momentul în 
care toate condiţiile acestei păci vor fi fost definitiv ratificate de către adunările 
împuternicite ale reprezentanţilor poporului din toate ţările şi ai tuturor 
naţiunilor. i ~ 

Potrivit sentimentului de justiție, al democrației, în general, şi al claselor 
de oameni ai muncii în special, prin anexarea și cotropirea de teritorii străine, 
guvernul înţelege orice alipire a unei naționalități mici sau slabe la un stat mare 


sau puternic fără consimţământul şi dorinţa — exprimate precis, clar şi de 
bună voie — ale acestei naţionalităţi, indiferent cînd a fost săvârşită această 


alipire forțată și indiferent de gradul de dezvoltare sau de înapoiere al naţiunii 
alipite cu forța sau reţinute cu forţa în graniţele statului respectiv. Şi, în 
sfîrşit, indiferent dacă această naţiune trăieşte în Europa sau în depărtate ţări 
de peste ocean. 

| Dacă o naţiune oarecare este reţinută cu forţa în graniţele statului res- 
pectiv, dacă în ciuda dorinţei exprimate de ea — indiferent dacă este exprimată 


5 Programul Partidului Comunist Român de făurire a societăţii socialiste multilateral 
dezvoltate şi înaintare a României spre comunism, Ed. politică, Bucureşti, 1975, p. 20. 
V. I Lenin, Raport asupra păcii, 26 octombrie (8 noiembrie), în Opere 
complete, vol. 35, Ed. politică, Bucureşti, 1965, pp. 13—16. 

prin presă, prin adunări populare, prin hotăriri ale partidelor sau prin revolte 
şi insurecţii împotriva asupririi naţionale —, dacă acestei naţiuni nu i se acordă 
dreptul ca, prin vot liber şi în urma retragerii complete a trupelor naţiunii ane- 
xante sau, în general, ale naţiunii mai puternice, să rezolve fără cea mai mică 
constrângere problema formei de existenţă a ei ca stat, alipirea ei constituie o 
anexiune, adică o cotropire şi o silnicie. 

Guvernul consideră drept cea mai mare crimă împotriva omenirii con- 
tinuarea acestui război, purtat pentru împărțirea între naţiunile puternice și 
bogate a naţiunilor slabe cotropite de ele, şi declară solemn că este gata să 
semneze imediat clauzele unei păci care să pună capăt acestui război pe baza 
condiţiilor mai sus arătate, deopotrivă de drepte pentru toate naţiunile, fără 
excepție. 

Totodată, guvernul declară că el nu consideră nicidecum condiţiile de 
pace mai sus arătate ca fiind ultimative, cu alte cuvinte, el este de acord să 
examineze şi orice alte condiţii de pace, insistînd doar ca ele să- fie cit mai 
grabnic propuse de către oricare dintre ţările beligerante şi ca propunerile pri- 
vitoare la condiţiile de pace să fie făcute cît mai clar şi absolut fără nici un 
echivoc sau secret. 

Guvernul desființează diplomaţia secretă, declarînd că, în ceea ce-l pri- 
veşte, are intenţia. neclintită de a duce toate tratativele în mod absolut deschis IV 
în faţa întregului popor, şi de a da fără întârziere publicităţii textul complet al 
tratativelor secrete pe care guvernul moşierilor şi capitaliştilor le-a ratificat sau 
le-a încheiat începînd din februarie şi pînă la 25 octombrie 1917. În măsura 
în care prin aceste tratate secrete se urmăreşte — aşa cum este de cele mai 
multe ori cazul — asigurarea unor avantaje şi privilegii pentru moşierii şi ca- 
pitaliştii ruşi, menţinerea sau extinderea anexiunilor velicoruşilor, guvernul de- 
clară conţinutul lor nul şi neavenit, imediat şi fără rezerve. 

Propunînd guvernelor şi popoarelor din toate ţările să înceapă imediat și 
în mod deschis tratative pentru încheierea păcii, guvernul declară că, în ceea 
ce-l privește. este gata să ducă aceste tratative prin corespondenţă, prin telegraf, 
cât şi pe calea unor discuţii directe cu reprezentanţii diferitelor ţări sau într-o 
conferinţă a acestor reprezentanţi. Pentru înlesnirea, acestor tratative, guvernul 
numeşte un reprezentant plenipotenţiar în ţările neutre. 

Guvernul propune tuturor guvernelor şi popoarelor din toate ţările beli- 
gerante încheierea imediată a unui armistițiu, considerînd că, în ceea ce-l 
priveşte, este de dorit ca acest armistițiu să fie încheiat pe cel puţin 3 luni, 
adică pe un termen în cadrul căruia să fie pe deplin posibilă atit terminarea 
tratativelor de pace duse cu participarea reprezentanţilor tuturor popoarelor sau 
naţiunilor, fără excepţie V, atrase în război sau silite să ia parte la el, cit şi 
convocarea unei adunări împuternicite ale reprezentanţilor poporului din toate 
țările în vederea ratificării definitive a condiţiilor de pace, 

Adresînd aceste propuneri de pace guvernelor şi popoarelor tuturor ţărilor 
beligerante, guvernul provizoriu muncitoresc şi țărănesc al Rusiei se adresează 
de asemenea şi, în special, anuncitorilor conştienţi ai celor trei naţiuni, cele 
mai înaintate ale omenirii, şi ai celor mai mari state care participă la actualul 
război : Anglia, Franţa şi Germania. Muncitorii acestor ţări au adus cele mai 
mari servicii cauzei progresului şi socialismului : exemplele mărcţe ale mişcării 
cantiste din Anglia, revoluțiile de importanţă istorică mondială săvârşite de pro- 

letariatul francez, în sfîrşit, lupta eroică dusă împotriva legii excepţionale din 
GermaniaY!, precum și activitatea îndelungată, fermă, disciplinată, care poate 
servi drept model muncitorilor din lumea întreagă, în vederea creării organi- 
zaţiilor proletare de masă în Germania. Toate aceste exemple de eroism 
proletar şi de creaţie istorică sînt pentru noi o chezăşie că muncitorii din aceste 
ţări vor înţelege că sarcina care le revine în momentul de față este de a izbăvi 
omenirea de ororile războiului și de consecinţele lui, că aceşti muncitori, prin 
activitatea lor multilaterală, hotărâtă, de o energie neprecupeţită, ne vor ajuta 
să ducem la bun sfîrșit cauza păcii şi totodată, cauza eliberării maselor, mun- 
citoare şi exploatate ale populaţiei de orice robie şi de orice exploatare“. VII 


Comentariu istoric 


I. Apelul la pace a fost adresat atît guvernelor cât şi popoarelor, avîn- 
du-se în vedere, pe de o parte, rolul politic al primelor, iar pe de altă parte, 
starea de efervescenţă revoluţionară cît şi marea dorinţă de pace existentă în 
rîndul maselor. Aşa cum spunea Lenin: „Nu putem ignora guvernele, căci 
aceasta ar face să se amine posibilitatea de a încheia pacea, iar unui guvern 
popular nu-i este îngăduit să facă un asemenea lucru ; dar n-avem dreptul să 
nu ne adresăm, în același timp, şi popoarelor. Pretutindeni, guvernele şi popoa- 
rele sînt în dezacord, și de aceea trebuie să ajutăm popoarele să intervină în 
problemele războiului şi păcii“. 7 

II. Este vorba de ţările participante la războiul imperialist mondial 
(1914—1918) : pe de o parte, blocul ţărilor Antantei (Franţa, Marea Britanie, 
Rusia, Italia şi SUA, care li s-au alăturat precum şi Belgia, Serbia, România, 
Japonia şi China, iar pe de altă parte — aşa zisa Cvadruplă alianță — Ger- 
mania, Austro-Ungaria, Turcia şi Bulgaria. 

III. Lenin aprecia ca fiind de o deosebită importanţă lămurirea maselor 
asupra caracterului real al războiului şi necesitatea încheierii păcii. El s-a ri- 
dicat, totodată, cu fermitate, împotriva celor ce propovăduiau pacifismul şi 
vorbeau despre pace în mod cu totul abstract. „Una din formele de prostire 
a clasei muncitoare, scria el încă în 1915, este pacifismul şi propovăduirea 
abstractă a păcii.“ 8, 

IV Este ştiut faptul că a fost semnată o pace în care marile puteri în- 
vingătoare au avut cuvîntul hotăritor ; ele şi-au disputat şi împărţit imense 
teritorii, fostele colonii germane, fostele posesiuni ale învinşilor pe teritoriul altor 
state ; au impus, de asemenea, imense contribuţii de război, aşa numitele „re- 
paraţii“, statelor învinse care, nu numai că au dezorganizat economia acestor 
state, dar au schimbat un jug colonial cu altul şi au apăsat greu asupra maselor 
muricitoare din statele învinse şi, în primul rînd, din Germania. Pacea încheiată 
era chemată să consfințească noua reîmpărţire a lumii pe baza căreia 7/10 din 
omenire era pusă la dispoziţia unui mic grup de ţări imperialiste învingătoare. 
Apreciind această reîmpărţire imperialistă a lumii, V. I. Lenin arăta că ea 
„stă pe un vulcan“ 9, 


7 Ibidem, p. 16. 
8 V. I. Lenin, Opere, vol. 21, Ed. P.M.R., Bucureşti, 1952, p. 148. 
3 Idem, Opere, vol. 31, ESPLP, Bucureşti, 1956, p. 309. 

Guvernul sovietic s-a pronunțat cu fermitate pentru o politică deschisă, 
pentru denunţarea tratatelor secrete, pentru ducerea tratativelor deschis în faţa 
popoarelor care să ia cunoştinţă despre conţinutul tratatelor ce urmau a fi 
semnate. Aceasta, reflectă caracterul democratic al modului de participare al 
opiniei publice la hotărîrea viitoarei organizări a lumii. „Noi sîntem împotriva 
diplomaţiei secrete şi vom lucra deschis, în faţa întregului popor“ 10), scria 
V. I. Lenin în 1917. Principiul a fost, de altfel, proclamat şi de Wilson, pre- 
şedintele Statelor Unite, în cele 14 puncte expuse la 8 ianuarie 1918. Dar, 
acelaşi Wilson a propus ca principalele probleme ale (Conferinţei de pace, care 
a avut loc la Paris între ianuarie—iunie 1919, să fie rezolvate în cadrul restrîns 
al marilor puteri, în consfătuiri strict secrete, aşa cum, de altfel, s-au și des- 
făşurat lucrurile. 

V. Principiul democratic al participării tuturor statelor, pe bază de egali- 
tate, la Conferinţa de pace, aşa cum rezulta din. Decretul de pace, a fost departe 
de a fi respectat. Cînd Brătianu, reprezentantul României a susținut că statele 
mici nu participă la dezbaterile din Conferinţă ci sînt aduse ca nişte învinuiți 
în faţa unui tribunal, unul din reprezentanţii celor patru mari puteri i-a replicat : 
„dar crezi Dumneata că noi constituim în Consiliul suprem o Conferinţă ? 
Şi noi sîntem aduşi aici în faţa unui arbitru care decide pentru toţi“ 11, Era 
vorba de Wilson, preşedintele S.U.A. 

Statul Sovietic, care realizase profunde transformări revoluţionare, ale 
cărui popoare dăduseră imense jertfe de sînge în primul război mondial, nu a 
fost invitat să participe la Conferinţa de pace. Aceasta exprima nu numai teama 
puterilor imperialiste de influenţa pe care o putea avea asupra dezbaterilor Con- 
ferinţei, dar, mai ales, de semnificaţia prezenţei lui care, după afirmaţia lui 
Orlando, reprezentantul Italiei, ar fi însemnat o recunoaștere, fie şi numai 
formală, a primului stat proletar din lume. 

VI. Legea excepţională împotriva socialiştilor a fost introdusă în Ger- 
mania în 1878 de guvemul Bismarck, în vederea luptei împotriva muncitorilor 
şi a mișcării socialiste. Prin această lege erau interzise toate organizaţiile par- 
tidului social-democrat, organizaţiile muncitoreşti de masă, presa muncitorească 
şi erau confiscate publicaţiile socialiste ; social-democraţii erau prigoniţi, expulzați. 
Ca urmare a continuării luptei hotărite, legale şi ilegale, de către oamenii muncii 
din Germania, în 1890 această lege a fost abrogată. 

VII. Pe baza unei profunde analize a stării de spirit revoluţionare existente 
în rîndul maselor muncitoare, armatelor de pe front, naționalităților şi naţiunilor 
asuprite, exprimată în numeroase greve, manifestații, refuz de a mai lupta, lupte 
de eliberare naţională şi socială, V. I. Lenin avea convingerea posibilităţii exer- 
citării unei presiuni efective şi puternice asupra propriilor lor guverne, în vederea 
terminării războiului şi încheierii unei păci democratice. Evoluţia evenimentelor 
a fost o confirmare, în cea mai mare parte, întemeiată ; ne referim la sfîrşitul 
războiului, la um an de la proclamarea Decretului asupra păcii, în primul rînd, 
nu ca urmare a neputinței de a-l continua de către guvernele imperialiste ci a 
puternicelor lupte revoluţionare de eliberare socială şi naţională care au zgu- 
duit aproape întreaga lume. 


10 Idem, Opere complete, vol. 35, E.P., Bucureşti, 1965, p. 17. | 
1 I. C. Brătianu, Situaţia internațională a României, Imprimeria „Indepen- 


denţa“, Bucureşti, 1919, p. 24. 

Indicaţii metodice 


Documentul poate fi utilizat în lecţiile ce privesc primul război mondial, 
atît pentru aspectele referitoare la dorinţa de pace exprimată în manifestaţiile 
oamenilor muncii, în atitudinea soldaţilor de pe front, cît şi în cele ce oglindesc: 
modalităţile de rezolvare a problemelor păcii şi organizării lumii postbelice. De 
asemenea, el poate fi folosit pentru a demonstra importanţa şi influenţa victoriei 
Marii Revoluții Socialiste din Octombrie, nu numai asupra stării de spirit a 
maselor populare ci şi în indicarea principiilor democratice de reorganizare a 
lumii după primul război mondial, principii de care nu au putut să nu ţină 
seama, fireşte parţial, participanţii la Conferinţa de pace de la Paris. 

CONFERINȚA NAȚIONALĂ A PARTIDULUI COMUNIST ROMÂN 
DIN OCTOMBRIE 1945 


Insurecția naţională armată antifascistă şi antiimperialistă din august 1944 
a marcat începutul revoluţiei populare, a inaugurat o nouă etapă în dezvoltarea 
României. Răsturnarea dictaturii antonesciene a dat o puternică lovitură reac- 
țiunii inteme, orânduirii capitaliste în ansamblul său, a zdruncinat poziţiile cla- 
selor exploatatoare. Intrînd pe „poarta cea mare a istoriei“, masele populare, 
conduse de P.C.R., au făcut ca balanţa istoriei să încline tot mai mult în 
favoarea democraţiei şi progresului. 

La 6 martie 1945 a fost instaurat guvernul de largă concentrare demo- 
cratică condus de dr. Petru Groza, în care clasa muncitoare avea rolul condu- 
cător. Din acel moment, P.C.R., forțele democratice puteau utiliza aparatul de 
stat în interesul revoluţiei. 

Procesul revoluţionar evidenția creşterea rolului P.C.R. în întreaga viaţă 
social-politică a ţării și, totodată, a răspunderii sale pentru destinele poporului 
român. În acelaşi timp, modificările survenite în ţară după 23 August 1944, 
noua situaţie internaţională, creată ca urmare a încheierii celui de al doilea 
război mondial, problemele noi şi complexe ce stăteau în fața României, impu- 
neau P.C.R. să întreprindă o analiză multilaterală a realităţilor româneşti, să 
elaboreze o linie strategică și tactică adecvată. În acest scop a fost convocată 
Conferința Națională a P.C.R., care şi-a desfăşurat lucrările în zilele de 
16—21 octombrie 1945. 

Pe baza raportului prezentat de Gh. Gheorghiu-Dej şi a dezbaterilor ce 
au urmat, a fost adoptată Rezoluţia Conferinţei Naţionale. 


TEXTUL 


/..„/ Pentru a pune în valoare toate bogăţiile pămîntului țării noastre, 
pentru a înzestra economia noastră agricolă cu maşini moderne, pentru a utiliza 
la maximum capacitatea industriei noastre, este, în primul rînd, necesară refa- 
cerea şi dezvoltarea industriei grele, metalurgice şi extractive. 

Conferința constată că pentru reconstrucţia și prosperitatea țării noastre 
se impune : 

a) Grăbirea trecerii industriei de război la producţia de pace, precum 
şi creşterea producţiei industriale ; A 

b) Refacerea completă şi dezvoltarea sistemului nostru de transporturi pe 
pămînt, pe apă şi în aer ; 

c) Desăvirşirea reformei agrare, organizarea şi dezvoltarea centrelor de 
închiriat maşini agricole, care vor forma baza pentru mărirea productivităţii şi 
rentabilităţii agriculturii, industrializarea produselor agricole şi buna lor 
valorificare ; 

d) Dezvoltarea cooperativelor la oraşe şi la sate şi asigurarea unei bune 
aprovizionări a populaţiei ; 

e) Reorganizarea. sistemului de credit, prin introducerea controlului sta- 
tului în operaţiunile bancare, în vederea asigurării mijloacelor financiare ne- 
cesare marilor lucrări de investiţie ; 

f) Reforma fiscală, care să asigure o mai dreaptă repartizare a sarcinilor, 

__ Refacerea ţării va permite o nouă dezvoltare a economiei noastre, va 
deschide perspective spre noi progrese tehnice şi economice pentru electrificarea 
ţării (construirea centralelor hidro- şi termoelectrice). 

Bătălia reconstrucției este bătălia muncitorilor, ţăranilor, tehnicienilor, 
inginerilor, intelectualilor, întreprinzătorilor, a tuturor acelora care voiesc să 
creeze o Românie mai fericită, o Românie liberă, puternică şi independentă. 
Bătălia reconstrucției şi consolidarea democraţiei în ţara noastră sînt strîns le- 
gate de ciîştigarea bătăliei alegerilor, în faţa cărora stăm în mod nemijlocit. 

Victoria democraţiei în ţara noastră a fost o urmare a unirii forțelor 
democratice. Consolidarea ei nu poate fi asigurată decât prin întărirea unităţii 
acestor forţe. 

Alegerile generale în care poporul îşi va alege reprezentanţii săi vor fi 
pentru prima dată în ţara noastră libere şi democratice. 

/.../ Alegerile, care se vor ţine sub semnul reconstrucției ţării, trebuie să 
consacre definitiv înfrîngerea reacţiunii şi victoria forţelor progresiste. 

Unitatea clasei muncitoare a dus la înfrîngerea fascismului, unitatea clasei 
muncitoare trebuie să fie un pilon al democraţiei şi păcii. 

Conferința Naţională a Partidului Comunist Român, în numele întregului 
nostru partid, cheamă în mod solemn pe tovarăşii social-democraţi la înfăptuirea 
unităţii politice a clasei muncitoare, printr-un mare partid unic muncitoresc. 

Faţă de sarcinile importante care stau în faţa poporului, muncitorimea, 
a cărei unitate de acţiune a constituit punctul de plecare al unirii tuturor for- 
telor democratice, are datoria de a întări şi mai departe această unitate de 
acţiune şi de a o desăvârși prin înfăptuirea unităţii sale politice. Această unitate 
va da muncitorimii din România o forţă, o capacitate de acţiune şi de mobi- 
lizare mai mare. Realizarea partidului unic muncitoresc va spori în mod con- 
siderabil influenţa ei politică şi va întări şi mai mult unitatea tuturor forţelor 
democratice. Ea va deveni şi mai mult un factor esenţial şi o chezăşie a unităţii 
noastre naționale. ` ` 

Partidul Comunist Român concepe înfăptuirea partidului unic muncitoresc, 
nu ca pe o contopire mecanică între cele două partide existente, ci ca o unificare 
politică şi organizatorică pe baze principiale, în urma unei acţiuni de lămurire 
ideologică şi a înfăptuirii unei depline unităţi de acţiune. (...) 


(„Scînteia“, XVI (1945), nr. 367 din 1 noiembrie, p. 1.) 


Comentariu istoric 


Rezoluţia sintetiza principalele idei şi concluzii ale Conferinţei Naţionale, 
avînd menirea de a orienta activitatea P.C.R. în perioada. desăvârşirii revoluţiei 
burghezo-democratice şi a .trecerii României în etapa construirii socialismului. 

După ce făcea o apreciere asupra condiţiilor internaţionale în care a avut 
loc Conferinţa şi a transformărilor revoluţionare survenite în România după 
23 August 1944, Rezoluţia jalona principalele direcţii de acţiune a P.C.R. 

Problema centrală era refacerea şi dezvoltarea economică a ţării. Aplicînd 
în mod creator învățătura marxist-leninistă la condiţiile concret-istorice din 
România, Conferinţa Naţională aprecia că dezvoltarea economică trebuia să se 
întemeieze pe mobilizarea intensă a tuturor posibilităţilor interne şi pe maxima 
valorificare a resurselor naturale ale ţării. Conferinţa a apreciat că industrializarea 
era cheia de boltă a progresului multilateral al patriei şi a subliniat rolul pri- 
mordial al industriei grele. Merită reţinut faptul că încă din octombrie 1945 
s-a conturat planul de electrificare menit să asigure progresul tehnic şi economic 
al României. În acelaşi timp, Conferinţa a acordat o atenţie deosebită agriculturii 
precum şi celorlalte ramuri ale economiei naţionale. Refacerea şi dezvoltarea 
economiei naţionale era socotită temelia sigură a îmbunătăţirii nivelului de trai 
al poporului. 


Din Rezoluţie se degajă ideia creșterii rolului statului, căruia — încă 
înainte de cucerirea întregii puteri politice de către clasa muncitoare şi de 
naționalizarea principalelor mijloace de producţie — îi revenea misiunea să 


echilibreze şi să armonizeze diferitele compartimente ale economiei naţoinale, să 
dirijeze viața economică în concordanță cu interesele revoluţiei. 

În document se sublinia legătura dialectică între reconstrucţia economică 
a ţării şi dezvoltarea democraţiei. În acest context, se aprecia că principala 
sarcină politică din acel moment era întărirea statului democrat, sprijinirea 
guvernului dr. Petru Groza. Regimul democrat era considerat ca rodul luptei 
unite a clasei muncitoare, ţărănimii, intelectualităţii progresiste, a oamenilor 
muncii români şi de alte naţionalităţi. De aceea, P.C.R. îşi propunea să acţioneze 
şi în viitor pentru întărirea colaborării dintre forţele democratice, exprimîndu-şi 
deplina încredere în capacitatea maselor, a poporului de a-şi făuri o viaţă nouă. 

Rezoluţia aprecia că apropiatele alegeri parlamentare erau o parte esen- 
țială a procesului revoluţionar, ele prilejuind o amplă confruntare dintre forţele 
democratice şi cele reacţionâre. Ca atare, P.C.R. își propunea să mobilizeze 
masele la lupta politică pentru înfrîngerea definitivă a reacţiunii reprezentată de 
principalele partide burgheze — P.N.L. (Brătianu) şi P.N.Ţ. (Maniu). 

Conferinţa Naţională a ajuns la concluzia că desfăşurarea cu succes a 
revoluţiei impunea creşterea rolului conducător al clasei muncitoare. Afirmînd 
că unitatea clasei muncitoare trebuia să fie „un pilon al democraţiei și păcii“, 
Rezoluţia accentua necesitatea realizării partidului unic muncitoresc. Acest 
partid era conceput nu ca o contopire mecanică între P.C.R. şi P.S.D., ci ca 
rodul acţiunii comune a comuniştilor şi social-democraţilor de clarificare ideo- 
logică şi politică pe baze principiale, marxist-leniniste. PIDIO 

Pe plan extern, Conferința Națională preconiza o politică de prietenie cu 
popoarele vecine, cu toate popoarele iubitoare de libertate. 


Indicații metodice 
Rezoluția Conferinței Naționale a P.C.R. din octombrie 1945 va fi uti- 
lizată la lecţiile privind istoria României în perioada 23 August 1944—30 de- 
cembrie 1947, precum şi la cele privind țările de democraţie populară din 
Europa după cel de al doilea război mondial. 

Se va sublinia capacitatea P.C.R. de a realiza o analiză multilaterală a. 
situaţiei României, de a propune soluţii originale, de a aplica în mod creator 
învățătura marxist-leninistă la realităţile specifice din ţara noastră. 

De asemenea, se va accentua ideea că viaţa a demonstrat justeţea orientă- 
rilor date de Conferinţa Naţională, că transpunerea în practică a Rezoluţiei din 
octombrie 1945 a asigurat desăvârşirea revoluţiei burghezo-democratice şi înain- 
tarea României pe drumul socialismului. 

Planuri de lecţii comentate 


REPUBLICA ROMANĂ DUPĂ MARILE CUCERIRI 


1. Situaţia statului roman la sfîrşitul marilor cuceriri 
— întinderea stăpînirii romane : provinciile 
— acumularea de mari bogății în mîinile nobilimii romane! 
— pătrunderea influenţei greceşti: decăderea vechilor moravuri 2 


2. Transformările social-economice 
a) Întărirea puterii nobilimii 
— nobilimea, marea profitoare a războaielor de cucerire 8 
— baza puterii politice a nobilimii : 4 
1. magistraturile 
2. comandamentele militare 
3. guvernarea provinciilor 
— baza puterii economice a nobilimii : latifundiile 5 
— noua clientelă 6 
b) Decăderea clasei micilor proprietari 
-— cauzele 7 
— rezultatele : — formarea plebei urbane; comerțul voturilor 8 
— „Panem et Circenses !“ : distribuțiile gratuite 9 
— urmările : lipsa de ostaşi 10 
c) Formarea clasei cavalerilor 
— cauzele 11 
— categoriile : 1) publicani ; 2) negustori ; 3) bancheri 
— camăta, caracteristica sistemului financiar roman 12 
— influenţa cavalerilor în viața politică: războaiele de jaf 13 
d) Creşterea numărului sclavilor 
— cauzele 14 ; 
— categoriile: 1) sclavii publici; 2) sclavii domestici; 3) sclavii 
agricoli ; 4) gladiatorii 
— liberţii 15 
— viaţa grea a sclavilor 
3. Începutul răscoalelor sclavilor 
— cauzele răscoalelor 
— prima răscoală a sclavilor din Sicili 
— a doua răscoală a sclavilor din Sicilia 


4. Concluzie : Marile cuceriri mediteraneene, o răscruce a istoriei romane 17 


a 16 


10 — Studii şi articole de istorie — c. 1/1552 
https://biblioteca-digitala.ro 


146 AUREL IORDĂNESCU 


Comentariu istoric 


1. În jumătatea de secol scurs între sfîrşitul celui de al doilea război punic 
şi cucerirea Greciei (200—146 î.e.n.), războaiele care au dus la stabilirea supre- 
maţiei romane în bazinul Mării Mediterane au adus nobilimii romane câştiguri 
imense : Carthagina plătise ca despăgubire de război 10.000 de talanţi; Filip al 
V-lea al Macedoniei, în 197 î.e.n., 2.000 de talanţi; Antiochos al III-lea al 
Syriei, în 188 î.e.n., 15.000 de talanţi. Pe lîngă aceasta, prada de război luată 
de romani în acelaşi interval se cifrează la aproximativ două miliarde de ses- 
terţi. Or, principalii beneficiari ai ambelor categorii de venituri au fost nobilii. 
Totuşi, este de amintit că după cel de al doilea război cu Macedonia, începînd 
cu anul 167 î.e.n., cetăţenii romani au fost scutiţi de a mai plăti impozit. 

2. Contactul cu civilizaţia greacă fusese la început un stimulent pentru 
romani : sub influenţa ei romanii îşi ridicaseră nivelul vieţii materiale, fără să 
se moleşească şi îşi creaseră o literatură care, folosind modelele şi tiparele gre- 
cești, își păstra originalitatea. Dar marile cuceriri făcînd din romani stăpinii 
Greciei, au dus la adoptarea moravurilor hellenistice, adică a moravurilor greci- 
lor decadenţi, puternic influenţaţi de cultura orientală. Iată de ce în faimosul 
său vers „Grecia învinsă a cucerit pe vajnicul ei cuceritor“, Horatius accentuează 
asupra acestui aspect negativ al influenţei greceşti, care în locul puternicei orga- 
nizaţii familiale, a vieţii sobre şi a muncii încordate, a introdus în societatea 
romană desfriul, luxul şi lenea. 

3. După sfîrşitul luptei între patricii şi plebei (287 îe.n.), între marile 

familii patriciene şi plebee se produsese o apropiere, iar ca rezultat al căsătoriilor 
mixte ele se contopiseră într-o aristocrație nouă, purtind numele de nobilitas. 
Prin nobilitas se înţelegea în sec. II-I î.e.n. noua aristocrație patricio-plebeiană, 
a cărei caracteristică o constituia faptul de a fi formată numai din familiile ai 
căror membrii exercitaseră una din cele 3 mari magistraturi romane : questura, 
pretura sau consulatul. Cînd un om ce nu făcea parte din nobilitas ajungea să 
exercite una din aceste trei magistraturi, el era numit homo novus şi considerat 
ca întemeietorul nobleţei familiei sale. Cel mai vestit homo novus din această 
perioadă a fost Marcus Porcius Cato, supranumit Cato Censorul. 
í 4. Baza puterii politice a nobilimii o constituia exercitarea magistraturi- 
lor : de aceea, se constată o tendință constantă de a păstra aceste magistraturi 
în mîinile reprezentanților unui mic numär de familii, ceea ce a dus la consti- 
tuirea unei puternice oligarhii nobiliare. Dar cum, în perioada marilor cuceriri, 
comandanții militari erau numiți dintre consuli sau pretori, iar după sfîrşitul 
cuceririlor guvernatorii provinciilor erau recrutați tot dintre foştii magistrați, 
apare evidentă legătura : trebuie să fi exercitat o magistratură pentru a deveni 
comandant militar şi guvernator de provincie ; şi trebuie să fi condus o expe- 
diție militară sau să fi guvernat o provincie pentru a face rost de banii necesari 
campaniei electorale cu care să te realegi într-o magistratură superioară. 

5. Marile sume de bani care au intrat în mîinile nobilimii au fost investite 
de membrii ei cu precădere în cumpărarea de pămînturi în Italia. Folosindu-se 
de strimtorarea micilor proprietari provocată de războaiele nesfîrşite, nobilii 
au cumpărat pămînturile acestora, mărindu-şi suprafețele de pămînt. În acelaşi 
timp, ei luau cu arendă pe termen nelimitat din ager publicus, adică din teri- 
toriul pe care Roma îl confiscase de la popoarele învinse și-l transformase în 

proprietate de stat, întinse porţiuni pe care le lucrau cu munca sclavilor. Din 
aceste două categorii de pămînturi s-au alcătuit Jatifundiile, domenii întinse pe 
care nobilimea le punea în valoare fie cu munca sclavilor, fie cu aceea a salaria- 
ților agricoli care, sub conducerea unui antreprenor se angajau în schimbul unui 
mic salariu în perioada strîngerii recoltei. Şi, deoarece grâul care venea din 
provincii — Sicilia și Africa — făcea concurenţă griului italian, nobilii preferau 
să cultive pe moşiile lor măslinul şi viţa de vie, care aducea un venit conside- 
rabil şi să lase o mare parte a pămîntului păşunatului vitelor, îngrijite de un 
număr redus de sclavi. lată de ce, odată cu formarea latifundiilor, agricultura: 
italiană — cu excepţia regiunilor periferice — a cunoscut o transformare hotă- 
ritoare : grâul a cedat locul măslinului şi viței. 

6. Deoarece obţinerea magistraturilor era condiţionată de obţinerea votului 
alegătorilor, cetățeni domiciliaţi în Roma, familiile nobile îşi recrutau din mij- 
locul plebei sărace un mare număr de clienţi, cărora le asigurau întreţinerea 
zilnică şi accesul la spectacolele 'publice, în schimbul obligaţiei de a le da votul 
cu ocazia alegerilor. În felul acesta a început un sistem de corupţie electorală 
care a îngăduit nobilimii să-şi păstreze supremaţia politică pînă la sfîrşitul 
republicii. 

7. Decăderea treptată a clasei micilor proprietari a avut cauze multiple, 
între care cele mai de seamă au fost: războaiele nesfirșile, în care pierderile 
cele mai mari le-a suferit această clasă care alcătuia nucleul legiunilor ; distru- 
gerile provocate de al doilea război punic, care au gonit pe mulţi proprietari, 
făcîndu-i să se refugieze în Roma, de unde n-au mai plecat, vînzindu-şi pămîn- 
turile pirjolite nobilimii ; concurența grîului transmarin, care făcînd agricultura 
neremuneratoare, i-a silit pe micii proprietari să-și vîndă pămînturile şi să sc 
ducă să îngroașe rîndurile plebei urbane ; tendința de acaparare a nobilimii, 
care, încercînd să-şi rotunjească moșiile, făcea atîtea şicane micilor proprietari 
vecini, pînă îi hotărau să-şi vîndă bucata de pămînt; atracția orașului, cu viaţa 
lui comodă şi uşoară, care-i făcea pe mulţi din cei ce-şi petrecuseră mulţi ani 
sub arme să nu se mai întoarcă la vechea lor ocupaţie de agricultori, ci să-şi 
vîndă pămîntul şi să se stabilească în oraş. Fireşte, clasa micilor proprietari nu 
a dispărut nici o dată complet, dar a scăzut în aşa măsură, încit rolul ei social 
practic a încetat. 

8. Dat fiind că toţi micii proprietari erau cetăţeni, instalîndu-se în oraş 
ei intrau în clientela nobilimii, doritoare ca în ziua alegerilor să aibă alături 
de ea cît mai mulți votanţi. Şi, deoarece potrivit sistemului roman, liberţii 
obțineau şi ei dreptul de cetăţenie, plebea urbană cu drept de vot era un amestec 
de mici proprietari ruinaţi, de latini stabiliţi în oraş şi de liberţi de toate nea- 
murile, dar mai ales greci şi orientali, care, aproape toţi, trăiau de pe urma 
nobilimii în a cărei clientelă intraseră. 

9. Pentru a-şi atrage bunăvoința alegătorilor, candidaţii la diversele magis- 
traturi organizau jocuri, mai ales jocuri de circ, cu ocazia diferitelor sărbători, 
precum şi distribuirea gratuită de raţii de carne, de vin, de ulei, de îmbrăcă- 
minte și chiar de bani, purtîind numele de congiaria. Iar începînd cu anul 
189 î.e.n. s-a introdus şi obiceiul ospeţelor publice : se puneau mese în for unde 
veneau să se ospăteze cetăţenii săraci, care nu aveau să uite în ziua alegerilor 
pe cei care le organizaseră. De aceea, dorinţa de trai bun în lenevie a plebei 

urbane era reflectată în celebra expresie : „Panem et circenses“ (după cum spune 
Juvenal în Satira X *), pîine şi jocuri de circ !, bineînţeles gratuite. 

10. Dispariţia treptată a clasei micilor proprietari a avut drept rezultat 
micşorarea treptată a acelei categorii de cetăţeni din rîndurile cărora se recrutau 
ostaşii legiunilor. Lipsa aceasta s-a manifestat pentru întîia oară cu ocazia făzboa- 
ielor din Spania, cînd statul roman a întîmpinat mari greutăți în recrutarea 
de soldaţi pentru legiuni. Şi răul a mers agravindu-se, așa încît pentru a putea 
avea efectivele necesare pentru purtarea războiului cu Jugurtha în Africa şi 
pentru a zdrobi cetele prădalnice ale cimbrilor şi teutonilor, Marius a trebuit să 
facă apel la proletarii, adică la cetăţenii care nu aveau nici o avere. Dar prin 
aceasta s-a făcut un pas revoluţionar : armata de cetățeni a fost înlocuită cu o 
armată de mercenari, care nu luptă pentru patrie, ci pentru plată. 

11. Marile războaie de cucerire din bazinul Mării Mediterane au pus 
statului roman probleme de dotare tehnică, de transport şi de aprovizionare a 
oştirilor ce luptau pe teatre de operaţiuni îndepărtate, pentru a căror rezolvare 
el nu dispunea de organe proprii. De aceea, pentru dotarea şi aprovizionarea 
armatei a făcut apel la oameni de afaceri, care dispuneau de sumele de bani 
trebuitoare pentru a face faţă acestor cerinţe. (Cu timpul, statul roman conce- 
sionă acestor oameni de afaceri grupaţi în puternice asociaţii financiare toate 
lucrările publice (publica) : construirea drumurilor şi a templelor ; construirea 
[lotelor ; perceperea redevenţelor de la cei ce ocupau parcele din ager publicus ; 
şi mai ales încasarea impozitelor în provincii: vămi, dijme în natură sau 
contribuţii în bani. De aici denumirea de publicani ce li s-a dat. Cum atit 
sumele pe care le primeau din partea statului, cît şi impozitele încasate în pro- 
vincii depășeau cu mult sumele investite de ei, publicanii s-au găsit în scurtă 
vreme deţinătorii unor mari sume de numerar lichid pe care le-au învestit atît 
în operaţii comerciale, cât şi în operaţiuni bancare. De aceea, publicanii se îm- 
părţeau în trei categorii: adjudecatari ai lucrărilor publice, negustori şi ban- 
cheri (argentarii). Şi deoarece situaţia lor materială îi clasa printre aceia care 
în timp de război făceau armata călare (equites), ei au luat şi numele de 
cavaleri, deşi în aproape toate cazuriie erau scutiţi de serviciul militar activ. 
Se constituia în felul acesta alături de aristocrația de magistraturi sau ordinul 
senatorial, o aristocrație a banului sau ordinul equestru. 

12. Lipsa unei activităţi industriale care să necesite investiţii mari a făcut 
ca singura formă de activitate financiară folosită la Roma să fie camăta. Ban- 
cherii împrumutau, în special provincialilor, sumele de care aceştia aveau nevoie 
pentru a-şi plăti obligaţiile faţă de Roma sau pentru construcţii de utilitate 
publică, cu dobinzi de-a dreptul uriaşe, care nu odată îi ruinau pe debitori. 

13. Dispunînd de mari sume de bani, cavalerii erau interesaţi ca domi- 
naţia Romei să se întindă continuu pentru a deschide noi debuşeuri activităţii 
lor comerciale şi financiare : de aceea ei au împins statul roman la o politică 
războinică şi de cuceriri. Şi cum o bună parte din senatori erau amestecați 
(de obicei prin persoane interpuse) în operaţiunile financiare ale cavalerilor, 
presiunea financiarilor asupra vieţii politice romane a devenit tot mai accen- 
tuată. 

14. Izvoarele sclaviei în această perioadă sînt de căutat, înainte de toate, 
în războaiele neîncetate şi în dezvoltarea pirateriei. După sfîrşitul războaielor, 
prizonierii erau vînduţi unor negustori specializaţi, care-i „desfăceau“ apoi în 

tirgurile de sclavi. Cifrele pe care le oferă istoricii antici sînt de-a dreptul 
înspăimintătoare : în 167 î.e.n. Paulus Aemilius a vîndut 150.000 de epiroţi ; 
Scipio Aemilianus, după distrugerea Carthaginei, 50.000 de carthaginezi, iar 
în 177 î.e.n. numărul sclavilor sarzi a fost atît de mare, încât expresia „Sardi- 
venales“ (sarzi de vinzare) a devenit sinonimă cu „marfă ieftină“. În același 
timp, după dispariţia flotelor greceşti, feniciene și carthagineze (şi mai ales, a 
celei a Rhodosului care decenii de-a rîndul făcuse poliția mărilor) pirateria a 
luat un mare avânt, aprovizionînd cu sclavi în special tîrgul din insula Delos, 
unde, după spusele geografului Strabo, în unele zile se vindeau pînă la 10.000 
de capete. Cei mai mulţi ajungeau, însă, în Italia, pe latifundiile nobilimii. 

15. Liberările de sclavi au devenit mai numeroase în sec. II—I f.e.n. şi 
deoarece liberţii rămîneau într-un raport de dependenţă continuă faţă de foştii 
lor stăpîni (deveniți după eliberare patronii lor), ei au constituit o parte însem- 
nată a clientelei, dat fiind că aveau dreptul de vot. Liberţii jucau un rol de 
seamă în viața economică și socială, deoarece cea mai mare parte a meşteşugu- 
rilor era în mîinile lor. La fel şi o bună parte din profesiunile libere : medici, 
arhitecţi, librari, perceptori. În fine, să nu uităm că unii din scriitorii de frunte 
ai republicii romane ca : Livius Andronicus, Caecilius, Terentius au fost liberţi. 

16. Primul război cu sclavii în Sicilia a izbucnit în anul 135 î.e.n. şi a durat 
pînă în 132 cînd guvernatorul P. Rupilius a ocupat Tauromenium, prinzîndu-l 
pe şeful răsculaților, Eunous. Faptul că timp de mai bine de trei ani armatele 
romane fuseseră ţinute în şah de armata sclavilor, arată cât de mare era numărul 
sclavilor şi cu câtă îndirjire luptaseră. Reorganizarea provinciei Sicilia, făcută de 
Rupilius, a favorizat interesele ordinului equestru. Cât despre a doua răscoală 
a sclavilor sicilieni, desfăşurată între 104 şi 101 îe.n., ea a avut drept cauză 
tocmai atitudinea cavalerilor faţă de o hotărîre a senatului. Deoarece, pentru 
a-şi procura mîna de lucru necesară, cavalerii puseseră la cale razii care răpi- 
seră oameni liberi din provincii şi chiar din Italia pentru a-i transforma în sclavi, 
senatul hotărîse eliberarea lor. Dar sub presiunea cavalerilor, pretorul Siciliei, 
Licinius Nerva, nu a aplicat senatus-consultul şi i-a restituit pe cei ce veniseră 
să-şi reclame libertatea, stăpînilor lor. Atunci, sclavii din Syracuza s-au răsculat, 
iar exemplul lor a fost urmat de ceilalţi. Sub conducerea a doi şefi, Athenion 
şi Salvius, ei au rezistat în orașul Triocala pe care l-au întărit. Abia în anul 
101 î.e.n. consulul M. Aquilius izbuti să înăbușe răscoala. 

17. "Transformările produse de războaiele de cucerire din prima jumătate 
a sec. II î.e.n. au provocat o criză a statului roman : în timp ce posibilităţile 
de recrutare pentru menţinerea în formă a legiunilor scădeau continuu, la 
frontieră primejdia „barbarilor“ apărea sub forma triburilor germanice de cimbri 
şi teutoni, iar în interior răscoalele sclavilor erau tot mai greu înăbușite. Pentru 
remedierea situaţiei se impuneau reforme urgente, între care cea mai de seamă 
era aceea a refacerii clasei micilor proprietari pentru a restabili echilibrul social 
şi pentru a uşura recrutarea. Acest lucru l-au înţeles fraţii Gracchi. 


` 


Indicaţii metodice 


Deoarece marile cuceriri mediteraneene reprezintă o răscruce în istoria 
republicii romane, ele marcînd momentul de trecere de la perioada de echilibru 
constituţional, cuprinsă între sfîrşitul luptei între patricii şi plebei (287 î.e.n.), 
şi începutul crizei social-economice deslănţuite de reformele Gracchilor (133 î.e.n.), 

lecţia privind rezultatele lor este o lecție-cheie, întrucît ea explică noua orien- 
tare pe care o ia politica statului roman, orientare care va duce pîn la urmă la 
iustaurarea monarhiei lui Augustus. 

De aceea, tratarea ei cere din partea profesorului un efort susţinut pentru 
a evidenția conexiunile şi intercondiționările deosebitelor aspecte care concură 
la transformarea societăţii romane. 

Mai întâi trebuie bine reliefată legătura cauzală între războaiele de cucerire 
şi transformările social-economice : 

— războaiele determină creşterea uriaşă a puterii economice şi politice 

a nobilimii 

— războaiele provoacă dispariţia treptată a clasei micilor proprietari 

— războaiele prilejuiesc apariţia clasei cavalerilor, care favorizează o poli- 

tică de noi cuceriri 

— războaiele fac să crească nemăsurat numărul sclavilor, creind noua 

primejdie internă a răscoalelor 

În al doilea rînd, trebuie subliniate repercusiunile pe care fiecare proces 
istoric îl are asupra celorlalte : 

— creşterea numărului sclavilor provoacă scăderea valorii milinii de lucru 
libere, ducînd la vînzarea de către micii proprietari a loturilor lor, care merg să 
sporească latifundiile nobilimii şi prin aceasta puterea ei ; 

— politica agresivă a cavalerilor duce la noi războaie, care fac să crească 
numărul sclavilor şi odată cu el şi primejdia răscoalelor ; 

— conflictul între nobilime şi cavaleri favorizează apariţia unei demagogii 
care întăreşte clientela, promovînd lenea şi pretenţiile plebei urbane. Dar, mai 
ales, trebuie subliniată dispariţia clasei micilor proprietari din perspectiva decă- 
derii treptate a armatei tradiționale romane : lipsa micilor proprietari a dus la 
formarea armatei de proletarii, legaţi nu de interesele statului, ci de generalul 
care-i conduceau. De aici încercările de reformă ale Gracchilor, al căror principal 
obiectiv a fost refacerea armatei de cetăţeni. 

Se cere pregnarea cîtorva noţiuni noi ca : latifundiu, nobilime (în accep- 
ţiunea specific romană), cavaleri (care nu au semnificaţie militară, ci economică 
mai întîi şi social-politică mai apoi), gladiatori (subliniindu-se originea lor 
etruscă), clientelă (în noua accepţiune, spre deosebire de vechii clienţi). 

Poate fi folosit, în condiţiile indicate, textul lui Appian publicat în „Studii 
şi articole de istorie.“, XXIV, 1973, p. 97—100. De corectat data 137 din ma- 
nual, în 135 şi, corespunzător, expresia de mai jos: „Au trecut aproape 30 de 
ani“, nu aproape, ci chiar 30 de ani, dat fiind că al doilea război cu sclavii a 
început în 104 î.e.n. 

FORMAREA MARELUI CNEZAT AL MOSCOVEI 
(SECOLELE XII—XV) 
(CLASA VI-A) 


1. Rusia în perioada fărimiţării feudale. (secolele XII—XV). 

— Principalele state ruseşti; cnezatele Vladimir-Suzdal, Halici-Volinia, 
republica Novgorodului. 

— Cucerirea Rusiei de către tătari şi luptele de apărare ale poporului rus 
împotriva năvălitorilor. Formarea Hoardei de Aur. Urmările negative ale stă- 
pînirii tătare în Rusia. 

— Lupta poporului rus împotriva atacurilor germane şi suedeze în tinu- 
turile baltice. 1 

— Viaţa economică. Economia agrară, meşteşugurile şi comerţul. Oraşul 
rus. 2 

— Situaţia socială în perioada feudalismului dezvoltat. "Țărănimea depen- 
dentă. Țăranii liberi. Feudalii. Orăşenii. 3 

2. Formarea cnezatului Moscovei. 

— Începuturile cnezatului Moscovei. 4 

— Politica cneazului Ivan Kalita. 5 

— Întărirea cnezatului Moscovei în timpul domniei lui Dmitri Donskoi 
(1359—1389). 

— Rolul cnezatului Moscovei în lupta de eliberare a Rusiei de sub stă- 
pînirea tătară. Victoria ruşilor în bătălia de la Kulikovo (1380). 

3. Formarea statului centralizat rus şi eliberarea de sub stăpînirea tătară. 

— Premisele social-economice şi politice ale formării statului centralizat 
rus. 6 

— Politica de unificare a lui Ivan al III-lea (1462—1505). Alipirea cneza- 
telor Iaroslavului, Rostovului, Tverului şi a republicii Novgorodului. 7 

— Eliberarea Rusiei de sub stăpînirea tătară. Victoria ruşilor în bătălia 
de pe rîul Ugra (1480).8 

— Politica, externă a statului rus în timpul lui Ivan al II-lea. 

4. Situaţia social-economică a Rusiei în a II-a jumătate a secolului al 
XV-lea. Organizarea statului rus. 

— 'Transformări în situaţia diferitelor categorii sociale. Îngrădirea drep- 
tului de strămutare a ţăranilor prin „Sudebnik“-ul din 1497. 9 L 

— Organizarea statului rus în timpul domniei lui Ivan al III-lea. Întărirea 
puterii marelui cneaz al Moscovei. 10 

5. Cultura rusă în secolele XII—XV. 

— Istoriografia, literatura, arhitectura, pictura. It 

6. Concluzii ; Însemnătatea formării statului centralizat rus în istoria Ru- 
siei şi în istoria universală, 12 

Comentariu istoric. 


1. Întensificarea pătrunderii feudalilor germani şi suedezi în ţările baltice 
în prima jumătate a secolului al XIII-lea reprezintă o etapă a expansiunii ger- 
mane spre răsărit şi a suedezilor pe țărmurile răsăritene ale Mării Baltice. Pre- 
cedaţi de negustori şi misionari, feudalii germani şi suedezi urmăreau cucerirea 
acestor ţinuturi şi subjugarea populaţiei localnice. Principala forţă a germanilor 
era alcătuită din ordinele monaho-cavalereşti ale purtătorilor de spadă (gladi- 
feri) şi teuton, unificate sub denumirea de ordinul livonian. Expansiunea ger- 
mană şi suedeză la mijlocul secolului al XIII-lea a fost uşurată de situaţia grea 
în care se aflau cnezatele ruseşti, datorită năvălirilor tătare. În lupta de apărare 
împotriva germanilor şi suedezilor, un însemnat rol a jucat Novgorodul. Oştile 
Novgorodului, conduse de cneazul Alexandru Iaroslavici, au înfrint pe suedezi 
pe rîul Neva (iulie 1240), în urma cărei victorii el a primit denumirea de 
Alexandru Nevski, iar pe germani în bătălia de pe lacul Ciud (aprilie 1242). 
Datorită acestor victorii, expansiunea germană şi suedeză a fost oprită. 

2. Cu toate condiţiile nefavorabile datorate năvălirilor şi stăpînirii tătare 
şi atacurilor germano-suedeze, economia Rusiei a înregistrat progrese în seco- 
lele XII—XV. În economia agrară a avut loc extinderea suprafețelor agricole 
prin defrişări şi desţeleniri, îmbunătăţirea tehnicii agricole, creşterea producției 
de cereale. Meşteşugurile s-au dezvoltat la sate şi îndeosebi la orașe, mai ales 
pînă la cucerirea tătară, care a provocat pierderi grele economiei ruse. 

Pe lingă comerţul intern, oraşele ruseşti făceau negoţ cu ţările scandinave, 
Polonia, Germania, Imperiul bizantin. Datorită dezvoltării meşteşugurilor şi co- 
merţului, oraşele ruseşti au cunoscut, în secolui al XII-lea şi în prima jumătate 
a secolului al XIII-lea, o perioadă de înflorire, numărul oraşelor şi tîrgurilor 
ajungînd la mijlocul secolului al XIII-lea la circa 250. 

Năvălirile şi stăpînirea tătară au dus la ruinarea și declinul multor orașe 
ruseşti, stînjenindu-le dezvoltarea constatată înainte de invazia tătară. 

3. Din secolul al XII-lea, Rusia a intrat în perioada feudalismului dez- 
voltat, caracterizat prin accelerarea procesului de acaparare a pămînturilor obş- 
tilor săteşti şi de aservire a ţărănimii libere de către feudalii laici (boieri) şi 
bisericeşti, îndeosebi mînăstiri, creşterea domeniului feudal şi cristalizarea orga- 
nizării lui precum şi definitivarea formării celor două clase fundamentale ale 
societăţii feudale — țărănimea dependentă şi feudalii. Astfel, în primele dece- 
nii ale secolului al XIV-lea, cneazul Moscovei Ivan Kalita stăpînea 50 de sate. 

Țăranii dependenţi se aflau în variate grade de supunere feudală. Princi- 
pala formă a rentei feudale o reprezenta renta în produse sau în natură, paralel 
cu care exista şi forma rentei în muncă și bani. Cnezii locali și marii boieri dis- 
puneau de cete (drujine) de oșteni formate din mici feudali vasali ai acestora, 

Ca urmare a dezvoltării oraşelor, populaţia orăşenească, formată în princi- 
pal din meșteșugari şi negustori, a început să joace un rol tot mai important în 
viaţa, economică şi socială a Rusiei medievale. 

4 Cnezatul Moscovei s-a format, începînd cu mijlocul secolului al XII-lea, 
în jurul orașului de la care îşi trage numele, atestat documentar în 1147. Mos- 
cova şi cnezatul Moscovei au beneficiat de o poziţie geografică prielnică, care 
le-au ferit de incursiunile duşmane (în special ale tătarilor). Totodată, prin așe- 
zarea sa la o încrucişare de drumuri comerciale însemnate, Moscova a devenit 

un centru economic şi politic important şi un factor de o deosebită însemnătate 
în procesul de unificare economică şi politică a Rusiei şi de eliberare a ţării de 
sub stăpînirea tătară. Cnezatul Moscovei s-a extins teritorial şi a început să se 
întărească în timpul domniei cnezilor Daniil Aleksandrovici (1276—1303) şi 
Iuri Danilovici (1303—1325). Vecine cnezatului Moscovei erau cnezatele Tve- 
rului, Reazanului, Rostovului şi Vladimirului. Rivalitatea politică dintre cneza- 
tele Moscovei şi Tverului a întîrziat procesul de unificare a cnezatelor ruseşti 
şi de eliberare a ţării de sub stăpînirea tătară. 

5 Însemnătatea politică a Moscovei a sporit în timpul domniei cneazului 
Ivan Danilovici denumit, datorită bogățiilor sale, Ivan Kalita (sac cu bani), 
Printr-o politică abilă faţă de Hoarda de Aur, care îşi exercita dominaţia asupra 
Rusiei, Ivan Kalita a obţinut de la tătari marea cnezie a Vladimirului şi dreptul 
de a strînge tributul pentru Hoarda de Aur de la cnezii ruşi din Rusia de 
nord-est. f 

Totodată, în timpul domniei sale, reședința mitropolitului Rusiei s-a stră- 
mutat la Moscova, ceea ce a contribuit la sporirea prestigiului cneazului Mos- 
covei. Astfel, către mijlocul secolului al XIV-lea cnezatul Moscovei a devenit 
cel mai puternic şi mai însemnat cnezat din Rusia, permițîndu-i să preia condu- 
cerea luptei pentru unificarea şi eliberarea ţării. 

6 De la mijlocul secolului al XV-lea, Rusia a intrat într-o perioadă de 
avînt economic, caracterizat prin extinderea suprafeţelor cultivate şi creşterea 
producţiei agricole și animaliere, prin dezvoltarea meşteşugurilor şi a comerțului, 
precum şi prin sporirea însemnătăţii economice a oraşelor. Progresul economic 
se oglindeşte totodată în întărirea schimburilor economice dintre diferitele re- 
giuni ruseşti, în începutul unificării economice a Rusiei de nord-est, fapt care a 
pregătit şi unificarea sa politică. 

În a doua jumătate a secolului al XV-lea, s-au afirmat tot mai mult forţe 
sociale interesate în sprijinirea procesului de unificare şi de eliberare a ţării. 
Mica boierime (dvorenii) era interesată în întărirea puterii centrale, pentru a-şi 
asigura sprijinul acesteia, în vederea sporirii domeniilor sale şi asigurării men- 
tinerii în supunere a ţărănimii dependente. Orășenii, meşteşugari şi negustori, 
erau de asemenea interesaţi în întărirea puterii centrale şi în curmarea fărî- 
miţării feudale, pentru a-şi putea desfăşura, în condiţii de deplină siguranţă, acti- 
vităţile productive. Cu sprijinul dvorenilor şi al orăşenilor, care i-au procurat 
marelui cneaz al Moscovei importante mijloace militare şi materiale, autoritatea 
centrală a putut aduce la supunere marea feudalitate şi realiza unificarea şi eli- 
berarea ţării. Unificarea Rusiei şi întărirea autorităţii centrale erau, de asemenea, 
necesare pentru a stăvili incursiunile tătarilor din răsărit şi politica expansionistă 
a marelui ducat al Lituaniei la hotarele apusene ale Rusiei. De asemenea, unifi- 
carea şi centralizarea statului reprezentau o condiţie necesară pentru ducerea 
cu succes a luptei de eliberare a ţării de sub dominaţia tătară. În același timp, 
unificarea şi eliberarea ţării au fost uşurate de slăbirea Hoardei de Aur şi dez- 
membrarea ei în prima jumătate a secolului al XV-lea în mai multe hanate tă- 
tare, care i-au redus capacitatea militară şi posibilitatea de intervenţie în Rusia. 

7. Pasul decisiv în procesul de unificare a cnezatelor ruseşti în jurul Mos- 
covei a fost realizat în timpul domniei lui Ivan al III-lea (1462—1505). Con- 
tinuînd politica de unificare a predecesorilor săi, el a alipit cnezatul Iaroslavului 
(1463), al Rostovului (1474), republica Novgorodului (1471—1478) şi cnezatul 

Tverului (1485). Sub urmașul său Vasile al II-lea, au fost alipite republica 
Pskov (1510) şi cnezatul Reazanului (1521). 

8 Extinderea teritorială a Rusiei realizată în vremea lui Ivan al III-lea 
a mărit resursele materiale şi militare ale statului rus, ceea ce a dat posibilitatea 
desfășurării încununate de succes a luptei de eliberare a ţării de sub dominaţia 
tătară. Deoarece întărirea cnezatului Moscovei nemulțumea Hoarda de Aur, 
hanul Ahmat a întreprins în 1480, în alianţă cu Polonia şi Lituania, o mare 
expediţie împotriva marelui cnezat al Moscovei. Înfruntarea între forţele ruseşti 
şi tătărăşti a avut loc pe rîul Ugra, în partea de apus a Rusiei, şi s-a sfîrşit, cu 
retragerea oştii tătărăşti, ceea ce a marcat lichidarea dominaţiei tătare asupra 
Rusiei. După această înfrîngere, Hoarda de Aur a intrat într-un grabnic declin 
şi a încetat să mai existe ca stat în 1502. Eliberarea Rusiei de sub dominaţia 
tătară, urmare a luptei seculare dusă de poporul rus, i-a asigurat Rusiei condiţii 
prielnice de dezvoltare social-economică, politică şi culturală, marcînd, astfel, un 
act de o deosebită însemnătate în istoria sa. 

9 Întărirea autorităţii centrale a atras după sine slăbirea puterii marii feu- 
dalităţi, creşterea însemnătăţii social-economice şi politice a micii feudalităţi 
(dvorenii), pe care se sprijinea marele cneaz. 

Pentru a asigura feudalilor forţa de muncă necesară pe domeniile lor, în 
condiţiile extinderii producţiei de cereale marfă, căreia i se creaseră condiţii 
favorabile de dezvoltare, prin unificarea şi centralizarea statală, și pentru a stă- 
vili strămutarea ţăranilor dependenţi, Ivan al III-lea a stabilit prin Sudebnikul 
său din 1497, că strămutarea ţăranilor putea avea loc numai cu o săptămînă 
înainte şi o săptămînă după sărbătoarea Sf. Iurii de toamnă (26 noiembrie). 

10 În conducerea statului, Ivan al III-lea s-a sprijinit îndeosebi pe dvo- 
reni, cărora le acorda donaţii funciare condiţionate de îndeplinirea unor slujbe 
militare şi civile, ştiut fiind că aceştia alcătuiau forţa militară principală a ma- 
relui cneaz. Aceste donaţii se numeau „pomestii“. De asemenea, Ivan al III-lea 
s-a sprijinit pe orăşeni precum şi pe biserică, căreia i-a confirmat vechile stă- 
pîniri funciare şi i-a acordat altele noi. Pentru cîrmuirea statului, Ivan al III-lea 
a reorganizat sistemul de conducere, foiosind organe a căror acţiune se exercita 
în întreaga ţară. Instituțiile centrale erau formate din Duma boierească, avînd 
funcţia de organ consultativ permanent pe lîngă marele cneaz şi din pricazuri, 
organe în a căror competenţă intra rezolvarea diferitelor probleme ale statului 
ca: politica externă, averea personală a cneazului. De asemenea în timpul lui 
Ivan al III-lea s-a trecut la o unificare a legislaţiei pe întreaga ţară, principalul 
monument legislativ constituindu-l Sudebnicul din 1497. 

Autoritatea crescîndă a marelui cneaz al Moscovei Ivan al III-lea se 
oglindeşte şi în folosirea de către el, pentru prima dată, a titlului de „ţar“, cu 
sensul de împărat, precum şi a aceluia de autocrat (samoderjeţ), precum şi în 
adoptarea unui ceremonial deosebit la curte. 

11. Cu toate condiţiile politice neprielnice din secolele XIII—XV, în 
deosebi invaziile străine şi stăpânirea tătară, s-au realizat totuşi opere culturale 
şi artistice importante, mai ales în ultima parte a acestei perioade. S-au scris 
lucrări cu caracter istoric şi literar, care înfăţişează îndeosebi lupta poporului 

rus împotriva tătarilor, precum şi alte evenimente istorice ca : „Povestire despre 
bătălia de la Kalka“, „Povestea despre căderea 'Țarigradului“, cronica novgoro- 
deană „;Sofiiski Vremennik (1432), „Povestea despre cucerirea Pskovului (1510) 
sau „Zadonşcina“. Începînd cu secolul al XV-lea au apărut şi lucrări de ideologie 
politică, ca lucrarea călugărului Filofei, care susținea ideea independenţei şi uni- 
tăţii statului rus. În domeniul arhitecturii, s-au ridicat construcţii militare, cum 
este Kremlinul din Moscova, civile ca Palatul cu fațete din Moscova (Granovi- 
taia Palata) şi religioase. Din a doua jumătate a secolului al XV-lea, 
în arhitectura rusă, paralel cu vechile tradiţii ruseşti, se face simțită şi influenţa 
Renaşterii, datorită prezenţei în Rusia a unor arhitecţi italieni, ca: Aristotel 
Fioravanti, Marco Ruffo, Pietro Antonio Solari. În pictură o figură reprezenta- 
tivă o constituie Andrei Rubliov, autorul unor admirabile icoane şi freşce din 
Moscova. 

12. Concluzii. Realizarea unificării şi centralizării statului rus în Europa 
răsăriteană se oglindeşte în formarea marelui cnezat al Moscovei unitar şi inde- 
pendent la sfîrşitul secolului al XV-lea. Acest proces a reprezentat un act istoric 
progresist, care a creat condiţii prielnice pentru dezvoltarea social-economică, 
politică şi culturală a Rusiei şi pentru afirmarea ei pe plan internaţional, 
îndeosebi în Europa răsăriteană. 


Indicaţii metodice 


Lecţia „Formarea marelui cnezat al Moscovei“ are o deosebită impor- 
tanţă pentru înţelegerea procesului de centralizare a statelor feudale atît în apu- 
sul Europei cît şi în răsăritul Europei. La această lecţie se va arăta ca o carac- 
teristică cum lupta pentru centralizarea statului rus a fost îngreunată atît de 
anarhia feudală cît şi de stăpînirea mongolă. 

Pentru mai buna înţelegere a lecţiei predate se vor folosi metode ca: 
analogia, demonstraţia, comunicarea, se vor face comparații între modul de 
centralizare a statelor din Europa apuseană și Rusia. 

Pentru înţelegerea conţinutului relaţiilor dintre feudalii şi țăranii ruşi, se 
vor citi şi analiza cu ajutorul elevilor fragmente din Sudebnik (în „Lecturi din 
izvoarele istoriei evului mediu“ pag. 176.) Pentru a demonstra vitejia oștilor 
ruseşti în bătălia de pe lacul Ciud, în lupta de ia Kulikovo, se vor citi şi analiza 
fragmente care reliefează aspecte eroice (vezi „Lecturi din izvoarele istoriei 
evului mediu“, pag. 173—176). 

Pentru probleme de artă se vor folosi diapozitivele din setul : „Istoria Evu- 
lui Mediu“, ed. II-a, 1974, privitoare la principalele monumente din Kremlin- 
Moscova. Se vor folosi, de asemeni, reproducerile la epidiascop din „Pictura 
rusă“ de V. Florea, pag. 71—92 şi reproduceri din „Istoria artelor plastice“ 
de C. Suter, pag. 299—312 şi din „Istoria Artei Europene, vol. I, epoca medie, 
pag. 584—611. Aceste reproduceri vor contribui la cunoaşterea de către elevi a 
dezvoltării şi frumuseţii artei ruseşti. În predarea lecţiei se va folosi harta murală 
Europa în sec. X—XV şi hărţile 49b, 52d, 65a, din „Atlas istoric“, Bucu- 
reşti, 1971. Se pot alcătui cu elevii hărţile mărite după cele redate de „Atlasul 
Istoric“ și enumerate mai sus. 

RĂZBOIUL DE 30 DE ANI 


(lecţie de comunicare de noi cunoştinţe, clasa a VI-a, una oră) 


I. Europa în preajma războiului de 30 de ani 


a) 


Stadiul de dezvoltare, forma de organizare şi scopurile statelor euro- 

pene erau diferite : 

— Franţa, Anglia, Spania, Rusia, monarhii feudale absolutiste 1 

— Fărîmiţarea politică a Italiei şi a Germaniei 2 

— În centrul Europei creştea puterea Habsburgilor 3 

— Formarea primei republici burgheze din lume : Provinciile Unite. 4 

— Imperiul otoman, stat feudal militarist, continuă politica de ex- 
pansiune, avînd teritorii în Europa, Asia, Africa, 5 


-— Lupta de eliberare a popoarelor creştine de sub dominaţia, oto- 


mană. ê 


II. Cauzele războiului 


a) Decăderea economică a Germaniei. Înrăutăţirea situaţiei ţăranilor T 
b) Întărirea puterii principilor protestanți. Tendinţa lor de a deveni 


c) 


d) 
e) 


independenți față de împărat 8 

Tendința împăraților din dinastia de Habsburg de a centraliza 
Germania sub egida lor. 

Formarea celor două tabere : Uniunea Evanghelică şi Liga Catolică ? 
Războiul civil se transformă în război european 10 


II. Desfășurarea războiului. Caracterul său 


a) 


b) 


Răscoala din Cehia, început al războiului. Intrarea nobilimii cehe 
în acţiune. Înfrîngerea de la Muntele Alb (1620). Cehia, provincie 
habsburgică. 1t Politica lui Gabriel Bethlen. 12 

Intervenţia daneză. Wallenstein. 13 Înfrîngerea armatelor principi- 
lor şi a Danemarcei. Urmările înfrângerii. 14 

Intervenția suedeză. Politica Franţei. Richelieu. 15 Gustav Adolf. 
Înfrângerea lui Wallenstein de la Lützen. Moartea lui Gustav Adolf. 
Urmările intervenţiei suedeze. 16 

Intervenţia franceză. Victoriile armatelor franceze conduse de Condé 
şi Turenne. Sfârşitul războiului. 

Caracterul războiului. i? 


IV. Păcile din Westfalia (1648) 


a) Hotărîrile păcilor din Westfalia 


b) 


Urmările păcilor 18 

Comentariu istoric 


1. Stadiul diferit de dezvoltare şi organizare a ţărilor Europei naşte riva- 
lităţi, generează războaie. Cele mai puternice state erau cele care reușiseră să 
devină monarhii centralizate : Anglia şi Franţa în secolul al XV-lea, în urma. 
războiului de o sută de ani (1337—1453), Spania, în urma Reconquistei 
(sec. XV), Rusia în timpul lui Ivan al IJl-lea (1462—1505). 

2. Condiţiile istorice din Italia şi Germania n-au fost favorabile unificării. 
În Italia se pot cita mai multe cauze esenţiale: formarea unor state feudale 
puternice (regatul Neapolului, ducatele de Modena, Parma, Toscana, statut 
Papal) ; existenţa unor puternice republici orăşeneşti (Veneţia, Florenţa, Ge- 
nova), aflate în conflict cu statele feudale și între ele ; formarea unor partide 
politice în oraşe ; ambițiile de dominație ale papilor; conflictul dintre papi şi 
împărați etc. În Germania, marii feudali şi-au dezvoltat necontenit puterea, în 
dauna autorităţii imperiale. Oraşele germane, constituite în Ligi, luptau pentru 
independenţă, împotriva feudalilor, dar erau interesate mai mult în comerţul 
extern şi nu în crearea unei pieţe interne. 

3. Creşterea puterii Habsburgilor a fost generată de condiţiile istorice în: 
care s-a dezvoltat puterea acestei familii. Împăratul Germaniei avind teritorii. 
mai mici decit nobilii, domeniul imperial se limita la posesiunile dinastiei de 
Habsburg, dintre care cea mai importantă era Austria. Datorită posesiunilor 
lor ereditare, Habsburgii s-au putut menţine, transformînd coroana în moştenire: 
ereditară, 

4. În urma revoluţiei burgheze din Ţările de Jos, deşi revoluţie nedesă- 
vârşită, s-a constituit prima republică burgheză din lume, Provinciile Unite (1581). 
Acest fapt a înrîurit asupra raporturilor dintre Spania şi Franţa, dintre acestea 
şi Habsburgi etc. 

5, 6. Politica de expansiune şi de cotropiri a Imperiului otoman, desfăşurată 
între secolele XIV—XVI, ajunge în prima jumătate a secolului al XVII-lea la 
maxima ej manifestare. Dar expansiunea otomană constituind un permanent. 
pericol pentru ţările Europei, inclusiv pentru Habsburgi, a determinat formarea 
unor coaliţii, modificarea unor relaţii politice europene etc. Rolul principal în 
lupta antiotomană sud-est europeană a revenit însă ţărilor române şi în această 
perioadă, acţiunilor antiotomane conduse de Mihai Viteazul. 

7. Principala cauză a decăderii trebuie căutată în interior, în sistemul 
feudal, în situaţia grea a ţăranilor care, fiind şerbi, aveau de suportat numeroase: 
obligaţii feudale, în fărîmiţarea şi anarhia feudală ce împiedica circulaţia mär- 
furilor dintr-o regiune într-alta. De asemenea, într-un factor extern ca acela al 
urmărilor marilor descoperiri geografice care, ridicînd importanţa oraşelor de la 
Atlantic, contribuie la pierderea independenţei economice şi ruinarea orașelor: 
germane, desfiinţarea Hansei. 

8. Izvorul întăririi economice a principilor protestanți a fost însușirea 
pămiînturilor bisericii catolice care s-au adăugat la vechile lor posesiuni. Fiind 
puternici din punct de vedere economic, dispunînd de dreptul de imunitate feu- 
dală, ei nu se mai supun autorităţii imperiale. 

9. În formarea celor două tabere, aspectele politice şi religioase au mers. 
mână în mînă, contopindu-se într-un tot care va grăbi dezlănţuirea războiului. 
Este vorba despre „Liga catolică“, alcătuită din principii catolici şi patronată 

de împărat, şi „Uniunea evanghelică“ a principilor protestanți din Germania. 
Războiul civil care izbucneşte între aceste două tabere va exprima în esenţă 
lupta dintre politica de centralizare pe care o urmărea împăratul, susţinută de 
principii catolici, din motive de oportunitate politică, şi de menţinere a fărimi- 
ţării feudale (principii protestanți). Astfel, deşi pe plan religios reforma este 
un act progresist faţă de catolicism, pe plan politic principii protestanți loveau 
în politica de unificare a Germaniei. 

10. 'Războiul civil s-a transformat inevitabil în război european, la bază 
stînd interesele monarhiilor care vor intra în luptă. Este semnificativ faptul că 
toate statele care intră în luptă, cu excepţia Cehiei, indiferent de religia pe care 
o promovau, vor sprijini pe principii protestanți împotriva împăratului. Aceasta 
demonstrează că nu cauzele religioase, ci cele politice primează. De exemplu, 
regele Danemarcei se temea să nu piardă posesiunile pe care le deţinea în Ger- 
mania în calitate de principe al imperiului, regele Suediei voia să împiedice 
crearea unei Germanii unificate, piedică în planurile de dominație ale Suediei 
asupra ţărmurilor Mării Baltice ; în numele Franţei, Richelieu intuia că întă- 
rirea puterii imperiale germane ar fi prins Franţa între două mari puteri: 
Spania şi Germania (amîndouă sub dominație habsburgică). Este deci un război 
politic, cu pretext religios. 

11. Transformarea Cehiei într-o simplă provincie habsburgică a fost un 
nou pas în politica de centralizare dusă de împărat. Înspăimîntată de succesele 
împăratului, Liga Evanghelică a făcut apel la sprijinul monarhiilor protestante, 
determinînd, în felul acesta, transformarea războiului în război european. 

12. La războiul de 30 de ani a participat şi principele protestant al Tran- 
silvaniei, Gabriel Bethlen. El a întuit pericolul pe care îl reprezenta întărirea 
habsburgilor pentru Transilvania. 

13. Wallenstein apare în istoria războiului ca un rezultat al condiţiilor 
social-politice ale vremii şi clasei pe care o reprezenta. Fiind nobil de origină 
cehă, Wallenstein profită din plin de înăbuşirea răscoalei cehilor şi confiscarea 
bunurilor nobililor cehi. Dobîndind o avere enormă, îşi formează o armată pe 
cheltuială proprie şi intră în serviciul împăratului. Wallenstein va aduce servicii 
mari împăratului. 

14. Înfrîngerea armatei Uniunii evanghelice şi a danezilor a avut impor- 
tante urmări pe plan economic şi politic. Ferdinand al II-lea de Habsburg dă 
un decret prin care hotăra ca principii protestanți să restituie bisericii catolice 
o parte, din bunurile pe care le confiscaseră în urma Reformei, fapt ce însemna 
o puternică lovitură dată poziţiilor economice ale principilor. Pe plan politic, 
împăratul îşi restabileşte prestigiul şi se revine 'la posibilitatea centralizării im- 
periului şi instaurării unei monarhii absolutiste într-o Germanie unificată. Ca o 
urmare directă şi concretă, victoria împăratului este însă generatoare de noi 
conflicte pe plan intern şi european. 

15. Richelieu, unul din cei mai mari diplomați pe care i-a dat Franţa, 
avea un spirit calculat, era un bun şi fin cunoscător al procedeelor diplomatice 
ale timpului pe care le-a folosit cu virtuozitate. În politica externă, a dovedit 
o perfectă, înţelegere a relaţiilor dintre state, a intuit planurile lor și a luat mă- 
suri cu un ceas mai devreme pentru a le contracara. În perioada războiului 
de 30 de ani, pentru a împiedica întărirea împăratului german, a împins diferite 

state în război împotriva Ligii catolice. În 1630, îl ajută pe regele Suediei, Gus- 
tav Adolf, să intre în luptă. 

16. Urmările intervenţiei suedeze trebuie căutate pe mai multe planuri. 
Succesele militare ale armatei suedeze au însemnat, de fapt, victoria politicii 
diplomatice a lui Richelieu. Moartea lui Gustav Adolf va însemna, însă, pentru 
Suedia retragerea ei din război şi va determina intrarea Franţei în război. Înfrîn- 
gerea lui Wallenstein de la Liitzen va însemna începutul prăbuşirii planurilor 
de centralizare ale împăratului şi înfiriparea unei contradicții între împărat şi 
Wallenstein, soldată cu uciderea acestuia. 

17. Războiul de 30 de ani a avut un caracter nedrept atît din partea 
celor două tabere care s-au înfruntat în războiul civil din Germania și care lup- 
tau pentru putere, cît şi din partea statelor europene care au intervenit în război, 
deoarece acestea urmăreau menţinerea fărîmiţării Germaniei şi anexiuni teri- 
toriale. 

18. Păcile din Westfalia încheiate la Munster și la Osnabrück au avut ur- 
mări complexe. Ele pot fi însă, în esenţă, încadrate în cîteva direcţii : a) înfrîn- 
gerea împăratului şi a politicii sale de centralizare ; b) întărirea puterii princi- 
pilor protestanți ; c) menţinerea fărîmițării Germaniei ; d) Germania fărîmițată 
politiceşte nu mai constituie o forţă. Ca urmare a războiului, a scăzut potenţialul 
ei uman şi cel militar ; e) înfrîngerea monarhiei de Habsburg a dus la stăvilirea 
expansiunii habsburgice înspre apus şi concentrarea acesteia spre răsărit, lezind 
direct şi ţările române ;. f) Hegemonia Franţei în Europa; g) slăbirea, în 
ansamblu, a sistemului politic al statelor feudale ; h) Izbucnirea unor puternice 
mişcări revoluţionare în Europa (începuse revoluţia din Anglia, în 1642, Franţa 
cunoaşte frondele). 


Indicaţii metodice 


Temă foarte complexă, Războiul de 30 de ani este una din lecţiile destul 
de greu de realizat la clasă, mai ales la clasa a VI-a. Ea constituie, de fapt, o 
sinteză şi posibilitatea pentru profesor a unei recapitulări din lecţiile privind 
Reforma, Războiul țărănesc din Germania, Statele feudale absolutiste din Europa, 
Revoluţia burgheză din Țările de Jos. Într-o măsură mai mare sau mai mică, 
în temă sînt cuprinse elemente întîlnite la lecţiile amintite. De aceea, profesorul 
are posibilitatea să folosească mult clasa, bazîndu-se pe cunoştinţele anterioare 
ale elevilor, pentru a stabili cauzele care au determinat izbucnirea războiului 
de 30 de ani. 

La partea privind desfăşurarea războiului, expunerea este metoda cea mai 
indicată, deoarece trebuie aduse elevilor elemente noi, în special evenimente. Dar 
în tot timpul lecţiei trebuie folosită activ harta Europei (hartă tematică lucrată 
de profesor cu elevii privind desfăşurarea războiului de 30 de ani). Lecţia nece- 
sită multe localizări la hartă. 

Tot în timpul expunerii, profesorul poate folosi ca material ilustrativ, 
„Lecturi din izvoarele istoriei evului mediu“ şi anume : după ce vorbeşte despre 
răscoala din Cehia, citeşte fragmentul „Începutul răscoalei din Cehia“ ; imediat 
ce a expus înfrîngerea lui Wallenstein de la Lützen citeşte fragmentul „Lupta 
de la Lützen (16 noiembrie 1632)“ ; cînd va vorbi despre păcile din Westfalia, 
caracterul şi urmările războiului, poate citi fragmentul „Suferințele maselor popu- 
lare din Germania, în timpul războiului de 30 de ani“, pentru a arăta că, de fapt, 

dezastrele războiului s-au răsfrînt dureros în primul rînd asupra maselor popu- 
lare. Nu trebuie citite textele în întregime, deoarece sînt grele pentru clasa 
a VI-a, ci vor fi alese cu grijă cîteva pasagii potrivite pentru nivelul şi posibili- 
tățile de înţelegere a acestei clase. 

În selecţionarea textului, profesorul se poate orienta în funcţie de specificul 
clasei la care predă. 

TRANSILVANIA DE LA 1849 PiNĂ LA PRIMUL RĂZBOI MONDIAL 
(Clasa a VIII-a — 1 oră) 


I. Perioada absolutismului austriac (1849—1867) 


A. Situaţia politică 

1. reintroducerea absolutismului 1 
divizarea românilor în unităţi administrative separate 2 
apropierea dintre cercurile conducătoare austriece și maghiare 
votarea de către magnații unguri a „unirii“ Transilvaniei cu Ungaria 
(Cluj 1865) 3 
B. Situația socială 

1. țărănimea, patentele din 1853 şi 18544 

2. moşierimea 

3. începuturile formării muncitorimii 

4. dezvoltarea burgheziei româneşti 5 


Po 


C. Dezvoltarea economică ê 
l. agricultura 
2. industria şi mineritul 
3. comerţul 
D. Lupta românilor pentru libertate națională 
1. adunarea de la Sibiu (1861) 
2. înfiinţarea „Asociaţiunii transilvane pentru literatura română şi cultura 
poporului român“ (ASTRA) 


3. protestul românilor împotriva „unirii“ — 1866 


E. Instaurarea dualismului austro-ungar : cauze, conţinut, caracter 


II. Transilvania după încheierea dualismului austro-ungar (1867) 
A. Viaţa social-politică 
1. prigoana împotriva românilor 
a. legea naționalităților — 1868 
b. legea învăţămîntului — 1868 
2. lupta românilor impotriva politicii de deznaționalizare 
3. protestul fruntașilor democrați maghiari 
B. Lupta împotriva încorporării Transilvaniei la Ungaria 
1. Pronunciamentul de la Blaj (1868) 
2. întemeierea P.N.R. din Banat, Crişana şi Maramureş și a PN.R. din 
Transilvania 
3. Memorandumul 7 : conţinut, mișcarea memorandistă, procesul memo- 
randiştilor. 

C. Mișcarea muncitorească şi țărănească 

„ Asociaţia lucrătorilor — Timişoara, 1868 

răscoala ţăranilor din Aleşd (Bihor), 1904 

Secţia română a Partidului Social-Democrat din Ungaria. Congresul 
muncitorilor români — Lugoj, 19048 

4. legăturile permanente cu socialiştii din România 


DN 


Comentariu istoric 


1. Revocarea tuturor concesiilor, reintroducerea cenzurii, întărirea apara- 
tului de constrîngere, dezarmarea oştii revoluţionare româneşti, întemnițarea ca- 
pilor revoluţiei, obligativitatea limbii germane. La început teroarea a lovit în 
„rebelii“ de toate naţionalităţile. 

2. Principatul Transilvaniei a devenit, imediat după instaurarea absolutis- 
mului, o provincie care depindea direct de Viena. Bucovina făcea parte din du- 
catul autonom al Bucovinei constituit în 1849 și depinzind de Viena ; Banatul 
era provincie separată şi depindea de Viena. „Părţile ungurene“, adică Mara- 
mureșul şi Crişana constituiau o provincie separată, dar care depindea de 
Ungaria. 

3. În 1861, cercurile conducătoare austriece trecuseră de la centralizarea 
excesivă la acordarea autonomiei provinciilor din imperiu, inclusiv Transilvaniei. 
Dar, dindu-și seama că monarhia se clatină şi tinde să se dezmembreze, austriecii 
încep tratative cu clasele dominante din Ungaria pentru împărţirea puterii, în 
dauna intereselor claselor exploatate şi a naţiunilor asuprite. Cercurile politice 
maghiare au condiţionat înţelegerea cu Austria de anexarea Transilvaniei la 
Ungaria. 

4. După 1849, cercurile conducătoare austriece au încercat să restabilească 
vechea stare de lucruri şi să încalce drepturile obţinute de ţărani prin luptă 
revoluţionară. Izbucnesc numeroase şi violente mișcări ţărăneşti care tind să se 
generalizeze. Monarhja habsburgică se vede silită să dea cele două patente pri- 
vind emanciparea ţăranilor de servituţile feudale ; ele consfinţesc drepturi cîşti- 
gate prin luptă. Au un rol deosebit în impulsionarea dezvoltării relaţiilor capita- 
liste în agricultură. 

5. Burghezia din Transilvania se dezvoltă acum mai liber dar, în cadrul ei, 
burghezia română deţine un loc modest atît din punct de vedere numeric cit 
și economic ; domeniul ei preponderent este comerţul în cadrul căruia dezvoltă 
legăturile economice cu Principatele apoi cu România. 

6. Acum are loc în Transilvania un relativ progres economic frînat de 
dependenţa faţă de Austria şi de rămăşiţele feudale din agricultură. 

7. Textul memorandumului, ca şi textele altor documente ale epocii, pot 
fi găsite mai uşor în lucrarea: Achim Valeriu și Aurel Socolan, 
Dr. V. Lucaciu, luptător pentru drepturile românilor şi Unirea Transilvaniei cu 
România, Baia Mare, 1968. 

8. Dezvoltarea economiei capitaliste a determinat creşterea numărului mun- 
citorilor a căror viaţă era foarte grea, căci salariile erau mici ; nu exista nici un 
fel de legislaţie a muncii, nu se luau măsuri pentru asigurarea securităţii muncii 
şi asistenţei medicale. În aceste condiţii, muncitorii s-au organizat destul de repede 
şi foarte bine spre a putea lupta împotriva exploatării. 

Indicaţii metodice 


Tema aceasta este deosebit de dificilă prin complexitatea şi densitatea con- 
ținutului ei. Programa prevede o singură oră pentru ea ; ca să se poată înscrie 
în timp, profesorul trebuie să o esenţializeze la maximum, păstrîndu-i totuși 
accesibilitatea, astfel încît elevilor să le rămînă limpede, dar și durabil întipărite 
în minte coordonatele principale ale istoriei Transilvaniei în această parioadă : 
lupta românilor, aflaţi mai întîi sub dominație habsburgică iar apoi sub domina- 
ție austro-ungară, pentru libertate naţională, pentru unirea lor cu ţara. 

Ca metode preponderente la această temă aş propune: demonstraţia ri- 
guros ştiinţifică, argumentată, întemeiată pe documente, singura capabilă să 
formeze convingeri trainice, şi conversaţia, condusă atent, cu tact, cu pricepere 
pedagogică, astfel încît elevii să ajungă la concluzii logice şi legice, singurele în 
stare să reziste probei: timpului şi influențelor contradictorii. 


INDICAȚII BIBLIOGRAFICE 


Nicolae Ceauşescu, Cuvintare la a 30-a aniversare a Academiei „Ștefan 
Gheorghiu“, în „Scînteia“, 29.111.1975, Istoria României, vol. IV, Buc., Ed. Acad., 1964, 
cap. IX şi XV; Din istoria Transilvaniei, vol. 2, Buc., Ed. Acad., 1961; V. Maciu, 
România şi pactul dualist austro-ungar din 1867, în vol. Unitate şi continuitate în istoria 
poporului român, Buc., Ed. Acad., 1968, p. 287—314; Memorandumul românilor din 
Transilvania şi Ungaria către Maiestâtea-Sa imperială şi regală apostolică Francisc-losif I, 
Sibiu, 1892 ; Ion Gheorghiu, Mişcarea memorandistă din Transilvania — apogeu 
al luptei de eliberare națională, în „Studii şi articole de istorie“, nr. 24/1973, p. 128—137 ; 
Maria Totu, Patentele imperiale din 28 martie 1853 și 21 iunie 1854 privind regle- 
mentarea raporturilor agrare în Banat şi Transilvania, în „Studii şi articole de istorie, 
27—28/1974, p. 155—162; Idem, Pronunciamentul de la Blaj (3/15 mai 1868), în 
„Studii şi articole de istorie. 24/1973, p. 110.—113. Atlas istoric, Buc., E.D.P., 1971, harta 
nr. 82 c. 


O altă structurare a conținutului temei (anul IV) 


TRANSILVANIA ÎNTRE 1849—1894 
1. Regimul absolutist (1849—1859) 


— menţinerea. separării între provinciile româneşti 

— opoziţia faţă de încercările moşierimii maghiare de a restabili 
vechile condiţii 

— arestarea şi eliberarea lui Avram Iancu 

— Patentele din 1853/1854 — împroprietărirea 

— relativ progres economic, dar resturi feudale în agricultură 

— burghezia română cantonată în comerţ 

— 1859 : răsunetul Unirii 


2. Perioada „liberală“ (1860—1867) 


— Diploma din octombrie 1860 ; încorporarea Banatului la Ungaria 
— 1861: autonomia provinciilor monarhiei, inclusiv Transilvania 

— 1861 : Astra — Şaguna, Cipariu, Barițiu 

— 1863: Dieta de la Sibiu: egala îndreptăţire + folosirea egală a 
celor 3 limbi 

— 1865 : Dieta de la Cluj cu majoritate maghiară — încorporarea 
Transilvaniei 

— anularea hotărîrilor Dietei de la Sibiu 


3. Perioada dualismului (1867—1894) 


— înfrîngerea Austriei în 1866 — Dualismul austro-ungar 

— 8 iunie 1867 : sancţionarea încorporării Transilvaniei 

— 3/15 mai 1868: Pronunciamentul de la Blaj 

— 1868: Legea naționalităților ; legea învăţămîntului ; legea elec- 
torală 

— 1869 : formarea celor două partide româneşti : cel din Banat, cel 
din Transilvania 


— cele două tactici : activism şi pasivism — sensul pasivismului 

— lupta împotriva maghiarizării ; 1872: Banca Albina şi rolul ei 
politic i 

— 1877 : răsunetul războiului pentru independenţă 

— 1879 : noua lege a învăţămîntului — maghiarizarea prin şcoală 

— 1881: unificarea celor două partide = P.N.R. — programul lui 


— 1884 : apariţia «Tribunei» — Ion Slavici 

— 1890: Formarea Ligii Culturale la Bucureşti — sprijinul luptei 
românilor transilvăneni 

— 1892: Memorandum-ul 

— mai 1894: Procesul de la Cluj — protestul opiniei publice europene 

— condamnarea şi amnestierea «memorandiștilor» 

— însemnătatea acţiunii memorandiste şi limitele ei 


4. Concluzii : Rezultatele luptei naţionale a românilor din Transilvania 


VIORICA VĂITEANU 

INSURECȚIA NAŢIONALĂ ARMATĂ ANTIFASCISTĂ 
ŞI ANTIIMPERIALISTĂ DIN AUGUST 1944 


(1 oră) 


I Planul lecţiei 


1. Pregătirea politică şi militară a insurecției naţionale armate antifasciste şi 
antiimperialiste 


— Condiţiile interne și externe în care s-a trecut la pregătirea insurecției ; 1 

— Elaborarea de către P.C.R. a planului de răsturnare a dictaturii mili- 
taro-fasciste şi de întoarcere a armelor împotriva cotropitorilor hitlerişti : 

— întărirea conducerii de partid ;2) 

— încheierea Frontului Unic Muncitoresc ; 3) 

— organizarea Formaţiunilor de luptă patriotice ; 4) 

— realizarea colaborării cu cercurile palatului şi cu ofiţerii patrioţi din Co- 
mandamentul Capitalei ; 5) 

— atragerea armatei ; 6) 

— formarea Blocului Naţional Democrat ; 1) 


2. Desfăşurarea insurecției 


— alegerea momentului dezlănţuirii insurecției — 23 August 1944; 8) 

— arestarea guvernului antonescian şi formarea unui guvern al Blo- 
cului Naţional-Democrat în frunte cu Constantin Sănătescu ; 9) 

— desfășurarea insurecției în Capitală, 23—26 august 1944 ; 10) 

— desfăşurarea insurecției în celelalte localităţi şi regiuni din tară, 
23—31 august ; 11) 

-— primirea entuziastă a trupelor sovietice în Capitală, 30 august. 


3. Importanţa internă şi internaţională a insurecției 
— importanța internă : 


— a pus capăt celei mai negre pagini din istoria patriei — domi- 
naţiei fasciste-antonesciene ; 

— a scos fara din războiul nedrept antisovietic şi a încadrat-o în 
coaliția antihitleristă ; 

— constituie începutul revoluţiei democrat-populare ; 

— ziua de 23 August e cea mai mare sărbătoare naţională a po- 
porului român. 


— importanţa internaţională : 
— Germania hitleristă a pierdut o puternică bază de aprovizionare, 


forţele militare şi tehnice de luptă din România, armata română 
şi poziţiile strategice pentru dominarea sud-estului Europei ; 

— sistemul de dominație hitlerist din Balcani a primit o lovitură 
zdrobitoare ; 
— alăturarea României Coaliţiei antihitleriste, cu toate forţele mi- 


litare şi economice, a înlesnit lupta de eliberare a popoarelor 
şi a grăbit sfîrşitul războiului. 


II. Comentariu istoric 


1. Situaţia economică şi: socială a României era deosebit de grea. Întreaga 
economie a ţării era subordonată războiului fascist şi Germaniei hitleriste. Fabri- 
cile au fost militarizate. Bunurile de consum şi alimentele erau puse la dispoziţia 
trupelor fasciste și masele populare nu mai puteau suporta lipsurile şi foametea. 
Clasa muncitoare, țărănimea muncitoare, mica burghezie şi o parte a marii bur- 
ghezii se manifestau tot mai accentuat împotriva războiului fascist şi doreau în- 
lăturarea clicii fasciste antonesciene şi a dominaţiei hitleriste în România. 

(Rezistenţa crescîndă din ţară s-a împletit cu înfrîngerile suferite pe front. 
Armata sovietică a dat lovituri zdrobitoare armatei hitleriste şi sateliților acesteia. 
Guvernul fascist antonescian a intrat într-o criză acută. Încă din primăvara anu- 
lui 1942 a încercat să tatoneze posibilitatea încheierii unei păci separate cu Pu- 
terile occidentale, însă încercările au eșuat. 

2. Partidul Comunist Român şi-a precizat poziţia faţă de război încă de 
la începutul acestuia, prin Circulara din 8 iulie şi Platforma-program din 6 sep- 
tembrie 1941, chemînd, totodată, masele la luptă împotriva dictaturii militaro- 
fasciste antonesciene, pentru scoaterea ţării din război şi întoarcerea armelor 
împotriva cotropitorilor hitlerişti. Analizînd situaţia internă şi cea internaţională, 
activul de bază al P.C.R. din lagăre, închisori sau din ilegalitate a elaborat, încă. 
din vara anului 1943, o serie de măsuri pentru întărirea partidului, în vederea. 
înlăturării dictaturii militare-fasciste şi scoaterii României din război. Una dintre 
aceste importante măsuri a fost crearea unei noi conduceri a partidului și întă- 
rirea legăturilor partidului cu masele largi populare. Din conducerea provizorie 
a partidului, constituită la 4 aprilie 1944, făceau parte : Emil Bodnăraş, Constan- 
tin Pirvulescu şi Iosif Rangheţ. Ea a avut sarcina de a uni forţele antihitleriste 
şi a pregăti acţiunea de răsturnare a guvernului antonescian. 

3. Încă de la înfiinţarea sa, P.C.R. a militat pentru realizarea unităţii de 
acţiune a clasei muncitoare. Acum era cu atît mai necesară, cu cât clasa mun- 
citoare trebuia să formeze forţa principală de luptă în jurul căreia trebuiau să se 
coalizeze celelalte forţe patriotice, pentru doborîrea dictaturii militaro-fasciste, în- 
lăturarea dominaţiei hitleriste şi scoaterea ţării din război. După eforturi susţi- 
nute din partea P.C.R. şi a aripii de stînga din P.S.D., la sfîrşitul lunii apri- 
lie 1944 s-a realizat Frontul Unic Muncitoresc. La 1 mai 1944 Frontul Unic 
Muncitoresc a lansat manifestul „Către întreaga clasă muncitoare ! Către po- 
porul român !“, prin care chemă la luptă forţele patriotice din întreaga ţară. 

4. O acţiune însemnată din planul de pregătire a insurecției a fost organi- 
zarea muncitorilor în Formaţiuni de luptă patriotice şi în gărzi patriotice. Numai 
în Capitală au fost organizate 50 de formaţiuni de luptă patriotice. Pe plan 
central, s-a organizat Comandamentul general al formațiunilor de luptă patrio- 
tice în frunte cu Emil Bodnăraș, iar în ţară, comandamente regionale în Ol- 

tenia, Banat, Dobrogea, Moldova, Ţara Birsei şi baze de aprovizionare cu ar- 
mament. 

5. Partidul Comunist Român a luat legătura cu cercurile palatului, care 
s-au desolidarizat tot mai mult de acțiunile guvernului fascist antonescian. În 
această acțiune au îndeplinit sarcini importante din partea P.C.R. : Lucrețiu 
Pătrăşcanu și Emil Bodnăraş. Un moment important în pregătirea insurecției 
l-a constituit întîlnirea din noaptea de 13—14 iunie 1944 între reprezentanții 
P.C.R., un grup important de generali şi ofițeri patrioți din Comandamentul 
militar al Capitalei şi reprezentanții palatului. Participanții au acceptat planul 
insurecţional elaborat de P.C.R. 

6. Partidul Comunist Român a desfăşurat o activitate intensă pentru atra- 
gerea armatei, a soldaţilor şi gradaţilor și a ofiţerilor patrioţi. Numeroase ma- 
nifeste au fost adresate în mod special armatei pentru a lămuri militarii asupra 
caracterului nedrept al războiului antisovietic şi al necesităţii trecerii de partea 
coaliţiei antihitleriste. Din Comandamentul militar al Capitalei a colaborat la 
acţiunea de pregătire militară a insurecției un grup de ofiţeri patrioţi, în frunte 
cu colonelul Dămăceanu. Pe teritoriul Uniunii Sovietice, din prizonierii români 
s-a constituit, încă din 1943, Divizia de voluntari Tudor Vladimirescu care s-a 
angajat să lupte cu arma în mină împotriva Germaniei hitleriste. 

7. Folosind contradicţiile din rîndurile claselor dominante, Partidul Co- 
munist Român a militat pentru colaborarea cu reprezentanţii acestora, care se 
pronunţau pentru înlăturarea clicii fasciste antonesciene, înlăturarea dominaţiei 
hitleriste şi scoaterea ţării din războiul fascist. Astfel, după multe tergiversări, 
liderii „partidelor istorice“ au acceptat această colaborare şi la 20 iunie 1944 
s-a încheiat Blocul Național Democrat între P.C.R., P.S.D., PNI. şi P.N.L. 
Iuliu Maniu a refuzat colaborarea şi cu celelalte forţe din Frontul Patriotic 
Antihitlerist, constituit în 1943. 

8. Partidul Comunist Român a ales momentul dezlănțuirii insurecției cînd 
criza. dictaturii fasciste antonesciene a atins punctul culminant. La 20 august, 
trupele sovietice au declanşat ofensiva de la Iași-Chişinău. Antonescu intenţiona 
să declare mobilizare generală şi să organizeze o rezistență pe linia munţilor 
Orientali : Focşani-Nămăloasa-Galaţi. Partidul Comunist Român, care stabilise 
data de 26 august pentru începerea insurecției, a hotărît dezlănţuirea ei pe 
23 august, înainte ca Antonescu să pună în aplicare planurile sale criminale. 

9. În ziua de 23 August, s-a declanșat insurecția antifascistă armată. Fiind 
convocate la un consiliu la palat, de către rege, căpeteniile fasciste — în frunte 
cu primul ministru Ion Antonescu şi vicepreşedintele Consiliului de miniştri, 
Mihai Antonescu — au fost arestate de o echipă de militari şi, conform pla- 
nului insurecţional, au fost ridicate de o formaţiune patriotică, condusă de Emil 
Bodnăraş, şi transportate la o casă conspirativă a partidului din Vatra Lumi- 
noasă din Capitală. În locul guvernului antonescian s-a alcătuit un guvern al 
Blocului Naţional Democrat, în frunte cu generalul Constantin Sănătescu. 

10. Formațiunile de luptă patriotice şi unităţile armatei au ocupat punc- 
tele strategice şi principalele obiective şi instituţii din Capitală : Preşedinţia Con- 
siliului de Miniştri, Ministerul de Interne, Palatul telefoanelor, Poşta, Staţia de 
radioemisiune. Au avut loc lupte cu trupele hitleriste la sediul Misiunii germane 
pentru armata aerului (fosta prefectură a judeţului Ilfov, de pe Splaiul Inde- 
pendenţei), Sediul Misiunii militare pentru armata de uscat (azi Academia mi- 

litară), în jurul Capitalei, la Băneasa, Tunari, Otopeni, Pipera. Pînă la 26 august, 
grupurile hitleriste din jurul Capitalei au fost lichidate. 

11. Lupte cu grupările hitleriste din ţară s-au desfăşurat pe valea Pra- 
hovei, la Turnu-Severin, Cernavoda, Giurgiu, 'Călăraşi, Timişoara, Arad, Bra- 
şov. Alte forţe au făcut acoperirea frontierei de sud-vest din podişul Transilva- 
niei pentru a Împiedeca ocuparea trecătorilor munţilor de armatele hitleriste şi 
hortiste. Pînă la 31 august, au fost lichidate toate grupările hitleriste. Forţele ar- 


matei române au fost îndreptate spre acoperirea frontierei de sud-vest a Transil- 
vaniei. 


III. Texte 


Chemarea P.C.R. din 22 martie 1944 „Către comandanții de mari unități, către 
generali, ofițeri şi soldaţii armatei noastre“ 


„Interesul suprem național cere ca România fără nici o întârziere să rupă 
alianţa cu Hitler și să întoarcă armele împotriva nemților, duşmani comuni ai 
Naţiunilor Unite şi ai României. Numai astfel salvăm viitorul ţării, al poporului, 
al armatei. 

Armata e chemată să joace un rol de frunte. Antonescu trebuie doborit. 
Pentru aceasta armata trebuie să se unească cu toţi patrioţi... Armata şi co- 
mandanţii ei poartă o mare răspundere. Ei trebuie să-şi îndeplinească imediat 
datoria patriotică... Împiedicaţi cu armele pustiirea ţării de către nemți! Uni- 
ți-vă cu toţi patrioţii în luptă pentru salvarea ţării : Trăiască România liberă şi 
independentă !“ 


„Magazin istoric“, nr. 4, 1969, p. 10. 


+ 


Manifestul editat la 1 Mai 1944 de Frontul Unic Muncitoresc, 
constituit din P.C.R. şi P.S.D. 


„Muncitorimea îşi stringe astăzi rîndurile în Frontul Unic, la noi ca pre- 
tutindeni. 

În ziua de 1 Mai, ziua ei de luptă și de speranță, muncitorimea organi- 
zată, unită de la comuniști pînă la social-democraţi, cheamă întreaga clasă mun- 
citoare, pe toţi muncitorii organizaţi şi neorganizaţi, întregul popor român, toate 
clasele şi păturile sociale, toate partidele şi organizaţiile, indiferent de culoare 
politică, credinţă religioasă și apartenenţă socială la luptă hotărită pentru 

Pace imediată ! 

Răsturnarea guvernului Antonescu ! Formarea unui guvern naţional din 
reprezentanţii tuturor forţelor antihitleriste ! 

Izgonirea forțelor hitleriste din ţară, sabotarea şi distrugerea maşinii de 
război germane !“ 


„România liberă“, nr. 4 din 26 mai 1944 

kod + 
Încheierea înțelegerii cu partidele liberal şi naţional-țărănesc 


„La scurt timp, partidele comunist şi social-democrat realizează un acord 
de colaborare cu partidele liberal şi naţional-ţărănesc în cadrul Blocului național- 
democrat, pe baza unei platforme de acţiune ce prevedea ieşirea României din 
coaliția fascistă, încetarea războiului împotriva Uniunii Sovietice, alungarea tru- 
pelor germane din ţară, înlăturarea regimului dictatorial şi înlocuirea lui cu un 
regim constituţional, democratic. Totodată, partidul comunist a stabilit legături 
cu monarhia şi cercurile grupate în jurul palatului regal. O deosebită însemnă- 
tate au avut legăturile partidului comunist cu cadre de comandă ale armatei, 
cu ofiţerii şi generalii patrioţi care au colaborat activ la pregătirea militară a 
insurecției. iRăsturnarea guvernului dictaturii militaro-fasciste, ieşirea din războiul 
antisovietic apăreau astfel în faţa maselor populare, a cercurilor largi ale opiniei 
publice ca o necesitate arzătoare, vitală pentru însăşi existenţa naţională, pentru 
salvgardarea intereselor supreme ale întregului popor, pentru dezvoltarea viitoare 
a societăţii noastre“. 


Nicolae Ceauşescu, Cuvintare la sesiunea jubiliară a 
Marii Adunări Naţionale, consacrată celei de-a XXV-lea ani- 
versări a eliberării patriei de sub jugul fascist, 22 august 1969, 
în România pe drumul desăviîrţirii construcției socialiste, vol. IV, 


p. 369—375. 


ka = 
Despre importanța insurecției naționale antifasciste armate din August 1944 


„Memorabilul act de la 23 August 1944 a deschis poporului nostru calea 
cuceririi libertăţii sociale, a realizării celor mai înalte aspirații ale celor ce mun- 
cesc, a victoriei revoluției socialiste și trecerii la construirea noii orînduiri. Sub 
conducerea partidului comunist, steag neînfricat al intereselor naționale, România 
a înlăturat pentru totdeauna jugul dominației imperialiste, şi-a cîştigat deplina 
independenţă de stat; poporul român, luîndu-şi destinele în propriile mini, îşi 
făureşte liber şi neatîrnat viaţa nouă, aşa cum doreşte — viaţa socialistă“. 

Nicolae Ceauşescu, Expunere la şedinţa jubiliară a 
Marii Adunări Naţionale consacrată sărbătoririi semicentenarului 
unirii Transilvaniei cu România, 29 noiembrie 1968, în Româ- 


nia pe drumul desăvirşirii construcţiei socialiste, vol. III, Edit. 
politică, Buc., 1969, p. 721—722. 


* * 


„În urma propunerii de pace oferită de către Rusia Sovietică, România 
a ieşit din război [...]. 

Această ieşire din război a venit cu totul prin surprindere pentru coman- 
damentul german, cu atît mai mult cu cît Antonescu, cu ocazia ultimei vizite 
făcute la cartierul lui Hitler, a declarat că România va lupta pînă la urmă şi 
pînă la ultimul om. La rândul lui, Hitler a promis că frontul din răsărit va fi 
stabilizat [...]* 


Postul de radio Atlantic, 24 august 1944 


„Ziarul «Pravda», în cronica evenimentelor internaţionale, scrie că [a] 
leşirea României din Axă areo importanță covîrşitoare nu numai pentru 
această țară, ci pentru întreg Balcanul, deoarece prin această lovitură se prăbu- 
şeşte întregul sistem de dominație german din sud-estul Europei. Însemnătatea 
acestui din urmă fapt nu poate să fie subestimată [...]“ 


Postul de radio Moscova, 27 august 1944 


„Întoarcerea armelor de către România constituie, fără îndoială, lovitura 
cea mai grea pe care Germania a primit-o în această regiune a Europei. Întîi 
pentru că aceasta o privează definitiv de ultimele rezerve de petrol pe care 
bombardamentele neîncetate le lăsase intacte. Apoi, pentru că, cu concursul 
României, accesul către cîmpia Ungariei devine mai uşor pentru armatele ruse 
şi prin Cîmpia Ungară se pătrunde uşor în Austria... Chiar acum Germania a 
pierdut acea parte din această regiune a Europei pe care pretindea că o domină.“ 


„Le Figaro“, 30 august 1944 


„Dezastrul german din România a pecetluit soarta armatelor Reichului din 
Balcani. Prin trecerea României de partea aliaţilor, Germania este amenințată 
din sud-est, iar Ungaria se află în pragul prăbuşirii. Drumul din sud-est care 
duce la Budapesta, Praga şi Viena este deschis căci germanii nu mai au în 
această direcţie nici o apărare şi nu mai pot concentra noi trupe. Este deci legitim 
ca poporul român să aibe în momentul de faţă un sentiment de satisfacţie, căci 
România are o contribuţie de care poporul român poate să se felicite.“ 


Postul de radio New York, 18 septembrie 1944 

„Înfăptuirea actului istoric de la 23 August 1944 marchează un moment 
hotăritor în dezvoltarea ţării noastre pe un drum nou, deschizînd calea eliberării 
de sub dominaţia Germaniei naziste şi trecerii la realizarea unor profunde trans- 
formări sociale revoluţionare în România. Totodată, victoria insurecției şi intrarea 
armatei române în războiul antihitlerist au fost apreciate pe plan internaţional ca 
acte cu profunde implicaţii asupra cursului celui de-al doilea război mondial. 
Aceasta a accelerat prăbușirea frontului fascist în această zonă a Europei, a de- 
jucat încercările lui Hitler şi Antonescu de a organiza pe teritoriul României o 
nouă linie de rezistenţă militară, a deschis calea înaintării rapide a trupelor 
sovietice în Balcani şi spre centrul continentului“. 


Programul Partidului Comunist Român de făurire a societății so- 
ciajiste multilateral dezvoltate şi înaintare a României spre 
comunism, Edit. politică, Bucureşti, 1975, p. 50. 


IV. Materiale intuitive 


Hărţi istorice. Harta Desfășurarea insurecției naţionale antifasciste armate. 
23—31 august 1944 din Atlas istoric (Editura didactică şi pedagogică, 1971) 
poate fi mărită şi folosită la lecţie. De asemenea, poate fi utilizată o schiţă cu 
Desfăşurarea insurecției în interiorul şi în împrejurimile Capitalei. Planşa P.C.R. 
în fruntea acțiunilor pentru pregătirea insurecției armate (din expoziţia „P.C.R. 
— 50 de ani în slujba poporului“) conţine portrete şi fotocopii după documente 
care pot fi folosite la predare. Printre acestea sînt : Portretele membrilor con- 
ducerii operative a P.C.R. din aprilie 1944, ale membrilor Comitetului militar, 
ale unor intelectuali, semnatari ai memoriului de protest adresat lui I. An- 
tonescu. 

„Portrete şi fotocopii pot fi folosite şi din albumele „Glorie străbună“ şi 
„Portrete de eroi“, editate de Editura militară. 

Diapozitive pot fi selectate din setul Istoria României. În şcolile care au 
aparat de proiecţie film se poate proiecta şi filmul Insurecția națională anti- 
fascistă armată, pe 16 mm, realizat de Ministerul Educaţiei şi Învățămîntului. 


V. Indicaţii metodice 


a) Varianta I. 


Se verifică tema anterioară punindu-se în discuţie problemele : Situaţia 
economică şi socială a României în timpul dictaturii militaro-fasciste ; Consecin- 
ţele atragerii României în războiul fascist; Crunta teroare instaurată în ţară ; 
Poziţia P.C.R. faţă de dictatura militaro-fascistă şi războiul antisovietic ; Lupta 
P.C.R. pentru mobilizarea maselor la sabotarea producţiei de război şi formarea 
coaliţiei antihitleriste. 

Concluziile profesorului vor fi legate de primul punct al noii teme, lămu- 
rindu-se condiţiile interne şi externe în care P.C.R. a trecut la pregătirea insu- 
recţiei. Pe o hartă a României se va arăta pînă unde ajunsese linia frontului de 
răsărit. În continuare, profesorul va lămuri fiecare punct din planul P.C.R. de 
răsturnare a dictaturii militaro-fasciste şi de întoarcere a armelor împotriva 
Germaniei hitleriste. Cînd se va vorbi despre măsurile privitoare la întărirea parti- 
dului, se vor arăta portretele membrilor conducerii operative a partidului de pe 
planşa P.C.R. în fruntea acţiunilor pentru pregătirea insurecției armate. Înfiin- 
tarea și activitatea F.U.M. vor fi argumentate cu citarea unui fragment din ma- 
nifestul editat de F.U.M. la 1 mai 1944. La fel vor fi argumentate și problema 
realizării colaborării P.C.R. cu cercurile palatului şi cu reprezentanţii partidelor 
burgheze, P.N.Ţ. şi P.N.L., cu un pasaj din cuvîntarea tovarăşului Nicolae 
Ceauşescu la Sesiunea jubiliară a Marii Adunări Naţionale din 22 august 1969, 
sau din altă cuvîntare, iar activitatea de atragere a armatei, cu un fragment din 
manifestele P.C.R. adresate armatei. 

Desfăşurarea insurecției în Capitală poate fi explicată după o schiţă cu 
principalele lupte din interiorul şi din exteriorul Capitalei, din perioada 23—26 
august, iar desfăşurarea în ţară, după harta Desfășurarea insurecției naţionale 
antifasciste armate, desenată la scară mărită din Atlas istoric. Sublinierea rolu- 
lui conducător şi mobilizator al P.C.R. se va face citînd din apelurile P.C.R. 
adresate maselor, din cuvîntările conducătorilor de partid sau din memoriile 
participanţilor. 

Un accent deosebit se va pune pe înţelegerea de către elevi a importanţei 
insurecției naţionale antifasciste pentru poporul român şi pentru desfășurarea 
generală a războiului, pe ecoul insurecției peste hotare. La fel, se pot cita frag- 
mente din cuvântările conducătorilor partidului şi statului şi din aprecierile făcute 
de conducătorii de state, de corespondenţii de presă și de posturile de radio 
străine. 

Schema pe tablă se va întocmi paralel cu explicarea problemelor. 


b) Varianta 2. 


Lecţia cu filmul Insurecția naţională armată antifascistă şi antiimperialistă. 

Se pun numai cîteva întrebări pentru a introduce pe elevi în temă : Când 
a fost atrasă ţara în războiul fascist ? Care a fost linia politică a P.C.R. față 
de război şi prin ce documente s-a precizat ? Cînd s-a format Frontul patriotic 
antihitlerist ? 

În continuare, se arată în ce constă planul politico 
a insurecției, cum s-a desfășurat insurecția în Capitală și în ţară, ce însemnă- 
tate are, fără a se mai cita din documente, urmînd ca acestea să fie citate în 


ora următoare, cînd se va discuta lecţia. Va urma proiecția filmului. Ca temă 
unor fragmente din lucrarea Insurecția din 


-militar de pregătire 


pentru acasă se poate da studierea 
august 1944 şi semnificaţia ei istorică, Edit. militară, 1974. 

În ora următoare, lecţia va fi reluată şi discutată — problemă cu pro- 
blemă — şi, cu ajutorul clasei, se va întocmi schema pe tablă şi va fi scrisă 
de elevi în caiete. Elevii vor fi determinaţi să judece, punîndu-li-se întrebări su- 
plimentare : în legătură cu tactica P.C.R. ; cu poziţia „partidelor istorice“. De 
ce au acceptat aşa tîrziu reprezentanţii acestor partide colaborarea cu P.C.R. ? 
De ce nu au acceptat colaborarea cu celelalte grupări din Frontul patriotic anti- 
hitlerist ? Care sînt forţele care au asigurat victoria insurecției ? Ce însemnătate 
înternă şi internaţională are insurecția ? 


NICOLAE BÎRDEANU 

Dicţionar istoric 


MONETA ÎN EVUL MEDIU ROMÂNESC (partea II-a) 


Ducat. Termen de origine italiană, indicînd o monetă de aur sau de argint. 
Figurează printre cele dintii monete medievale (ducatul Apuliei a fost bătut 
la 1240) şi a circulat pe întreg cuprinsul Europei şi în Levant. Majoritatea 
statelor feudale (Ravenna, Sicilia, Veneţia, Parma, Raguza, Toscana, Germania, 
Austria, Bavaria, Brunswick, Olanda, Polonia, Rusia, Ungaria, Turcia, Țara 
Românească şi Transilvania) au emis ducați cu titlu, greutate şi valoare apro- 
piate (titlul mediu 980% şi greutatea medie 3,450 g. pentru ducaţii de aur). 
În Ţara Românească, Vladislav (Vlaicu) I Basarab (1364—c. 1377) a emis în 
1365 trei specii de monete, între care şi un ducat de argint (1,05 g), echivalent 
groşilor sîrbeşti şi bulgăreşti ; în principatul autonom al Transilvaniei, a fost 
bătut, de asemenea, în monetăriile de la Cluj, Sibiu (1538—1540) şi Baia Mare 
(1556—1571), un ducat de aur, imitație a celui unguresc, cu valoarea de 2 flo- 
rinj, în piese de 1/4, 1, 2 şi 10 ducați. Pe lîngă vechiul ducat muntean, bătut 
de Vlaicu Vodă şi urmașii lui în monetăria (haraghia) proprie, au mai circulat 
pe piaţa românească ducatonul, un ducat de argint emis în Ţările de Jos 
(titlul 879% ; greutatea 33,300 g), şi, probabil, ducați echivalenți de origine 
toscană şi venețiană. Datorită frecvenţei sale pe întreaga arie a lumii medievale, 
ducatul de aur s-a impus ca monetă internaţională, termenul denumind orice 
piesă de aur, (galben, zlot). După documentele externe, ducaţii străini apar de 
timpuriu — sec. XIV — pe piaţa românească şi se menţin, atît ca monetă de 
calcul, cât şi ca monetă reală, pînă la introducerea sistemului monetar naţional 
(14/25 aprilie 1867). Între speciile cu o circulaţie mai frecventă în ţările române, 
menţionăm ducații ungurești (doc. din anii 1421, 1591, 1598, 1600) ; ducaţii 
venețieni  (ţechini, zloți tătărești, galbeni venetici, (doc. din 1709), ducați: 
turceşti (doc. din 1775, 1793), ducaţii olandezi (doc. din 1808), ducaţii ba: 
varezi (doc. din 1709, 1814). Sub numele generic de ducați, au mai circulat: 
ducaţii împărăteşti, de Cremnitz (crimenţi), rusești, olani, portughezi etc. Valoa- 
rea diferitelor specii de ducați era determinată, pe de o parte, de titlu și greu- 
tate, pe de alta, de legea cererii şi a ofertei. Redăm citeva din echivalenţele 
valutelor mai uzitate : în Transilvania, ducatul valora 5 guldeni renani sau 6 gul- 
deni ungurești ; în 1704, iar în 1709 s-a fixat la 4 florini renani şi 30 creiţari, 
sau 5 florini ungureşti şi 60 dinari ; tot în Transilvania, cursul ducatului bavarez 
era de 3 florini renani sau 3 florini ungureşti şi 60 dinari, iar cursul ducatului 
turcesc nou, de 4 florini renani şi 10 creiţari, sau 5 florini ungurești. Cam în 
aceeaşi vreme, ducatul cota în Țara Românească 350 bani româneşti, adică 
5,25 flori, făcînd primă faţă de Transilvania cu 10 bani (1711). Speculaţiile 
asupra valutelor de aur, agiotajul, cu deosebire spre sfîrşitul sec, XVIII şi în 
prima jumătate -a sec. XIX, au determinat intervenţia repetată a domnilor 

români şi a Porții pentru corelarea oficială a cursului. Astfel, în 1809, cursul 
oficial al ducatului în Moldova a fost fixat la 12 piaştri, în timp ce cursul co- 
mercial marca 14 1/2 piaştri (1819) ; în 1810, ruşii, ca putere de ocupaţie, au 
ridicat cursul ducatului în Ţara Românească de la 10 la 12 piaştri, iar în 1814 
Poarta impune noi cursuri ducatului : celui venețian 13 piaştri, celui olandez 
12 piaştri şi 20 parale, celui imperial 12 piaştri şi 10 parale. O ultimă încercare 
de a se institui un sistem oficial s-a făcut prin Regulamentul organic, care a 
adoptat bimetalismul, decretînd etalon aur ducatul olandez (greutate brută = 
3,49 g, titlu = 900%, valoare = 31 lei şi 20 parale), iar etalon de argint, 
sfanţicul. 

Ducatul a circulat ca monetă reală, servind în tranzacţiile comerciale, 
interne şi mai ales internaţionale. 'Tributul şi numeroasele daruri către dregătorii 
Porții se plăteau în ducați (1551, 1567, 1598, 1775). Ca monetă de aur cu 
largă circulaţie, ducatul a reprezentat una din cele 2—3 coordonate valutare 
ale sistemului monetar comercial din ţările noastre în sec. XIV şi XV (Ţara 
Românească) ; sub alte denumiri (zloți, galbeni), în sec. XVI şi XVII; apoi, 
în sec. XIX, sub forma ducatului austro-olandez. 

Istoria ducatului în ţările române poartă pecetea instabilității anarhice a 
pieţii valutare şi ilustrează incapacitatea orînduirii feudale de a instaura legea 
publică într-un sector de importanţă vitală. 

V. galbeni, zlot. 

Dutcă. Monetă de origine poloneză, reprezentînd 1/2 dintr-o poltură (v. ter- 
menul). În ţările române, a circulat prin secolele XVII şi XVIII cu valoarea 
de 13 bani (doc. din 23 martie 1645) şi a servit ca monetă divizionară. Această 
dutcă era bătută din argint sau aramă. 

Transilvania a cunoscut o dutcă a cărei valoare a oscilat între 9—10 di- 
nari, de unde şi denumirea suplimentară de novenarius. În 1625, dieta din 
Alba Iulia a fixat cursul dutcei la 10 dinari, confirmîndu-i caracterul de monetă 
dominantă pe piaţa internă, ca urmare a frecvenţei sale în tranzacţiile mărunte. 

V. dinar ; polturac — Bibl. : sub Moneta (1). 

Fenig (lat. deni, câte zece). Termenul indică o monetă divizionară de argint sau 
de aramă foarte răspîndită în ţările germanice, cu greutatea, titlul şi valoarea 
variate, după timp şi ţara de origine. A circulat ca moneta reală şi a servit, de 
asemenea, ca unitate de calcul. Sub numele de fenig unguresc, a circulat în 
Transilvania o specie monetară valorînd, într-o vreme (1704), 1/2 creiţar, adică 
circa două parale. 

V. creiţar ; dinar. 

Fertun, ferton (lat. ferto, onis ; germ. fierting sau Vierting, sfert). Monetă de 
argint, avînd greutatea unui sfert de marcă sau grivnă polonă şi valoarea unui 
florin sau 14 groşi sau 84 dinari (1374). A cunoscut o largă circulaţie în țările 
apusene, mai ales ca monetă de calcul ideală. În ţările române, fertunul a 
servit la plata taxelor vamale ; documentele îl menţionează în diversele privilegii 
vamale acordate de domnii români neguţătorilor transilvăneni. Într-un act de 
privilegii vamale dat de Mircea cel Bătrîn (1413), fertunul apare egal cu 
24 ducați munteni. Dispare din circulaţie în sec. XVI. 

„_„ V. ducat. 

Firfic, firfirică (probabil germ. vier Phennig (e), patru fenigi ; transpus în polo- 
nezul firka, monetă veche de 4 groși. polonezi). Firfiricul a indicat o monetă 

austriacă de argint în valoare de 3 creiţari (Dreikreuzerstiick). În Muntenia și 
Moldova a pătruns sub forma şi numele polonez (firka) ; în Transilvania, vine 
direct din Austria. A circulat pe piaţa internă în prima jumătate a secolului 
XIX pînă la introducerea sistemului monetar naţional (14/26 aprilie 1867). 

V. creiţar ; gros. 

Florin, florinţ, foring (it. fiorino, florentin). Iniţial, monetă de aur emisă de 
Florenţa în 1252 ; apoi, a fost imitat de majoritatea statelor europene. Mai tîr- 
ziu, s-au bătut şi florini de argint: astfel, pe piaţa Transilvaniei, circulă în 
secolul XVIII un florin imperial de 50 creiţari sau 100 dinari şi un florin renan 
de 60 creiţari sau 120 dinari, iar în Ţara Românească şi Moldova este sem- 
nalat, în acelaşi timp, un florin depreciat de argint, de provenienţă străină. 
Florinul de aur a circulat pe o arie întinsă, urmînd comerţul cetăților italiene, 
şi a sfîrşit prin a deveni sinonim cu „monetă de aur“. O serie de monete bătute 
în diferite state au purtat numele generic de florin: florini olandezi, florini 
nemţeşti, florini tătăreşti, florini ungureşti. Greutatea metalică legală a flo- 
rinului a variat după locul de emisiune, ceea ce se reflectă și în cursul lui pe 
piaţa comercială. Un al doilea factor care contribuia la diferenţierea cursului, 
era jocul cererii şi al ofertei. Indicăm citeva echivalenţe înregistrate pe piaţa 
românească : în 1645, florinul era evaluat (Țara Românească şi Transilvania) 
la 130 parale ; în 1775, florinul olandez avea o echivalență de 104 1/2 aspri ; în 
1797, un. florin nemţesc se schimba contra 1,20 florini ungurești, iar în 1810, 
florinul era cotat la 13 ruble. Transilvania a avut, pe lingă alţi florini de pro- 
venienţă străină şi un florin de aur (ducat), emis în 1325 sub Carol Robert, cu 
greutatea medie de 3,55 g, titlul de 990% şi valoarea de 16 groși, sau 100 di- 
nari, sau 200 oboli ; mai tîrziu, valoarea acestui florin a săltat la 400 şi 500 di- 
nari. În ţările române, florinul a apărut cu denumirea de florin unguresc, în 
secolul XV şi s-a menţinut în circulaţie — sub multiple alte forme — pînă la 
introducerea sistemului monetar naţional. A servit ca instrument de plată în 
tranzacţii interne (doc. din 1485, 1497, 1567, 1582, 1709 etc.) şi externe (doc. 
din 1433, 1459, 1593, 1645 etc.), la plata vămii (1412) a dăjdiilor (1600) şi a 
tributului (1598 etc.). 

V. galben ; zlot. 

Funduc, funducliu. Monetă turcească de aur în greutate de 3,43 g, emisă în 
1478. Termenul „funducliu“ a apărut în secolul XVIII cînd sultanul Ahmed III 
(1703—1730), a bătut, paralel cu vechea monetă (altînul), o nouă specie în 
greutate de 2,6 g, numită zehr-mahbub ; de la această dată, vechea monetă de 
3,43 g s-a numit și funducliu (fyndyk altyny = 20 piaştri). În ţările române, 
funducul a circulat în secolul XVIII şi XIX (în acest secol, concomitent cu 
denumirea de altîn), cu o valoare apropiată de a ducaţilor europeni (venețieni, 
olandezi, ungurești), adică echivalent cu 11 sau 22 piaştri (1819, 1824), sau 
chiar cu 35 lei vechi. A servit ca monetă reală în tranzacțiile interne și inter- 
naţionale, simultan cu ducaţii europeni. 

V. ducaţ ; piastru. Ă 
Galben, termen generic indicînd monetele de aur. Sub numele de galbeni (şi 
ducați), au circulat numeroase monete de aur, uneori de argint (doc. din 
14 august 1595) şi chiar de platină (sec. XIX) : galbeni turceşti (1802—1806), 
sultanini tătăreşti (1502), ungurești (1603), chezăriceşti, olandezi, olani, caro- 
lini, de Cremnitz (popular crimenţi), împărăteşti, venetici (venețieni), ţechint 

austro-olandezi, zarmacupi, zingirlii, dodecari, funduclii, friederici etc. Docu- 
mentele româneşti îl înregistrează prima dată în sec. XV ; în secolele următoare, 
devine — sub unele din multiplele forme — monetă dominantă, cvasioficială, de 
largă întrebuințare, servind la plata duşegubinelor, dărilor, gloabelor, tributului 
etc. Împreună cu unele monete de argint, galbenul a constituit, în ţările noastre, 
un sistem bimetalist, recunoscut de Vistierie, iar, ca monetă dominantă, a în- 
deplinit şi funcţia de unitate metrologică. Diversitatea speciilor de aur pe 
piaţa românească a generat un sistem complicat de schimburi valutare şi a fost 
izvor de speculaţii, agiotaj, care a provocat deseori intervenţia domnilor sau a 
puterii suzerane pentru fixarea cursurilor oficiale. Un tabel riguros obiectiv și 
complet al cursului nu poate fi întocmit; menţionăm, „exempli gratia“, cîteva 
echivalenţe : în 1590, un galben valora 1 1/2 taleri de argint; în 1606 — doi 
florini ; în 1780, galbenul unguresc se schimba cu 3,80 lei; la începutul 
sec. XIX, galbenul venetic valora 10 taleri şi 10 parale, cel austriac — 10,35 ta- 
leri, cel olandez — 10 taleri, iar cel turcesc — 2,90 taleri; în 1814, galbenul 
venetic cota 13 lei, iar în 1819, acesta, ca şi gabenul austro-olandez, cotau cîte 
14 lei. Pe lîngă întrebuinţările indicate, galbenii au mai servit în tranzacţiile 
şi plăţile datoriilor externe (1456, 1522, 1620 etc.). Menţionăm că, între cele 
trei categorii de monete bătute în prima monetărie românească, sub domnia lui 
Vladislav I (Vlaicu), a fost și ducatul de argint, celelalte două monete româ- 
neşti fiind dinarii şi banii. 
V. ducat. 

Gros (lat. grossus, gros), una dintre vechile monete de argint cu largă circulaţie 
europeană. Prima emisiune semnalată documentar s-a produs la Tours (1226), 
de unde şi numele purtat de cel mai vechi gros (grossus tournensis) ; grosul din 
Tours a fost imitat de germani (1232) sub numele de „Groschen“, de cehi 
(1296 — grossus pragensis), de englezi (1351 — grost), de olandezi (groten), 
de polonezi (grosz), de unguri (1342 — garas), de turci (1392 — „gersch“, 
»girsch“, guruş). În ţările române, este menţionat încă din secolul XIV, în 
special în Moldova, unde Petru I (1378—1393) a bătut în monetăria proprie 
un gros moldovenesc. Dată fiind varietatea speciilor — după locul de emisiune, 
greutate, titlu şi aria întinsă a circulaţiei lor — groşii au înregistrat valori şi 
denumiri multiple ; de asemeni, generalizarea lor le-a asigurat şi funcţia de uni- 
tate metrologică. Greutatea primului gros, cel din Tours, a fost de 0,937 g. 
argint curat. Între echivalenţele mai frecvente în zona ţărilor române, se men- 
ţionează aceea a grosului austriac, de 3 creiţari (Dreikreuzer), sau 5 dinari 
sau 1/20 dintr-un taler ; a grosului unguresc (magyar garas), de 6 sau 8 dinari; 
a celui polonez, de 1/100 dint-urn zlot. În general, grosul de argint sau de aramă 
(Polonia) a servit ca monetă divizionară. În sec. XV, grosul a devenit, în Mol- 
dova, unitate metrologică şi s-a menţinut în această poziţie, păstrindu-şi conco- 
mitent și funcţia de monetă reală, pînă în sec. XIX. Groşii de argint au avut o 
intensă circulaţie în spaţiul carpato-dunărean, unde au servit la plata taxelor 
vamale în schimburile cu Transilvania, în tranzacţiile interne de orice natură, 
la plata salariilor şi în tranzacţiile internaţionale. Grosul, sub diversele denu- 
miri şi valori, a circulat în ţările române pînă în sec. XIX (aprilie 1867). 

Grosiţă (germ. Groschen ; pol. grosz). A fost o monetă de argint sau de aramă, 
emisă în Austria şi Polonia, constituind o variantă lexicală a grosului. A valorat 
3 creiţari. În ţările române, este semnalată încă din sec. XVII şi se menţine 
pe piaţă pînă în sec. XIX (aprilie 1867). Între echivalenţele mai frecvente, 
menţionăm, pentru "Ţara Românească şi Moldova, 2 parale (probabil o grosiță 
de aramă) ; pentru Transilvania — 5 şi 2 creiţari. 

Bibl. : sub Monetă (1). ` 


Icosar (ngr. eikosari, de douăzeci). Numele grecesc al monetei turcești, irmilic 
(tc. irmi, douăzeci), care valora 20 de piaştri. Pe piața românească, această 
monetă este semnalată în prima jumătate a sec. XIX cînd circulă sub ambele 
denumiri, de icosar și irmilic, în piese întregi, jumătăţi (poli) şi sferturi. Icosarul, 
ca şi irmilicul, a fost bătut din aur şi din argint. Valoarea lui a evoluat sub ni- 
velul legal de 20 piaştri, coborînd pînă la 12 lei şi 10 parale (1850). 

Irmilic (tc. îrmilik, de la irmi, douăzeci). Monetă de aur sau de argint de pro- 
venienţă turcească, valorînd 20 de piaştri. După sistemul vremii, şi irmilicul a 
apărut în multiple emisiuni, fapt care explică şi valoarea lui inegală. În circui- 
tul comerțului românesc, s-au înregistrat irmilici vechi şi noi, întregi, jumătăţi 
(poliirmilici) şi sferturi. Dăm cîteva din echivalenţele cele mai frecvente : după 
1810, valoara 20 parale ; în 1834, un irmilic vechi era echivalent cu 14 lei, iar 
unul nou, cu 13 lei; un an mai tîrziu, cota 18 piaștri (lei), în 1840 — circa 
16 lei, iar în 1850, cînd este impus de Sfatul ţării ca monetă cu putere libera- 
toare oficială, i se fixează valoarea la 12 lei şi 10 parale. A circulat pe piaţa 
internă românească pînă la crearea sistemului monetar naţional. 

Leu (oland. Lâwenthaler, taler leonin ; lat leo, nis, leu). Monetă de origine 
olandeză ; reprezintă o piesă de argint avînd drept caracteristică un leu ridicat 
pe două labe (stema Olandei), imagine imprimată pe revers. Prima emisiune 
efectuată în Țările de Jos datează din 1575 şi constă într-o piesă cu greutatea 
de 27,648 g şi titlul de 750%. Yalerul olandez apare în ţările române spre sfîr- 
şitul secolului XVI : prima menţiune despre el o întîlnim în 1581, iar întiiul 
document, în care figurează cu denumirea românească de „leu“ este o scrisoare 
către bistrițeni a lui Vasile Lupu din 23 iunie 1639 (Hurmuzaki, XV, 2, p. 1056, 
nr. 1978). Documentele din secolele XVI, XVII şi prima jumătate a sec. XVIII 
precizează caracterul real al monetei prin expresia „leu bătut“ (8 iunie 1601, 
ibidem, XV, 2, p. 783, nr. 1610). Este perioada în care au circulat pe piaţa româ- 
nească multe specii de monete cu acest nume : lei-şalăi (bătuţi de Dabija Vodă), 
lei-zloţi, lei-potronici, lei-taleri etc. Dată fiind frecvenţa circulaţiei sale, devine 
curind unitate metrologică (1620). Faptul reiese din absența, în documente, 
a vechii specificaţii „leu bătut“ şi din prezenţa des întâlnită a expresiilor: lei- 
bani turceşti, lei-bani nemţeşti sau lei-bani împărăteşti. Valoarea leului a variat 
după greutate şi titlu, precum şi sub inflența legii cererii şi a ofertei. Astfel, 
între 1650 şi 1670, leul valora 180 bani; în 1711, era egal cu 140 bani ; în 1716, 
cu 125 bani; în 1732 cu 132 bani şi chiar cu 120 bani; în 1843, cu 80 parale, 
adică 240 bani. Interesant de subliniat este faptul că „moneta zisă românească“ 
era bine cotată pe pieţele străine unde făcea primă : în Transilvania, de exem- 
plu, leul cota 140 bani faţă de 133 bani în Ţara Românească (1711). Leul a 

circulat pe întreg cuprinsul spaţiului românesc şi în ţările vecine, servind ca 
instrument de plată în comerţul extern şi intern la achitarea dărilor, plata 
salariilor etc. Spre jumătatea secolului XVIII, leul metalizat dispare din circu- 
laţie, păstrîndu-şi numai funcţia metrologică, de monetă ideală (de calcul). 
Prin legea din 14/26 aprilie 1867, leul de argint devine etalon oficial al siste- 
mului monetar naţional. 
V. taler. 

Mahmudea. Monetă turcească de aur echivalînd 45 lei vechi. A fost emisă de 
sultanul Mahmud I (1730—1754), de la care şi-a luat numele. În ţările române, 


a circulat — cu valoarea indicată —-, în prima jumătatea a sec. XIX. Este 
scoasă din: circulaţia internă prin legea de organizare a sistemului monetar na- 
tional. 


Misîr, misir (tc. Misir, Egipt). Monetă de aur egipteană, bătută la Cairo. Mi- 
sîrliul este prezent pe piața internă a țărilor române (incl. Transilvania) din 
sec. XVIII pînă în a doua jumătate a secolului XIX (1867). Cursul misîr- 
liului apare în documente variabil, cînd de 7 lei, cînd de 17 lei. Concomitent cu 
piesele principale, au circulat subdiviziuni de 1/2 şi 1/4 dintr-un misîr. 
Ort (germ. Ort, loc, colţ, sfert), înseamnă sfert şi indică — sub aspect mone- 
tar — o piesă de argint, cu o valoare relativă de 1/4 dintr-o altă monetă (leu, 
piastru, taler, gulden). Totuşi, valoarea monetei s-a menţinut în jurul cotei de 
10 parale. A avut o largă circulaţie în ţările germane, în Polonia, Turcia etc. ; 
în spaţiul românesc e menţionat în sec. XVI (10 sept. 1558) şi s-a menţinut 
pînă în pragul sec. XIX (1790). A servit ca monetă divizionară metalizată, 
„ort bătut“, şi, de asemenea, ca unitate metrologică, monetă teoretică, de esti- 
maţie. În cele trei ţări române, unde a cunoscut o intensă circulaţie — ceea ce 
explică şi funcţia lui metrologică — ortul a fost instrument de plată în tran- 
zacţii comerciale, pentru plata vămii, a diverselor dări („ortul de casă“, „ortul 
vătăşesc“, „ortul starostesc“.) Folclorul românesc îl mai păstrează în expresia 
„ortul popii“ şi în termeni derivați ca: ortac, ortoman, cu funcţii semantice 
deosebite. i 
Para. Monetă de origine turcească, emisă de Murad IV în 1626; iniţial, piesă 
de argint reprezentînd 3 şi 4 accâle (1,10 g) sau 1/40 dintr-un piastru (leu). 
Apare pe piaţa comercială românească în secolul XVII şi circulă intens pînă la 
introducerea sistemului monetar naţional (1867). A circulat, o vreme, în concu- 
renţă cu banul muntean, pe care l-a şi înlocuit, sau cu fenigul (în Transilvania, 
1 para = 3 fenigi — 1765). În 1770, sub ocupaţia rusească, s-au bătut, în 
monetăria de la Sadagura, parale de aramă, în piese de 1 para (= 3 denghi) 
şi de 2 parale (= 3 copeici), purtînd stemele alăturate ale Țării Româneşti şi 
Moldovei. Cursul paralei a variat, ca la majoritatea monetelor reale, astfel că, 
în 1683, valora 1/40 dintr-un taler, în 1747; 1/80 dintr-un taler, în 1830; 
1/40 dintr-un leu, iar în 1848 s-a redus, din nou, la 11/80 dintr-un leu. În 
sec. XIX, cînd a fost abolită de pe piaţa internă, paraua nu mai reprezenta 
decît 3/4 din valoarea iniţială. 

V. ban ; fenig. 
Perpera (ngr. :hyperpyron, strălucit). Veche monetă bizantină de aur avind 
greutăţi diferite (4,55 g, 2,35 g, 2,27 g). În secolele XVII şi XVIII, republica 

Raguzei a bătut perpere de argint în valoare de 12 şi 6 groși. Iniţial, perpera 
a fost o monetă reală, cu intensă circulaţie în comerțul de pe coastele Mării 
Negre şi din Balcani (sec. XIII şi XIV) ; mai tîrziu, a devenit monetă ideală 
— unitate metrologică, reprezentind anumite cantităţi de monete de argint 
(pe vremea lui Mircea cel Bătrîn valora 18 ducați). În ţările române, o întîlnim 
destul de frecvent prin secolele XIV şi XV, ceea ce explică şi folosirea ei la 
plata unei dări, părpăritul (pîrpîr, pîrpăr, perper), care îi supravieţuieşte 
(20 septembrie 1703). i 
V. gros. 


- Bibliografie: sub Moneta în evul mediu românesc (I), „Studii şi articole de istorie“, 

CĂRŢI DE ISTORIE APĂRUTE PESTE HOTARE 
(1973—1974) 


Provenite din cìteva biblioteci din Bucureşti (Biblioteca Academiei R. S. România 
(B.A.), Biblioteca Institutului de Arheologie (B.I.A.) şi Biblioteca Institutului de Istorie 
„N. Iorga“ (B.I.I.), lucrările menţionate şi comentate mai jos cuprind un material infor- 
mativ foarte util pentru lărgirea orizontului de documentare al profesorilor cu ultimele 
noutăți în domeniul cercetării istorice. 


ISTORIOGRAFIE 


Y. Knibichler, Mignet, historien liberal, 1796—1884, Lille, 1973, 742 p. (B.A. II 
577062). Pe baza unui bogat material de arhivă, inclusiv aceea personală a lui 
A. Mignet, autorul prezintă viaţa și activitatea acestui istoric francez care la vremea 
respectivă era tot atît de important ca şi A. Thierry şi mai apreciat decît J. Mi- 
chelet şi A. Thiers. 


LUCRĂRI GENERALE 


M. A. Alpatov, Gindirea istorică rusă şi Europa occidentală în secolele XII—AVII 
(|. rusă), Moscova, 1973, 476 p. (B.A. II 478443). Lucrarea este o culegere de 
studii din care menţionăm: Cronicarii vesteuropeni despre Rusia Kieviană; 
Gindirea istorică rusă şi Bizanțul; Conciliul de la Florenţa şi istoriografia medie- 
vală rusă ; Relatările străinilor despre Rusia în perioada de formare a statului 
centralizat ; Acumularea cunoştinţelor istorice despre Europa occidentală în Rusia 
din sec. XVII; Istoriogralia rusă despre istoria Europei occidentale în a doua 
jumătate a sec. XVII. 

+ * + Beiträge zur siebenburgischen Kulturgeschichte, Köln, 1974, 199 p. (B.II. II 

14737 L). 
Avînd caracterul unei culegeri de studii, lucrarea priveşte istoria culturii din Transil- 
vania în secolele XVI—XIX, din care amintim : M. Kroner, Relațiile lui Stefan 
Ludwig Roth cu G. Bariț; G. Blucher, Tipografia braşoveană şi hirtia ei în 
sec. XVI; C. Göllner, A. Pancratz, Predarea limbii române în şcolile săseşti arde- 
lene înainte de 1918. În anexă se dă o bibliografie a operelor lui Stefan Ludwig 
Roth!şi a lucrărilor despre el din anii 1843—1972. 

W. H. McNeill, Venice. The Hinge of Europe, 1081—1797, Chicago, 1974, XVII+ 
334 p. (B.I.I. II 14680 L). 

Sprijinit pe o bogată bibliografie de specialitate, autorul studiază istoria Republicii 
venețiene din punct de vedere social, economic, politic şi cultural subliniind mai ales 
expansiunea sa în Levant cu consecinţele pentru istoria continentului nostru. 

D. C. North, R. P. Thomas, The rise of the western World. A new economic 


m x x 


History, Cambridge, 1973, 171 p. (B.I.I. II 14159 L). 

Lucrarea oferă cititorului prilejul să urmărească, de-a lungul unui mileniu, geneza 
şi evoluţia economiei popoarelor din Europa occidentală cu implicaţiile ei în orga- 
nizarea socială şi politică. În text sînt incluse o serie de grafice şi tabele pentru 
sprijinirea unor concluzii parţiale. 

Paysannerie française, Paysannerie hongroise. XVI—XX siècles, Budapesta, 1973, 
319 p. (B.II. II 14241 L; B.A. II 577420). 
Volumul cuprinde o culegere de studii care au fost prezentate în 1972 la colocviul 
istoric franco-maghiar. Remarcăm din cuprins: L. Elekes, Luptele antifeudale ale 
țărănimii şi sistemul guvernamental al „Statelor şi Ordinelor“ în Ungaria in 
sec. XV—XVI ; E. Le Roy Ladurie, Țăranii francezi în sec. XVI; G. Szekely, 
Consecințele demografice ale dominației otomane în Ungaria; R. Marx, Țăranii 
francezi în timpul revoluției din 1789; R. Mandrou, Cultura populară şi comuni- 
tatea rurală în Vechiul Regim. 


M. Ruys, Les flamands. Un peuple en mouvement, une nation en devenir, Bruxelles, 


1973, 208 p. (B.A. I 572700). 

Traducere din l. flamandă, sinteza prezintă principalele evenimente politice din viața 
acestui popor de-a lungul a 12 secole de istorie, în care mişcarea de emancipare 
flamandă din sec. XIX şi problema autonomiei acestui popor susținută în sec. XX 
ocupă un loc de seamă. 


S. D. Skazkin, Scrieri istorice alese (l. rusă), Moscova, 1973, 454 p. (B.A. II 


500997). 

Culegerea de studii a cunoscutului istoric sovietic cuprinde, în prima parte, lucrări 
privind istoria țărănimii din Europa în evul mediu, iar în a doua cercetări despre 
istoria evului mediu şi a epocii moderne. Din ele menţionăm: Țăränimea din- 
Europa în sec. XVI—XVIII; Problema absolutismului în Europa occidentală ; 
Cu privire la metodologia istoriei Renaşterii şi Umanismului; Factorii de bază 
ai feudalismului. 


G. W. Thompson, Les grandes affaires crimineles frangaises, Paris, 1973, 553 p. 


(B.A. II 574177). 1 

Deşi s-ar părea că nu intră în profilul acestei bibliografii, totuşi lucrarea cuprinde 
cîteva studii privind istoria universală din sec. XIX şi XX, de exemplu; Franța 
la sfîrşitul sec. XIX (Afacerea Orsini şi Afacerea Dreyfus), Relaţiile internaţionale 
în ajunul primului război mondial (Afacerea Jean Jaurès, Afacerea Lesseps). 


LUCRĂRI SPECIALE 


Epoca veche 


J. Bayet, Ideologie et plastique, Roma, 1974, 792 p. (B.L.A.). 


E Ec SE 


a 


Lucrarea este o culegere de studii şi articole în care, pe baza unui material arheo- 
logic edit şi inedit, autorul arată cum s-au reflectat în sculptura antică diferitele 
culte europene (etrusce, celte, romane). Textul este însoţit de o bogată ilustrație. 
Caucazul şi Europa răsăriteană în antichitate (l. rusă). Moscova, 1973, 264 p. 
(B.I.A. II 2043 ; B.I.I. II 14324 L). 

Întocmită în semn de omagiu pentru arheologul sovietic E. I. Krupnov (decedat 
în 1970), lucrarea este o culegere de studii. Dintre ele menţionăm pe acela al lui 

lu. 


L. 


CONSTANTIN ŞERBAN ŞI VICTORIA ŞERBAN 


V. V. Kropotkin, Despre drumurile de caravană în Europa răsăriteană, în care 
se pune accentul pe legăturile comerciale din sec. IX—X dintre sudul Rusiei şi 
Caucaz. 
K. Kolosovskaia, Panonia în secolele I—III, (l. rusă), Moscova, 1973, 
(B.I.I. II 14320 L). 254 p. 
Pe baza cercetărilor arheologice dar şi istorice, autorul prezintă în cadrul unei 
monografii relaţiile sclavagiste din această regiune a lumii romane, caracterul 
colonatului, dezvoltarea regimului municipal, structura socială a orașelor romane, 
raporturile acestei provincii cu triburile de la graniţa Imperiului roman. 
Utcenko, Cicero şi vremea sa. (l. rusă), Moscova, 1973, 390 p. (B.II. II 
14036 L). 
Pe baza unei literaturi bogate de specialitate (comentată în mod critic în ultima 
parte a volumului), autorul prezintă o frescă a societăţii romane din sec. II—I ien, 
în timpul cărora şi-a desfăşurat activitatea cunoscutul om politic şi orator. Într-un 
capitol separat este evocată personalitatea lui Cicero în perspectiva istoriei. 


Epoca medie 


M. Balard, Gênes et L'Outremer. I. Les actes de Caffa du notaire Lamberto di Sam- 


buceto. 1289—1290, Paris, 1973, 416 p. (B.I.I, II 14098 L). Pe baza materialului 
din Arhivele Statului din Genova, autorul publică integral 903 acte notariale ge- 
noveze de la Caffa care reflectă nu numai viața cotidiană din această factorie, 
dar şi relaţiile ei cu regiunile vecine, inclusiv cu coloniile genoveze din sudul Mol- 


dovei. 


G. Duby, Hommes et structures du Moyen Age, Recueil d'articles, Paris, 1973, 424 p. 


(B.I.I. II 14451 L). 

Volumul cuprinde 23 studii ale autorului, apărute în diferite publicații, tratînd 
probleme ale evului mediu francez din sec. X—XIV (economie rurală şi urbană, 
structuri sociale, demografie istorică, tehnică agricolă, mentalitate colectivă şi indi- 
viduală, geografie istorică). Volumul cuprinde grafice, planuri, hărţi tabele. 


+ + Haupttendenzen der europäischen Stadtgeschichte im 14 und 15. Jahrhundert, 


Magdeburg, 1974, 2 vol. (B.I.I. II 14693 L). Lucrarea cuprinde 11 comunicări, 
însoţite de discuţiile respective, prezentate la Colocviul organizat de Şcoala superi- 
oară „E. Weinert“ din Magdeburg în 1972. Pot fi menţionate: E. Donnert, Pro- 
bleme ale dezvoltării oraşului în Rusia la începutul epocii moderne; E. Uitz. 
Citeva din principalele tendințe ale istoriei oraşelor europene din sec. XIV—XV ; 
S. Hoyer, Burghezia şi reforma imperiului din sec. XIII—XV. 


H. Mitteis, Der Staat des hohes Mittelalters, Weimar, 1974, 486 p. (B.I.I. II 14607 L) 


G. 


Principalele capitole ale lucrării care tratează problemele statului din Europa occi- 
dentală în evul mediu timpuriu sînt : 1. Începuturile vieții statale în Occident şi ale 
consolidării acesteia; 2. Viaţa statală în Occident pînă la lupta pentru investitură. 
Progresul consolidării ei; 3. Înflorirea consolidării statului în sec. XII; Sfirșitul 
epocii statale. 

Pampaloni, Firenze al tempo di Dante. Documente sulburbanistica fiorentina, 
Roma, 1973, XXXVIII + 220 p. (B.I.I. 11 14753 L). Lucrarea consacrată istoriei 
Florenței de la mijlocul sec. XIII pînă la începutul sec. XIV cuprinde o expunere 
sumară asupra dezvoltării acesteia din punct de vedere economic, social, politic și 


https://biblioteca-digitala.ro 


CĂRȚI DE ISTORIE APĂRUTE PESTE HOTARE 185 


cultural. Textul este însoţit de 105 documente în l. latină provenite din Arhivele 
din Florenţa. 5 


„+ + T problemi dell'Occidente nel secolo VIII, Spoleto, 1973, 2 vol. (B.L.]. II 14727 L). 


Volumele cuprind 21 conferinţe prezentate la „Săptămîna de studii“ organizată de 
Centrul de studii privind evul mediu timpuriu european, în 1972. Principalele pro- 
bleme care au fost obiectul acestor conferinţe şi al discuţiilor purtate pe marginea 
lor au fost: Longobarzii şi francii; Biserica, papalitatea și puterea temporală; 
“Cultura, artele şi limba. A 


Epoca modernă 


E. Andics, Metternich und die Frage Ungarns, Budapesta, 1973, 513 p. (B.A. II 


Ch. 


572397). Bogat documentată pe baza materialelor din arhivele din Praga, Viena şi 
Budapesta, lucrarea prezintă evoluţia acţiunilor politice a cunoscutului om de 
stat austriac faţă de problema maghiară înainte, în timpul revoluţiei din 1848/1849 
şi după aceea. În anexă sînt reproduse integral 82 scrisori şi documente inedite. 
Bourgeon, Les Colberts avant Colbert. Destin d'une famille marchande, Paris, 
1973, 270 p. (B.A. II 577018). 

Pe baza documentelor din arhivă, autorul prezintă pe înaintaşii marelui om de 
stat francez J. B. Colbert, ajuns în timpul lui Ludovic al XIV-lea controlor general 
al finanţelor, a căror activitate economică la Reims este urmărită pe o durată 
de trei secole (sec. XV—XVIII). O deosebită atenţie se acordă vieţii şi activităţii 
lui Nicolas Colbert sieur de Vandieres, tatăl lui J. B. Colbert. Volumul este 
însoţit de o bogată ilustrație şi multe tabele genealogice. 

Carriere, Negociants marseillaisa au XVII-e siècle. Contribution à Pétude des 
economies maritimes, Marseille, 1973, 2 vol. (B.I.I. II 14823 L). 

Publicată sub conducerea Institutului de istorie din Provence, lucrarea cuprinde o 
amplă analiză asupra dezvoltării oraşului Marsilia ca principalul oraş comercial în 
epoca prerevoluţionară şi a revoluţiei burgheze. Capitole speciale sînt consacrate negus- 
torilor, legislaţiei comerciale, importului, exportului şi tranzitului, transporturilor 
maritime şi terestre, administraţiei, etc. 


M. Ekmecit, Der Aufstand in Bosnien. 1875—1878, Graz, 1974, 438 p. (B.LI. II 


* 


14726 L). 

Elaborată în cadrul Institutului de istorie de pe lîngă Universitatea din Graz, secția 
istoria sud-estului european, lucrarea cuprinde o amplă şi documentată expunere 
asupra răscoalei antiotomane din Bosnia ale cărei urmări au premers izbucnirea 
războiului ruso-turc din 1877—1878. 

Illustrierte Geschichte der deutschen Revolution, 1848—1849, Berlin, 1973, 380 p 
(B.I.I. III 1453 L). 

Volumul este o monumentală lucrare documentară și de interpretare privind 
revoluția de la 1848—1849 din Germania şi Austria. Materialul. este bogat ilustrat 
şi poate fi utilizat la lecţia respectivă. În anexă se dau: un plan al Berlinului, 


al Vienei şi o hartă a Germaniei. 


A. Jardin, A. J. Tudesq, La France des notables, Paris, 1973, 2 vol. (B.II. 


I 7376 L). 

Apărută în colecția „Noua istorie a Franței contemporane“, lucrarea prezintă o 
imagine amplă a Franței din epoca Restauraţiei. În primul volum sînt expuse 
problemele care privesc întregul teritoriu al țării, în al doilea este analizată situația 

economică, socială, politică, culturală, administrativă în principalele regiuni geo- 
grafice ale ţării. 
B. Jelavich, The Ottoman Empire, the Great Powers and the Straits Question, 


1870—1887, Bloomington-Londra, 1973, XII, + 209 p. (B.II. II 14232 L). 
Pe baza unor materiale de arhivă din Istanbul, Viena, Londra şi a unei bogate 


literaturi de specialitate, autoarea prezintă, în prima parte, desfăşurarea lucrărilor 
Conferinţei de la Londra din 1871, privitoare la problema strîmtorilor şi reacţia 
marilor puteri după semnarea protocolului acestei conferinţe. În a doua parte, 
sînt expuse tendinţele unor mari puteri europene (Marea Britanie și Rusia) de a 
încălca acest protocol. Într-un postscriptum este studiată „Criza bosniacă“ și 
implicaţiile ei pentru problema strîmtorilor. 

L. A. Moorehead, The Blue Nil, New York, 1974, 318 p. (B.II. I 7627 L). 

- Sprijinit pe o bogată literatură de specialitate, autorul prezintă istoria regiunilor 

limitrofe Nilului albastru în epoca colonială, din sec. XVIII pînă la mijlocul 
sec. XIX. 

* * * Sismondi et son temps, Geneva, 1973, 62 p. (B.I.I. II 14653 L). 
Alcătuită cu prilejul bicentenarului nașterii marelui istoric şi economist elveţian, 
lucrarea cuprinde pe lîngă o succintă expunere asupra vieţii şi activităţii acestuia 
şi o explicare a exponatelor din expoziţia organizată cu acest prilej la Geneva. 

R. Aron, Republique imperiale. Les Etats Unis dans le monde, 1945—1972, Paris, 
1973, 338 p. (B.I.I. II 13684 L). 
Principalele părţi ale lucrării sînt: 1. Statele Unite în sistemul interstatal. Succesul 
şi eşecul puterii hegemonice ; 2. Statele Unite în piața mondială. Privilegii şi ser- 
vituți în economia dominantă. 

M. Brun, La politique du mouvement Republicain Populaire à légard de Europe de 
1945—1950, Geneve, 1974, 123 p. (B.I.I. III 1490 L). 
Lucrarea are patru părți. În prima este prezentat istoricul Mişcării Republicane 
Populare în anii celui de-al doilea război mondial cînd a fost înfiinţată, ca partid 
politic francez. În celelalte trei părți este analizată, rînd pe rînd, politica acestui 
partid pe plan extern în anii 1944—1948, 1948—1950, adică pe cînd era pre- 
şedintele ei G. Bidault şi respectiv R. Schuman. 

D. Csatari, Dans le tourmente. Des relations hungaro-roumaines de 1940 à 1945, Buda- 
pesta, 1974, 419 p. (B.I.I. II 14907 L). 
Traducere din 1. maghiară, lucrarea este o documentată analiză a relaţiilor româno- 
maghiare după Dictatul de la Viena pînă la sfîrşitul celui de al doilea război 
mondial. O atenție deosebită este acordată situației interne din Transilvania în 
această perioadă şi insurecției naţionale antifasciste şi antiimperialiste din România 
cu consecinţele ei interne și mai ales externe. 

A. Gillaois, Histoire secrete des français à Londres de 1940—1944, Paris, 1973, 399 p. 
(B.1.]. II 14460 L). 
Autorul care a luptat în Rezistenţa franceză prezintă o relatare, cu caracter autobio- 
grafic, a activităţii compatrioţilor săi la Londra, a disensiunilor dintre guvernul en- 
glez şi Charles de Gaulle, a serviciilor secrete din armata Franţei libere, etc. 

H. Jaenecke, 30 Jahre und ein Tag. Die Geschichte der deutschen Teilung, Diisel- 
dorf-Wien, 1974, 400 p. (B.I.I. II 14859 L). 
Lucrarea este o sinteză a istoriei Germaniei de la sfîrşitul celui de-al doilea război 
mondial pînă în prezent, în care sînt dezbătute în special relaţiile dintre conducerea 

celor două state germane şi separat, cu marile puteri. În anexă se dau documente de 
arhivă (11 febr. 1945—21 dec. 1972), o cronologie (1943—1973) şi o bibliografie. 
* * * The New Europe and the United States, Parteners or Rivals, Toronto, London, 1974, 
463 p. (B.I.I. II, 14682 L). Volumul este o culegere de articole aparţinind unor 
importante personalităţi politice americane şi europene (R. Nixon, G. Pompidou, E. Heath, 
W. Brandt, H. A. Kissinger, E. Kennedy, etc.) privind relaţiile politice şi economice din 
cadrul pactului Nord-Atlantic, precum și relaţiile Est-Vest oglindind securitatea europeană. 
F. Siebert, Aristide Briand 1862—1932. Ziirich-Stuttgart, 1973, 704 p. (B.II. II 
14155 L). 
Avînd caracter biografic, lucrarea cuprinde o amplă frescă a relaţiilor internaţionale 
europene de la sfirşitul sec. XIX şi începutul sec. XX, perioada primului război 
mondial, epoca postbelică ocupind un loc destul de important. 
A. L. Sidorov, Situația economică a Rusiei în primul război mondial, (|. rusă), Mos- 
cova, 1973, 655 p. (B.I.I. II 14045 L). 
Rod al muncii autorului, timp de aproape un sfert de veac, lucrarea cuprinde o 
analiză a economiei de război ruseşti din anii 1914—1918 în toate sectoarele de acti- 
vitate (în industrie, agricultură, comerț, transporturi). Pentru documentarea lucrării 
sale autorul a folosit în special material de arhivă inedit. În anexă se dau 32 de 
tabele centralizatoare a datelor statistice comentate în capitolele lucrării. 

Documente de partid 


* + + Congresul al XI-lea al Partidului Comunist Român, 25—28 noiembrie 1974, Buc., 
Ed. politică, 1975, 864 p. 

* + + Programul Partidului Comunist Român de făurire a societăţii socialiste multilateral 
dezvoltate şi înaintare a României spre comunism, Buc., Ed. politică, 1975, 219 p. 

Ceauşescu, Nicolae, Cuvintare la încheierea lucrărilor Plenarei comune a Comite- 
tului Central al Partidului Comunist Român şi Consiliului Suprem al dezvoltării. 
economice şi socialiste a României, în S, 1975 iulie 24, p. 3. 


Metodica predării istoriei 
(Lucrări cu caracter general) 


Apostol, P., Probleme ale perfecționării procesului de învăţămint, Buc., E.D.P., 
1974, 123 p. 

Badea, Maria, Istoria şi practica socială, în „Anale de istorie“, XX, 1/1974, p. 65—67. 

Bârsănescu, Ştefan, Teoria evoluţiei şi pedagogia, în „R.P.“, XXIII, 5/1974, 
p. 6—13. 

Bunescu, Vasile, O condiție fundamentală a ridicării nivelului de pregătire a ele- 
vilor, în „T. Şc.“, IV (XXV), 147 (1233), 1974, septembrie 7,p. 3. 

Ciurea, Rodica, Modernizarea conținutului — condiţie primordială de progres al 
procesului didactic, în „R.P.“, XXIV, 2/1975, p. 10—13. 

Dorcu, Aurel, Istoria — lecție despre viitor, în „T. Şc“, IV (XXV), 149 (1235)/ 
din 1974, noiembrie 20, p. 7. 

Frunză, Horia Al, Didactica psihologică, în „R. P.“, XXIII, 10/1974, p. 61—62.. 

Ghivirigă, Luminiţa, Stan, Toma, Specificul procesului insiructiv-educativ 
în condițiile şcolii unice, în „R. P.“, XXIII, 10/1974, p. 42—45. 

Grünberg, Cornelia, Introducere în metodica predării ştiinţelor sociale. Note de 
curs, Buc., 1974, 236 p (multipl). 

Iordache, Alexandru, Puncte de vedere cu privire la modernizarea predării istoriei, 
în „Şt. S. Şt. Fil.“, 1974, p. 25—31. 

Macovescu, George, Călăuza istoriei noastre, în „R. Lit“, 7, 4/1974, janua- 
rie 24, p. 1. 


„_* Prescurtări: E.S. = Era Socialistă ; Înv. Lic. Teh. Prof. = Învăţămîntul liceal și 
tehnic-profesional ; R.F. = Revista de filozofie; R. L. = România liberă; R. Lit. = Ro- 
mânia literară ; R. P. = Revista de pedagogie; R. T. Şc. = Radio teleşcoală; S. = Scîn- 


teia ; S..A.I. = Studii şi articole de istorie; Şt. S. Şt. F. = Al II-lea colocviu naţional 
de pedagogie, Caietele colocviului. Ştiinţe sociale. Ştiinţe filologice. Buc., 1974; T. Şc. = 
Tribuna şcolii ; V. S. = Viaţa studenţească. 

Predescu, Stela, „Paese sera“ cu ministrul educaţiei şi învățămîntului din R. S. Ro- 
mânia, Paul Niculescu-Mizil despre şcoală şi exigenţele societății, în „T. Şc“, 
IV (XXV), 128/1974, ianuarie 26, p. 11. 
Ştefănescu, Costin, O şcoală experimentală fără clase „„Shalomschool“ (Haga), 
în „R. P.“, XXIII, 12/1974, p. 48—52. 
Ştefănescu, Costin, Școala fără clase — fişe şi note de lectură, în „T. Şc.“, IV 


(XXV), 150 (1236)/1974, decembrie 14, p. 8. 


Planuri de învăţămint şi programe şcolare 


Radu, T. Ion, Sisteme de învățămînt general-obligatoriu. Studiu comparativ asupra 
învățămîntului general-obligatoriu din mai multe țări, Buc., E.D.P., 1974, 261 p. 


Predarea istoriei antice 


Iordănescu, Aurel, Reformele lui Kleisthenes, în „S.A.I“, XXIX/1975 p. 57—63. 
Zaim, Vasile, Colonizarea feniciană şi marea colonizare greacă, în „S.A.I“, XXIX/ 
1975, p. 83—90. 


Predarea istoriei evului mediu 


Manolescu Radu, Radu, Elisabeta, Capitularul despre domenii, în „S.A.L.“, 
XXIX/1975, p. 64—68. 


Predarea istoriei moderne şi contemporane 


Almaş, Dumitru, Constituția iacobină (Constituţia anului 1;-1793), în „S.A.L“, 
XXIX/1975, p. 79—82. 


Zaharescu, Janeta, Austria şi Prusia în a doua jumătate a sec. al XVII-lea şi 
în sec. al XVIII-lea, în „S.A.I“, XXIX/1975, p. 91—94. 


Predarea istoriei României 


Almaş Dumitru, Pagini de glorie din istoria patriei, în „R-P.“, XXIV, 5/1975, 
. 3—5. 

Dita Constantin, Momente istorice cu o deosebită semnificaţie în educația pa- 
triotică a elevilor, în „R.P.“, XXIV, 5/1975, p. 6—9. 

Popescu, Petru Demetru, Inscripția de pe piatra de mormint a lui Radu de la 
Afumaţi, în „S.A.I“, XXIX/1975, p. 69—73. 

Stănculescu, Florea, Scrisoarea adresată de Ştefan cel Mare regelui Poloniei, 
relatîndu-i lupta de la Baia (14—15 decembrie 1467), în „S.A.L“, XXIX/1975, 
p. 74—78. 

Stănculescu, Georgeta, Țările române în frontul antiotoman sub conducerea lui 
Iancu de Hunedoara şi Vlad Țepeș, în „S-A.1.“., XXIX/1975, p. 95—98. 

Şendrulescu, Ion Gh., Trecerea de la feudalism la capitalism în ţările române 
(Rubrica I.C.P.P.D.), în „SAL“, XXIX/1975, p. 127—143. 


Corelaţia intra şi interdisciplinară 


+ + + AI II-lea colocviu naţional de pedagogie. Prognoză şi interdisciplinaritate în cercetarea 
pedagogică, Buc., 1974, 230 p. 

Crișan, Vasile, Dezvoltarea capacităţii corelative a elevilor prin studierea istoriei, 
în „T.Şc.“, IV(XXV), 128/1974, ianuarie 26 (Supl. Şt. Sociale), p. 1, 2. 

Dragoman, Mihai, Colaborarea dintre filozofi şi cercetători în ştiinţele sociale, în 
„E.S.“, LIV, 18/1974, septembrie, p. 60. 


Problematizarea 


Ştefănescu, Costin, Învățarea prin rezolvarea problemelor, în „T. Şc.", IV (XXV), 
142(1228), 1974, mai 4, p. 3. 


Învăţarea prin descoperire (redescoperire) 


Cudric, Laurenţiu, „Descoperirea“ la lecţia de istorie, în „S.A.L.“, XXIX/1975, 
p. 41—56. 


Instruirea programată 


+ + + Al II-lea colocviu naţional de pedagogie. Instruirea programată, Buc., 1974, 117 p. 


Educaţia comunistă 
(Lucrări cu caracter general) 


Călin, Marin, Atribute ale educaţiei în societatea socialistă multilateral dezvoltată, 
în „R.P.“, XXIV, 1/1975, p. 16—19. 

Dumitrescu-Buşulenga, Zoe, Evocarea istorică şi educaţia tinerilor, în „R.L.“, 
32, 9120/1974, februarie 20, p. 3. 

Grigoriu, B., Educaţia şi falsa teorie a „deşcolarizării“ societăţii, în „R.P.“, XXIII, 
2/1974, p. 109—115. 

lonescu, Miltiade, Tineretul şi educația şcolară, în „R.P“, XXIII, 4/1974, 
p. 93—94. 

* +*+ Strategia socialistă a educației, în „R.P.“, XXIV, 5/1975, p. 92—94. 


Educația moral-politică 


Chircev, A., Educaţia moral-politică a tineretului şcolar. Studii şi cercetări, Buc., 
E.D.P., 1974, 224 p. 

Dinulescu, Florica, Susa, Gheorghe, Școala şi educaţia politico-cetăţenească 
a elevilor, în „S.“, 43, 9754/1974, ianuarie 18, p. 4. 


Educaţia ateist-ştiinţifică 
Georgescu, Florin, Probleme ale raportului dintre credința religioasă şi educaţia 
ateistă în şcoală, în „R.P.“, XXIV, 5/1975, p. 10—13. 
Educaţia patriotismului şi internaţionalismului socialist 


+*+ * O şcoală a educaţiei patriotice. Masă rotundă la Muzeul județean de istorie şi artă 
Bacău, în „Ateneu“, 11, 1/1974, p. 4 (Andrei Sebastian). 

Peleş, Ioan, Conştiinţa națională — componentă majoră a făuririi societăţii socialiste 
multilateral dezvoltate, în „Orizont“, 25, 3/1974, ianuarie 17, p. 6. 

Educaţia umanistă 


Grünberg, Ludwig, Cultura şi umanismul societății socialiste, în „ES, LIV, 
13/1974, p. 53. 


Pregătirea profesorului de istorie 


* + e Al II-lea colocviu naţional de pedagogie. Pregătirea şi perfecționarea personalului 
didactic, Buc., 1974, 149 p. 

Ciachir, Valeria, Musculiu, Livia, Rolul şi importanța practicii pedagogice 
în formarea viitorilor profesori, în „Inspectoratul şcolar al municipiului Bucureşti. 
Casa corpului didactic. Buletin de informare şi documentare. Uz intern, Buc., 1974, 
'p. 48—60. 

Călin, Marin, Etica activității personalului didactic, în „R.P.“, XXIII, 9/1974, p. —8. 

Dimitriu, Emilian, Cadrele didactice şi renovarea în învățămint, în „R.P.“, XXIV, 
7/1975, p. 8—11. 

Dobrescu, Paul, Activitatea de documentare în domeniul ştiinţelor sociale şi citeva 
probleme deschise, în „S.“, XLIII, 9746/1974, ianuarie 10, p. 4. 


Ghivirigă, Luminiţa, Profesorul — organizator al unui proces formativ complex, 
în „R.P.“, XXIV, 1/1975, p. 20—24.. 

UTILE INSTRUMENTE DE LUCRU PENTRU PROFESORII DE ISTORIE 


În ultimul timp, atît Biblioteca centrală pedagogică cît şi Institutul de ştiinţe pe- 
dagogice au editat şi multiplicat — dar într-un tiraj redus şi fără să fie în circuitul 
public — lucrări bibliografice și de referinţă, care sînt foarte utile profesorului de isto- 
rie, dornic de informare şi autoperfecţionare. 

Tirajul lor redus şi caracterul lor, oarecum de uz intern, impune, cu necesitate, 
prezentarea lor detaliată şi recomandarea ca profesorii de istorie să le cerceteze și să 
le studieze în bibliotecile publice sau ale şcolilor respective. 

Biblioteca centrală pedagogică, continuînd buna tradiţie de a veni în ajutorul 
profesorului de istorie, cu rezumate şi referate din lucrările metodice apărute peste ho- 
tare (amintim că în anul 1970 a editat Predarea istoriei şi geografiei, vol. L), în ultimii 
ani în colecţia „Modernizarea învăţămîntului, XIV, a publicat încă 2 volume de ma- 
târiale metodice, intitulate: Predarea istoriei, Buc., 1973 (vol. 3 are pe coperta inte- 
rioară anul 1974, ceea ce denotă, şi mai mult, apariţia relativ recentă a rezumatelor și 
referatelor). 

Atit volumele 2 cît şi 3 cuprind cîte două părți: în prima fiind publicate texte 
şi documente, după maniera şi sugestia culegerii metodice franceze „Textes et docu- 
ments pour la classe“, iar în partea a doua, intitulată „Tendinţe şi metode noi în pre- 
darea istoriei“, se inserează referate “şi rezumate .din lucrările cu conţinut metodic din 
literatura pedagogică de peste hotare. 

Partea I-a a vol. 2 ne furnizează texte şi documente pentru un capitol din istoria 
patriei „Revoluţia din 1848 în ţările române“ (p. 7—68) şi pentru o temă de reca- 
pitulare finală din istoria antică universală : „Sclavia în antichitate“ (p. 69—92). 

Documentele referitoare la anul revoluţionar 1848, în marea lor majoritate repro- 
duse din cunoscuta colecţie „Anul 1848 în Principatele Române“ — care a devenit des- 
tul de rară — sînt precedate de o mică introducere şi grupate în patru subcapitole, 
corespunzător programei şcolare. Foarte interesantă, pentru cunoaşterea situaţiei ţărăni- 
mii, de pildă, este jalba locuitorilor din satul Podoleni (p. 9—10). De asemenea, cere- 
rile meseriaşilor, unele dintre ele putindu-se compara cu punctele prevăzute de Procla- 
'maţia de la Islaz (p. 11—13). 

În ciuda părţilor pozitive ale capitolului respectiv, autorii au plecat de la o 
optică atacabilă, în sensul că au selectat laolaltă izvoare propriu-zise cu citate din lu- 
crări de istorie, documente de partid şi literatură beletristică, în loc să facă mai mult 
loc în primul rînd documentelor şi apoi celorlalte materiale, care puteau fi diminuate. 
Oricum, textele şi documentele selectate sînt de un real folos pentru informarea şi do- 
cumentarea profesorului, în pregătirea şi dezbaterea lecţiilor privind anul 1848 în ţările 
române. 

Textele şi documentele referitoare la sclavia antică sînt ilustrative, dînd o corectă 
imagine a ceea ce a fost această formă de exploatare, cu singura obiecţie că nu s-a: 
subliniat, în mai mare măsură, existenţa sclaviei casnice, pentru epoca homerică, iar afir- 
maţia că „întregul Orient cunoştea un intens comerţ cu sclavi“ (p. 70) este, desigur, 
o exagerare şi trebuie revizuită. 

Textele şi documentele din volumul 3 pot fi folosite pentru o lecţie de: comuni- 
care de noi cunoştinţe la cursul de istorie -universală antică, întrucît se referă la „Viaţa: 
la Roma în secolul lui Augustus“ (p. 7—19) şi la o lecţie de istorie universală modernă, 
deoarece sînt documente legate de „Comuna din Paris“ (p. 19—63). 

Şi la aceste grupaje de texte şi documente nu s-a făcut o separare netă între 
izvoare şi textele din lucrările istorice, iar în ceea ce priveşte secolul lui Augustus, pu- 
tea fi ilustrat mai mult cu aspecte culturale deoarece numele „secolul lui Augustus“ de 
aici îi provine. Izvoarele referitoare la viaţa cotidiană sînt bine alese şi dau o imagine 
cuprinzătoare a civilizaţiei romane, mai ales că se reproduc fragmente şi din lucrarea 
lui Pierre Grimal, recent tradusă în limba română. 

Din documentele referitoare la „Comuna din Paris reținem „în special, Procla- 
maţia din 19 martie, care trebuie prelucrată cu elevii, precum şi manifestele din 29 mar- 
tie şi 19 aprilie 1871. Foarte bună şi sugestivă este situaţia statistică a comunarzilor 
după profesii (p. 52—53), material cu ajutorul căruia folosim metodele matematice în 
predarea istoriei. 

Întrucît rezumatele şi referatele grupate sub genericul „Tendinţe şi metode noi 
în predarea istoriei“ au conţinut asemănător, le vom prezenta pe probleme, pentru a nu 
repeta unele lucruri aproape. identice. De altfel, momentul important din istoria univer- 
sală modernă, care a ridicat mişcarea revoluţionară pînă la prima încercare de revolu- 
ţie proletară este dezbătut şi în studiul metodic „Comuna din Paris şi învăţămintele ei“ 
(autor Fendel Bernd). Din acesta reținem, ca judicios aleasă, crearea situaţiei probleme, 
cînd se compară poziţia burgheziei franceze din 1792 cu cea din 1871, precum şi pro- 
iectarea, în contemporaneitate, a învăţămintelor Comunei ca metodă de actualizare, la 
veriga de recapitulare parţială (vol. 2, p. 129—141). 

Pentru documentare şi mînuirea cu dibăcie a metodei problematizării, un mate- 
rial foarte util îl reprezintă „Lecţiile şi problemele instructive la istoria evului mediu“ 
(autor I. Lerner) care este tradus integral (vol. 2, p. 58—111). 

lar în ceea ce priveşte legarea trecutului de prezent, idei valoroase găsim şi în 
materialul „Contemporaneitatea şi lecţiile de istoria evului mediu“ (autor L. V. Venk- 
stem), din care reținem că orice actualizare trebuie să aibă rațiune pedagogică, să fie 
accesibilă elevilor şi să conţină atît latura instructiv-cognitivă cît și pe cea educativ- 
formativă (vol. 3. p. 154—157). 

Profesorii de istorie care vor să se documenteze şi să experimenteze instruirea. 
programată pot studia rezumatele articolelor „Despre utilizarea unor procedee de in- 
struire programată la lecţiile de istorie“ (autor Í. V. Surkov) din vol. 2 (p. 122—125) 

şi „Incercare de aplicare a cîtorva principii şi reguli de programare la predarea istoriei“ 
fs Adela Bornholtzowa şi Jadwiga Daabowa), în vol. 3 (p. 63—76). Ambele stu- 
dii înfăţişează progresele înregistrate în folosirea instruirii programate în şcoala sovietică 
şi, respectiv, în cea poloneză. Demne de reţinut sînt concluziile prof. sovietic, Surkov, 
în sensul că, în cadrul programării materialului de istorie, apar multe probleme dificile 

şi că la lecţiile de istorie metodele programate trebuie combinate cu. cele clasice-tra- 
diţionale. 

Metoda analizei materialului istoric prin matricea grafică, preconizată de cele două 
cercetătoare poloneze, deşi se susţine că permite controlul sistematizării logice şi desco- 
perirea eventualelor greşeli, ni se pare destul de greoaie. 

Folosirea documentului la lecţia de istorie face obiectul a două importante stu- 
dii: „Trăirea în trecut... dar după ultima metodă“ (autor David Sommerville), în vol. 2 
(p.126—128), experiment ce permite învăţarea în grup, şi „Utilizarea documentului is- 
toric“ (autor Mario Lenzi), în vol. 3 (p. 135—138), care preconizează o lectură ana- 
litică a izvorului, similară cu critica istorică. Sublinierea importanței documentului la 
lecţia de istorie o găsim şi în studiul „Noua Clio sau istoria totală“ (autor Paul Ma- 
rechal) care pledează pentru studierea documentului cu referire la prezent, la istoria 
contemporană „știință umană a actualităţii“ (vol. 3, p. 144—153). 

Dezvoltarea muncii independente a elevilor, latură importantă a procesului in- 
structiv-educativ, face obiectul a trei studii din vol. 3. Astfel, în studiul: „Dezvoltarea 
gîndrii logice a elevilor din clasele a VI-a şi a VII-a, în munca cu manualul (autor 
A. A. Janko-Triniţkaia), se demonstrează realizarea unor operaţii independente şi anume : 
împărţirea logică a textului în părţi şi generalizarea conţinutului acestor părţi în punc- 
tele planului (p. 123—130). Tabelele sugerate de prof. Karlheinz Jaeckstel pentru sis- 
tematizarea şi fixarea cunoştinţelor elevilor referitoare la descoperirile geografice şi la 
revoluţia burgheză din Anglia (p. 131—134), reprezintă tot un aspect al muncii inde- 
pendente a elevilor şi dezvoltarea gîndirii lor logice. Jar studiul „Emportanţa muncii 
independente a elevilor în clasele a V-a şi a VI-a“ (autor V. K. Maiboroda), înfăţişează 
experimentul, pe durata unui an şcolar, în urma căruia, după opinia cercetătoarei res- 
pective, elevii s-au obişnuit să alcătuiască planul unui text citit sau al expunerii profe- 
sorului, să elaboreze generalizări, comparații şi să comenteze izvoare îstorice. 

Sublinierea activităţii proprii a elevului şi trezirea interesului pentru cunoaştere 
o face şi Paul Maréchal în studiul citat anterior care aduce, şi ca argument, afirmaţia 
categorică a pedagogului american, Dewey, că „nu ne putem însuşi idei, sentimente, teh- 
nici decît dacă le trăim“ (p. 153). 

Corelarea interdisciplinară care să meargă pînă la înlăturarea barierelor ce izo- 
Xează istoria de celelalte obiecte din planul de învăţămînt, preconizîndu-se o aşa zisă 
predare „integrată“, face obiectul studiului „Semnificaţia istoriei «în tranșe» (autor 
John Fairley). Temele ce trebuie selecţionate, după opinia autorului, trebuie să ţină 
seama de zona geografică (industrială sau agrară) pentru ca, în felul acesta, învăţă- 
:mântul să fie legat de viaţă (vol. 3, p. 114—118). 

Cel mai important studiu, după opinia noastră, de aceea l-am lăsat și mai la 
urmă, privind raportul dintre clasic şi modern şi modernizarea lecției de istorie este, 
fără îndoială, raportul colectiv al delegaţiilor din 19 ţări europene, materializat în stu- 
diul „Metodele de predare a istoriei“ (sub semnătura lui E. H. Dance), din vol. 3 
(p. 88—113). Prin problematica ce o ridică, prin sugestiile și clarificările pe care le 
face, studiul oferă profesorilor de istorie o micrometodologie şi tehnologie didactică foarte 
utilă în momentul de față (A se vedea și studiul nostru „Clasic şi modern în predarea 
istoriei“, în „Studii şi articole de istorie; XXII/1973, p. 129—140). Astfel, autorul sta- 
“tuează şi acordă încă „dreptul de cetate“ lecţiei de istorie „obişnuite“ (cap. 1); preco- 
mizează cum trebuie să fie un manual modern, care să reprezinte şi un mijloc de ini- 

ţiere în tehnicile de cercetare (cap. 2) ; cum trebuie să fie comentate textele şi docu- 
mentele (care nu trebuie să fie o ilustrare a lecţiei ci un punct de plecare şi un instru- 
ment de referinţă — cap. 3) ; de asemenea, se ocupă de importanţa ilustraţiilor și a 
altor mijloace audio-vizuale (cap. 4) ; de hărţi și atlase (cap. 5); de biblioteca de 
istorie şi cabinetul de istorie (cap. 6); de participarea elevilor (cap. 7), studiul în- 
cheindu-se cu împărtăşirea cîtorva experienţe (cap. 8) şi cu recomandarea să se ela- 
boreze studii ca cel de față, frecvent, pentru ca să fie popularizată experienţa profeso- 
rilor de istorie, din diferite ţări. 

O formă concentrată a utilizării metodelor moderne de predare, cu sublinierea 
specială a importanţei pe care o are limbajul în formarea corectă a noţiunilor istorice, 
o întîlnim şi în studiul „Evenimentele istorice şi problema predării lor“ (autor W. H.. 
Burston), în vol. 3 (p. 76—87). . 

Verificarea cunoștințelor elevilor, care trebuie însoțită de examinarea nivelului de- 
educație, de felul cum reacționează afectiv, face obiectul studiului „Metode moderne 
pentru măsurarea performanței la lecțiile de istorie“ (autor Pál Fekete), vol. 3 (p. 119— 
122), din care reținem metoda referatelor, a întrebărilor reciproce şi a mai puţin fo- 
lositelor metode de informare prin desen (ex. desenul unui oraş) şi a metodelor mo- 
trice (punerea în scenă). 

O serie de studii şi materiale, inserate în cele două volume, deși abordează numai: 
o anumită particularitate a metodologiei istorice, sînt de un real folos întrucît au la 
baza lor experimente şi direcţionează chiar spre generalizări. Astfel, din studiul „Cerce- 
tarea istorică şi arheologică ca disciplină de trezire a interesului“ (autor Etienne Re- 
nardet), reținem valoarea pedagogică a cercetării arheologice prin: emoția descoperirii, 
activitatea în grup, participarea la o operă de interes obştesc, utilizarea unor tehnici: 
variate etc. (vol. 2, p. 95—97). 

Introducerea așa-numitei programe alternative, în Scoţia, care lasă la latitudinea 
profesorului alegerea materiei de studiat s-a reflectat în experimentele pedagogului Ale- 
xander Neil, care a îmbinat metodele tradiţionale cu cele moderne subliniind părţile lor 
pozitive concomitent cu limitele (Ibidem, p. 112—117); cercetarea prof. cehoslovac 
Jarmila Ruzickova privind istoria ca obiect de examen de bacalaureat se încheie cu: 
recomandarea introducerii probei scrise la acest examen, ceea ce înseamnă rolul deose- 
bit de important pe care-l are istoria în planul de învăţămînt al şcolii sus-amintite. 
(Ibidem, p. 118—122). 

În sfîrşit, problema filmului istoric o abordează studiul „Istoricul și filmele isto- 
rice. Situaţia actuală şi perspectivele ei“ (autor Mc.Neill H. William), care concluzio- 
nează că atit timp cît nu se va realiza o colaborare eficientă între realizatorii de filme 
şi istoricii de profesie, predarea în şcoli şi universităţi nu se va putea moderniza (Ibidem, 
p. 142—145). 


După ce, în anul 1970, a apărut în „Studii şi articole de istorie“, XV, p. 243— 
262, o bibliografie selectivă a metodicii predării istoriei, care a însumat principalele 
lucrări şi articole cu conţinut metodic publicate între anii 1944—1970 (atutor C. Dinu), 
şi, cu regularitate, în numerele ulterioare, după 1972, în. seria nouă, este asigurată, de 

"!dătie acelaşi autor, rubrica de Bibliografie a metodicii predării istoriei, în 1973, C. Dinu 

tA "multiplicat, sub egida Institutului de ştiinţe pedagogice, două masive volume de biblio- 

: grafie a metodicii predării ştiinţelâr sociale — istorie — care însumează 332 pagini. 

Bibliografia, foarte utilă profesorilor care elaborează lucrări cu conţinut metodic, 

are capitole noi referitoare la problematizare, învăţarea prin „descoperire“, educaţia în 

spiritul păcii şi prieteniei între popoare, diferite tipuri de lecţii, ca lecţia la muzeu, 

` istătistica la lecţiile de istorie etc. şi se încheie cu un util şi necesar indice alfabetic. 

„Lucrarea conținînd 1816 titluri este împărţită în 77 capitole, bine sistematizate, 

“astfel că reprezintă un instrument de! lucru în care orice profesor de istorie se poate 
orienta cu uşurinţă şi de care nu se poate dispensa. 

ASPECTE GENERALE PRIVIND POLITICA EXTERNĂ 
A "ŢĂRILOR ROMÂNE ÎN PERIOADA 1678—1688 


MATEI D. VLAD 


Începînd din a doua jumătate a secolului al XVII-lea și continuînd, de- 
sigur, în veacul următor, ţările române au ajuns la interferența intereselor mili- 
tare şi politice ale celor trei mari imperii : Turcia, Austria şi Rusia. În această 
perioadă — cum s-a subliniat recent — situaţia poporului român. „a fost agra- 
vată de dominaţia marilor imperii vecine, otoman, habsburgic, țarist — îndeo- 
sebi de dominaţia otomană — care prin războaie, prăzi şi biruri au secătuit, 
veacuri de-a rîndul, avuţia ţărilor româneşti“. 1 

Datorită rezistenţei eroice a poporului nostru, domnic să-şi apere cu orice 
preţ libertatea şi glia străbună, Poarta otomană n-a putut însă transforma nici- 
odată ţările române în paşalicuri — cum a procedat cu statele de la sudul 
Dunării sau cu Ungaria — fiind nevoită să le lase o organizare politică şi ad- 
ministrativă proprie. 

Tentativele de emancipare a ţărilor române de sub jugul otoman de la 
mijlocul veacului al XVII-lea, odată cu venirea lui Mihnea al III-lea pe tro- 
nul Țării Româneşti (1658—1659), n-au avut succes, dar acţiunile întreprinse 
pentru aceasta se înscriu în galeria marilor fapte de arme ale strămoșilor. A 
fost de fapt ultima ridicare fățișă a românilor din acest secol. 

După această mare răscoală antiotomană, ţările române vor cădea tot 
mai mult sub dependenţa turcească, nu vor mai fi posibile acțiuni armate de 
amploare contra acestor asupritori de veacuri. Voievozii români își vor da tot 
mai mult seama că numai prin forţa armelor nu vor putea înlătura stăpînirea 
turcească şi unii dintre ei vor căuta, pe cărările deseori întortocheate ale diplo- 
maţiei, să încadreze ţările noastre în marile alianţe antiotomane, să le apropie 
de Habsburgi sau de noua forţă care apărea pe scena Europei, Rusia ţaristă. 
Locul luptei militare va fi luat- tot mai mult de lupta diplomatică şi ideologică, 
care va purta ideea de unitate a românilor, prin tot mai numeroasele scrieri şi 
curente generatoare de unitate din această perioadă. 

În ultima parte a secolului al XVII-lea, în timp ce puterea Austriei şi 
Rusiei creştea, Poarta otomană s-a găsit deseori în situaţii precare pe plan ex- 
tern, trebuind să facă faţă mai multor state coalizate împotriva ei. În această 
situaţie, forţată de împrejurări, Turcia a încercat să-și rezolve dificultăţiie mili- 
tare şi politice pe seama' poporului român, nesocotind obligaţiile asumate prin 


1 Programul Partidului Comunist Român de făurire a societăţii socialiste. multia 
lateral dezvoltate şi înaintare a României spre comunism, Editura Politică, Bucureşti 


1975, p. 29. d 

Capitulaţii 2. Acest fapt a determinat pe unii domnitori români să caute să se 
folosească atît de rivalitatea austro-turcă, cît şi de cea ruso-turcă (ce s-a accen- 
tuat la începutul veacului al XVIII-lea), spre a putea dobindi neatîrnarea tă- 
rilor lor. În acest scop, ei vor iniţia sisteme de alianțe, negocieri de tratate, 
iniţiativele pornind cînd dintr-o parte, cînd din alta. În veacul al XVII-lea, 
mulţi domnitori din Țara Românească şi Moldova, precum şi unii principi din 
“Transilvania, au promovat o asemenea politică, dar aceasta caracterizează mai 
ales domnia lui Şerban Cantacuzino în Ţara Românească, precum şi ultima 
domnie a lui Gheorghe Duca (1678—1683) în Moldova şi pe cca a lui Con- 
stantin Cantemir (1685—1693). ? 

Într-adevăr, în perioada care face obiectul articolului de faţă, dar şi după 
aceea, Țara Românească, printr-o anumită stabilitate internă care a determi- 
nat unele domnii mai lungi şi mai importante, va juca rolul de portdrapel al 
luptei pentru neatîrnare şi al unităţii românești. De aci vor porni unele iniţiative, 
atât pe plan politic, dar şi spiritual. 

Cercetări relativ recente au dovedit că în răstimpul cuprins între 1678 
şi 1688, Ţara Românească, Moldova şi Transilvania, ultimele două antrenate 
de curtea domnească de la București, au avut o singură politică externă, poli- 
tică prin care ţările române s-au înscris în diplomaţia Europei ca factori ac- 
tivi. 4 ; 

După cum se cunoaşte, luptele dintre Cantacuzini şi Băleni, începute 
în timpul domniei lui Grigore Ghica (1660—1664), s-au terminat la sfîrșitul 
anului 1678 prin dobîndirea scaunului Ţării Româneşti de către Şerban Canta 
Cuzino, tron pe care a izbutit să-l deţină pînă la sfîrşitul vieţii (1688). 

Şerban Cantacuzino a fost una dintre figurile interesante de voievozi 
din istoria medievală a patriei noastre. Viaţa lui s-a desfăşurat deseori sub sem- 
nul neprevăzutului, unde elementul romantic s-a împletit strîns cu cel fabu- 
los.5 Călugărul catolic Giovanni Battista Del Monte, care a trăit o vreme la 
curtea lui Şerban, neamestecat în luptele interne, a soris : „Cât sînge nevinovat 
a vărsat şi cîte jafuri, în chipul cel. mai crud a făcut, nu e cu putinţă a se 
povesti în puţine cuvinte“.6 La rîndul ei, cronica Bălenilor, referindu-se la 
perioada de dinainte de domnie, conturează personalitatea tenace a lui Şerban 
Cantacuzino spătarul, prin unele replici care arată voinţa lui de-a reuşi prin 
orice mijloace, mai ales prin bani şi încrederea în victoria familiei lui ambi- 


2 În această privință, vezi Ştefan Ştefănescu, capitolul „Capitulațiile“, 
în lucrarea : Țara Românească de la Basarab I „Întemeietorul“ pină la Mihai Viteazul, 
Edit.: Academiei, Bucureşti, 1970, p. 103—140; vezi şi Nicolae Copoiu, „Capi- 
tulațiile“ — tratate fundamentale privind istoria suveranităţii de stat a țărilor române, 
în „Magazin istoric“, nr. 3, 1975, p. 33—36. 

3 Cf. Ion Bodunescu, şi Ion Rusu-Şirianu, Descifrarea unei istorii 
necunoscute, Edit. militară, 1973, p. 159—160. 

1 Stefan Ionescu şi Panait I. Panait, Constantin Vodă Brincoveanu 
Edit. ştiinţifică, Bucureşti, 1969, p. 397. 
| 5 Cf. Corneliu Dima-Drăgan şi Livia Bacâru, Constantin Can- 
4acuzino Stolnicul, Edit. Albatros, Bucureşti, 1970, p. 35. 


ê Apud G. G. Ursu, Memorialistica în opera cronicarilor, Edit. Minerva, 
Bucureşti, 1972, p. 166. 

ţioase : „lar Şărban spătar, frate-său, au zis că va face pod dă pungi de la 
saraiul românesc pînă la al vizirului şi tot îi va fi pă voie“.7 

Istoria nu l-a văzut altfel. Dar, Şerban Cantacuzino n-a fost voievodul 
lipsit de vitejie şi de spirit diplomatic ascuţit. El a croit planuri măreţe de stă- 
pînire a ţărilor române, voind să-l imite în această privinţă pe Mihai Viteazul. 8 
Este adevărat, în mai toate acţiunile sale, el a strecurat cîte un strop de aventură 
care contopeşte realitatea în legendă. Totuși, epoca lui de domnie a rămas mar- 
cată în istoria ţării prin multe acţiuni militare şi culturale remarcabile. 9 Aceasta 
rezultă şi din faptul că, numai cu un an înaintea morţii sale, într-o prefaţă a 
Bibliei greceşti tipărită în anul 1687 la Veneţia, fraţii Glykys (greci de origină) 
aduceau un frumos elogiu lui Şerban Cantacuzino, elogiu care evidenţiază perso- 
nalitatea politică a domnitorului şi arată rolul pe care acesta voia să-l joace în 
contextul evenimentelor sud-est europene de la sfîrşitul veacului al XVII-lea. 

Ca membru al celei mai puternice familii boiereşti din Țara Românească, 
Şerban Cantacuzino a primit o educaţie aleasă la Academia domnească din Bucu- 
reşti 10, la Colegiul din Tîrgovişte, în care şi-a pus. amprenta ideilor umanistul 
Paisie Ligaridis, şi în marea şcoală grecească de la Constantinopol. La aceasta din 
urmă, alături de alţi români de seamă ai timpului, Nicolae Milescu, patriarhul 
Notara Dositei, Dimitrie Cantemir şi alţii, viitorul voievod a ascultat prelegerile 
vestitului dascăl Gheorghe Vlassios. Deoarece în această mare şcoală, accentul se 
punea pe umanismul grec de esenţă bizantină, urnanism fondat pe ideile neoaris- 
totelice, dascălii care l-au instruit pe Şerban Cantacuzino i-au format o gîndire de 
factură europeană, care nu avea nimic comun cu spiritul fatalist oriental. 11 Ca 
urmare a cunoştinţelor dobindite, Şerban Cantacuzino şi-a format convingerea că 
istoria este în continuă schimbare şi a încercat să introducă conceptul de lege în 
raporturile dintre state, devenind un fel de precursor al dreptului internaţional 
într-o perioadă cînd domnea liberul arbitru. 12 

Avînd o formaţie intelectuală solidă şi cunoscînd bine desfăşurarea eveni- 
mentelor europene, încă din epoca anterioară a domniei, cînd a fost înalt dre- 
gător, Şerban Vodă a dus o politică de realism și a încercat să introducă prin- 
cipiul echilibrului în Peninsula Balcanică. El considera, de pildă, că este posibilă 
reînvierea Imperiului bizantin cu ajutorul împăratului habsburgic. 13 În această 
privinţă, cronicarul moldovean Ion Neculce afirmă că „Şerban Vodă avea 
bună nădejde că va dezbate toată creştinătatea din Țarigrad încoaci de supt mîna 
turcilor“. 14 Această convingere. corespundea şi unei situaţii concrete existente în 


1Radu Popescu, Istoriile domnilor Țării Româneşti, ed. Const. Grecescu,; 
Tdit. Academiei, Bucureşti, 1963, p. 145. i 

8 Cf. Ştefan Pascu, Marea adunare națională de la Alba Iulia (încununarea 
ideii, a tendinţelor şi a luptelor de unitate a poporului român), Cluj, 1968, p. 33. 

3 Corneliu Dima-Drăgan şi Livia Bacâru, op cit, p. 35. 

10 Cf. Ariadna Camariano-Cioran, Academiile domnești din Bucureşti 
şi Iaşi, Edit. Academiei, 1971, p. 216; vezi şi idem, Les académies princiers de Bucarest 
et de Jassy et leurs professeurs, Thessaloniki, 1974, p. 290. Se , 

ii Radu Ştefan Ciobanu, Orașul Bucureşti în politica balcanică a lui fer- 
ban Cantacuzino, în „Materiale de istorie şi muzeografie“, vol. IX, 1972, p. 129—130. 

12 Ştefan Ionescu şi Panait, I, Panait, op. cit., p. 407—408. 

13 N. Iorga, Istoria românilor, vol. VI, Bucureşti, 1938, p. 338. | 

14 Ion Neculce, Letopiseţul Țării Moldovei, ed. Iorgu Iordan, Bucureşti: 


1955, p. 168. 

această vreme în sudul Dunării, unde la iniţiativa papei Inocenţiu al XI-lea 
(1676—1689), Habsburgii urmăreau, sub conducerea lui Leopold I (1658—1705), 
să-i izgonească pe turci din Peninsula Balcanică, să cucerească Constantinopolul 
şi prin această schimbare a raportului de forțe să compenseze înfrîngerile lor 
din Occident. 15 Politica Habsburgilor a provocat însă reacţia firească a Porții 
otomane. Conflictul dintre cele două puteri, pînă aci latent, a izbucnit şi s-a 
extins imediat, atrăgînd în viltoarea sa Polonia, aparent renăscută sub conducerea 
lui Ioan Sobieki (1674—1696), Rusia, Veneţia şi, în fine, Franţa şi Anglia care 
nu erau pentru modificarea situaţiei balcanice pentru a nu fi afectate interesele 
lor. 16 În asemenea condiţii, aşa cum s-a spus, ţările române au devenit treptat din 
obiect, subiect al istoriei europene prin atenţia de care se bucurau mai ales din 
partea puterilor vecine, interesate fiecare din motive specifice, să pătrundă cît 
mai adînc în Peninsula Balcanică. 17 

Ocuparea tronului de către Şerban Cantacuzino, într-un moment extrem 
de dificil, de căutare a unei noi structuri spaţiale în Balcani, a ridicat în faţa 
sa problema găsirii 'unor noi coordonate, menite să-i permită continuarea existen- 
tei Țării Româneşti de care era legat prin toată activitatea şi familia sa. Încon- 
jurîndu-se de oameni destoinici, ca stolnicul Constantin Cantacuzino, fratele său, 
tînărul Constantin Brîncoveanu, nepotul său şi fiind interesat în prăbuşirea grab- 
nică a Imperiului otoman, Şerban Vodă a dus o politică externă căreia i-a im- 
primat un caracter românesc, apărînd interesele tuturor românilor pe care a 
încercat să-i reunească şi în același timp a imprimat politicii sale externe un 
caracter balcanic, urmărind formarea unui larg front antiotoman, care sub con- 
ducerea sa trebuia să ducă la refacerea marelui imperiu bizantin din evul me- 
diu. 18 Acest plan, cunoscut şi contemporanilor, a fost redat admirabil de Ion 
Neculce atunci cînd a scris: „gîndul şi gătirea lui Şerban Vodă era să fie el 
împărat în Ţarigrad“.19 A fost, în tot cazul, un mare adversar al otomanilor. 
Dimitrie Cantemir, făcîndu-i un portret favorabil, relatează că voievodul Şer- 
ban, adresîndu-se boierilor apropiaţi ('Constantin Stolnicul Cantacuzino şi Cons- 
tantin Brâncoveanu), le-a declarat că „lui îi este mai dulce să moară laolaltă cu 
atiția prinți creştini, luptători pentru Cristos, decît să trăiască, chiar în domnie, 
o mie de ani sub jugul turcesc“ 20 (s.n.). De altfel şi alte izvoare ale timpului 
recunosc că Şerban Cantacuzino era hotărât să desfăşoare o politică cutezătoare, 
vastă ca idei, minuțioasă și complicată. 12 În întreaga lui domnie a întreprins 
acţiuni menite să ducă la eliberarea celor trei țări române de sub jugul otoman 
şi la includerea lor într-un stat ce ar fi trebuit să fie sub conducerea sa. Aceste 
aspirații au fost surprinse în mod sintetic de anonimul brîncovenesc care spune 
despre Şerban Vodă că: „Întîi pohtiea pururea să fie domnii în Țara Româ- 


15 Cf. Radu Ştefan Ciobanu, op. cit., p. 130. 

18 Ibidem, p. 131. 

11 Ştefan lonescu şi Panait I. Panait, op. cit., p. 30. 

18 Radu Ştefan Ciobanu, op. cit., p. 130. 

19 Ion Neculce, op. cit., p. 168. 

2 Dimitrie Cantemir, Viața lui Constantin Cantemir, ed. Radu Albala, 
Edit. Minerva, Bucureşti, 1973, p. 133. 

2 Cf. Virgil Zaborovschi, Politica externă a celor trei țări româneşti, 
Tara Românească, Transilvania şi Moldova de la asediul Vienei (1683) pină la moartea 
lui Şerban Cantacuzino şi venirea pe tron a lui Constantin Brincoveanu (1688), Bucureşti, 
1925, p. 140. 

'nească din neamul Cantacuzinilor. iA} doilea cerea şi Țara Moldovei să fie în 
seama lor şi domn cantacozin să fie. Al treilea cerea să fie domnii singuri stă- 
pînitori, cum va vrea să facă cu ţara și cu ai ţării şi de nimeni opreală să n-aibă. 
A patra cerea să le dea o parte de loc a Ardealului unde sînt cetăţile acestea 
Logoşul, Cavaran Sebeşu, Mehediea, Lipova cu ţinutul Amlaşului ca să fie de 
'moşie cu priveleghii de la împăratul date neamului cantacuzinesc,... să aibă acele 
olate ale Ardealului să şază la dînsele pentru hrana lor“. 22 

În timp ce în Țara Românească, Şerban Cantacuzino, în cadrul marilor 
sale planuri de reînviere a Bizanțului, la al cărui tron credea că are dreptul, 
făurea planuri de unire a celor trei ţări române, în Moldova se afla Gheorghe 
Duca (1678—1683), domnind aci pentru a treia oară, după ce ocupase, înaintea 
lui: Şerban, timp de cinci ani, şi scaunul Ţării Româneşti (1673—1678). 

La asediul Vienei din 1683, după--cum este îndeobşte cunoscut, au partici- 
pat şi voievozii români care, deşi. fuseseră obligaţi de turci să lupte împotriva 
creştinilor, au acţionat în sprijinul asediaţilor, prin solii încurajatoare sau prin 
intervenţii militare simulate. 

Încă de la începutul campaniei, sultanul Mahomed al IV-lea (1648—1687) 
dăduse poruncă lui Şerban Cantacuzino şi lui Gheorghe Duca, precum şi prin- 
cipelui Transilvaniei, Mihai Apafi (1661—1690), să participe la asediul Vienei 
alături de oştile otomane. Un raport italian menționează că la acest asediu au 
participat 4000 de ostaşi munteni, 2000 de ostaşi moldoveni şi 6000 de ostaşi 
transilväneni. În fruntea unităților moldoveneşti s-au aflat numeroşi boieri, prin- 
tre care -și cronicarul Miron Costin. ?3 Aici, sub zidurile Vienei s-a realizat însă 
o acţiune antiotomană românească, mascată, izvorită dintr-un imbold de con- 
topire şi din solidaritate creştinească. 

“Într-adevăr, în ciuda măsurilor de supraveghere luate de otomani, care 
nu aveau prea mare încredere în fidelitatea românilor, cei trei voievozi, şi în 
primul rînd Şerban Cantacuzino, nu s-au rezumat numai în a le transmite asedia- 
ţilor informaţii ci au făcut tot ce le-a stat în putinţă pentru a le facilita victoria. 
Aşa, de pildă, Şerban Cantacuzino s-a angajat faţă de austrieci să stea pasiv pe 
cîmpul de luptă cu cei 4000 de ostaşi ai săi, permiţîndu-le imperialilor să acţio- 
neze în voie pe celelalte flancuri. Se poate spune, fără exagerare, că pasivitatea 
domnitorului moldovean Gheorghe Duca, dar mai ales acţiunile lui Şerban Can- 
tacuzino au contribuit într-o măsură însemnată la salvarea Vienei, oferind creşti- 
nilor răgazul necesar pentru regruparea forţelor şi pentru declanşarea contra- 
ofensivei. Dealtfel, domnii ţărilor române şi-au dat seama ce urmări grave ar 
fi avut pentru ei o victorie otomană. De aceea, chiar fără să se fi înţeles între 
dînşii, atît Gheorghe Duca cît mai ales Şerban Cantacuzino au uitat, pentru mo- 
ment, toate neînțelegerile care-i dezbinau şi au conlucrat pentru zădărnicirea 
planurilor vizirului Kara-Mustafa. Numai astfel Ioan Sobieski a putut sosi la 
timp cu armatele sale în ajutorul asediaţilor, să despresoare Viena și să-i înfringă 
pe turci. 24 Nu întîmplător, cinci ani mai tîrziu (la 24 februarie 1688), gene- 
ralul austriac Wallstein, într-o scrisoare adresată lui Şerban Cantacuzino, îi sco- 


22 Istoria Țării Româneşti (de la octombrie 1688 pînă la martie 1717), ed. Constan- 


tin Grecescu, Edit. ştiinţifică, Bucureşti, 1959, p. 14. , | 
23 Cf. Ştefan Ionescu şi Panait L Panait, op. cit., p. 32. | 
4 Cf. Veniamin Ciobanu, Munteni şi moldoveni la asediul Vienei, în 


„Magazin istoric“, nr .1, 1970, p. 53—56. 

tea în evidenţă „acele frumoase fapte ce Măria ta ai făcut în vremea înconjurării 
Vienei, de cînd ai întors a lor slobozire“. 25 

Înfrîngerea turcilor în faţa Vienei a trezit mari speranţe în inima lui Şer- 
ban Cantacuzino, i-a întărit poziţia şi i-a permis să-şi contureze cu mai multă 
exactitate liniile directoare ale politicii sale externe. Aceasta a făcut să se discute 
în cancelariile diplomatice ale Europei occidentale că în condiţiile decăderii 
statului otoman, sub conducerea voievodului muntean se va putea ajunge la for- 
marea unui bloc politic şi militar al celor trei ţări române care ar putea acţiona 
contra turcilor împreună cu împăratul Leopold I. 26 În această privinţă, ambasa- 
dorul Franţei la Constantinopol, Sebeville, scria într-un raport diplomatic expe- 
diat către regele Ludovic al XIV-lea, la 28 septembrie 1683, următoarele : „este 
sigur că moldovenii, valahii şi transilvănenii (s.n.) cer protecţia împăratului şi 
a regelui Poloniei pentru scuturarea jugului tiranic al turcilor“.27 În tot cazul, 
trebuie să subliniem faptul că discuţiile purtate în cancelariile politice europene, 
cu privire la confederarea ţărilor române, nu erau lipsite de sens și conţineau 
mult adevăr în ele. 

Asemenea proiecte de coalizare şi confederare a ţărilor române nutrea și 

domnul Moldovei Gheorghe Duca care, după asediul Vienei, cum afirmă Neculce, 
„să ispitea să fie craiu în Ţara Ungurească (adică în Transilvania — nota noas- 
tră), şi un ficior a lui în Țara Moldovei domnu, și altul în Ţara Munte- 
nească.“ 28 Cel care va domina însă viaţa politică a ţărilor române în acest de- 
ceniu, va fi domnul "Ţării Româneşti, Şerban Cantacuzino. 
i După marile înfrîngeri suferite de turci, îndeosebi cea de la Kalemberg 
(1683), Şerban Cantacuzino inițiază o serie de tratative secrete în vederea tre- 
cerii de partea Habsburgilor şi a scuturării dominației otomane, dar fără a în- 
drăzni să se declare pe față.?9 Totodată, el a întreprins toate demersurile ne- 
cesare pentru a ajunge la o alianță cu Transilvania. Acţiunea a fost înlesnită și 
de faptul că legăturile Cantacuzinilor cu Ardealul dăinuiau încă din timpul 
domniei lui Gheorghe Rakoczi al II-lea (1648—1660). Acesta oferise adăpost bă- 
trinuiui Constantin Cantacuzino la 28 februarie 1658, iar fiului său Drăghici îi 
acordase, la 13 septembrie 1658, titlul de nobil transilvan. 30 Nu trebuie să uităm 
nici faptul că, zece ani mai tîrziu, în 1668, a ajuns mitropolit al Ţării Româ- 
neşti, călugărul Teodosie, originar din satul Veştem (lîngă Sibiu), omul Canta- 
cuzinilor. 31 

Cu doi ani înainte de urcarea în scaunul domnesc de la Bucureşti, la 6 no- 
iembrie 1676, Şerban Cantacuzino împreună cu fratele său, Mihai Cantacuzino, 
au depus jurămînt principelui Mihai Apafi că vor fi „direapte slugi şi credin- 


% Mihai Cantacuzino, Genealogia Cantacuzinilor, ed. N. Iorga, Bucureşti, 
1902, p. 248. 

% Cf. Vasile Mihordea, Știri privitoare la războiul turco-german din 1686, 
în „Revista istorică română“, nr. XXII (1936), p. 141. 

27 Apud Ştefan Ionescu şi Panait I. Panait, op. cit, p. 40 
(nota 25); cf. şi Radu Ştefan Ciobanu, op. cit., p. 133 (nota 31). 

% Jon Neculce, op. cit, p. 162; Cf. şi Ştefan Pascu, op. cit., p. 33. 

25 Istoria României, vol. III, Edit. Academiei, Bucureşti, 1964, p. 202. 

O Stefan Meteş, Șerban Vodă Cantacuzino şi biserica românească din Ardeal, 
Vălenii de Munte, 1915, p. 45. i 


„31 Stefan Meteş, Emigrări româneşti din Transilvania în 'secolele XIII—XX, 
Edit. ştiinţifică, Bucureşti, 1971. p. 142. 

cioşi“. 32 Aceste legături tradiţionale s-au intensificat după obţinerea domniei. 
Ele au fost determinate şi de faptul că Polonia şi Austria emiteau pretenţii asu- 
pra ţărilor române. Polonia era convinsă că după ce va învinge pe turci într-o 
mare bătălie, va trece apoi la ocuparea teritoriilor pe care le rîvnea. La rîndul 

, Austria, care vroia să aibă Dunărea hotar cu Poarta otomană, a trimis la 
Bucureşti, în primăvara anului 1684, pe omul împăratului Leopold I în Balcani, 
pe contele Csáky, şi pe iezuitul francez Antoine Dunod, agentul Vaticanului. În. 
anul următor, în februarie 1685, Şerban Cantacuzino, prudent şi circumspect, 
purta discuţii cu Antoine Dunod pentru a pregăti o bază diplomatică în vederea 
viitoarelor acţiuni militare antiotomane. Scopul principal al.misiunii lui Antoine 
Dunod era deci să ajungă la formarea unei confederaţii de durată între Țara 
Românească şi Transilvania care urma să treacă apoi sub autoritatea împăra- 
tului austriac 33. Şerban Cantacuzino care participase şi inspirase în parte acest 
plan era pentru o confederare transilvano-munteană dar avea în vedere numai 
interesele celor două ţări care trebuiau să se prevină de orice primejdii şi lovi- 
turi pregătite împotriva lor. Dacă la baza acestei înţelegeri ar fi stat adevărul 
şi bunacredinţă, rezultatul ar fi putut fi, într-adevăr, pozitiv. 

Şerban Cantacuzino a înţeles, însă, că atît Polonia cît şi Austria urmăreau 
în primul rînd să pună stăpînire pe toate cele trei țări române. În ciuda scopu- 
rilor urmărite -de către curtea imperială vieneză, Şerban Cantacuzino a reuşit să 
încheie, la 1 iunie 1685, un tratat defensiv cu principele Mihai Apafi al Tran- 
silvaniei. Tratatul a fost semnat de o delegaţie de boieri formată din Matei Can- 
tacuzino, fratele său, Barbu Milescu, banul Craiovei şi spătarul Vintilă Corbeanu. 
În acest tratat se prevedea apărarea intereselor ambelor ţări în fața Habsburgi- 
lor şi a turcilor, subliniindu-se, la cererea expresă a delegaţiei muntene, că se vor 
respecta legea şi obiceiurile românilor ameninţaţi în acea vreme de catolicizare. 3% 
De altfel, încă mai dinainte, Şerban Cantacuzino se amestecase în treburile re- 
ligioase ale Ardealului, avînd un punct comun de vedere cu mitropolitul Sava 
Brancovici, în ceea ce priveşte poziţia politică pe care trebuiau s-o adopte față 
de imperiali. Îl şi sprijinise pe Sava, persecutat de calvini, să-şi reocupe scaunul 
mitropolitan din care fusese înlăturat, considerîndu-l mitropolitul său pentru 
Ardeal. Prin aceasta, Şerban Cantacuzino a obţinut un succes diplomatic deose- 
bit, impunînd Habsburgilor respectarea tradiţiei ce dăinuia de la Mihai Viteazul 
şi anume ca alegerea mitropolitului de la Alba Iulia să fie făcută de sinodul 
Țării Românești, întărind conştiinţa de unitate a românilor de pe ambele ver- 
sante ale Carpaţilor. 35 

Interesul de care a dat dovadă Şerban Cantacuzino faţă de problemele 
religioase ale românilor de peste munţi are şi o pronunţată nuanţă politică. El 
a considerat, sub raport spiritual, pe românii transilvăneni ca fiind una cu pro- 
prii lui supuşi, întărind astfel blocul ortodox românesc, iar aceasta, pentru ideca 
de unitate politică, a însemnat foarte mult. 


2 Stefan Meteş, Șerban Vodă Cantacuzino şi biserica românească din Ar- 
deal, Vălenii de Munte, 1915, p. 45. 

33 Cf. Ştefan Ionescu şi Panait I. Panait, op. cit., p. 40. 

4 N. Iorga, Istoria românilor, vol. VI, Bucureşti, 1938, p. 339—340. 

35 Ibidem, p. 341. 

Şerban Cantacuzino a manifestat un interes deosebit şi faţă de Moldova 
asupra căreia emitea drepturi de stăpînire în virtutea înrudirii sale cu Dumi- 
traşcu Cantacuzino (1684—1685), unchiul său, aflat acum la a treia domnie în 
această ţară. După ce a duș tratative diplomatice cu regele polon, Ioan So- 
bieski, şi a izbutit să-i contracareze pretenţiile asupra Moldovei, Şerban vodă a 
intervenit ca, aici, să fie ales domnitor Constantin Cantemir (1685—1693), care 
i-a jurat ascultare. 36 Drept recunoştinţă, domnitorul moldovean a trimis în 1686 
o delegaţie de boieri la Bucureşti care, în urma negocierilor avute, Moldova a ade- 
rat şi ea la alianţa perpetuă dintre Țara Românească şi Transilvania, încheiată 
cu un an mai înainte.37 Referindu-se la aceste tratative, marele cărturar Di- 
mitrie Cantemir afirmă în lucrarea dedicată tatălui său că „Şerban, ştiindu-l pe 
Cantemir, domnul Moldovei, nu numai prieten de taină, dar şi vestit în ale 
războiului şi cu fapta și cu numele, încearcă, printr-un om “sigur, să-l ademe- 
nească la părerea lui“. Constantin Cantemir a răspuns cu însufleţire la propu- 
nerea lui Şerban vodă arătînd că „ar fi de o mie de ori mai bucuros să moară 
în tabăra creştină alături de creştini decît să trăiască fericit slujindu-l pe turcul 
asupritor“ (s.n.). A avut însă unele rezerve faţă de planul antiotoman al lui 
Şerban Cantacuzino, atrăgîndu-i atenţia că „deşi nemţii, necontenit biruitori 
asupra turcilor, au împins oștile creştineşti pînă aproape de Sofia, totuși mare 
este depărtarea dintre dînşii şi munteni şi moldoveni (s.n.), iar cu tătarii, atît 
cei de la Crîm, cât şi cei din Bugeac, prea sîntem vecini de aproape“. 38 Aceasta 
nu însemna însă că bătrinul domn moldovean, Constantin Cantemir, oştean ales, 
nu 'era şi el doritor să scape de stăpînirea turcească, Dimpotrivă, numai că el 
manifesta o prudenţă mai mare, deoarece războiul Ligii creştine împotriva tur- 
cilor şi în special al Poloniei urma să se desfăşoare pe teritoriul Moldovei. De 
altfel, în tot timpul domniei lui, o parte a Moldovei de nord a fost ocupată de 
poloni, care făceau incursiuni în restul ţării. Din această cauză mereu s-au dat 
lupte între moldoveni şi diferite detaşamente polone, lupte din care Dimitrie 
Cantemir a căutat să facă un titlu de glorie militară pentru părintele său 39.. 
Fapt este că domnul Moldovei, Constantin Cantemir, a fost un adversar al po- 
lonilor şi a încercat să se opună cu armele pătrunderii lor în Moldova. Motivul 
principal al rezistenţei lui Constantin Cantemir împotriva polonilor a fost, se 
pare, politica de cotropire a regelui Ioan Sobieski. Acesta voia să asigure dom- 
nia în Polonia a fiului său (Iacob Sobieski) şi să-i alcătuiască un domeniu ere- 
ditar în Moldova, în care şi moşiile boierilor ar fi încăput, măcar în parte, pe 
mîna nobilimii polone. 40 

În vederea extinderii stăpînirii sale asupra Moldovei, regele Sobieski a în- 
treprins două expediţii, una în anul 1686 şi alta în 1691. Învingătorul de la 
Viena n-a avut însă în Moldova acelaşi succes ca în Austria şi a fost silit de 
mica oaste a lui Constantin Cantemir să se retragă atît cu prilejul primei expe- 
diţii cît şi cu al celei de a doua, care s-a terminat cu tot aşa de puţină izbîndă 


3 Cf. A. D. Xenopol, Istoria românilor din Dacia Traiană, ed. a III-a, 
vol. VII, Bucureşti, 1929, p. 267. 

3 Cf. Radu Ştefan Ciobanu, op. cit., p. 133. 

% Dimitrie Cantemir, op. cit., p. 127. 

39 Ibidem, p. 77—123. 

1 Cf. P. P. Panaitescu, Dimitrie Cantemir (viața şi opera), Edit. Acade- 
miei, 1958, p. 31—32. 

ca şi cea dintii. 41 În cea de-a doua expediţie. se aşază şi episodul apărării cetăţii 
Neamţului de cei nouă „vinători“ sau „plăieşi“, episod amintit şi de Dimitrie 
Cantemir, cînd numai după patru zile de asediu, regele a izbutit s-o cuce- 
rească. 42 f 

Constantin Cantemir nu a fost — cum s-a spus de unii istorici —- ur 
domn turcofil, pentru că el se temea atît de puterea turcilor, dar mai ales de 
intenţiile cotropitoare ale polonilor. Aceasta rezultă cu claritate din tratatul se- 
cret încheiat de el cu austriecii, la 15 februarie 1690 43, între cele două expediţii 
ale lui Sobieski. Acest tratat, datat din Sibiu, prevedea, între altele, că austriecii 
vor elibera Moldova de turci, dar moldovenii urmau să treacă de partea lor 
numai după ce aceştia vor ajunge la Siret şi vor ocupa Brăila. Trebuie să pre- 
cizăm însă că în momentul cînd Constantin Cantemir a semnat tratatul, austriecii 
cuceriseră deja Transilvania şi se apropiau de Moldova, dar în curînd au fost 
respinşi de turci, de munteni şi astfel tratatul nu s-a mai aplicat. 4 

Formarea blocului antiotoman între cele trei ţări române, pe baza înţele- 
gerilor bilaterale iniţiate de Şerban Cantacuzino, în anii 1685 şi 1686, a avut-o 
mare importanţă în lupta poporului nostru pentru independenţă şi unitate na- 
ţională. Un filon puternic, conștiința unităţii de neam, limbă şi teritoriu, ca 
urmare a ideilor. răspîndite de marii cronicari ai acestui veac, viaţa economică 
şi spirituală, toţi aceşti factori legau pe românii de pretutindeni, ducîndu-i, de- 
seori, pe acelaşi cimp de luptă împotriva duşmanilor, iar pe voievozii lor la ini- 
ţierea unor acţiuni diplomatice şi militare comune. Numai așa se explică de ce 
conducătorii celor trei ţări descopereau raţiuni din ce în ce mai puternice şi in- 
terese tot mai numeroase pentru a-și strînge rîndurile. 45 Asemenea acţiuni au 
făcut ca în anul 1686 să se vorbească din nou, în cancelariile europene, despre 
posibilitatea încheierii unei alianţe între Ţara Românească, Moldova şi Transil- 
vania, 46 

În timp ce ţările române depuneau etorturi diplomatice susţinute pentru 
strîngerea, şi unirea forţelor lor într-un singur bloc militar, Liga Sfîntă de la 
Linz (creată în martie 1684) obținea succese diferite pe fronturile de luptă duse 
împotriva turcilor, Astfel, dacă oştirile celor doi țari, Ivan al V-lea şi Petru cel 
Mare, şi ale regelui polon, Ioan Sobieski, erau stînjenite în acţiunile lor de tă- 
tari, în schimb trupele habsburgice, după cucerirea Budei (septembrie 1686), 
îşi continuau înaintarea spre Serbia, reuşind să obţină o strălucită victorie la 
Harkány, lîngă Mohács (august 1687). Aceste victorii au dus la încorporarea 
Ungariei la Imperiul habsburgic prin încoronarea lui Iosif I, fiul lui Leopold, 
ca rege (decembrie 1687), recunoscut de dieta convocată la Pressburg (Bratis- 
lava) de nobilii maghiari favorabili Austriei. 47 


11 Ibidem, p. 33. 

2 Cf. Dimitrie Cantemir, op. cit., p. 151—153.. 

43 Greşit în Istoria României, vol. II, p. '205, unde se dă anul 1691. 

44 P, P. Panaitescu, op. cit., p. 33—34. , | 

15 Cf. Ştefan Ionescu şi. Panait I. Panait, op. cit, p. 40—41. 

4 Cf, Vasile Mihordea, Știri privitoare- la războiul turco-german din 1686, 
în. „Revista istorică română“, nr. XXII (1936), p. 141. 

1 Cf. Ludovic Demény şi Paul Cernovodeanu, Relaţiile poli- 

tice d Angliei cu Moldova, Țara Românească și Transilvaria în secolele XVI—XVIII, 
Edit. Academiei, Bucureşti, 1974, p. 177. 

Victoriile obţinute de armatele imperiale pe frontul din Ungaria au agravat 
însă situaţia Transilvaniei. Dar, Austria ţinea să dea ocupării Transilvaniei un 
caracter legal, cu alte cuvinte o voia ca o moştenire de drept a regilor maghiari, 
obiect al eliberării. Şi încă a unei eliberări liber consimţite, solicitată de puterile 
politice „legitime“ ale ţării. Noua stăpînire trebuia astfel să se întemeieze pe 
puterile politice constituite ale principatului, pe clasele lui stăpînitoare, îndeosebi 
pe nobilime, pe un statut constituţional admis de ele. 48 În acest scop, Viena s-a 
străduit, la început, să convingă nobilimea transilvăneană că n-are încotro şi 
că trebuie să accepte „protecţia“ imperială. Transilvania ar fi avut acum ne- 
voie de un aliat puternic. Turcia însă, învinsă, era prea slabă pentru a-i putea 
da ajutor militar. De această situaţie au profitat austriecii care au impus Tran- 
silvaniei aşa-numitul tratat „hallerian“ (după numele lui Ioan Haller, autorul 
tratatului) încheiat la Viena, la 28 iunie 1686, între împăratul Leopold I şi 
principele Mihai Apafi. Prin acest tratat, ca şi prin cel din 27 octombrie 1687, 
încheiat la Blaj, s-a impus primirea armatelor austriece pentru „iernat“, în 
douăsprezece oraşe. De asemenea, Austria a cerut principatului transilvănean o 
contribuţie anuală de 700.000 de florini. 49 

Un an mai tîrziu, în 1688, a sosit în Transilvania generalul Anton Caraffa 
care a zădărnicit orice discuţie în jurul anumitor condiţii şi a smuls declaraţia 
din 9 mai 1688 prin care nobilii au fost sfătuiţi să declare că „de bună voie şi 
îndemnați numai de riîvna creştinească, renunţă la protecţia otomană... şi sincer, 
şi cu bună credinţă primesc părinteasca ocrotire a maiestăţii sale pentru ei (re- 
prezentanţii nobilimii) şi pentru urmaşii lor din Transilvania“. 50 În acelaşi an, 
Dieta întrunită la Făgăraş a întărit declaraţia nobilimii, prin actul semnat la 
13 mai 1688. Cu acest act se poate considera încheiată perioada suzeranității 
otomane în Transilvania şi începe perioada suzeranității austriece, fiind înlocuit 
— cum s-a spus — „jugul de lemn al turcului cu jugul de fier al neamţului.“ 51 
Pacea de la Karlovitz (1699) va consfinţi schimbarea statutului politic al 'Transil- 
vaniei. Aceasta, după 150 de ani de suzeranitate otomană, în care se bucurase 
de o semiindependenţă politică, trecuse sub stăpînirea austriacă, ce se va întinde 
asupra sa, cu grele consecinţe. 

Odată cu ocuparea Ungariei şi Transilvaniei, diplomaţia habsburgică şi-a 
dat în vileag intenţiile sale de anexare şi a celorlalte două ţări române de la sud 
şi est de Carpaţi. Această politică de expansiune a Habsburgilor a fost admira- 
bil surprinsă de cronicarul moldovean Ion Neculce care spunea că „se opintia 
nemţii să fie Dunărea hotar“. 52 Din această cauză Şerban Cantacuzino n-a pier- 
dut niciodată din vedere faptul că în spatele alungării turcilor din Europa stătea 
politica cotropitoare a Habsburgilor și într-o oarecare măsură a Poloniei. Tocmai 
de aceea el a evitat în permanenţă să se angajeze direct faţă de imperiali sau 


15 Acad. David Prodan, Supplex Libellus Valachorum, Bucureşti, 1967, p. 114. 

15 Cf. Istoria României, vol. III, Edit. Academiei, Bucureşti, 1964, p. 225—231. 

5 Cf. Ştefan Pascu, în Din istoria Transilvaniei, vol. I, ed. a Il-a, Edit. Aca- 
demiei, Bucureşti, 1961, p. 226. 

5 Cf. loan Lupaș, Istoria românilor, Sibiu, 1944, p. 303. 

52 Jon Neculce, op. cit, p. 210. 

să permită folosirea teritoriului muntean ca o bază de atac împotriva Porții 
otomane. Cu alte cuvinte, el nu ţinea să schimbe o suzeranitate cu o ocupaţie. 53 
La început, pînă să-şi dea seama de scopurile ascunse ale imperialilor, Şer- 
ban Cantacuzino a nutrit speranţa că viitorul Țării Româneşti ar fi mai bine 
asigurat sub protecţia pajurii habsburgice. 'Această speranţă i-a fost amplificată 
şi de unele interese personale şi de familie. Ca reprezentant al vechii familii 
Cantacuzino, ambițiosul domn visa coroana, cum spuneam mai înainte, a îm- 
păraţilor bizantini, din care se considera un descendent direct, întrucît istoria 
înregistrase un loan al VI-lea Cantacuzino împărat al Bizanțului în secolul 
al XIV-lea (1341—1355). Aceste ambiţii ale domnitorului muntean îi erau cu- 
noscute şi lui Dimitrie Cantemir care scria că „dacă dumnezeu va îngădui bi- 
ruinţa asupra dușmanilor și luarea 'Ţarigradului, Şerban, ca unul ce se trage 
din sînge împărătesc şi anume cantacuzinesc, va fi înscăunat împărat al Țari- 
gradului“. 54 De altfel, sigiliul domnitorului Şerban Cantacuzino cuprindea în 
afară de vulturul Bizanțului, două enigmatice iniţiale, doi Ț, pe care marele 
istoric Nicolae Iorga le-a interpretat că ar fi avut semnificaţia Țar "Ţarigradski, 
adică împărat al Constantinopolului. 55 Acest gînd i l-a fluturat cu deosebiță 
grijă chiar curtea imperială vieneză, pentru a-l antrena, se înțelege, tot mai mult 
la lupta antiotomană, date fiind prestigiul și înrîurirea de care Şerban Canta- 
cuzino se bucura în rîndul popoarelor ortodoxe din Peninsula Balcanică. 56 
Pentru ca aceste proiecte să devină realizabile, Şerban Cantacuzino îşi 
dădea perfect seama că turcii trebuie, mai întîi, să fie zdrobiţi pe toate frontu- 
rile şi, după aceea, izgoniți din Europa. De aceea, ca scop imediat, el îşi pro- 
punea recîștigarea raialelor, adică alungarea otomanilor de pe malul sting al 
Dunării, şi cucerirea independenţei statului sub dinastia sa. Ca ţel îndepărtat, 
Şerban vodă urmărea să dezlănţuie o răscoală generală în Balcani care să se 
termine cu alungarea turcilor din Europa şi cu refacerea Imperiului bizantin. 57 
În iarna anului 1687—1688, în urma victoriei creştine de la Mohács, care 
a întărit şi mai mult convingerea imperialilor în înfrîngerea turcilor, au revenit 
la Bucureşti Antoine Dunod şi contele Csáky, cu misiunea expresă de a-l de- 
termina pe Şerban Cantacuzino să înceapă cît mai grabnic lupta deschisă îm- 
potriva Imperiului otoman care, după pronosticurile diplomaţiei habsbburgice, 
urma să se prăbuşească. Concomitet cu aceştia, în 1688, a sosit şi abatele Gio- 
vanni Battista Del Monte, cunoscut misionar catolic în Țara Românească, care, 
de asemenea, avea mandat din partea lui Leopold I să grăbească încheierea 
tratativelor cu domnitorul Şerban. Substratul diplomaţiei habsburgice era de a 
face din Țara Românească, în caz de nevoie, teatrul de război al austriecilor în 
campania de alungare a turcilor din Peninsula Balcanică. 58 Dar, Şerban Can- 
tacuzino a negociat îndelung termenii ralierii Țării Românești la războiul austro- 


53 Cf. S. Columbeanu şi Radu Valentin, Constantin Brîncoveanu și 

epoca sa, Edit., științifică, Bucureşti, 1967, p. 11—12. 
Dimitrie Cantemir, op. cit., p. 125. 

5 Cf. N. Iorga, Istoria românilor prin călători, vol. II, ed. a II-a, Vălenii de 
Munte, 1928, p. 39. 

5 Ştefan Ionescu şi Panait I. Panait, op. cit, p. 36. 

5 S Columbeanu și Radu Valentin, op. cit, p. 12. 

58 Ştefan Ionescu şi Panait I. Panait, op. cit, p. 42. 

turc, reuşind, prin dibăcie, să-şi asigure liniştea şi păstrarea ţării în contra atîtor 
vecini lacomi şi puternici. 59 

Discuţiile cu trimişii speciali ai împăratului au fost duse de marele spătar 
Mihai Cantacuzino, fratele voievodului, şi Constantin Brîncoveanu, nepotul tor. 
De această dată, Leopold I s-a angajat să respecte religia ortodoxă şi „să păzească 
obiceiurile româneşti“, iar la încheierea păcii să scoată Țara Românească şi 
Moldova de sub stăpînirea otomană. 60 

Deşi i s-a promis un ajutor de 6000 de ostaşi în vederea luptelor cu turcii, 
totuşi împăratul i-a cerut închinarea ţării şi un tribut anual de 75.000 de ta- 
leri. Şerban Cantacuzino a refuzat să accepte toate condiţiile şi a insistat pentru 
încheierea unui tratat menit să ducă la obţinerea independenţei ţării. 61 

Deşi, Şerban vodă se angajase într-o politică de mare anvergură, el a intuit 
bine scopurile politice urmărite de Habsburgi şi, pentru a evita unele surprize, a 
trecut la organizarea unei armate de 30.000—40.000 de oameni, formată nu 
numai din români, ci şi din strbi și bulgari. 62 Dimitrie Cantemir ştia, de pildă, 
că „Şerban face în taină mari pregătiri de război în fundul pădurilor ării 
Româneşti şi în munţii Transilvaniei“ (s.n.) şi că „se îngrijeşte de turnarea a 
treizeci şi cinci de tunuri de război“. 63 Evyocînd anul 1688, Neculce menţionează, 
de asemenea, că : „Şerban vodă făcusă gătire mare de oşti în Țara Muntenească, 
şi făcusă cîteva vasă, şeici la Argeş, cu zahară, de sta gata să să scoboare pe 
Dunăre“. 64 Cu această armată, Şerban Cantacuzino urma să deslănţuie răs- 
coala împotriva turcilor numai în momentul cînd prăbuşirea lor pe fronturi era 
sigură. "Totodată, pentru a contracara presiunea austriacă, el a trimis, încă de 
a începutul anului 1688, pe arhimandritul Isaiia la Moscova spre a-i cere taru- 
lui șă protesteze pe lingă imperiali, care intensificaseră catolicizarea populaţiei 
transilvănene. Solia avea şi misiunea să stăruie pentru organizarea unei acţiuni 
imediate care să ducă la eliberarea popoarelor ortodoxe de sub turci. 45 Este 
interesant de menţionat faptul că în tratatul pe care îl încheie la 28 decem- 
brie 1688 (stil nou) solii lui Şerban Cantacuzino (domnitorul murise între timp) 
cu țarii Rusiei, Ioan şi Petru, domnitorul muntean este numit „voievod şi suve- 
ran al tuturor ortodocșilor creştini“ 66 (s.n.), adică şi al celor din sudul Dunării, 
ceea ce dezvăluie rolul pe care cei doi țari îl atribuiau lui Şerban vodă în orga- 
nizarea luptei antiotomane din întreaga Peninsulă Balcanică. 

Deşi alianţa cu Rusia a fost lipsită de urmări practice pentru Țara Româ- 
nească, deoarece, solii au revenit după moartea domnului muntean, ea a avut, 


5 Cf. I. Radonit, Situaţiunea internațională a principatului Ţării Româneşti 
în vremea lui Şerban Cantacuzino (1678—1688), în „Analele Acad. Rom. Mem. Secţ. Ist., 
scria Il-a, tom. XXXVI, 1914, p. 950. 

0 Ştefan lonescu şi Panait I. Panait, op. cit, p. 42. 

êi Ibidem, p. 43. 

62 Ibidem. 

6 Dimitrie Cantemir, op. cit., p. 125 şi 127. 

“Ion Neculce, op. cit, p. 178. 

& Cf. Mihail Dan, Ştiri “privitoare la istoria ţărilor române în cronicile ucra- 
pag dis „Studii şi materiale de istorie medie“, vol. II, Edit: Academiei, Bucureşti, 1957, 
p. 

% Ion lonaşcu, Petre Bărbulescu şi Gheorghe Gheorghe 
Relațiile internaționale ale- României în documente (1368—1900), Edit., politică, Bucu- 
reşti, 1971, p. 197. 

în schimb, un rol de seamă în politica balcanică a țarilor. Şerban Cantacuzino 
a fost acela care a încurajat, în 1688, izbucnirea „primei răscoale naţionale 
bulgare“. 67 

În concluzie, putem spune că, prin politica sa, Şerban vodă a reuşit să 
păstreze în tot timpul domniei sale un echilibru constant între Viena, Constanti- 
nopol, Moscova şi Varşovia, politică sesizată excelent de cronicarul Ion Neculce : 
„Și să agiunsese Șerban-vodă şi cu nemţii, şi cu moscul, şi cu leşii“ 68 is.n.). 
Într-adevăr, el a intuit, ca nimeni altul, faptul că planurile sale converg cu ale 
marilor săi vecini numai pînă la un anumit punct, iar orice greşeală poate duce 
la distrugerea Țării Româneşti cu a cărei soartă se identifica. 69 

Domnitorul n-a ajuns însă să-şi pună în aplicare planul său de luptă, deoa- 
rece la 29 octombrie/9 noiembrie 1688, înaintea parafării tratatului cu imperialii, 
Şerban Cantacuzino a murit, iar tronul Țării Româneşti a fost ocupat de Con- 
stantin Brâncoveanu (1688—-1714), nepotul său. 

Prin acţiunile sale, Şerban vodă a urmărit realizarea unui mare plan poli- 
tic, în cadrul căruia Țara Românească era chemată să joace un rol politic euro- 
pean. 10 Între altele, ea trebuia să accelereze procesul descompunerii Imperiului 
otoman în Europa. În sfârşit, meritul lui Şerban Cantacuzino este şi acela de a fi 
trasat coordonatele politicii externe a celor trei ţări române, deschizind calea pe 
care o vor urma Constantin Brîncoveanu în Ţara Românească și Dimitrie Cante- 
mir în Moldova. 


67 Cf. Ivan Ducev Petăr, Parcevici şi încercările de eliberare ale popoarelor 
balcanice de sub stăpînirea turcească, în Relaţii româno-bulgare de-a lungul. veacurilor 
(sec. XII—XIX), vol. I, Edit. Academiei, Bucureşti, 1971, p. 186. 

8 Ion Neculce, op. cit., p. 168. 

69 Cf. Radu Ştelan Ciobanu, op. cit, p. 134. f 

1 Cf, Ştefan Ionescu şi Panait L Panait, op. cit, p. 48. 

IDEEA UNITĂȚII ŞI CONTINUITĂȚII POPORULUI ROMÂN 
ÎN PREDAREA ISTORIEI LA CLASELE MICI 


VASILE POPEANGĂ 


Istoria patriei se studiază ca obiect independent în clasa a IV-a a -ciclului 
primar. În clasele a II-a şi a III-a elevii dobîndesc în cadrul lecţiilor de citire 
cunoştinţe despre unele momente însemnate din istoria patriei. Din aceste lecţii 
elevii asimilează cunoştinţe despre strămoșii noştri, întemeierea voievodâtelor, 
lupta antiotomană a poporului român, unirea celor trei ţări române într-un 
singur stat în timpul lui Mihai Viteazul, participarea României la primul război 
mondial. Imaginea elevilor despre trecutul istoric al poporului nostru se contu- 
rează în clasa a IV-a prin predarea sistematică a cunoștințelor de istorie. 

I. Sub raport. metodologic, predarea cunoştinţelor de istorie a patriei în 
clasele II—IV implică o succesiune logică de operaţii intelectuale: 1. selecţia 
evenimentelor (faptelor) istorice, 2. evocarea evenimentelor în faţa elevilor, 3. co- 
mentarea, evenimentelor pentru a se distinge semnificaţiile lor actuale și valoarea 
istorică, 4. raportarea evenimentelor la procese şi permanenţe istorice, 5. formarea 
unor sinteze comprehensive pentru reconstruirea trecutului. 

1. Faptele istorice despre care le comunicăm elevilor informaţii in cursul 
‘lecţiilor sînt bogate, complexe în cauzalitatea care le-a determinat şi în urmările 
lor. Din această abundență de evenimente istorice reținem pe cele mai semnili- 
cative pentru devenirea istorică a poporului român. În funcţie de criterii isto- 
rice — valoarea evenimentului respectiv, rolul său în dezvoltarea societăţii româ- 
neşti — și pedagogice — resurse educative, accesibilitate — se face o selecţie a 
evenimentelor istorice atunci cînd se elaborează programa școlară şi manualul. 
Acestea sînt principalele surse informaţionale pentru elevi. În actul viu al pre- 
dării, învățătorul, ca şi profesorul de istorie, în clasele gimnaziale şi liceale, nu 
rămîne la volumul conturat de aceste surse. Atunci cînd consideră eficient sub 
raport educativ, el introduce în structura lecţiei informaţii și despre alte eve- 
nimente, în special date despre fapte istorice petrecute pe plan judeţean sau 
local. Fiecare localitate de pe teritoriul patriei noastre își are istoria ei. Din tre- 
cutul localităţii respective, al şcolii chiar, putem selecţiona evenimente mai în- 
semnate pe care le prezentăm elevilor cu un dublu scop educativ : să le culti- 
văm sentimentul de dragoste faţă de ţinutul natal și să asigurăm accesibilitatea 
explicaţiei prin culoarea locală a unor evenimente istorice. Marile evenimente şi 
procese istorice care s-au petrecut pe teritoriul patriei noastre au lăsat urme în fie- 
care colţ al pămîntului românesc. Să ne gìndim la lupta pentru realizarea uni- 
tăţii naţionale, anul revoluţionar 1848, războiul pentru independenţă. Evenimen- 
tele locale despre care vom comunica elevilor informaţii îndeplinesc în lecţii func- 
ţia pedagogică de a exemplifica generalul şi de a asigura înţelegerea lui de către 
elevi. Selecţia unor evenimente istorice din trecutul nostru bogat devine în lecţii 

un aspect al actului de creaţie pedagogică la care trebuie să aspirăm şi să-l rea- 
lizăm în predare. 

2. Evocarea cu patos a evenimentelor istorice selecţionate dintr-un trecut 
trepidant este principala sursă de dezvoltare a afectivității elevilor şi a sentimen- 
tului lor de admiraţie faţă de trecutul nostru istoric. Un eveniment revelator în 
istoria naţională, plin de semnificaţii axiologice în cîmpul istoriei, devine revela- 
tor în conştiinţa elevilor prin cuvîntul învățătorului lor. 

3. Comentarea evenimentelor istorice se face pentru a se distinge semnili- 
faţiile lor actuale, pentru a le înţelege cauzele și pentru a desprinde din ele 
modele de comportament pentru viitor. Eficienţa educativă a comentariului spo- 
reşte dacă el se realizează în cooperare cu elevii. Interpretarea istorică a eveni- 
mentului vizează înţelegerea de către elevi a cauzelor care l-au determinat, a 
urmărilor pe care le-a provocat şi a semnificaţiilor pe care le prezintă. Ne vom 
referi la lecţia „Revoluția din 1848 din Transilvania“, în cadrul căreia li se 
arată elevilor că la marea adunare de pe Cimpia Libertăţii de la Blaj au parti- 
cipat peste 40.000 de oameni, care s-au adunat sub steagul tricolor românesc şi 
au strigat cu putere „Vrem să ne unim cu Țara !“. Comentarea semnificației 
adunării de pe Cimpia Libertăţii se va face cu ajutorul clasei, căreia i se vor 
adresa întrebările : Ce simboliza steagul tricolor pe Cimpia Libertăţii de la Blaj 
în 1848 ? Ce doreau cei peste 40.000 de ţărani, meseriaşi şi intelectuali atunci 
cînd au strigat „Vrem să ne unim cu Țara“ ? Care era dorința pe care o nu- 
treau românii din cele trei țări române ? În concluzia lecţiei se va accentua că 
poporul român nutrea în mod fierbinte dorinţa de a se uni înr-un singur stat. 

4. Raportarea evenimentelor la procese şi permanenţe istorice este necesară 
pentru a se forma la elevi o viziune de ansamblu a trecutului patriei şi pentru 
a se integra evenimentele istorice particulare în contextul lor naţional şi universal. 
Reconstituirea devenirii istorice a naţiunii române, inclusă ca element progra- 
matic în Programul Partidului Comunist Român de făurire a societății socialiste 
multilateral dezvoltate şi de înaintare a României spre comunism, are ca scop 
nu numai prezentarea dinamicii schimbărilor prin care a trecut poporul român 
de la naşterea sa pînă la construcţia creatoare a socialismului, ci şi relevarea me- 
rilor constanţe, a permanențelor istorice şi a coordonatelor fundamentale ale isto- 
riei românilor. Logica istoriei ne obligă să subliniem în lecţii dinamica schimbării 
şi coordonatele transformărilor, adică elementele permanente, cu caracter de ge- 
neralitate, care se desprind din schimbările survenite pe teritoriul patriei. Dacă 
procedăm astfel, lecţiile de istorie nu sînt un bilanţ de fapte istorice, ci o inter- 
pretare retrospectivă făcută pentru a descoperi continuitatea poporului român 
în spaţiul în care s-a născut, patriotismul și umanitatea sa, lupta pentru libertate 
şi progres a generaţiilor trecute. 

5. Reconstituirea ansamblurilor, a marilor procese istorice care s-au petrecut 
în devenirea istorică a poporului român se realizează prin formarea unor sin- 
teze, a unor idei cu caracter de generalitate. Evenimentele istorice se corelează 
între ele datorită interdependenţelor cauzale de timp şi spaţiu şi dau naştere 
unor ample procese istorice, în a căror structură şi devenire se pot distinge ele- 
mente de generalitate. Aceste elemente cu caracter de generalitate, pe care 
N. Iorga le-a denumit permanenţe istorice arată sensul dezvoltării procesului. şi 
dau perspectiva de ansamblu a devenirii istorice a unei comunităţi umane. Ana- 
liza fenomenelor istorice care s-au petrecut pe teritoriul patriei noastre, respec- 

tînd conexiunea dintre ele, corelația dintre diferite fenomene pe fondul general 
al succesiunii temporale, ne ajută să surprindem marile procese ale istoriei 
naţionale, cum sînt: Formarea poporului român şi continuitatea sa istorică pe 
teritoriul pe care s-a format ; Procesul istoric de realizare a unităţii naţionale 
a poporului român ; Lupta românilor în decursul istoriei pentru libertate şi in- 
dependenţă națională ; Lupta maselor populare pentru libertate şi dreptate so- 
cială. Unele idei cu caracter de generalitate istorică reflectă trăsături generale şi 
specifice ale personalităţii colective a poporului român şi ale culturii şi civiliza- 
ţiei sale, ca de exemplu : Spiritul de pace manifestat de poporul român în rela- 
{tile cu vecinii săi ; Contribuţia creatoare a poporului român la cultura şi civili- 
zația omenirii. Se observă din formularea acestor teme preocuparea de a re- 
constitui procesele istorice prin aspectele lor generale manifestate în istoria 
noastră. Analiza se va realiza printr-o îmbinare a dimensiunilor sincronice şi dia- 
cronice ale procesului istoric, pentru a surprinde sensurile evoluţiei lui. ! 

-II. Metodica formării ideilor generale. Logica istoriei ca: ştiinţă ne obligă 
la un demers metodologic menit să releve totalităţile, ansamblurile, elementele 
permanente cu caracter de generalitate care se desprind din multitudinea şi va- 
rietatea schimbărilor istorice petrecute pe teritoriul patriei noastre. Formarea 
ideilor generale se bazează însă și pe o logică pedagogică, impusă de specificul 
actului educativ. Geneza şi evoluţia unui proces istoric ne impune să adoptăm o 
perspectivă diacronică asupra istoriei, iar sub raport pedagogic să operăm cu 
sinteze care să-i ajute pe elevi să înţeleagă schimbările survenite în decursul is- 
toriei poporului român şi coordonatele fundamentale pe care ele s-au petrecut. 
Sub raport metodic, ideile generale alcătuiesc elementele fundamentale ale vo- 
lumului de cunoştinţe pe care elevii le asimilează în lecţiile de istorie a patriei. 
Ideea unităţii şi continuității poporului român constituie una din structurile 
fundamentale ale edificiului cognitiv pe care-l construim prin lecţii. Pentru a 
axa cunoştinţele de istorie asimilate de elevi în jurul -acestei idei fundamentale 
a istoriei noastre, nu este suficientă o lecţie recapitulativă cu această temă, ci 
o predare orientată în această direcţie. Lecţia de sinteză cu această temă va avea 
funcţia unei organizări metodice a cunoştinţelor asimilate de elevi despre pro- 
cesul realizării unităţii naţionale. Dintre procedeele metodice care vor facilita 
orientarea actului predării cunoştinţelor de istorie în clasele ciclului primar în 
această direcţie reținem pe următoarele : 1. determinarea în cadrul lecţiilor a 
factorilor unităţii şi continuității poporului român ; 2. stabilirea de corelaţii in- 
tegrative între evenimentele istorice petrecute pe teritoriul patriei şi procesul 
realizării unităţii naţionale a românilor ; 3. utilizarea unor mijloace auxiliare 
— documente istorice, literatură, film, diafilm, exponate muzeale etc. Ponderea 
acestor procedee în structura metodică a lecţiei va fi stabilită în funcţie de con- 
ţinutul ei, de volumul de cunoştinţe predat şi de scopul urmărit. 

1. Unitatea milenară a poporului nostru a fost determinată de factori 
obiectivi care au acţionat asupra vieţii poporului român, închegîndu-i unitatea și 
afirmâînd-o în acţiuni de răsunet istoric universal. Originea comună daco-romană, 
limba unitară vorbită de toţi românii, civilizaţia şi cultura pe care le-au creat 
şi aspiraţiile de făurire a unui stat naţional unitar, de independenţă şi libertate 


1 Vezi P. Nicheţelea, „Structură“ şi „metodă structurală“ în istorie, în „Era 
socialistă“, anul LX, 15/1975, p. 52. 

naţională au cimentat unitatea poporului nostru. Această unitate s-a bazat pe 
permanenţa vieţii trăită în acelaşi spaţiu geografic în care s-a format, pe care l-a 
apărat cu preţul a nenumărate jertfe şi în cadrul căruia a creat o civilizaţie și 
o cultură cu caracter de originalitate şi profund umanism. Cum vom proceda în 
lecţii pentru a releva factorii unităţii naţionale ? 

Ín clasele II—III reținem unele cunoștințe de istorie din lecțiile de citire. 
Astfel, în lecţia „Legenda lui Negru Vodă“, elevilor li se arată că, în urmă cu 
multe sute de ani, românii nu trăiau cu toţii la un loc, ci erau despărțiți în mai 
multe ţărişoare. Negru Vodă a unit pe românii din unele mici ţărişoare şi a înte- 
meiat una mai mare numită Țara Românească. În ciasa a Il-a, în lecţia 
„Războaiele lui Traian şi Decebal“, avem posibilitatea de a le arăta elevilor că 
românii sînt urmași ai dacilor şi romanilor, au deci o origine comună. În timpul 
unei îndelungate stăpîniri a Daciei, băştinaşii au învățat limba. romanilor şi astfel 
s-a format limba română, frumoasă şi melodioasă, şi pe care au vorbit-o îna- 
intaşii noştri. Se subliniază în această lecţie că, avînd aceeaşi origine şi vorbind 
aceeaşi limbă, românii erau ca fraţii, alcătuiau o mare familie, poporul român. 
Din cauza vitregiei vremurilor istorice însă, ei trăiau despărțiți în trei ţări ro- 


mâne. În înţelegerea copiilor apare firească dorinţa de unire a românilor de. 


îndată ce ei aveau aceeași origine şi vorbeau aceeaşi limbă. 

În clasa a IV-a, în predarea lecţiei „Formarea poporului român şi a limbii 
române“ vom sublinia că românii au origine comună : sînt urmaşii daco- romanilor, 
vorbesc toţi aceeaşi limbă şi s-au născut şi au trăit pe teritoriul pe care îl jocuim 
şi noi azi. Manualul de clasa a IV-a? ne ajută să facem aceste precizări. Preda- 


Li 


rea istoriei patriei în perspectiva formării unor sinteze comprehensive obligă pe. . 
învăţător sau profesor să depăşească stadiul comunicării de informaţii şi să-i- 


angajeze pe elevi în discuţii cu ajutorul unor întrebări menite să ducă la înţele- 
gerea fenomenului unităţii poporului român. lată succesiunea acestor întrebări : 
Care au fost strămoşii poporului român ? ; Pe ce teritoriu s-a format poporul 
român ? ; Cum s-a format limba română ? 2; ; De ce limba română este o limbă 
romanică ? ; După retragerea stăpânirii romane cine a stat o vreme pe teritoriul 
patriei noastre ? Ce s-a întîmplat cu popoarele năvălitoare ? ; Dar cu poporul 
român ? Aşa s-a format poporul român şi el a rămas statornic pe pămîntul 
unde s-a născut. Gândiţi-vă la formarea poporului nostru: ce au comun toți 
românii ? (aceiaşi strămoşi si aceeaşi limbă). Ce importanță prezintă faptul că 
românii au o origine comună, aceeași limbă şi au locuit în. mod statornic pe 
acelaşi teritoriu ? (Romani au fost un popor unitar). Ce-a contribuit deci la 
unitatea poporului nostru ? (originea comună, limba unitară și comună, stator- 
nica aşezare pe meleagurile de azi). 

Continuitatea românilor în` aria geografică în care s-au format va fi su- 
bliniată în continuare în lecţia „Cele dintii cnezate şi voievodate românești“. În 
această lecţie vor fi relevate alte trăsături ale vieţii românilor: ei duceau o 
viață stabilă şi organizată de agricultori şi crescători de vite. Câteva întrebări 
adresate clasei în fixarea cunoştinţelor vor ajuta pe elevi să înţeleagă continuita- 
tea vieţii românilor pe teritoriul în care s-au format. Dialogul purtat cu clasa 
ar putea avea următoarea desfășurare : Ce putem spune despre viaţa populaţiei 


2 Referirile se fac 'la manualul utilizat în ulmii ani şcolari: Dumitru Almaş 
şi Eleonora Fotescu, Istoria patriei, E.D.P., 1975. 

care a întemeiat primele cnezate şi voievodate româneşti ? ; Care era ocupaţia 
acelor oameni ? (agricultori şi păstori) ; Ce fel de viaţă duceau ei? (stabilă, 
fixată locului) ; De unde reiese caracterul acesta de viață stabilă și fixată locu- 
lui ? (din ocupaţie, din construirea de cetăţi, din organizarea vieţii) ; De unde 
mai avem veşti despre viaţa organizată a românilor ? (din cronicile străine) ; 
Ce putem deci afirma despre viaţa poporului român în timpul popoarelor migra- 
toare ? ; În ce părţi locuite de români au fost organizate voievodate ? ; Cînd au 
fost organizate aceste voievodate ? Cu ajutorul elevilor se formulează concluzia 
că viaţa poporului român a avut un caracter stabil şi organizat în timpul nă- 
vălirii popoarelor migratoare, poporul continuîndu-şi viaţa pe acelaşi teritoriu 
pe care s-a format. 

Ideea unităţii poporului român se poate sublinia pregnant după predarea 
lecţiei „Întemeierea Moldovei“. Venind din Maramureş, Bogdan a întemeiat un 
nou stat independent : Moldova. La sfîrşitul lecţiei este necesar să se stabilească 
legături între cunoştinţele asimilate de elevi în lecţiile despre cele dintii cnezate 
şi voievodate româneşti. (Corelaţia se poate stabili cu ajutorul întrebărilor : Cite 
voievodate întîlnim pe teritoriul locuit de români ? ; Care sînt cele trei voievo- 
date ? ; Cine locuia în cele trei voievodate ? ; Cum vă explicaţi că deşi în cele 
trei voievodate era unul şi același popor — poporul român — cele trei ţări nu 
s-au putut uni de la început într-o singură ţară mai mare și mai puternică? 
Ce dorinţă au păstrat românii în sufletul lor ? (dorinţa de a se uni ; românul să 
se unească cu românul”). 

Rolul culturii în făurirea unităţii naționale a românilor va fi subliniat 
în alte lecţii. Astfel, în lecţia „Jara Românească şi Moldova în vremea lui Matei 
Basarab şi Vasile Lupu“ se vor sublinia cîteva idei: în toate trei provinciile 
româneşti se tipăresc cărţi care circulă dintr-o parte în alta, cronicarii Grigore 
Ureche și Miron Costin au arătat că moldovenii, transilvănenii şi muntenii sint 
fraţi, deci alcătuiesc acelaşi popor. În lecţia „Viața poporului român în. secolul 
al XVIII-lea“ se va releva un alt fapt: ideea că românii din Moldova, Tran- 
silvania şi „Țara Românească au aceeași origine şi alcătuiesc o unitate a fost 
afirmată de un învăţat transilvănean : Gheorghe Şincai, în opera sa „Cronica 
Românilor“. De asemenea, în cadrul lecţiei „Revoluţia din 1848 din Transil- 
vania“, se va arăta că revoluționari înflăcăraţi şi cărturari vestiți din Moldova 
şi Țara Românească, dintre care se distinge figura luminoasă a lui N. Bălcescu, 
au venit în Transilvania, participînd la revoluţia din această provincie româ- 
nească. Legăturile culturale dintre românii din cele trei ţări româneşti vor deveni 
mai intense după revoluţia de la 1848, pregătind spiritele pentru realizarea 
unirii lor într-un singur stat. 

2. Istoria selecţionează din trecutul patriei faptele pe care le prezintă ele- 
vilor, însă numai explicarea lor nu este suficientă pentru înţelegerea evoluţiei is- 
torice a poporului român. Este necesară corelarea evenimentelor istorice şi inte- 
grarea lor într-o viziune de ansamblu asupra istoriei noastre. Înțelegerea luptei 
statornice a românilor pentru realizarea unităţii lor naţionale se va realiza mult 
mai uşor dacă vom raporta evenimentele istorice semnificative în această di- 
recţie la procesul făuririi statului național unitar. La sfîrșitul cursului, într-o 
lecţie de sinteză cu tema : „Lupta românilor în decursul veacurilor pentru rea- 
lizarea statului naţional unitar“ se vor sistematiza cunoştinţele şi se va crea 
imaginea de ansamblu a acestui proces istoric încheiat prin unirea Transilvaniei 

cu România. Analiza procesului trebuie făcută dintr-o perspectivă sincronică 
şi diacronică pentru a arăta simultaneitatea structurilor culturale și a aspira- 
ţiilor de unire la românii din cele trei ţări române dar şi întruchiparea ideii 
în diferite momente istorice şi realizarea ei. În analiza procesului se va sublinia 
statornicia aspirațiilor de unire ale românilor şi lupta dusă de numeroase ge- 
neraţii pentru înfăptuirea lor. Aşa după cum se subliniază în Programul Partidu- 
lui Comunist Român, „Unirea Transilvaniei cu România a constituit înfăptuirea 
firească a năzuinţei seculare de unitate a poporului nostru, a visului pentru care 
au. luptat şi s-au jertfit nenumărate generații de înaintaşi, împlinirea unei nece- 
sități obiective a însăşi dezvoltării istorice.“ 3 

În această perspectivă a unităţii naţionale, evenimentele istorice analizate 
în clasă cu elevii dobîndesc alte semnificaţii educative. În luptele purtate împo- 
triva turcilor la Belgrad, oștile din Moldova şi Țara Românească au luptat ală- 
turi de cele din Transilvania sub conducerea lui Iancu de Hunedoara pentru 
a pune stavilă penetraţiei otomane în centrul Europei. În acest moment istoric 
asistăm la unirea oștilor române sub acelaşi conducător. Datorită vitejiei ostașilor 

Iancu de Hunedoara a reuşit să pună stavilă înaintării otomane. Se con- 
firma astfel adevărul unei aserţiuni populare : unirea face puterea. 

Elevilor din clasa a IV-a le-au fost comunicate informaţii despre diferite 
evenimente istorice care atestă unitatea şi continuitatea românilor în cele trei ţări 
române. În lecţia „Unirea ţărilor române în timpul lui Mihai Viteazul“, li se vor 
preda elevilor cunoştinţe despre actul realizării primului stat unitar al românilor. 
În discuţiile care se vor purta cu clasa în încheierea lecţiei, se vor sublinia două 
aspecte principale. În primul rînd, actul unirii a fost o necesitate obiectivă, care 
a corespuns năzuinţei poporului de a se uni pentru a-şi apăra cu forţe unite 
independenţa ţării. În al doilea rînd, se va deschide o perspectivă asupra lecţiilor 
următoare care vor fi predate, arătîndu-le elevilor că unirea realizată la 1600 
n-a putut fi păstrată decti puţin timp, dar ideea unirii a stăpiînit în continuare 
conştiinţa poporului român. Poziţia imperiilor străine faţă de noul stat român 
unitar a dus la dispariţia lui. „Dar ideea unirii ţărilor româneşti, idealurile for- 
mării unui stat puternic pe meleagurile Daciei — afirmă tovarășul Nicolae 
Ceauşescu evocînd figura lui Mihai Viteazul —- nu au putut fi ucise niciodată, 
pentru că ele sînt adînc împlîntate în înseși sîngele, în conştiinţa şi spiritul între- 
gului nostru popor.“ 4 

La ideea unităţii naţionale vor fi raportate alte evenimente istorice stu- 
diate de elevi. În lecţia „1848 — o singură revoluţie în cele trei ţări române“ 
ideea unităţii naţionale va fi relevată printr-un dialog purtat cu clasa. Sugerăm 
următoarea desfăşurare a discuţiilor : Care era situaţia țărilor române în preajma 
anului 1848 ? ; Ce dorinţe manifestau românii ? ; Care au fost ţelurile urmărite 
de revoluționarii de la 1848 în toate trei ţările române ? ; Arătaţi cum s-a mani- 
festat ideea unităţii naţionale în cele trei ţări române ? De la concluziile formu- 
late în această lecţie se va porni în predarea lecţiei „Unirea Moldovei cu Țara 
Românească“, subliniindu-se că după 1848 idealul unirii a stăpînit conştiințele 


3, Programul Partidului Comunist Român de făurire a societăţii socialiste multilateral 
«dezvoltate şi înaintare a României spre comunism, E.P., 1975, p. 38. 

4 Nicolae, Ceauşescu, Cuvintare la grandioasa adunare populară consacrată 
împlinirii a 375 de ani de la prima unire politică a ţărilor române şi sărbătorire a oraşului 
„bimilenar“, E.P., 1975, p. 10. 

româneşti. Poporul român a dorit unirea Moldovei cu Ţara Românească într-un 

singur stat şi nici sultanul, nici împăratul Austriei n-au putut să zădărnicească 

actul Unirii. Cu ajutorul cîtorva întrebări de fixare se va deschide perspectiva 
asupra următoarelor lecţii: Ce act istoric a fost săvârșit la 24 ianuarie 1859? ; 

Cine a fost în primele rînduri ale luptei pentru realizarea unirii celor două ţări ? ; 

Ce ţară românească rămînea încă despărțită ? Transilvania rămînea încă despăr- 

ţită şi lupta pentru unirea românilor într-o singură patrie va continua. 

Aplicînd acelaşi principiu al stabilirii de corelaţii interdisciplinare, în lecţiile 
următoare se pot stabili legături între alte evenimente istorice şi procesul. amplu 
al făuririi unităţii naţionale. Astfel, în lecţia „Războiul pentru independenţă“ 
se va preciza că în bătăliile de la Plevna au luptat în rîndurile armatei române 
tineri voluntari din Transilvania și Bucovina. Participarea lor este semnificativă. 
pentru unitatea pe care românii o manifestau într-un moment de luptă. Cuce- 
rirea independenţei a stimulat lupta ‘pentru desăvârşirea unităţii politice a româ-- 
nilor prin unirea Transilvaniei cu vechea Românie. 

Ideea unirii “Transilvaniei cu România va sta la baza lecţiilor „Participarea 
României la primul război mondial“ şi „Unirea Transilvaniei cu România“. În 
aceste lecţii vor fi reliefate următoarele idei : Hotărîrea de a elibera provinciile 
româneşti care se mai aflau sub stăpînirea străină a însufleţit pe ostașii români 
şi Unirea Transilvaniei cu România a fost hotărîtă de delegaţii poporului, care: 
s-au adunat la Alba-Iulia la 1 decembrie 1918. La această adunare au participat. 
peste 100.000 de români. La actul unirii Transilvaniei: cu România au aderat. 
maghiarii şi germanii din Transilvania. Actul unirii de la 1 decembrie 1918 
reprezintă făurirea statului unitar naţional România. Unirea este încununarea 
luptei de veacuri a poporului român şi un îndemn la muncă hotărită pentru 
progresul patriei întregite. 

O privire de ansamblu asupra procesului de făurire a unităţii naționale 
şi a continuității poporului român se poate realiza într-o lecţie de recapitulare: 
finală, a cărei structură poate fi următoarea : 

Tema : „Lupta românilor în decursul veacurilor pentru realizarea statului na- 

tional unitar“, 

Scop : sistematizarea cunoştinţelor elevilor despre lupta dusă de popor pentru. 
făurirea unirii, cultivarea sentimentului de dragoste şi de admiraţie față 
de generaţiile care prin braţul, mintea şi sufletul lor au făurit România 
întregită ; dezvoltarea hotărîrii de a învăţa şi munci pentru progresul 
patriei noastre socialiste. 

Desfășurarea lecţiei. La sfârşitul orei trecute de istorie am fixat lecţiile din care: 

să vă pregătiţi pentru astăzi. Ce temă ne-am propus să dezbatem ? Notarea te-. 

mei pe tablă. 

Pe baza discuţiilor cu clasa va fi redactat următorul plan care va fi scris pe: 

tablă : 

1. Formarea poporului român şi a limbii române. 

— precizarea originii daco-romane a poporului român şi a limbii române ;: 

— determinarea teritoriului pe care s-a format poporul român. 

2. Ce factori au contribuit la unitatea poporului și la continuarea vieţii lui în, 

teritoriul în care s-a format ? 
— originea comună a românilor. Ideea originii lor ; 

— Limba unitară vorbită de tot poporul.. (Recitarea poeziei „Limba româ- 
nească“ de G. Sion) ; 

— cultura română unitară în cele două părţi ale Carpaţilor ; 

— legăturile permanente dintre românii din cele trei ţări. Se vor aminti tre- 
cerile dintr-o parte în alta a Carpaţilor, întemeierea Moldovei de către 
Bogdan, conducerea oştilor române de către Iancu de Hunedoara în lupta 
de la Belgrad, caracterul unitar al revoluţiei de la 1848 în cele trei ţări 
române, participarea unor tineri din Transilvania şi Bucovina la războiul 
pentru independenţă. 

3. Momentele principale ale luptei românilor pentru făurirea statului naţional 
unitar. 

— Unirea ţărilor române în timpul lui Mihai Viteazul. Importanţa actului 
unirii de la 1600. 

—- Unirea Moldovei cu Ţara Românească la 24 ianuarie 1859. Dezvoltarea 
României şi cucerirea independenţei de stat. 

— Unirea Transilvaniei cu România la 1 decembrie 1918. 

Marea Adunare Naţională de la Alba-Iulia. Proclamaţia Unirii. Lectură 

„Cum s-a făcut România Mare în Ardeal“ de A. Lupeanu-Meliu. Textul 

la Miron, Constantinescu şi Şt. Pascu (sub redacţia) ,„Desăvirşirea unifi- 

cării statului naţional român. Unirea Transilvaniei cu vechea Românie“, 

Editura Academiei, 1968, p. 413—414. 

— Însemnătatea Unirii din 1918. 

4. Concluzii. Românii au constituit un popor unitar care şi-a continuat viața pe 
același teritoriu deși erau împărţiţi în trei ţări. Dorinţa de unire într-un singur 

stat unitar a fost vie în sufletul românilor în decursul istoriei. Statul român 
unitar s-a format prin lupta şi jertfa românilor de pretutindeni. 

III. Manualul de istoria patriei pentru clasa a IV-a are o fericită struc- 
tură datorită lecturilor literare pe care le conţine şi care contribuie la înţelegerea 
mai clară de către elevi a unor evenimente istorice şi la educaţia lor patriotică. 
Folosind puterea de pătrundere în suflete a literaturii, învățătorul poate utiliza 
mici legende sau povestiri pentru a forma reprezentările elevilor despre un eve- 
niment istoric sau pentru a le uşura înţelegerea luptei pe care au desfășurat-o 
românii pentru realizarea unităţii naţionale. După lectura bucății „Surghiunul 
poetului Vasile Alecsandri“, se va arăta că după înăbuşirea revoluţiei de la 1848 
din Moldova, unii dintre fruntaşii ei s-au îndreptat spre Transilvania. Se va dis- 
cuta cu elevii asupra semnificaţiilor pe care le prezintă fenomenul : unitatea româ- 
nilor din cele trei ţări române şi caracterul unitar al revoluţiei de la 1848. 
Aceeaşi idee a unităţii românilor se reţine şi din lectura bucății „Cîntecul revo- 
luţionarilor“. Întrucît în această povestire se vorbeşte de poezia „Răsunetu“ a 
lui A. Mureşanu, învățătorul va citi în ora respectivă sau într-o oră de lectură 
întreaga poezie, remarcînd caracterul ei avîntat şi puternicele sentimente patrio- 
tice ale autorului. De asemenea, se vor evidenția marile aspirații naţionale oglin- 
dite în poezie : ideea unirii românilor şi a apărării libertăţii şi demnităţii na- 
ţionale. În lecţia de sinteză putem recurge la un text care nu e în manual şi în 
care s-ar evidenția unitatea poporului român. Ce frumos a prezentat în 1915, 
în conferințele pe care le ţinea în anii neutralității României, Barbu Ştefănescu 
Delavrancea rolul munţilor Carpaţi în viaţa poporului român : „Carpaţii nu ne 
despart, ci ne întregesc... Carpaţii sînt osul de rezistență al nostru, şira spinării 

care nu s-a încovoiat niciodată și nu se va rupe niciodată, decit cu cel din urmă 
om dintre noi. 

România este patria noastră şi a tuturor românilor de pretutindeni. E o 
singură ființă etnică. E România celor de demult și a celor mai de apoi. E patria. 
celor dispăruţi şi a celor ce va să vie.“ 5 Lectura textului va fi făcută pentru a 
ilustra în mod mai clar pentru elevi că unitatea geomorfologică a spaţiului car- 
pato-danubian în care s-a format poporul român a contribuit la închegarea uni- 
tăţii sale spirituale. 

Imaginea proiectată a pătruns tot mai insistent în lecţiile de istorie, dovedin- 
du-se o metodă utilă nu numai pentru a reda cuioarea unei epoci, ci şi pentru 
a spori eficienţa lecţiei. Filmul istoric explicat cu atenţie pentru a-i asigura ac- 
cesibilitatea („Dacii“, „Mihai Viteazul“ etc.) devine o sursă de imagini viu colo- 
rate despre epocă şi oameni. Din trusa de diafilme se pot alege diafilme adecvate 
temei, ca de exemplu „Adunarea de la Alba-Iulia de la 1 Decembrie 1918“. Cu 
ajutorul diafilmului, reprezentările istorice ale elevilor dobîndesc vivacitate şi ca. 
urmare înţelegerea unor evenimente sau procese istorice devine mai clară. 'Expo- 
natele muzeale prezintă resurse educative mai ample prin contribuţia pe care o 
aduc la reconstituirea unei epoci. Utilizarea imaginii şi a documentului istoric 
în lecţii ridică probleme specifice de metodică asupra cărora nu stăruim. 

„Unitatea naţională fu visarea iubită a voievozilor noştri cei viteji, a tuturor 
bărbaţilor noştri cei mari, care întrupară în sine individualitatea şi cugetarea 
poporului, spre a o manifesta lumii. Pentru dînsa ei trăiră, munciră, suferiră şi 
muriră.““ Aşa scria Bălcescu în momentele cînd în previziunile sale vedea imaginea 
unei patrii unite şi întregite. Cunoaşterea acestor aspirații și a luptelor purtate 
pentru realizarea lor prezintă o valoare integrativă, contribuind la formarea tine- 
retului în spiritul unui cald şi înflăcărat sentiment de dragoste de patrie. 


5 Textul integral în Cîntare României, antologie prefațată de C. G. Nicolescu, 


E.P.L., 1967, p. 334. 

Istoria unei ţări, a unui popor înseamnă înmănunchierea, intr-un întreg, 
organic, a tuturor eforturilor şi strădaniilor, a faptelor şi înfăptuirilor poporului în 
îÎntregimea sa ori a părţilor acestuia. Pe teritoriul unei ţări se petrec, în curgerea 
vremii, evenimente numeroase, unele de însemnătate generală, altele locală. Sînt 
fără îndoială, mai importante cele dintii, dar nu sînt lipsite de însemnătate nici 
celelalte. De aceea, pentru a le putea judeca valoarea se cuvin cunoscute cît mai 
bine, mai real şi mai obiectiv, atît unele cît şi altele. Dacă cele din prima cate- 
gorie — cele de însemnătate generală — sînt mai bine cunoscute din izvoarele 
păstrate, transmise și studiate, cele din categoria a doua s-au învrednicit în mai 
mică măsură de atenţia acestor izvoare. Ele s-au păstrat, însă, în memoria oame- 
nilor locului transmise din generaţie în generaţie, în vestigii vizibile sau ascunse 
sub pămînt, în însemnări marginale pe cărţi, în registrele parohiale şi de stare ci- 
vilă, în matricolele şcolare, în inscripţii pe pereţi şi pe piatră, în numele de locuri 
şi de rîuri, în obiceiuri, datini şi legende etc. etc. 

Cine poate cunoaşte mai bine toate aceste realități decît cei ce-şi desfășoară 
activitatea zi de zi în sate și comune ? 'Cine le poate înţelege mai bine însemnă- 
tatea decît profesorii de istorie, decât învățătorii ? Cine este mai calificat decît 
aceştia a le culege şi a le pune în valoare ? De aceea spre aceştia ne îndreptăm 
gîndurile şi îndemnurile de a se apleca cu interes şi înţelegere faţă de vestigiile 
trecutului — memorie a omenirii —, a le aduna cu grijă şi preţuire, a le cuprinde 
în răspunsurile la acest chestionar. Îşi vor împlini, astfel, o obligaţie ştiinţifică, 
cuprinsă şi în statutul Societăţii de ştiinţe istorice şi, totodată, o îndatorire pa- 
triotică. 

Cunoscînd dorinţa profesorilor şi învăţătorilor de a fi folositori ştiinţei pe 
care o cultivă şi poporului pe care-l slujesc cu credinţă, de a contribui la cunoaș- 
terea trecutului pentru folosul prezentului, de a aduna pietrele. de temelie din 
trecut pentru temeinicirea vremurilor de astăzi şi de mîine, — sîntem încredinţaţi 
că apelul nostru va fi urmat de fapte pe măsura însemnătăţii proiectului. Fiecare 
contribuţie va însemna o mai temeinică cunoaştere a istoriei poporului român şi a 
naționalităților conlocuitoare, o mai temeinică fundamentare a Istoriei României, 
așa cum o pretinde Programul partidului, secretarul general, preşedintele Repu- 
blicii, tovarășul Nicolae Ceauşescu, Comitetul politic executiv al C.C. al P.C.R. 
care a hotărît realizarea unei noi sinteze a Istoriei României. 


* 


* + 


1. Ce vestigii istorice din antichitate, evul mediu şi epoca modernă şi 
contemporană se cunosc pe teritoriul comunei (satului), pe baza tradiției locale, 

a descoperirilor întîmplătoare sau a cercetărilor organizate : aşezări sătești, aşezări 
fortificate, urme de întărituri (valuri de pămînt, palisade, şanţuri), cetăţi (din 
pămînt şi piatră), castele şi cule (conace), bastioane (donjoane), biserici (de 
lemn sau piatră), alte construcţii. 

Unde anume (în ce parte a localităţii sau a hotarului aşezării) se cunosc 
sau se păstrează asemenea vestigii ? 

Cînd şi cu ce ocazie s-au semnalat sau descoperit ? 

În ce stare sînt şi ce ar trebui să se întreprindă pentru valorificarea lor ? 

Scurtă descriere a acestora : vechimea, materialul de construcţie, importanţa, 
tipul bisericilor (sală, hală, ortodoxă, romano-catolică, reformată, etc.). 


2. Ce alte vestigii de însemnătate istorică se cunosc ori s-au descoperit — 
din antichitate, evul mediu, epoca modernă şi contemporană — pe teritoriul co- 
munei (satului) : unelte folosite de oameni la diferite îndeletniciri, arme, armuri, 
îmbrăcăminte sau piese de îmbrăcăminte, obiecte de întrebuințare cotidiană, po- 
doabe, morminte (cu inventarul lor), schelete, vase cu cenuşă, monede etc. etc. 

Unde anume (în ce parte a aşezării sau a hotarului comunei — satului; 
se cunosc ori s-au descoperit asemenea vestigii ? 

Cînd şi cu ce ocazie s-au semnalat ori s-au descoperit ? 

În ce stare sînt, cum şi unde se păstrează ? | 

Scurtă descriere a lor: de cînd datează, din ce material sînt (fier, bronz, 
aramă, argint, aur etc.), inscripţii sau alte semne pe vase, pe monede, pe arme, 
pe podoabe etc. 


3. Ce evenimente mai însemnate s-au petrecut pe teritoriul comunei (satu- 
lui), păstrate de tradiţia locală sau sub formă de legende, din antichitate, evul 
mediu, epoca modernă și contemporană. 

Descrierea lor aşa cum a păstrat-o tradiţia sau legenda, cu indicarea, 
dacă este cazul, a persoanei sau persoanelor care vi le-au transmis şi cu o apre- 
ciere personală cu privire la valoarea istorică a tradiţiei sau legendei respective. 


4. Ce monumente, mai vechi şi mai noi, cinstesc evenimentele sau pe cei 
ce le-au înfăptuit. 

Descrierea lor, starea în care se păstrează şi propuneri pentru păstrarea sau 
ridicarea de alte monumente acolo unde lipsesc. 


5. Cărţi vechi (manuscrise sau tipărite) cu caracter laic sau bisericesc, 
păstrate la şcoală, biserică, în alte locuri şi chiar la persoane particulare. 

Descrierea lor: data tipăririi sau a manuscrisului, cuprinsul acestora, 
însemnătatea lor, limba şi alfabetul în care sînt scrise, miniaturi, ilustraţii etc. ; 
însemnări pe cărţi. 

Starea în care se păstrează ; propuneri pentru mai buna lor păstrare. 

6. Documente de orice fel, din orice epocă, ce se găsesc în comună (sat). 

Descrierea lor: data, limba, alfabetul, caracterul (acte oficiale, scrisori 
particulare etc.), importanţa lor. 

Condiţiile în care se păstrează ; propuneri pentru mai buna păstrare a lor. 


7. Urbarii, conscripţii, catagrafii, registre de dare, registre parohiale, re- 
gistre de stare civilă, registre şcolare etc. 

Descrierea lor : datarea (de la — pînă la), cuprinsul (numele şi prenu- 
mele, vârsta, sexul, averea, originea şi starea social-juridică, numărul membrilor 
de familie, natalitatea, nupţialitatea, mortalitatea, naționalitatea, confesiunea re- 
ligioasă, situaţia la învăţătură etc.) ; limba şi alfabetul în care sînt scrise. 

Starea în care se află ; propuneri pentru mai buna lor păstrare . 


8. Picturi murale (fresce) şi inscripţii pe pereţi sau pe piatră (pietre de 
mormiînt de valoare istorică) ; sculpturi (laice sau religioase), podoabe, argin- 
tărie, icoane vechi etc. 

Descrierea lor : vechimea, culorile, genul picturii sau sculpturii, materialul 
(ulei, piatră, marmoră, metal, sticlă, lemn), numele artistului sau alte însem- 
nări, textul inscripţiilor, starea în care se găsesc etc. 


9. Toponomastica locală : nume de locuri (şi de rîuri) cu semnificaţie 
istorică (derivate de la nume de popoare, sau care păstrează amintirea unor 
evenimente istorice, a unor întîmplări petrecute în satul (comuna) sau pe locul 
respectiv, care amintesc o cetate, cetăţuie, grădişte, şanţ etc.), nume de locuri cu 
semnificaţie topografică (forma sau aspectul exterior al locului, natura terenu- 
lui, însuşirea locului, poziţia geografică a locului), nume de locuri cu semnifi- 
caţie socială (derivate de la nume de persoană, antroponimice;, raporturi de pro- 
prietate, însoţite de adjective, nume care amintesc instituţii sau situaţii sociale, 
poziţia socială a oamenilor, a categoriilor sociale, ocupaţia locuitorilor, cre- 
dinţe, obiceiuri, datini, existența unor foste aşezări omeneşti) etc. 


10. Obiceiuri, datini şi legende : în legătură cu unele evenimente sau per- 
sonaje istorice, cu ocupațiile, cu moştenirea, transmiterea, împărţirea, delimi- 
tarea bunurilor (pămîntului mai ales), cu sărbătorile privitoare la PESE 
sărbătorile de peste an, cu evenimente familiale etc. 

La fiecare din aceste întrebări se va preciza dacă problema sau vreun 
aspect al problemei a mai fost studiat de cineva, fie că studiul a fost publicat, 
fie că se află în manuscris. . 

Chestionarul nu este exhaustiv. Întrebările formulate pot fi completate cu 
altele, după nevoie şi însemnătate. 

Răspunsurile se vor trimite, recomandat, pe adresa: Societatea de ştiinţe 
istorice din R. S. România, str. Spiru Haret nr. 12, Bucureşti, sector VII. 


Acad. prof. ŞTEFAN PASCU 

Societatea de ştiinţe istorice continuă să editeze publicaţia Studii şi 
articole de istorie din care vor apărea, în 1976, două volume: volumul I 
(XXXII), al cărui conţinut este în concordanţă cu programa analitică din tri- 
mestrul I şcolar va apărea în luna iunie 1976, iar volumul II (XXXIII— 
XXXIV, volum dublu) legat de materia trimestrelor II şi III şcolare va apărea 
în luna decembrie 1976. 

Preţul ambelor volume este de 30 lei. 

Publicaţia S.S.I. este orientată prin întregul ei conţinut spre necesităţile 
învăţămîntului şi se adresează prin rubricaţia sa bogată profesorilor de speciali- 
tate, studenţilor, învăţătorilor şi altor categorii de cititori. Pentru profesorii care 
se pregătesc pentru obţinerea gradelor didactice este prevăzută o rubrică specială 
intitulată Din tematica I.C.P.P.D. 

Difuzarea publicaţiei „Studii şi articole de istorie“ se face pe bază de abo- 
namente prin intermediul filialelor şi subfilialelor S.S.I. Pentru localităţile unde nu 
există filiale sau subfiliale, cei interesaţi pot face abonamente direct la redacţia 
publicaţiei, pe baza unei fişe de comandă. 

Se consideră abonate la „Studii şi articole de istorie“ persoanele care vor 
trimite, pînă la data de 1 februarie 1976, pe adresa S.S.I. contravaloarea abona- 
mentului (30 lei), prin mandat poştal, precum şi fișa de comandă completată 
conform modelului de mai jos : 


FIŞĂ DE COMANDĂ 


Subsemnatul 
din Fi CS fg : D ie 
am depus prin SR E pita: (a nr. . „în natal Societăţii de ştiinţe 
istorice nr. 45.11.09. 45, CEC Filiala Sector VI, ice, suma de 30 lei, abonament 
la „Studii şi articole de istorie“ (Vol. XXXII, XXXIII—XXXIV) pe 1976. 
(Se completează cu majuscule numele şi pre- 
numele şi adresa exactă. Orice schimbare de 
adresă se comunică Societăţii în scris). 
Semnătura, 
Data 


STUDII ŞI ARTICOLE DE ISTORIE 
PUBLICAŢIE A SOCIETĂŢII DE ŞTIINŢE ISTORICE DIN R. S. ROMÂNIA 

